
Venované A. J.
Otcovej pýche, matkinej radosti
a potešeniu starých rodičov.
Vitaj v rodine, chlapček.

Kapitola 1

Texas 1892

„Je mi úplne jedno, že si spoluvlastníckou ranča, spra-

vovať ho nebudeš!"

„To nie je spravodlivé a ty to veľmi dobre vieš! Keby tu bol
Tyler, jemu by si to dovolil."

„Tyler je už dospelý muž. Ty máš ešte len sedemnásť, Casey."

„Neverím vlastným ušiam. Tak Tyler je podľa teba dospelý,
hoci je iba o rok starší odo mňa? Vari nevieš, že ženy v mojom
veku sú už zvyčajne vydaté a majú aspoň tri deti? Ale to pre
teba nie je dostatočnou známkou dospelosti, však? Alebo je
problém jednoducho v tom, že som žena? Ak je to tak, prisa-
hám, že už s tebou nikdy viac neprehovorím."

„V tomto okamihu je to skvelý nápad."

Ani jeden z nich to nemyslel vážne, ale človek by to pri po-
hľade na nich veru nepovedal. Courtney Stratonová sa dívala,
ako jej manžel a jediná dcéra neprívetivo zazerajú jeden na
druhého. Zhlboka si povzdychla, aby taktne upútala ich po-
zornosť, ale ani jeden z nich si ju nevšímal. Naopak, ich hád-
ka prerastala do nepríčetného vrieskania. Keď sa raz Chandos
s Casey pochytili, nijaké jemné pokusy o zmierenie nezabera-
li. Pochybovala, že si jej prítomnosť vôbec uvedomujú.

Kvôli tomuto sa hádali už veľakrát, ale ešte nikdy tak prud-
ko a vášnivo. Odkedy Fletcher Straton minulý rok zomrel,
osud ranča Bar M bol neistý. Ranč zdedil Chandos, ale keďže
Fletcher svojho syna veľmi dobre poznal, uviedol vo svojej po-
slednej vôli klauzulu, že ak Chandos dedičstvo odmietne, ranč
sa rozdelí rovnakým dielom medzi jeho tri vnúčatá. Presne to
sa aj stalo.

Chandos ten ranč nepotreboval. Darilo sa mu veľmi dobre
aj bez neho. Hnalo ho odhodlanie dokázať otcovi, že sa mu

vyrovná. Možno nevlastnil toľko akrov pôdy, ale mal presne
toľko čried dobytka ako Fletcher a jeho dom bol takmer dva-
krát väčší ako jeho. Svojím vzhľadom a rozlohou takmer pri-
pomínal panské sídlo.

Keby sa tie dva ranče – Bar M a K.C. – spojili, vytvorili by
jednu z najväčších fariem v Texase. Väčšina ľudí ich aj tak vždy
považovala za jeden, pretože ich vlastnili otec so synom. Iba tí
dvaja to nikdy nepripúšťali a Chandos na tom nechcel nič me-
niť ani po otcovej smrti.

Ale takisto nemienil dovoliť svojej dcére, aby ten ranč spra-
vovala. Stačila nepatrná zmienka na túto tému a okamžite
vybuchoval od zlosti. A Casey prikladala polienka do ohňa
svojou neústupčivosťou a tvrdohlavosťou, bez ohľadu na to,
ako vážne k ich hádkam pristupovala.

Obaja si boli veľmi podobní. Na rozdiel od svojich dvoch
svetlovlasých bratov, osemnásťročného Tylera a štrnásťročné-
ho Dillona, sa Casey podala na Chandosa. Mala jeho tempe-
rament i vlasy, čierne ako uhoľ. Zdedila po ňom i výšku,
vďaka čomu bola so svojimi piatimi stopami a deviatimi pal-
cami asi tým najvyšším dievčaťom v kraji.

Jediné, čo Casey zdedila po Courtney, boli jej pozoruhod-
né oči. Vynímali sa v jej tvári ako dva žiarivé jantárové šperky.
A napriek jej tvrdeniu, že je už žena a vyhovuje tradíciám
Západu, kde sa dievčatá vydávajú také mladé, jej telu ešte chý-
balo zaoblenie na tých správnych miestach. Bola vysoká a štíh-
la ako prútik. Celý otec, len svaly jej chýbali.

Keby aspoň na chvíľu zastala, človek by videl veľmi pekné
dievča. Problém bol v tom, že Casey bola veľmi živelná, stále
musela niečo robiť, niekam sa ponáhľať, niečo rozprávať a vý-
razne pri tom gestikulovať.

Vo vzácnych chvíľach pokoja by ste si všimli jej veľké oči,
dokonale hladkú, dohneda opálenú pokožku a mierne drzý
tvar nosa. Obočie mala trochu prihusté a bradu trochu viac
vzdorovitú – presne, ako jej otec – ale pri jemne tvarovaných
lícnych kostiach to nebolo také nápadné. Znepokojujúca bo-
la tá istá zvláštna schopnosť skrývať svoje emócie, ktorú mal
Chandos. Keď sa ju rozhodla využiť, urobila to tak dokonale,

že ste nemali ani najmenšej potuchy o tom, čo si v tej chvíli
myslí alebo cíti.

Toto však nebola taká chvíľa. Casey mala aj inú Chandoso-
vu charakteristickú črtu – taktizovanie. Keď nezabrala jedna
taktika, zvyčajne vzápätí vyrukovala s ďalšou.

Krikom nič nedosiahla, a tak obratne prešla do pokojnejšie-
ho tónu. „Ale Bar M potrebuje niekoho, kto ho bude viesť."

„Škero ho spravuje dostatočne dobre."

„Škero má šesťdesiatsedem rokov. Keď starý otec umrel, bol
už v dôchodku a žil pokojne na svojom malom ranči. Súhla-
sil, že sa postará o vedenie ranča, ale iba dovtedy, kým nenáj-
deš niekoho iného. Ale ty si doteraz nenašiel nikoho, kto by
bol ochotný prevziať takú zodpovednosť bez toho, aby poža-
doval polovicu zo ziskov, a sám sa odmietaš o farmu starať."

„Mám dosť svojich starostí. Nemám kedy zapodievať sa –"

„Ale ja mám a dokážem to zvládnuť. Veď vieš, že to doká-
žem. Bar M je z jednej tretiny môj. Mám na to plné právo –"

„Ešte nemáš osemnásť, Casey –"

„Rada by som vedela, ako to s tým súvisí? Okrem toho,
osemnásť budem mať o pár mesiacov, takže –"

„Takže by si mala pomýšľať na vydaj a na to, že si založíš
vlastnú rodinu. Nemôžeš sa jej venovať a zároveň spravovať
ranč."

„Manželstvo!" odfrkla Casey. „Hovorím iba o niekoľkých
rokoch, ocko, dovtedy, kým Tyler nedokončí štúdiá. Neexis-
tuje nič, čo by som nevedela o vedení ranča. Sám si to videl.
Naučil si ma o farmárčení všetko, čo viem, naučil si ma všet-
ko o tom, ako prežiť pri stopovaní –"

„To bola tá najväčšia chyba, akú som kedy urobil," zamrm-
lal Chandos.

„Nie, nebola," ozvala sa konečne Courtney. „Chcel si, aby
si dokázala poradiť v každej situácii, keď nás nebude mať na-
blízku."

„Presne tak," povedal Chandos. „Keď nás nebude mať na-
blízku."

„Chcem viesť ranč a ty nemáš jediný pádny dôvod, prečo
by som nemala."

„Potom si ma dobre nepočúvala, dievčatko," zamračil sa
Chandos. „Si príliš mladá, si žena, ktorej príkazy tých štyrid-
sať kovbojov na Bare M nikdy nebude chcieť počúvať, a do-
siahla si vek, keď by si si mala nájsť manžela. Upachtená,
v prepotených a špinavých handrách a s nosom strčeným
v účtovných knihách ho nikdy nenájdeš."

Casey očervenela, s najväčšou pravdepodobnosťou od zlos-
ti, hoci to bolo ťažko povedať. „Znova manželstvo!" odsekla
posmešne. „Za posledné dva roky sa v týchto končinách ne-
objavil nijaký chlap, ktorý by mi stál za povšimnutie. Alebo
chceš, aby som sa vydala len tak, za hocikoho? Ak áno, hneď
ma napadá tucet chlapov, ktorí by prichádzali do úvahy. Pôj-
dem si odchytiť jedného z nich hneď zajtra, ak ide len o to –"

„Nebuď drzá."

„Myslím to smrteľne vážne," neustúpila Casey. „Môjmu
manželovi by si dovolil viesť ranč Bar M, či nie? To by si po-
važoval za úplne prijateľné. Nuž, budem mať pre teba kandi-
dáta do –"

„Také niečo neurobíš. Nevydáš sa len preto, aby si siahla na
účtovné knihy –"

„Spravujem tie účty a záznamy už niekoľko mesiacov, ocko.
Ak si si to ešte nevšimol, Škero je napoly slepý. Zápisy do kníh
mu spôsobujú silné bolesti hlavy a vyčerpávajú ho."

Tentoraz sa začervenal Chandos a nebolo nijakých pochýb
o tom, že v jeho prípade to bolo od zlosti. „Prečo mi to nikto
nepovedal?"

„Možno preto, lebo vždy, keď ťa Škero príde navštíviť, nie si
na ranči. A možno preto, lebo si nezašiel na Bar M, aby si zis-
til, prečo ťa hľadal. Alebo možno preto, že ti na Bare M vôbec
nezáleží. Teraz, po smrti starého otca, by si ho najradšej videl
čo najskôr v troskách, len aby si mu robil napriek."

„Casey!" zahriakla ju ostro Courtney.

Casey zbledla. Vedela, že tentoraz zašla priďaleko. Skôr, ako
sa otec na ňu stihol oboriť, vybehla z izby.

Courtney začala upokojovať Chandosa, že Casey sa iba ne-
chala uniesť svojimi emóciami, že to určite nemyslela tak, ako
to povedala. Ale sotva sa Casey vytratila, ráznymi krokmi a so

stiahnutými perami sa pobral von aj on. Ibaže nešiel za ňou.
Zamieril dozadu, na cestičku vedúcu k stajni, zatiaľ čo ona vy-
behla pred dom.

To veru nebol dobrý koniec. Chandos nemal dovoliť, aby
sa hádka skončila práve takto. Casey sa teraz síce cítila previ-
nilo, ale stále bola rozhodnutá zmeniť otcov názor. Mal jed-
noznačnejšie odôvodniť svoje rozhodnutie. Mal zdôrazniť, že
nechce vidieť, ako sa Casey naháňa a trpí, keď nebude na všet-
ku tú prácu stačiť.

Kovboji na Bare M by ju mohli prijať, pretože vedeli, že je
Fletcherova vnučka. Ale nevyhnutne tam neskôr prídu aj no-
ví chlapi, ktorí ju nepoznajú, a čoskoro sa medzi nimi rozpú-
tajú nezhody. Možno by ju brali inak, keby bola staršia, alebo
keby bola vdova. Väčšina chlapov nepočúvne rozkazy od žen-
skej, a už vôbec nie od nejakej mladej dievčiny.

Ale Chandos nič také nespomenul, aspoň nie dostatočne
jasne. Courtney sa s ňou bude musieť porozprávať sama, ale
najprv jej dá deň-dva, aby sa upokojila. Keď sa Casey poriad-
ne rozpálila, bola nepredvídateľná.

Kapitola 2

Casey vyletela z jedálne ako víchor, ale tentoraz sa
nerozbehla po schodoch do svojej izby. Predná veranda bola
bližšie a o takomto čase bývala zvyčajne prázdna a panovalo na
nej pokojné ranné ticho. Ani dnes tomu nebolo inak.

Bola to veľká veranda, síce iba desať stôp široká, ale po dĺž-
ke mala dobrých osemdesiat stôp. Ťahala sa po celom priečelí
domu. Stáli na nej malé biele stolíky so stoličkami, pár dvoj-
sedačkových hojdačiek, ktoré tam osadil jej otec, a obrovské
množstvo veľkých črepníkov s kvetmi a popínavými rastlina-
mi, ku ktorým sa jej matka správala ako k svojim deťom.
Medzi nimi bolo rozostavaných niekoľko pľuvadiel, ktoré na
žiadnej farme nesmeli chýbať.

Podišla k zábradliu a zovrela ho tak silno, až jej obeleli zá-
pästia. Pred ňou sa až k obzoru rozprestierali rozsiahle po-
zemky patriace Stratonovcom. Patrili jej otcovi alebo starému
otcovi. Široké pláne, občas zvlnené malými kopcami alebo
osamelým drobným porastom, ktorý sa týčil nad napájad-
lom, boli pokryté kaktusmi a kvetmi, typickými pre texaskú
krajinu. Na severnom konci sa rozprestieral les, ale ten nebo-
lo vidno z domu. Oba pozemky od seba delil malý potôčik.
Na juhu sa končili na brehu sladkovodného jazera, ktoré sa
priam hemžilo okúňmi. Bola to drsná, nehostinná, ale nád-
herná krajina, no v to svieže ráno z tej krásy Casey nevníma-
la vôbec nič.

Nikdy nemala otcovi povedať to, čo mu povedala, ale bol
taký tvrdohlavý! Teraz ju zožieral hnev zmiešaný s vinou, po-
cit, s ktorým sa iba ťažko vyrovnávala. Na hnev bola zvyknu-
tá, vyrastala s dvoma bratmi, ktorých tešilo, keď ju mohli
poriadne rozčúliť. Ale vina? To bolo čosi úplne iné, a cítila ju
kvôli niečomu, čo bola možno pravda...

Na čo iné by v tejto chvíli myslela? Otec v nej vždy vzbu-
dzoval dojem, že mu na Bare M vôbec nezáleží. Nikdy nechcel
mať nič spoločné s niečím, čo patrilo Fletcherovi Stratonovi.
Všetci to vedeli. Casey starého otca napriek tomu milovala.
Nechápala, prečo s Chandosom nedokázali urovnať svoje spo-
ry a dobre spolu vychádzať. Fletcher sa o to usiloval zo všet-
kých síl, ale Chandos bol neústupný.

Samozrejme, že poznala ich minulosť – príbeh o tom, ako
Fletchera opustila jeho žena Meara – zjavne kvôli jeho nevere
– a vzala so sebou aj syna. Fletcher ich dlho hľadal a bol roz-
hodnutý priviesť ich späť, ale nikdy sa mu to nepodarilo. Jed-
noducho zmizli.

Až o mnoho rokov neskôr zistil, ako sa im po celé tie roky
darilo vyhýbať sa mu. Na ranči sa zrazu zjavil Chandos. Mal
šťastie, že ho nezastrelili hneď, ako ho uvideli cválať na grošá-
kovi, oblečeného iba v jelenicových nohaviciach, s dlhými
čiernymi vlasmi zapletenými do vrkočov. Vyzeral ako Indián,
až na tie hlboké modré oči, Mearine oči, jediné znamenie, po-
dľa ktorého ho jeho otec dokázal spoznať.

Fletcher rozprával, že Meara ho opustila v záchvate zlosti
a utiekla bez toho, aby vzala do úvahy všetky nástrahy a ne-
bezpečenstvá. Oboch zajali Kijovovia a predali ich akémusi
Komančovi. No i napriek tomu mali šťastie. Ten mladý
indiánsky bojovník si vzal Mearu za manželku a Chandosa
prijal za svojho. O pár rokov neskôr sa im narodilo ďalšie
dieťa, Biele krídlo, nevlastná sestra, ktorú mal Chandos veľ-
mi rád.

Keď ich zajali, bol ešte dieťa, ale o desať rokov neskôr, keď
mal osemnásť, bol už pripravený zaujať svoje miesto v kmeni.
Práve vtedy ho však Meara poslala späť k otcovi. Chcela, aby
najprv skúsil žiť vo svete bielych, kým sa rozhodne pre život
v kmeni Komančov.

Bol to omyl. Chandos síce odišiel, pretože by urobil všetko,
o čo ho matka požiadala, ale on sa už rozhodol. Vyrástol me-
dzi Komančmi a cítil sa byť jedným z nich.

Ale nebránil sa naučiť od bielych – tak ich vtedy vnímal –
všetko, čo mohol. Poznaj svojho najväčšieho nepriateľa nebolo
krédom iba bieleho muža. Problém bol v tom, že Fletcher,
vzrušený synovým návratom, si myslel, že Chandos sa vrátil,
aby tu zostal, takže nedokázal pochopiť synovo nepriateľstvo.
A Fletcher, v tých časoch tvrdohlavý, agresívny a autokratický
muž, to nepriateľstvo svojím správaním iba posilňoval – na-
miesto toho, aby sa ho snažil zmierniť.

Neprestajne sa hádali. Fletcher sa snažil vyformovať
z Chandosa takého syna, akého chcel mať. Ale Chandos už
nebol dieťa.

Ich súboj vyvrcholil v okamihu, keď Fletcher prikázal svo-
jim mužom, aby Chandosa spútali a ostrihali mu vrkoče. Bol
to poriadny zápas, podľa Fletchera v ňom Chandos poranil
troch chlapov. Potom z ranča utiekol, tri roky po tom, ako sa
tam objavil. Fletcher si myslel, že už ho nikdy neuvidí.

Neskôr zistil, že Chandos sa vrátil k svojmu kmeňu, ale na-
šiel už len zmasakrovaný tábor. Tábor prepadla skupina bie-
lych mužov, jeho matku i sestru znásilnili a zabili. Štyri roky
spolu s hŕstkou Komančov, ktorí prežili, prenasledoval vrahov.
Mstili sa takým brutálnym spôsobom, aká brutálna bola ma​

sakra všetkých žien a detí jeho kmeňa. Niekedy v tom čase sa
Chandos zoznámil s Courtney Hartovou, matkou Casey.

Zaľúbili sa do seba a Chandos sa rozhodol usadiť sa na po-
zemku, ktorý patril rodine Courtney a susedil s otcovým;
chcel Fletcherovi ukázať, že dokáže byť taký úspešný farmár
ako on – a bez jeho pomoci. V banke vo Wacu mal nejaké
peniaze, ktoré mu tam Fletcher kedysi dávno uložil, ale pre
neho akoby ani neexistovali. Všetko, čo Chandos vybudoval,
postavil sám a zo svojho.

Chandos a Fletcher – syn a otec, ktorí sa nikdy celkom ne-
udobrili. Aspoň to tak nikdy nebrali. Hoci bol Fletcher už po
smrti, Chandos stále nepochoval ich spory. Jedného dňa by sa
tie dva ranče spojili prostredníctvom Chandosových detí, čo
mu vonkoncom nevoňalo. Preto by radšej videl, ako Bar
M chátra, než by ten ranč mal vhodného správcu, ktorého po-
trebuje.

Ale Casey to nemala povedať nahlas. Mohla tomu všetké-
mu veriť a myslieť si, čo sa jej zapáči, ale vykričať to otcovi bo-
lo to najhoršie, čo mohla urobiť. O to viac, že ešte nikdy pred-
tým otca neurazila.

Nepočula nikoho prichádzať, napriek tomu sa za jej chrb-
tom ozval hlas. „Je vám do plaču, slečinka?"

Nemusela sa ani otočiť a vedela, kto za ňou stojí a kto si
určite vypočul jej čerstvú hádku s otcom. Po Fletcherovej smr-
ti sa so Škerom veľmi zblížili, až tak, že jej teraz bez zábran
kládol otázky a očakával aj odpoveď.

„Čo sa vyrieši slzami?" spýtala sa napätým hlasom.

„Podľa mňa sa nimi nevyrieši vôbec nič, okrem toho, že by
sa človek za ne od hanby prepadol. Čo budete robiť?"

„Dokážem otcovi, že nepotrebujem manžela a že si doká-
žem dobre poradiť aj sama, bez toho, aby sa mi nejaký chlap
tmolil okolo zástery."

„Vy že by ste raz nosili zásteru?" Pri tej myšlienke sa po-
usmial. „Ale ako to chcete urobiť?"

„Nájdem si prácu, ktorá je pre ženu nevhodná," odvetila
mu Casey.

„Nepoznám veľa prác, ktoré sa pre ženu hodia."

„Myslím tým naozaj nevhodnú, možno aj nebezpečnú, ale-
bo takú namáhavú, že by na ňu žena nikdy ani nepomyslela.
Čo to dievča z Oakley? Vari neporážala nejaký čas býky a ne-
robila zveda?"

„Podľa toho, čo som počul, sa to dievča z Oakley ponášalo
na chlapa viac, než poniektorí muži, a dokonca sa aj ako muž
obliekalo. Ale kam tým mierite? Nechcete vyviesť takú hlú-
posť, všakže?"

„ ,Hlúposť', to je vec názoru. Niečo predsa musím urobiť.
Ocko nezmení svoj postoj len tak pre nič za nič. Je tvr-
dohlavý ako býk a obaja vieme, kde k tej zaťatosti prišiel,
či nie?"

Škero iba odfrkol. Napokon, bol to Fletcherov dobrý pria-
teľ, no musel uznať, že v tomto sa Casey nemýli. „Tieto rečič-
ky sa mi nepáčia."

„Nuž, smola," zavrčala. „Nežiadala som o povolenie. Ale
nečakala som, že budem musieť niečo dokazovať, keď ocko
veľmi dobre vie, čoho som schopná. Takže teraz o tom musím
dobre porozmýšľať."

„Vďaka Bohu. Vaše neuvážené činy, slečinka, mi naháňajú
hrôzu."

Kapitola 3

Damian Rutledge uvidel v diaľke malý plameň. Dúfal,
že to je táborový oheň, pretože tam, kde je oheň, sú aj ľudia,
a tých nevidel už celé dva dni. V tejto chvíli by bol vďačný aj
za hocijakého necivilizovaného vandráka, len aby sa s ním do-
stal do najbližšieho mesta.

Cítil sa doslova bezradne. Ubezpečovali ho, že Západ je už
civilizovaný. Pod tým si predstavoval, prirodzene, ľudí. Suse-
dov. Domy. Nie nekonečné míle ničoho a nikoho.

Malo mu byť podozrivé, že táto časť krajiny vonkoncom
nevyzerá tak, ako očakával. Mestá, ktorými prechádzal, boli

čoraz menšie. Ale kým pohodlne cestoval po železnici už
z New York City, neuvedomoval si tú zmenu. Aspoň nie do-
vtedy, kým nedorazil do Kansasu. Tam sa naňho začali lepiť
nepríjemnosti.

Začalo sa to železnicou. „Katy", ako ľudia zhovievavo nazý-
vali trať spájajúcu Missouri, Kansas a Texas, ten týždeň ne-
fungovala kvôli malému lúpežnému prepadu, pri ktorom
vyhodili do vzduchu asi päťdesiat yardov koľajníc a zničili lo-
komotívu. Odporučili mu dostavník, a keď sa dozvedel, že
z ďalšieho mesta by mohol pokračovať iným vlakom, neváhal
a rozhodol sa okamžite vyraziť ďalej. Myslel si, že cesta ne-
potrvá príliš dlho. Nikto mu však nepovedal, že dostavníky
týmto smerom nejazdia už päť rokov, keďže ich už dávno pre-
konala železnica.

Väčšina ľudí, cestujúcich jeho smerom, sa rozhodla počkať
na opravu trate, ale Damianovou najhoršou chybou bola prí-
liš veľká netrpezlivosť. Malo mu hneď dôjsť, prečo sa cestu-
júci vyhýbali schátranému dostavníku, keď videl, že v ňom
sedí sám.

Stáli tam aj ďalšie dostavníky, ktoré premávali medzi kan-
saskými mestami, cez ktoré zatiaľ neviedla železničná trať,
a v poslednom čase sa stávali častým terčom lúpežných bánd.
Ale Damian sa to dozvedel až cestou, keď zastali pri napájad-
le, kde si doplnili zásoby vody a kde sa kočiš trocha rozhovo-
ril. Onedlho to zažil na vlastnej koži.

Aspoň vedel, čo sa deje, keď začul výstrely. Kočiš však ne-
zastavil. Snažil sa tým lupičom uniknúť – s takým starým
a ťažkopádnym dostavníkom to bola hlúpa trúfalosť. A po-
tom, z dôvodu, ktorý zostane Damianovi pravdepodobne na-
vždy neznámy, kočiš s dostavníkom prudko zišiel z cesty.
Rýchlym cvalom preleteli ešte niekoľko míľ, zatiaľ čo padali
ďalšie výstrely. Potom sa kočiar prevrátil tak prudko, že Da-
miana v kabíne prehodilo na druhú stranu a hneď na to ho-
dilo o dvere. Hlavou narazil rovno na kovovú kľučku a upa-
dol do bezvedomia.

Prebral sa po niekoľkých hodinách, pravdepodobne na
dážď, ktorý bubnoval na kočiar. Bola už hlboká noc. Keď sa

mu podarilo vyliezť z prevráteného dostavníka, ocitol sa úpl-
ne sám nevedno kde.

Kone boli fuč, nevedel, či ich niekto ukradol alebo odo-
hnal. Kočiš zmizol tiež, možno ho lupiči zastrelili a nechali le-
žať niekde pri ceste, možno ho vzali so sebou. Alebo to azda
prežil a odišiel zavolať pomoc. Ale Damian sa rýchlo prestal
zaoberať kočišom i koňmi. Na hlave mal krvácajúcu ranu. Krv
z neho čiastočne zmyl dážď, kým si zbieral veci, rozhádzané
okolo koča, a napratal ich späť do cestovnej tašky.

Zvyšok tej mizernej noci strávil v dostavníku, kde bolo
aspoň sucho. Nanešťastie, keď sa prebudil, bolo pravé polud-
nie, takže slnko mu nepomohlo určiť, ktorým smerom by sa
mal vybrať, niežeby práve vedel, kadiaľ má ísť. Dážď zmyl po-
čas noci dokonca aj stopy po kolesách dostavníka.

Hodinky mu ukradli spolu s peniazmi, ktoré mal vo vrec-
kách a v taške. Tie, ktoré si schoval do podšívky na saku,
zostali nedotknuté, no boli iba malou kompenzáciou neprí-
jemnej situácie, v ktorej sa ocitol. Na bočnej stene koča našiel
čutoru s vodou a pod jedným sedadlom starú zatuchnutú
deku, ktorú si vzal so sebou a ktorá mu v noci poskytovala
aspoň trocha tepla, keďže doteraz nenarazil na nijakého člove-
ka ani príbytok.

Putoval na juh, smerom k najbližšiemu mestu, do ktorého
mal pôvodne namierené. Ale istý si tým nebol, lebo cesta do-
stavníkom bola príliš kľukatá. Mohla ho strhnúť príliš ďaleko
na východ alebo na západ, mohol obísť mesto bez toho, aby
o tom vedel. Dúfal, že sa mu podarí dostať sa späť na cestu,
z ktorej zišli, ale šťastie akosi neprichádzalo.

Na konci prvého dňa ho začal vážne trápiť hlad. Nemal
žiadnu zbraň, ktorou by si ulovil potravu, ak by na ňu nara-
zil. Celý život strávil vo veľkomeste a nikdy ho ani len nena-
padlo, aby chodil ozbrojený. Prišiel k malému napájadlu, kde
si pozmýval zaschnutú krv, ktorá sa mu ešte držala vo vlasoch,
a prezliekol sa do čistých, i keď dažďom navlhnutých šiat. Tej
noci zaspával aspoň s bruchom plným vody, slabou útechou
pre jeho veľký hlad.

Bolesť, ktorá mu búšila v hlave po celý čas od chvíle, keď sa

predchádzajúci deň prebral, začala na druhý deň ustupovať.
Ale pľuzgiere, ktoré sa mu vytvorili na rukách od vláčenia taš-
ky a na nohách od toľkého chodenia v mestských topánkach,
boli také bolestivé, že si bolesť hlavy sotva uvedomoval. A na-
vyše mu došla voda, takže na konci druhého dňa bol na tom
ešte horšie.

Keď sa na noc prikrýval zatuchnutou dekou, všimol si
oheň. Bolo to iba číre šťastie. Najprv si myslel, že je to iba ilú-
zia, tak ďaleko horel. Ale keď sa k nemu približoval, malý plá-
polajúci plamienok sa postupne zväčšoval, až mal pred sebou
silný táborový oheň a vo vzduchu zacítil vôňu kávy a pečené-
ho mäsa. V bruchu mu túžobne zaškŕkalo.

Stál už takmer pre ohnisku, delilo ho od neho sotva dvad-
sať stôp, ale zrazu pocítil na krku studený kov a počul natiah-
nutie kohútika. Nevidel ani nepočul žiadny iný pohyb, ale ten
zvuk ho prinútil zostať nehybne stáť.

„Neviete, že sa do cudzieho tábora nevstupuje bez ohlásenia?"

„Túlam sa už dva dni," odpovedal unavene Damian. „Nik-
to mi nepovedal, že v tomto kraji je zvykom ohlasovať sa nie-
komu, keď u neho hľadám pomoc."

Nastalo nervózne ticho. Damian dodal: „Nie som ozbrojený."

Kohútik znova cvakol a ozval sa zvuk kovu, ktorý vkĺzol
do koženého puzdra. „Prepáčte, pane, ale tu musí byť človek
opatrný."

Damian sa zvrtol tvárou k svojmu záchrancovi — aspoň dú-
fal, že našiel sprievodcu, ktorý ho zavedie späť do civilizácie.
Prekvapilo ho, keď pred sebou videl mladého chlapca, ktorý
sa mu uprene díval do tváre. Chlapec bol nevysoký a chudý,
jeho líca pokrývala detsky hladká pokožka. Okolo krku mal
voľne uviazanú žiarivo červenú šatku, na nohách džínsy a vy-
soké mokasíny a na sebe tmavomodrú košeľu, prikrytú čier-
nohnedým vlneným pončom. Pravdepodobne nemal viac ako
pätnásť alebo šestnásť rokov.

Niekde pod tým pončom bolo schované puzdro so zbraňou.
Klobúk so širokým okrajom, akých Damian videl veľa, odke-
dy prekročil hranicu štátu Missouri, pokrýval hlavu s čiernymi
neudržiavanými vlasmi, siahajúcimi po plecia. A o tých svet-

lohnedých mačacích očiach, ktoré si ho teraz premeriavali, by
sa vyjadril, že sú pekné, keby patrili dievčaťu. Na tomto chlap-
covi však boli iba veľmi nezvyčajné.

Pončo a mokasíny Damiana zmiatli, a tak sa váhavo opýtal:
„Vari som sa zatúlal do nejakej indiánskej rezervácie?"

„Nie, tu ste ďaleko na severe - prečo si to myslíte?"

„Napadlo ma, či nie ste Indián."

Chlapec sa zoširoka usmial; Damian zneistel. „Vyzerám ako
Indián?"

„Neviem. Doteraz som žiadneho nevidel," priznal sa Da-
mian.

„Verím, že nie, ste zelenáč."

„To sú tie moje pľuzgiere také očividné?"

Chlapec sa na neho chvíľu bezvýrazné díval, potom sa schu-
ti zasmial – na chlapca mierne neprirodzeným, trochu zmy-
selným smiechom. Damian si bol istý, že sa zabáva na ňom.
Napokon, sám vedel, že v tom úbohom stave musí vyzerať
smiešne.

Damian bol bez klobúka, vďaka čomu sa cítil takmer ako
nahý. Jeho tvrdiak neprežil haváriu dostavníka a iný klobúk si
so sebou na cestu nezobral. Bol zaprášený a špinavý, hoci sa
včera prezliekol do čistých vecí. Vyzeral ako tulák – a ako tu-
lák sa aj cítil. Ale nestratil svoje spôsoby. Ignorujúc všetko,
nad čím sa jeho mladý hostiteľ zabával, podal mu ruku a dô-
stojne sa predstavil.

„Som Damian Rutledge tretí a úprimne rád sa stanem va-
ším priateľom."

Chlapec jeho ruku neprijal, iba prikývol a povedal: „Tak vy
ste tu traja?" Mávol odmietavo rukou, asi usúdil, že to bola
hlúpa otázka. „Nič si z toho nerobte. Večera je ešte teplá, rád
sa o ňu rozdelím a môžete prenocovať v mojom táborisku."
S miernym úškrnom dodal: „Počúvam, že máte najvyšší čas
niečo zjesť."

Damian sa začervenal. Odkedy sa priblížil takmer na dosah
k voňavému jedlu, ktoré tak naliehavo dráždilo zmysly, jeho
žalúdok sa neprestajne ozýval hlasným škŕkaním. Ale na uráž-
ku rýchlo zabudol, hlad bol silnejší. Chcel položiť ešte zopár

otázok, ktoré sa mu vyrojili v mysli, ale jedlo ich razom po-
tlačilo do úzadia. Bez ďalších slov zamieril rovno k ohňu.

V skutočnosti tam horeli dva ohne, veľký, ktorý žiaril jas-
ným plameňom a osvetľoval okolie, a malý, na ktorom sa va-
rilo. Okolo malej jamy, vyhĺbenej do zeme, boli rozložené
štyri väčšie kamene, ktoré podopierali kovovú mriežku. Pod
ňou tlelo niekoľko menších konárov, prenesených z veľkého
ohňa, ktoré sa už stihli zmeniť na uhlíky. Mäso sa dopekalo
bez toho, aby sa spálilo. Na jednom konci mriežky stála čier-
na kanvica a na druhom plechovka, v ktorej našiel pol tucta
čerstvo upečených doliek, a konzervu horúcej fazule. Pre Da-
miana to boli hotové hody.

„Aké je to mäso?" opýtal sa Damian, keď si vzal podávaný
kúsok.

„Divé sliepky z prérie."

Neboli príliš veľké, ale boli dve, a jedna celá skončila na je-
ho tanieri spolu s troma dolkami a polovicou teplej fazule.
Napchával sa tak rýchlo, že si ani nevšimol, že tanier je iba je-
den a mládenec jedol rovno z mriežky.

„Prepáčte," ozval sa, ale chlapec mu skočil do reči.

„Nebuďte hlúpy. Taniere sú tu prepychom. Navyše, dolu
pod nami tečie rieka, kde sa dá umyť."

Umyť? To znelo priam božsky. ,Asi nemáte mydlo, však?"

„Nie také, ako by ste čakali," znela záhadná odpoveď. „Ak
sa chcete okúpať, použite naplavený piesok zo dna rieky ako
väčšina ľudí. Ten z vás zoškriabe aj poslednú špinu."

Aké primitívne, pomyslel si, ale primitívna bola celá situá-
cia, v ktorej sa ocitol - táborenie pod šírym nebom s tými naj-
základnejšími prostriedkami. Napriek tomu bolo jedlo vyni-
kajúce a zaslúžilo si uznanie. Damian ho vyjadril nahlas.

„Ďakujem, že ste sa so mnou podelili o polovicu svojho
jedla. Bez neho by som sa asi ďaleko nedostal."

Na chlapcovej tvári sa znova objavil ten nepatrný úsmev,
ktorým si Damian vonkoncom nebol istý. „Vy si naozaj mys-
líte, že to všetko mala byť moja večera? Práve ste mi zošroto-
vali raňajky – a neospravedlňujte sa znova. Šetrí to čas, keď si
ráno dám to, čo mi zostane z predchádzajúceho dňa a nemu​

sím variť niečo čerstvé. Ale až tak sa neponáhľam, aby sme si
ráno nedali zopár narýchlo ulovených šupináčov."

Damian sa na tie šupináče tešil už teraz, nech to bolo čo-
koľvek. Večeru už mali za sebou, jeho plný žalúdok spokojne
mlčal, a jemu sa rýchlo vrátila zvedavosť.

„Nezachytil som vaše meno."

Nápadné svetlohnedé oči na neho pozreli a v okamihu sa
obrátili ku káve, ktorú práve nalieval. „Asi preto, lebo ste ho
odo mňa ešte nepočuli."

„Ak teda radšej nechcete –"

„Žiadne nemám," zarazil ho stroho chlapec. „Aspoň som
ho nikdy nepoznal."

Damian očakával inú odpoveď. „Ale nejaké predsa musíte
mať?"

Mykol plecami. „Ľudia mi hovoria Kid."

„Aha," usmial sa Damian. Takým menom sa mu na Zápa-
de predstavoval každý druhý, zvyčajne k tomu ale ešte pridali
jedno meno. „Ako Billy Kid?"

Pohŕdavo zafučal. „Hovoria mi tak preto, lebo sa im zdám
primladý na to, čo robím."

„A to je čo?"

Damian si vzal šálku s kávou, ktorú mu chlapec podal.
Takmer ju vylial, keď počul jeho odpoveď. „Lovím banditov."

„Páni – nikdy by ma nenapadlo považovať vás za policajta.
Teda, chcem povedať, že vôbec nevyzeráte ako –"

„Ako čo?"

„Ako príslušník zákona."

„Och, myslíte tým šerifa? Nie, kto by ma za neho zvolil
v mojom veku?"

Damian si myslel to isté, preto bol taký prekvapený. „Tak
potom prečo lovíte banditov?" opýtal sa zdvorilo.

„Kvôli odmene, samozrejme."

„Lukratívna práca?"

Damian očakával, že bude to slovo musieť vysvetliť, ale
znova bol prekvapený. „Veľmi."

Aspoň je inteligentný, pomyslel si Damian.
„Koľkých ste už zadržali odvtedy, čo sa tým živíte?"

„Doteraz piatich."

„Videl som pár plagátov s hľadanými osobami," utrúsil Da-
mian. V skutočnosti bol jeho fascikel, ktorý dostal na cestu,
plný takých plagátov. „Nie je na nich väčšinou odmena vypí-
saná za mŕtveho alebo živého?"

„Ak chcete vedieť, koľkých z tých naničhodníkov som
zabil, odpoviem vám – žiadneho. Aspoň zatiaľ. Niektorí
však skončili so zraneniami, spôsobenými mojou rukou.
A jeden z tých piatich sa už čoskoro stretne so stvoriteľom
na šibenici."

„A berú vás vážne, títo tvrdí zločinci, ktorí sa neštítia ničo-
ho?" trúfol si opýtať sa Damian.

Znova ten náznak úsmevu. „Zriedkakedy," priznal chlapec.
„Ale toto ich vždy presvedčí."

Jediným pohybom sa mu v ruke objavil revolver. Zrejme ho
už musel držať v dlani pod pončom a Damian si len nevšimol,
ako ho spod neho vyťahuje.

„Nuž, to je pravda, zbrane skutočne majú schopnosť vzbu-
diť v tom druhom pozornosť," pripustil.

To bolo maximum, čo bol ochotný uznať v tomto prípade.
Chlapec bol naozaj primladý na to, aby robil to, o čom hovo-
rí. Damian by o tom pochyboval dokonca aj vtedy, keby bol
o niekoľko rokov starší. Veď deti majú vo zvyku vychvaľovať
sa veľkými činmi, aby urobili dojem na svojich rovesníkov.
Nevidia v tom nijaké ťažkosti – dôkazy nie sú alebo sa ani ne-
vyžadujú.

Damian však i napriek tomu prezieravo nespustil oči z re-
volvera, kým nebol znova na svojom mieste. Vrátil chlapcovi
prázdnu šálku, ten strčil zbraň späť do puzdra a nalial si kávu
pre seba.

„Žijete niekde nablízku?" vypytoval sa ďalej Damian.
„Nie."

„A žije v týchto končinách vôbec niekto?"

Táto Damianova otázka vyvolala Kidov smiech. Aj teraz
mal ten smiech akési zvláštne zmyselné zafarbenie, ktoré von-
koncom neladilo s výzorom mladého chlapca. Keby sa Da-
mian nedíval priamo na mladíka, myslel by si, že sa za jeho

chrbtom do tábora prešmykla žena. Navyše, chlapec mal vý-
zor, akému ľudia hovorili „zženštilý", a tak nečudo, že Da-
miana prepadávali podivné úvahy.

Ironická poznámka jeho hostiteľa ho z nich razom vytrhla.
„Takže vy ste nám tu zablúdili, pán Rutledge."

„Odpustite si tie žarty," povedal sucho Damian. Na chvíľu
sa zamyslel a potom rýchlo dodal: „Vy viete, kde sme, však?

Kid stroho prikývol. „Asi tak deň či dva cesty južne od Cof-
feyville."

Meno toho mesta Damianovi nič nehovorilo. Vedel iba to,
že pôvodne nebolo na jeho ceste, takže dostavník ho predtým,
ako sa prevrátil, zaviezol viac na juh bez toho, aby si to všimol,
a sám sa ešte viac odklonil od pôvodného smeru tým, že ďalej
pokračoval na juh po svojich.

„To je najbližšie mesto?"

„Neviem. V týchto končinách nie som doma."
„Tak čo tu robíte?"

„Mám v Coffeyville jednu zákazku. Aspoň dúfam."

Chlapec sa odmlčal. Damian si začal myslieť, že sa mu ne-
páči, ako sa ho stále vypytuje, jeho odpovede boli príliš krát-
ke a stručné. Na druhej strane bol rád, že sa môže s niekým
porozprávať, hoci to bol rozhovor skôr jednostranný, takže
kým mu jasne nenaznačí, aby mu dal pokoj...

„Rád by som vedel, či som neblúdil stále dookola. Sme
aspoň blízko nejakej cesty?"

Kid pomaly pokrútil hlavou. „Mám vo zvyku vyhýbať sa
cestám, ak je to len trochu možné. Natrafíte tak na menej ľu-
dí a ja akosi rád putujem sám."

Jeho necitlivá odpoveď vohnala Damianovi krv do tváre.
„Prepáčte, že som sa votrel, ale ja som sa naozaj stratil."

„Čo sa vám prihodilo?" opýtal sa Kid. „Ušiel vám kôň?"

Damian cítil z jeho tónu i samotnej otázky, že sa chlapec
vysmieva jeho predpokladanej jazdeckej neschopnosti. Neču-
do, že mu odpovedal príkrym hlasom. „Nie, cestoval som do-
stavníkom. A skôr, ako sa ma opýtate, či som z neho vypadol
alebo mi ušiel –"

„Počkajte, pane," prerušil ho Kid. „Jednoduchá otázka ne​

musí znamenať hneď útok, najmä ak ste mi ich vy sám už po-
ložili niekoľko. Prišli ste do môjho tábora po svojich, nie na
koni. Logicky usudzujem, že váš kôň to buď nevydržal, spad-
li ste z neho alebo vám ušiel. Ľudia, ktorí cestujú dostavní-
kom, zvyčajne nekončia takto."

Damian si povzdychol. Kid mal pravdu, bola to logická de-
dukcia. Začalo mu opäť búšiť v hlave. Ale nemienil sa znova
ospravedlňovať, nie teraz, keď bol jeho vlastný úsudok prav-
depodobne rovnako na mieste.

„Dostavník, ktorým som cestoval, prepadli," povedal Da-
mian. „Kočiš sa pokúsil uniknúť pred streľbou, ale skončilo sa
to tak, že sme sa s vozom prevrátili. Pri tom náraze som sa
udrel do hlavy a stratil vedomie. Keď som sa prebral, nebolo
ani kočiša, ani koní a moje vrecká a taška boli prázdne."

Mládenec zamyslene zodvihol hlavu. „Lupiči dostavníkov
v tejto oblasti? Kedy sa to stalo?"

„Predvčerom."

Kid si sklamane vzdychol. „Teraz už budú pravdepodobne
ďaleko."

Damian sa zamračil. „To si myslím. Vari by ste boli radšej,
keby neboli?"

„Prepravná spoločnosť Wells Fargo vypláca skutočne pekné
peniaze za zatknutie lumpov, ktorí prepadávajú ich dostavní-
ky. A ak mi padnú do náručia tváre totožné s tými na plagá-
toch hľadaných osôb, mám vo vrecku dobre zarobené peniaze
bez veľkej námahy. Najmä, keď títo ľudia robia všetko preto,
aby ich nikto nikdy nechytil."

Damian pobavene súhlasil. „Áno, predpokladám, že to by
vám uľahčilo prácu."

„Uľahčilo? Nie, iba urýchlilo. V skutočnosti považujem ta-
kéto náhody za niečo ako bonus. Neočakávaný, ale vítaný. Te-
raz ste na rade vy, pán Rutledge. Čo vás privádza na Západ?"

„Podľa čoho ste si taký istý, že som z Východu?"

Pohľadom tých svetlohnedých očí, ktoré sa pri svetle ohňa
leskli ako jantár, a s jednoznačným úsmevom na tvári si zno-
va premeral Damiana. „Iba som si tipol."

Damian sa zamračil. Kid sa pobavene zasmial a potom sa

vecne opýtal: „Vybrali ste sa sem na jeden z tých krátkych po-
znávacích výletov po krajine, aké máte vy, ľudia z Východu,
zdá sa v obľube?"

Damian bol už taký nahnevaný, že iba odvrkol: „Nie, ces-
tujem do Texasu zabiť človeka."

Kapitola 4

Cestujem do Texasu zabiť človeka. Pri týchto slovách
v ňom znova ožilo všetko, čo sa stalo v tú noc na jar, takmer
pred šiestimi mesiacmi, keď sa Damianovi zrútil svet. V ten
deň prebiehalo všetko tak, ako malo: kvety pre Winniefred,
objednané zo skleníka, dostala krátko predtým, ako po ňu
Damian prišiel, zásnubný prsteň, ktorý navrhol, bol hotový
už ráno. Dokonca aj do reštaurácie prišli včas, tentoraz hustá
premávka v New York City nenarušila jeho časový harmono-
gram. Večera bola skvelá. Perfektná. A len čo odprevadí Win-
niefred domov, požiada ju o ruku.

Jej otec už súhlasil. Damianov otec neskrýval úprimnú ra-
dosť. On, dedič Rutledge Imports, ona, dedička C.W. & L.
Company, tvorili dokonalý pár. Nebolo by to iba manželstvo,
ale spojenie dvoch najväčších dovozných spoločností v meste.

Práve vo chvíli, keď si pochutnávali na dezerte, zjavil sa
pri ich stole seržant Johnson z dvadsiateho prvého obvodu.
Policajt so skľúčenou tvárou požiadal Damiana o súkromný
rozhovor. Vyšli spolu na chodbu. Po prvých slovách zostal
Damian v šoku.

Nebol si istý, či požiadal seržanta, aby dohliadol na Winnie-
fredin bezpečný návrat domov. Ponáhľal sa rovno do sídla
spoločnosti Rutledge Imports. Rozsvietené svetlá ho neprí-
jemne oslepovali.

Kancelárie sa zatvárali zvyčajne okolo piatej, ale občas sa
stávalo, že niekto zo zamestnancov zostal dlhšie, aby dokončil
potrebné administratívne práce, zavše to bol aj Damianov

otec... hoci ten zriedkakedy zostával až do takýchto neskorých
hodín. Dokonca aj upratovačky boli zvyčajne v tomto čase so
svojou prácou už dávno hotové. Jediní ľudia, ktorých tam na-
šiel, boli príslušníci policajného oddelenia New York City.

V obrovskej priestrannej kancelárii s vysokým stropom bo-
li dve zdobené žrde, jedna po každej strane dverí. Každý rok
v júli viseli na oboch americké zástavy. Zvyšok roka pridržia-
vali popínavé rastliny s veľkými listami. Z jednej žrde boli te-
raz strhnuté a na krémovom koberci zanechávali špinu a do-
lámané listy. Namiesto nich na nej viselo mŕtve telo.

Keby múry neboli postavené z tehál, telo takej veľkosti by
tam nemohlo visieť a nehompáľalo sa dobrých šesť palcov nad
podlahou. Ale žrde boli oceľové a pevne ukotvené v silnom
tehlovom múre, takže nepoľavili. Na jednej z nich viselo dve-
sto libier bez toho, aby sa čo i len ohla.

Tak blízko pri zemi a predsa tak ďaleko od nej. Keby mal
obuté topánky, mohol by sa aspoň na chvíľu postaviť na špič-
ky, ale bol bosý. Navyše ani jeho uvoľnené ruky nenasvedčo-
vali tomu, že by sa snažil zachrániť. Svojimi silnými pažami by
určite ľahko dočiahol na žrď a uvoľnil tak tlak lana, ktoré mu
zvieralo hrdlo. Dokonca aj stolička, ktorá bola umiestnená
rovno pod žrďou, bola nedotknutá.

„Zveste ho."

Damiana nikto nepočúval. Traja muži sa mu snažili zabrá-
niť vo vstupe do kancelárie, až kým nepovedal, kto je. Muži
v kancelárii boli príliš zaujatí zbieraním dôkazov, aby venova-
li pozornosť nejakému priškrtenému hlasu. Damian musel za-
kričať, aby si ho všimli.

„Zveste ho!"

Konečne ho zbadali a uniformovaný strážnik na neho vy-
prskol: „Kto ste, dočerta?"

Damian nespúšťal oči z tela. „Som jeho syn."

Zašumeli tiché prejavy sústrasti a zopár mužov zvesilo Da-
miana Rutledgea II. na zem. Boli to zbytočné, bezvýznamné
slová, ktoré sotva prenikli cez silný šok. Jeho otec, jediný člo-
vek na svete, na ktorom mu naozaj záležalo, bol mŕtvy. Nemal
nijakých ďalších príbuzných.

Jeho matka sa s ním rozviedla, keď bol Damian ešte dieťa.
Odišla od nich a vydala sa za svojho milenca. Damian ju viac
nevidel a nikdy po tom ani netúžil. Pre neho bola mŕtva
a mŕtvou aj zostane. Ale otec...

Ani s Winniefred nepočítal. Mal v pláne oženiť sa s ňou, ale
nemiloval ju. Dúfal, že budú spolu skvele vychádzať. Napo-
kon, nemohol na nej nájsť ani chybičku. Bola krásna, kulti-
vovaná a bola by skvelou matkou pre ich budúce deti. No
v skutočnosti mu bola iba o čosi málo bližšia než cudzinec.
Ale otec...

„...že ide o očividnú samovraždu," preniklo zrazu do jeho
úvah. „Máme dokonca aj list na rozlúčku." Ten „list" mal Da-
mian teraz pred očami.

Chvíľu mu trvalo, kým sa dokázal sústrediť na slová napí-
sané na papieri: „Snažil som sa s tým skončiť, Damian, ale ne-
dokážem to. Odpusť mi."

Vytrhol list policajtovi z ruky a prečítal ho ešte raz... a po-
tom znova. Vyzeralo to ako otcovo písmo, ale trochu trasľavé.
Papier bol pokrčený, akoby ho vytiahli z vrecka alebo z dlane.

„Kde ste to našli?" opýtal sa.

„Na stole — vlastne, priamo v strede. Nebolo ho možné
prehliadnuť."

„Na tom stole je nový listový papier," poznamenal Damian.
„Prečo by bol tento list taký pokrčený, ak by bol napísaný tes-
ne predtým, ako...?"

Nedokázal vetu dokončiť. Policajt iba mykol plecami.

Ale ďalší navrhol vysvetlenie: „Mohol ho nosiť pri sebe aj
niekoľko dní, kým sa rozhodol."

„A doniesol si sem aj vlastný povraz? Tento nepochádza
z tejto kancelárie."

„Potom si ho zrejme naozaj priniesol so sebou. Pozrite, pán
Rutledge, viem, že nie je ľahké zmieriť sa s tým, že si niekto,
koho veľmi dobre poznáme, vezme život takýmto spôsobom,
ale stáva sa to. Viete, čo bolo to, s čím nedokázal skoncovať,
ako píše v tomto liste?"

„Nie. Môj otec nemal žiadny dôvod na to, aby sa zabil,"
trval na svojom Damian.

„Nuž... zdá sa, že on to vnímal inak."

Damianove jasné oči mali zrazu chladnú sivú farbu špina-
vého snehu. „A to mienite prijať ako fakt?" spýtal sa nalieha-
vo. „Ani sa nezamyslíte nad možnosťou, že bol zavraždený?"

„Zavraždený?" Policajt sa pousmial. „Sú ľahšie a omnoho
rýchlejšie spôsoby, ako zniesť človeka zo sveta, než nechať ho
hompáľať sa na povraze. Viete, ako dlho prichádza smrť pri
obesení? Dlho, ak sa hneď nezlomia väzy. A jemu sa nezlomi-
li. Keď chcete niekoho zavraždiť, zvolíte si omnoho jedno-
duchší a rýchlejší spôsob, než slučku na krk."

„A čo ak by ste chceli, aby vražda vyzerala ako samovražda?"

„Keď už sme pri tom, guľka do hlavy je v takom prípade
omnoho lepší trik. Pozrite sa, vidíte tu nejaké stopy po zápa-
se? Nič nenasvedčuje ani tomu, že by mal váš otec spútané ru-
ky, aby sa nemohol brániť. Čo myslíte, koľko mužov by bolo
potrebných na obesenie muža jeho veľkosti, ak by sa bol brá-
nil? Jeden ani dvaja by to nezvládli. Traja alebo štyria? Prečo?
Aký mali motív? Mal tu váš otec peniaze? Chýba tu podľa vás
niečo vzácne? Mal nejakých nepriateľov, ktorí ho nenávideli
natoľko, aby ho zabili?"

Odpoveďou na všetky otázky bolo nie, ale Damian si to ne-
chal pre seba. Policajti zakladali svoje závery na dôkazoch,
ktoré mali v rukách. Nemohol ich obviňovať z toho, že sa
priklonili k očividnému vysvetleniu. Prečo by mali pátrať ďa-
lej iba kvôli nejakej jeho hypotéze, keď by mohli byť zaraz ho-
toví s papierovaním na tomto prípade a pustiť sa do riešenia
ďalšieho zločinu? Akékoľvek snahy presvedčiť ich, že tento zlo-
čin si vyžaduje ďalšie vyšetrovanie, by boli stratou času na
obidvoch stranách.

Napriek tomu sa o to pokúsil. Presviedčal ich dve hodiny,
kým sa nezjavil lekár a všetci policajti sa s ospravedlnením po-
brali preč. Zaiste, ubezpečovali ho, že sa na to pozrú, ale ne-
veril im ani sekundu. Bola to iba formálna útecha pre smú-
tiacich príbuzných. V tej chvíli by povedali čokoľvek, len aby
už mohli vypadnúť.

Bola už polnoc, keď sa Damian vrátil domov, do mestskej
vily, v ktorej býval spolu s otcom. Bol to rozsiahly starý dom,

pre dvoch ľudí nadmieru veľký. Preto sa Damian neodsťaho-
val, aj keď mal na to dávno vhodný vek. Žili v ňom s otcom
družne, neprekážali si navzájom a boli prístupní jeden dru-
hému, keď sa chcel niektorý z nich porozprávať.

Díval sa na svoj domov a videl ho... prázdny. Už nikdy ne-
bude raňajkovať spolu s otcom pred ich odchodom do sídla
spoločnosti. Už nikdy nenájde otca v jeho pracovni, ani
v knižnici, kde si po večeroch čítali diela klasikov a diskuto-
vali o nich. Už nikdy sa pri večeri nebudú rozprávať o obcho-
doch. Už nikdy...

Príval slz, ktoré dovtedy zadržiaval, sa nekontrolovateľne
spustil a nemal konca. Damian sa ani neunúval zájsť do svo-
jej izby, lebo v dome už o takom čase nebol nikto zo služob-
níctva, kto by bol svedkom zrútenia jeho zvyčajne neotrasi-
teľnej pevnosti. Zo sekretára vytiahol fľašu brandy, ktorú tam
mal ako liek na nepokojný spánok, a nalial si pohárik. No ne-
znesiteľná bolesť a žiaľ mu príliš silno zvierali hrdlo, aby ho
dokázal dostať do seba.

Hlavou sa mu preháňala iba jediná myšlienka. Musí zistiť,
čo sa naozaj stalo, pretože nikdy neuverí, že si otec siahol na
život. Nemal nijaký dôkaz, ktorý by to potvrdil, nijaké stopy
po zápase, ale Damian vedel, že otec bol zavraždený. Poznal
ho príliš dobre, boli si veľmi blízki.

Damian starší nebol človek, ktorý sa vyhýba pravde. Nikdy
neklamal, pretože keď sa o to pokúsil, hneď sa cítil previnilo
a dal to najavo. Takže ak by sa stalo niečo také zlé, že by ho to
privádzalo do zúfalstva, Damian by o tom určite vedel.

Navyše spolu plánovali svadbu. Dokonca pri jednom roz-
hovore padla zmienka o prestavbe západného krídla domu
kvôli väčšiemu súkromiu, ak by si Damian chcel priviesť man-
želku sem. A Damianov otec sa už nevedel dočkať, kedy bude
rozmaznávať svoje vnúčatá.

Okrem toho, Damian starší bol úprimne šťastný a maxi-
málne spokojný so svojím životom. Netúžil sa znovu oženiť.
Dokonale mu vyhovovala milenka, ktorú si vydržiaval. Zbo-
hatol sčasti vlastným pričinením, sčasti tým, že zdedil obrov-
ský majetok. Miloval prácu v svojej obchodnej spoločnosti,

ktorú založil jeho otec, Damian I., a ktorú sa mu naďalej da-
rilo úspešne zveľaďovať. Mal všetko, kvôli čomu stálo za to žiť.

Ale niekto to vnímal inak. „Odpusť mi"? Nie, to neboli
otcove slová. Nebolo mu čo odpustiť. Ale bolo toho veľa na
pomstu...

Damian potlačil bolestivé spomienky. Detektív, ktorého si
najal, mu zistil všetko, čo chcel vedieť. Áno, prišiel na Západ,
aby zabil muža, ktorý mu zabil otca. Ale zdá sa, že jeho slová
chlapca sediaceho vedľa neho neprekvapili.

Kid sa iba opýtal: „Len tak, pre radosť, alebo máte nejaký
dôvod, pre ktorý ste sa ho rozhodli zabiť?"

„Je to poriadny dôvod."

„Vari aj vy lovíte ľudí za odmenu?"

„Sotva. Ide o osobnú záležitosť."

Damian by mu ju vysvetlil, keby ho o to požiadal. Ale jeho
spoločník iba mlčky prikývol. Ak aj bol zvedavý, nebolo to na
ňom vôbec poznať. Naozaj nezvyčajný mládenec. Väčšina
chlapcov v jeho veku by ho zasypala otázkami, ale on sotva
prejavil nejaký záujem. Niežeby na tom záležalo.

„Pôjdem sa okúpať a prezliecť," povedal Damian a vstal.

Kid ukázal dozadu ponad plece. „Breh je tam dole. Ja to už za-
pichnem, takže nerobte príliš veľký hluk, keď sa budete vracať."

Damian prikývol, vzal si tašku a zamieril dole k rieke. Ešte
začul radu: „Dávajte si bacha na hady." Nasledoval pridusený
smiech, pri ktorom zatínal zuby. Prekliate chlapčisko. A to
s ním zostane celý ďalší deň. Alebo ešte dlhšie?

Kapitola 5

Damiana zobudila tuhá vôňa kávy, ale nechcelo sa mu
vyliezť z toho nepohodlného lôžka na tvrdej zemi. Cítil sa mi-
zerne, akoby spal len hodinu alebo dve. Možno to tak aj bo-
lo. Keď rozlepil oči, uvidel nad sebou tmavomodrú oblohu
posiatu hviezdami, hoci na východe, v miestach, kde by sa

malo ukázať slnko, už začínala blednúť. Napriek tomu, aký
vyčerpaný si večer líhal, nedarilo sa mu zaspať. Nečudo, že sa
dnes ráno necítil oddýchnutý.

Nebolo to po prvýkrát, čo ho smrť otca a nasledujúce udalos-
ti nenechali spať. Hnev, ktorý ho po celých uplynulých šesť me-
siacov sprevádzal, sa príliš často prebíjal na povrch. Nebránil sa
svojim silným emóciám a bez zábran odhaľoval svoje sklamanie,
nedôveru a nakoniec rozhodnutie vykonať spravodlivosť.

Po skúsenostiach s políciou si najal vlastných detektívov a tí
boli rýchli a dôkladní. Malá kaviareň naproti sídlu Rutledge
Imports bola v ten večer otvorená, ale takmer prázdna. Čaš-
ník, ktorý tam vtedy obsluhoval, nemal čo robiť, a tak si
všimol dvoch zavalitých mužov, ktorí vyšli z kancelárie Rut-
ledge, už len preto, že ich správanie pôsobilo nadmieru
zmätene. Ukázalo sa, že sa v ňom skrýva amatérsky umelec.
Za malý honorár nakreslil spamäti skice oboch mužov.

Čašník mal očividne talent, pretože jeho kresby, s ktorými
detektívi prechádzali chudobnejšie a schátralejšie štvrte mesta,
ich nakoniec priviedli k jednému z páchateľov, ktorý sa dob-
rovoľne priznal. Ale vtedy už Henry Curruthers patril medzi
podozrivých.

Damian nechcel uveriť, že je v tom zapletený aj Curruthers.
Bol otcovým účtovníkom viac ako desať rokov. Bol to sympa-
tický postarší pán nižšej postavy s príjemným vystupovaním,
asi štyridsaťpäťročný. Nikdy sa neoženil. Býval so svojou te-
tou, ktorú finančne podporoval, v dome vo východnej časti
mesta. Nikdy sa nestalo, aby neprišiel do práce. Vždy bol
v kancelárii alebo v niektorom z Rutledgeových skladov, kde
prijímal nový tovar. A tak ako všetci ostatní zamestnanci, aj
on sa zúčastnil na pohrebe Damiana staršieho a bolo na ňom
vidieť úprimný žiaľ nad jeho smrťou.

Ale keď si jeden z detektívov vyžiadal povolenie skontrolovať účtovné knihy spoločnosti, našiel v záznamoch vážne ne-
zrovnalosti. Keď sa na ne opýtal Henryho, dostal od neho iba
veľmi neuspokojivé a pochybné odpovede.

Henry krátko potom zmizol bez stopy z mesta, ale stále
chýbal rukolapný dôkaz. Ale i tak sa tie skice vyplatili.

Tí dvaja muži, ktorých si Henry najal, síce nepoznali jeho
meno, ale opísali ho dokonale. Nezabudli na okuliare so sil-
nými hrubými sklami, na ustupujúce hnedé vlasy, na zna-
mienko na ľavom líci a ani na sovie modré oči. Ich opis sedel
presne. Bol to nepochybne Henry Curruthers. Tých dvoch
chlapov si najal za päťdesiat dolárov, aby zabili jeho zamestná-
vateľa skôr, ako by mohol odhaliť spreneveru peňazí spoloč-
nosti.

Za päťdesiat dolárov. Damian stále nemohol uveriť, že nie-
kto dokáže vziať druhému život tak lacno. Ale ako jeden z de-
tektívov poznamenal – čo je pre niekoho zanedbateľný peniaz,
to môže byť pre iného hotový majetok.

Vyšlo najavo, že to bol práve Henry, ktorý trval na tom, aby
vražda vyzerala ako samovražda. Dokonca sám napísal aj ten
list na rozlúčku. Musel počítať s tým, že sa Damian bude
umárať v žiali dostatočne dlho na to, aby stihol dôkladne za-
retušovať chyby v účtoch.

Henry Curruthers bol vrah, tí dvaja muži boli iba jeho báb-
ky. Bolo by mu to celkom hladko prešlo, keby Damian tak
dôsledne nepátral po odpovediach na otázky, ktoré ho nepre-
stali trápiť.

Ale aj tak sa mu podarilo uniknúť. Zmizol z mesta a skrý-
val sa na neznámom mieste. Trvalo tri mesiace, kým ho ko-
nečne vystopovali vo Forth Worthe, ale nestihli ho zatknúť.
Znova zmizol.

Damiana už hnevalo to nekonečné čakanie. Cítil sa ne-
využitý, kým ostatní si robili svoju prácu. Nemohol zniesť,
že Curruthers je stále niekde na slobode a nepotrestaný. Je-
ho stopy sa končili vo Forth Worthe v Texase. Tak, ako
mnoho ďalších mužov hľadaných zákonom, odišiel na Zá-
pad, aby využil rozľahlosť krajiny a dobre sa v nej ukryl. Ale
Damian sa rozhodol nájsť ho. Nevedel nič o stopovaní, ale
nájde ho. A odznak vládneho zástupcu mu umožní legálne
ho zabiť.

Vždy sa oplatí mať vplyvných priateľov a jeho otec ich mal
dosť. Damian potiahol za tie správne nitky a vymenovanie za
zástupcu vlády Spojených štátov mal vo vrecku. Potreboval ho

iba kvôli jedinému účelu - aby sa mohol s Curruthersom vy-
sporiadať raz a navždy.

Fascikel, ktorý obdržal spolu s odznakom, bol poriadne
hrubý. Obsahoval zoznam hľadaných zločincov a ich kumpá-
nov v Texase i ostatných západných štátoch. Pribudol v ňom
jeden čerstvý záznam. Curruthers.

„Hej, chlapci, nože poďte bližšie a dajte si trocha kávy, ale-
bo sa tam budete váľať, kým nevyjde slnko?"

Damian v momente otvoril oči. Bol si istý, že to Kid neho-
voril jemu. V tej chvíli začul v diaľke akýsi pridusený smiech.
Pomaly sa posadil a asi dvadsať stôp od tábora matne videl
dvoch mužov, ktorí práve vstávali zo zeme.

Damian rýchlo pozrel na svojho hostiteľa, aby videl jeho re-
akciu na nečakaných návštevníkov. Kid bol oblečený ako
v predchádzajúci večer, akurát šaty boli po spánku o čosi viac
pokrčené. Klobúk mu visel v polovici chrbta na šnúrke, pri-
viazanej okolo krku. Čierne vlasy mal strapaté, mastné a špi-
navé, akoby sa ich voda, mydlo ani hrebeň nedotkli už celé
mesiace – ak vôbec niekedy.

Kľačal pri ohnisku, ktoré znova rozdúchal. Vyzeral oddých-
nutý, ale jeho výraz bol nevyspytateľný. Nedalo sa zistiť, či je
pred novými návštevníkmi v strehu, či má radosť z ďalšej spo-
ločnosti alebo či sú mu úplne ľahostajní. Damianovi to ne-
prestávalo vŕtať hlavou.

A ako ten diabol vedel, že sú tam vonku, to si Damian ne-
dokázal predstaviť. Oheň osvetľoval vzdialenosť sotva desať
stôp, okraj táboriska bol v prítmí a do východu slnka zostá-
vala ešte dobrá polhodinka. Pre Damiana boli prichádzajúci
takmer neviditeľní ešte aj vtedy, keď už stáli na nohách a po-
maly sa pohli k ohnisku, ale chlapec ich svojimi mačacími
očami zbadal hneď.

Nechápal ani to, prečo sa títo dvaja muži schovávali a z diaľ-
ky pozorovali táborisko. Obzvlášť po tom, čo minulú noc po-
čul od Kida o zvyku ohlásiť svoj príchod do tábora znamením.
Zjavne nebol jediný, kto toto pravidlo nepoznal.

Muži podišli bližšie k ohňu. Keď im už ako-tak videl do
tvárí, všimol si, že ten vyšší sa priateľsky usmieva. Druhý si

stále pokrčeným klobúkom oprašoval nohavice. Ako môže
niekto takto zaobchádzať s klobúkom...

Muž bez klobúka si všimol Damiana a zarazil sa. Oči sa mu
rozšírili, akoby uvidel ducha a povedal svojmu priateľovi:
„Vravel si mi, že je mŕtvy. Mne teda mŕtvy vôbec nepripadá."

Jeho kamarát zavrčal. „Ty si tá najsprostejšia tlčhuba,
s akou som sa kedy vláčil, Billybob."

S týmito slovami vytiahol revolver a namieril na Damiana.
Billybobovi to chvíľu trvalo, kým nemotorne vytasil svoju
zbraň, no keď sa mu to konečne podarilo, zamieril na Kida,
ktorý pomaly vstal s rukami od tela. Dával najavo, že im ne-
bude robiť žiadne problémy. V jeho pevnej tvári nebol ani
náznak strachu. Nič. Práve tento postoj začal Damiana zne-
pokojovať. Očividne pred nimi stáli chlapi, ktorí prepadli je-
ho dostavník, a Kid sa tváril úplne nezúčastnene.

Billybob iba zašomral: „Nenadávaj mi, Vince. Bola to tvo-
ja chyba, že ma to tak prekvapilo. Nabudúce sa poriadne uis-
ti, či je ten tvoj mŕtvy naozaj mŕtvy.

„Drž hubu, Billybob. Iba čo šliapeš z jednej sračky do druhej."

Billybob sa pozrel na zem, aby zistil, do čoho šliapol. Jeho
kumpán iba prevrátil očami a štuchol ho, aby mu pripome-
nul, kam sa má dívať. Keď pohľadom spočinul na Damiano-
vi, vrátil sa mu úsmev.

„Nuž, pozrime sa, čo tu máme," prihovoril sa im falošným
tónom. „Billybob vyvetral tú vašu kapsu od základu. Už vie-
me, že vám nezostalo nič, čo by nás mohlo zaujímať, pane, ale
čo ty, chlapče?"

„O čo máte záujem?" Kid sa zatváril zamyslene. „Mám tep-
lú kávu a misu cesta na lievance pripravenú na panvici, ak je
to to, čo máte na mysli."

Vinca jeho odpoveď poriadne rozosmiala. „Pravdaže, to ma
naozaj zaujíma, ale musíš mať niečo aj vo vreckách –"

„Nuž, je tam –"

Kid neskutočne rýchlo tasil revolver a pritom ho stihol aj
natiahnuť. Ak bolo jeho zámerom Vinca zabiť, potom sa po-
riadne minul. Ale ak ho mienil iba odzbrojiť, potom mal čer-
tovsky dobrú mušku, pretože jeho guľka narazila do Vincovej

zbrane, ten sa zľakol a pustil ju z ruky. Nebol zranený, iba čo
mu to prudké trhnutie rukou spôsobilo bolesť.

Zaklial a trpiteľsky zavyl. Jeho kumpán s otvorenými ústa-
mi vyvaľoval oči na Vinca, takže Kidovi nič nestálo v ceste.
Rýchlo priskočil k nemu a vykopol mu revolver z ruky.

Ešte šťastie, že bol Billybob taký hlupák. Keby nespustil oči
z Kida, pravdepodobne by došlo k prestrelke, a Damian, kto-
rý sedel priamo medzi nimi, by ľahko mohol prísť o život.

Len čo sa trochu spamätal, rýchlo vyskočil na nohy. Stále
nechcel veriť tomu, ako Kid získal Billybobovu zbraň. Sám
ich oboch odzbrojil, ľahko a bez krviprelievania – a napriek
tomu výraz jeho tváre nič neprezrádzal. Nič sa na ňom ne-
zmenilo. Tváril sa tak ľahkovážne, akoby si namiesto odzbro-
jenia dvoch lupičov dostavníkov iba odskočil uľaviť do kríkov.

Jeden revolver hodil Damianovi, druhý si vsunul za opasok.
Svojím mieril na prekvapených lupičov. „Sadnite si a dajte ru-
ky za hlavu. A žiadne triky. Mŕtvych vás ponesiem ľahšie, ani
nehovoriac o tom, že aj rýchlejšie. Nevadí mi viac váhy, jednu
nadmernú batožinu už mám, takže ma zbytočne nedráždite."

Damian nepočul všetko, aspoň nie poznámku o nadmernej
batožine, lebo Kid v tej chvíli zdvorilo stíšil hlas. Okrem toho
zápasil s rozhodnutím, či má zodvihnúť zbraň, ktorá ležala pri
jeho bosých nohách.

Nevedel zaobchádzať s revolvermi. V skutočnosti ešte ne-
mal príležitosť držať nejaký v ruke. V New Yorku ich nepo-
trebovali. Na druhej strane vedel celkom dobre strieľať z puš-
ky. Už počas štúdia na univerzite súťažil v streľbe na terč
a s otcom podnikali časté lovecké výpravy po krajine.

Vedel však, že by nemal nechávať revolver iba tak na zemi,
pretože obaja muži boli stále viac-menej voľní a mohli sa ke-
dykoľvek pokúsiť získať ho späť. Mládenec vyriešil túto dile-
mu za neho. „Pán Rutledge, nájdite vo vašej taške niečo, čím
by sme ich zviazali. Postačí aj nejaká stará dotrhaná košeľa."

Damian takmer odfrkol. Nemal nijaké staré košele. Pobúri-
la ho tá predstava – ale vtom sa znova ozval Kid. „Mimocho-
dom, vaša taška zostane tu. Máme iba jedného koňa a na ňom
pre ňu nie je miesto."

Bol rád, že mu nestihol odporovať. Damian neuvažoval nad
tým, ako sa dostanú do mesta, ale chlapec už očividne rozmýš-
ľal nad nepohodlím dvoch jazdcov na jednom koni a vedel aj
to, že na batožinu nezostane veľa miesta.

Damian sa hrabal v cestovnej taške a po chvíli z nej vylovil
to, čo hľadal. S košeľou v jednej ruke a revolverom v druhej
vykročil k ostatným. Kid ho trpezlivo sledoval, až kým Da-
mianovi konečne nedošlo, že bude musieť košeľu roztrhať sám
a zviazať lupičov. Logické, napadlo ho, už mali možnosť vi-
dieť, čo chlapec dokáže s revolverom, a ak bude na nich stále
mieriť, zrieknu sa akýchkoľvek bočných úmyslov. Damian by
v prípade potreby narábal so zbraňou nepochybne práve tak
nemotorne, ako Billybob.

Keď ich Damian zväzoval rozdriapanými pruhmi košele,
Vince sa podráždene ozval: „A kam nás to vezmeš, chlapče?"

„Do Coffeyville, k šerifovi."

„To bude pre všetkých iba strata času, pretože sme neuro-
bili nič zlé."

„Mám tu očitého svedka, ktorý s tým určite nebude sú-
hlasiť."

„Nemáš nič, sopliak. Bol tuhý ako skala."
„Mám aj vaše priznanie."

,Aké priznanie?" začudoval sa Vince a obrátil sa s výstraž-
ným pohľadom k svojmu kumpánovi. „Ty si sa k niečomu
priznal?"

Billybob sa začervenal. „Čo si o mne myslíš, že som úplne
sprostý?"

Kid iba mykol plecom a povedal: „Netvárte sa ako dve ne-
viniatka. Šerif si už s vami poradí a rozhodne, čo ste urobili –
alebo neurobili. Či máte na krku prepad dostavníka alebo iba
obyčajnú lúpež, ručím vám za to, že má v kancelárii plagáty
s vašimi tvárami, ktoré si veľmi rád priložím do zbierky aj s vy-
písanou odmenou. A ak nie... nuž, potom budem vaše za-
tknutie považovať za dobrý skutok."

Keby bol Damian pozorný, možno by si všimol, že zlodej
menom Vince pri zmienke o plagátoch hľadaných osôb mier-
ne spanikáril. Tiež by si bol uvedomil, že Vince je z dvojice

ten nebezpečnejší a spútal by najprv jeho, nie Billyboba. Ale
vo svojej úprimnosti neočakával žiadne ďalšie problémy. Pre-
to zostal prekvapený, keď Vince prudkým pohybom podko-
pol Kida a zaplietol sa mu medzi nohy. Obaja sa zvalili na
zem, Kid pritom dopadol rovno na chrbát. Vince sa vyštveral
po jeho nohách a natiahol sa po revolveri. Ale kým sa oň za-
čali biť, Damian odtiahol Vinca, zodvihol ho zo zeme a za-
mieril mu päsťou rovno do tváre. Vtom sa ozvalo cvaknutie
kohútika. Obaja skameneli.

Prvý sa ozval Vince. Díval sa priamo na Kida, ktorý už stál
znova pevne na nohách a mieril mu rovno na hlavu. „Nezabi-
ješ ma."

„Vážne?"

To bolo jediné, čo Kid povedal. Azda jeho výraz alebo na-
opak, jeho nevýrazný pohľad skrývajúci všetko možné, prinú-
til šomrajúceho Vinca ustúpiť. Nikto nemohol jednoznačne
povedať, čo si ten chlapec myslí alebo čo cíti, či sa v ňom skrý-
va chladnokrvný zabijak alebo iba vyplašený mládenec, ktorý
vie čertovsky dobre maskovať strach.

Zato Damian vonkoncom neskrýval hnev. Toto bolo príliš
veľa prekvapení na jedno ráno, nehovoriac o tom, aké nebez-
pečenstvo im hrozilo. Nazúrene zodvihol päsť a udrel celou si-
lou Vinea do nosa. Vince razom ležal na zemi.

Vzápätí to oľutoval. Neuchýlil sa k fyzickému násiliu od
svojich pätnástich rokov. Vtedy rozmlátil nos siedmim chlap-
com a dostal od otca jednu z najtrpkejších lekcií – o svojej veľ-
kosti a neférovej výhode, ktorou premohol ostatných rovesní-
kov – takmer všetci boli omnoho menší než on. Ten rozdiel sa
nezmenil ani v dospelosti. So svojimi šiestimi stopami a tro-
ma palcami stále prevyšoval väčšinu mužov.

Kid zmiernil pocit viny, ktorý ho odrazu premohol. „Dob-
rá práca, pán Rutledge," povedal. „Ak ste už skončili, poďte sa
najesť, lievance budú o pár minút hotové. Najeme sa a môže-
me vyraziť."

Povedal to tak pokojne, akoby sa v to ráno vôbec, ale vôbec
nič nestalo. Ten chlapec musel mať nervy z ocele – alebo ne-
mal žiadne. Damian mlčky prikývol.

Kapitola 6

Kid opäť kľačal nad ohňom a sústredene nalieval aké-
si jemné cesto na panvicu. Po chvíli ho párkrát vyhodil a ob-
rátil, potom ho vyklopil na jediný tanier, ktorý mali, a celý
proces zopakoval znova.

Revolver mal už zasunutý v puzdre, ale každý dobre vedel,
ako rýchlo dokáže v prípade potreby znova strieľať. A tie jeho
mačacie oči, s farbou viac zlatistou ako hnedou – ten rozdiel
si Damian všimol až teraz – akoby videli veci, ktoré obyčajné
oči nevidia. Bol to skutočne zaujímavý spoločník. Damian
prestával pochybovať o tom, že Kid už chytil piatich banditov.

Damian využil Vincovo bezvedomie, pevne mu zviazal zá-
pästia za chrbtom a nechal ho ležať na boku. Z nosa mu ne-
prestávala tiecť krv. Billybob sa ani nepohol, mlčky a vyľaka-
ne sledoval každý Damianov pohyb.

Lupiči boli dokonale znehybnení, a tak Damian využil
chvíľu a pozbieral si kabát, na ktorom v noci spal, a topánky.
Práve v okamihu, keď do nich už-už strkal nohy, uvedomil si,
že Kid ho uprene pozoruje.

„Skôr, než si ich obujete, radšej ich poriadne vytraste," zavo-
lal. „Nikdy neviete, či sa vám tam nezahniezdila nejaká háveď."

Damian pustil okamžite topánky z rúk, akoby z nich práve
vyliezali hady. Billybob sa zachichotal, čím okamžite upútal
Damianovu pozornosť. Keď sa nenávistným pohľadom obrá-
til k chlapcovi, už nevidel jeho potláčaný úsmev, zostal iba ten
jeho zvyčajný chladný výraz. Bez jediného slova vzal topánky
a poriadne nimi zatriasol. Potom s nimi pribehol k ohňu a pre
istotu ich ešte dôkladne poprezeral zvnútra.

„Myslím, že teraz si ich už môžete pokojne obuť," povedal
Kid.

Damian na neho podozrievavo zazrel. „Nestrieľate si zo
mňa, však?"

„Bohužiaľ nie. Neviem, či sa aj v tejto oblasti vyskytujú
škorpióny, ale v niektorých častiach krajiny –"
„Nemusíte ma poúčať."

Damian sa zamračil a odbehol k svojej taške, z ktorej vy-
tiahol pár čistých ponožiek. Neplánoval pobehovať po tábo-
risku v ponožkách, ale rovnako tak neplánoval prežiť ďalší
prepad, či skôr pokus oň.

Čoskoro zistil, že si mal tie špinavé ponožky radšej nechať.
Keď si ich sťahoval z nôh, strhol si niekoľko pľuzgierov až do
krvi a keď sa znova obul do topánok, prežíval hotové peklo.

Pomaly kríval k ohňu a pevne dúfal, že cesta do Coffeyvil-
le nebude trvať dlhšie, než jeden deň. Kid to odhadoval na
deň až dva, ale ten druhý by on pravdepodobne už nezvládol.

Keď si sadol k ohňu, dostal plný tanier lievancov a pohár
medu. „Maslo mi včera skyslo, takže si musíte vystačiť s me-
dom. Schuti sa do nich pustite, pán Rutledge, na mňa neber-
te ohľad. Takéto maškrty hneď zrána by ma iba zbytočne roz-
maznali. Zjem niečo po ceste, keď bude treba."

Damian pozrel na Vinea a Billyboba. „Ostatných hostí ne-
nakŕmime?"

„Čerta starého. Keď chceli raňajkovať, nemali vyťahovať
búchačky."

Odpor k tým dvom, ktorý bolo možné poznať v jeho hlase
i v tvári, bol prvou emóciou, ktorú dal v ten deň najavo. Pred-
sa len niečo cítil. Zjavne sa však nerád o svoje pocity s kým-
koľvek delil.

Zrazu vstal, utrel si dlane o zadok nohavíc a podišiel k Bil-
lybobovi. „Kde ste ukryli kone?"
„Kúsok odtiaľto, pri rieke."

Kid stroho prikývol a vybral sa udaným smerom.

Damian sa pustil do raňajok, pričom nespúšťal oči z tých
dvoch. Nemyslel si, že sa Billybob o niečo pokúsi, lebo Vin-
ce sa ešte neprebral, ale netúžil po žiadnych ďalších prekva-
peniach.

Práve myslel na to, že si predsa len bude môcť zobrať svoju
tašku, keď sa Kid aj s dvoma koňmi vrátil do tábora. Oba vy-
zerali hrozne, boli to tie najúbohejšie mrciny, aké kedy Da​

mian videl. Jedna i druhá krívala. Prekvapilo ho však, keď vi-
del, ako chlapec ide rovno k Vincovi a kope ho do boku. Nie-
žeby to mokasínami obzvlášť bolelo, ale predsa...

„Nenávidím ľudí, ktorí takto zaobchádzajú so zvieratami,"
povedal s pohľadom upretým na Billyboba. Ten sa bojazlivo
prikrčil pred prípadnými kopancami. „Ktorý z nich je tvoj?"

„Ani jeden," zaklamal Billybob. „Oba patria Vincovi."

„Vy bastardi, jeden sa nedá vôbec osedlať a ten druhý sa ešte
dlho poriadne nerozbehne. Vytiahol som mu z kopyta kameň,
rana mu už začala hnisať. Pozri na ne! Zničili ste ich tými
prekliatymi ostrohami."

Billybob sa prikrčil ešte viac, ale Kid sa zvrtol a rázne vy-
kročil k ohňu. „Je čas vyraziť," povedal Damianovi. „Budeme
mať šťastie, ak sa nám dnes podarí prejsť aspoň pár míľ, tieto
kone toho veľa nevydržia. Tých dvoch posadíme na koňa, ko-
bylka neunesie žiadnu záťaž, kým sa jej nezahojí rana. Dočer-
ta, hlupáci ma dokážu neskutočne dopáliť."

O tom nebolo žiadnych pochýb. Za takýchto okolností
Damian svoju tašku radšej nespomínal. Pomyslel si, že ju na-
hradí inou, len čo sa vráti do civilizovaného sveta. S novým
oblečením slušnej kvality to už bude asi horšie...

Pomohol Kidovi s balením podľa svojho najlepšieho uváže-
nia – poumýval v rieke špinavý riad. Keď sa vrátil na kopec,
ohnisko už bolo zahrabané. Kidov kôň bol osedlaný a nalože-
ný veľkými postrannými vakmi, ktoré niesli celú jeho stopár-
sku výbavu.

Až teraz si všimol gaštanovohnedého valacha, ktorý stál
v noci na okraji táboriska. Bolo to nádherne stavané zviera
s dokonale udržiavanou srsťou, z ktorého na prvý pohľad sálal
život a energia. Pripomínal plnokrvníky, aké Damian vídaval
príležitostne na dostihoch, a trocha ho zaskočilo, že to chlap-
ča vlastní také prekrásne zviera.

Chlapec sa zatiaľ pokúšal dostať Billyboba na koňa, ale prí-
liš sa mu nedarilo. „Vravím ti, kým budem mať ruky zviazané
za chrbtom, nenasadnem," opakoval sústavne Billybob. „A aj
keby som sa na neho dostal, spadnem, ak sa nebudem ničoho
držať."

„Dobre. Aspoň sa sústredíš na to, ako nevypadnúť zo sedla
a nebudú ti chodiť po rozume somariny, ktorými by si mi mo-
hol narobiť zbytočné problémy. A teraz buď vstaneš a vylezieš
na koňa, alebo pôjdeš po svojich. Je mi úplne jedno, čo si vy-
berieš."

Naozaj to vyzeralo ako nesplniteľná úloha, a tak Damian
schmatol Billyboba a vyhodil ho do sedla. Sotva stihol zakliať,
už musel dávať pozor, aby sa neprevalil nabok.

Kid sa na Damiana priateľsky usmial. Myslím, že nie si až
taký nepoužiteľný, vravel jeho pohľad a potom sa obrátil k Vin-
covi, ktorý sa stále neprebral. „Ak je ešte nažive, nechcete to
skúsiť aj s ním?"

Pri narážke na úder, ktorým omráčil toho zloducha, sa Da-
mian mierne začervenal. Mlčky prikývol a podišiel k Vinco-
vi. Minul takmer pol čutory, kým ho ako-tak prebral. Potom
mu pomohol postaviť sa na nohy a nasadnúť na koňa. Ale te-
raz bol na rade on sám. Želal si, aby tam bol niekto, kto by
aj jemu pomohol nasadnúť – a nemusel by mať ani jeho po-
stavu.

Vo veľkom meste, kde strávil celý svoj život, sa Damian
nikdy nemusel pasovať s koňmi. Vždy mal nejakého lokaja
alebo kočišov, ktorí sa starali o kone, zapriahané do ich sú-
kromných kočiarov. Dnes bude sedieť na koni prvý raz a do-
teraz si nikdy neuvedomil, aké sú tieto zvieratá veľké, obzvlášť
tento temperamentný hnedák.

Chlapec ho už čakal v sedle. „Vložte chodidlo do strmeňa,
pán Rutledge. Vy ste ešte nikdy nejazdili na koni?"

„Iba v kočiaroch, nie na zvieratách, ktoré ich ťahajú," pri-
znal Damian.

Chlapec si povzdychol. „To som mal vedieť... Chyťte sa ma,
aby ste nespadli, ale musíte jednu nohu strčiť do strmeňa
a druhou sa poriadne odraziť. Keď už budete sedieť, uvoľnite
strmeň."

Samozrejme, že sa to omnoho ľahšie hovorí, ako sa to robí.
Damianovi sa podarilo nasadnúť na druhý pokus - a bez to-
ho, aby obaja skončili na zemi v prachu. No i tak sa cítil v sed-
le prinajmenšom neisto. Odrazu ho prepadla nečakaná ľútosť

k Vincovi, ktorý sedel za Billybobom s rukami zviazanými za
chrbtom. Ak stratí rovnováhu, nič mu nezabráni v páde.

Aspoň Damian sa mal koho chytiť. „Držte sa ma, ak musí-
te. Nepôjdeme príliš rýchlo, takže by ste nemali mať problé-
my s rovnováhou," uistil ho Kid.

Vyrazili okamžite, ale netrvalo dlho a Vince sa začal sťažo-
vať. Nie iba na nepohodlnú jazdu so spútanými rukami, po-
riadne nahlas a s urážlivými nadávkami vykrikoval, čo si mys-
lí o svojom rozbitom nose.

Ale Kid ho umlčal jedinou vetou. „Ak dnes večer nechceš
zostať hladný, zavri si hubu." Vince zmĺkol.

Damian sa v duchu pousmial. Musel uznať, že Kid si v urči-
tých situáciách zaslúžil obdiv. Skutočne, bol nútený zmeniť svoj
pôvodný názor na tohto nezvyčajného chlapca. Napriek hrub-
šiemu vyjadrovaniu bol Kid očividne inteligentný. Na svoj vek
bol nesmierne zodpovedný a mal silné vodcovské schopnosti.
Ale niečo na tom zaujímavom mládencovi pôsobilo rušivo.
Darmo sa Damian namáhal, nedokázal určiť, čo to je.

Keď vzal do úvahy ľahkosť, s akou zvládol tých dvoch lupi-
čov dostavníkov, a jeho zámer odovzdať ich do rúk zákona,
usúdil, že si nevymýšľal ani neklamal o svojej práci ani o poč-
te mužov, ktorých predviedol spravodlivosti. Na stopára bol
čertovsky primladý, ale Damian musel uznať, že vzhľadom na
jeho strelecké zručnosti bola takáto práca pre neho ideálna –
nebezpečná, ale ideálna.

Na druhej strane, jeho osobné návyky by sa predsa len
mohli trochu zlepšiť. Táborili rovno pri rieke, ktorá ponúkala
fantastickú možnosť okúpať sa, ale chlapec si v nej nenamočil
ani päty. A nebolo ani vidno, žeby jej možnosti využil pred-
tým, ako sa v jeho tábore zjavil Damian. V takej blízkosti za-
čal Damian čoskoro vnímať nepríjemný zápach, ktorý
z chlapca prenikal.

Keď sa okolo poludnia zastavili a dopriali si krátku prestáv-
ku, aby si kone oddýchli a oni sa trochu povystierali, Damian
neváhal a rozbehol sa k svojej taške – potešilo ho, keď ju videl
priviazanú na kobylke – a rýchlo z nej vytiahol vreckovku. Ale
príliš si ňou nepomohol. Ten zápach bol príšerný.

Damian sa zvyčajne do takých osobných tém nepúšťal, ale
s prichádzajúcim večerom a po tom, ako bol celý deň vysta-
vený tomu odpornému prenikavému smradu, to už dlhšie ne-
mohol vydržať. „Máte ten odev prirastený k telu?" opýtal sa
priamo.

„Presne tak," odvetil mu ľahkovážne Kid. „Aspoň mám po-
koj od dotieravcov."

Damian nedokázal usúdiť, či chlapec žartuje, takže sa ho
radšej ďalej nevypytoval. Pri predstave, že by mal v tom zápa-
chu stráviť celý čas, kým nedorazia do mesta, si iba ťažko
vzdychol.

„Uvidíme ten Coffeyville do večera, čo myslíte?" opýtal sa
optimisticky.

Chlapec mu odpovedal bez toho, aby sa k nemu obrátil.
„Mohli by sme, keby nás títo dvaja nezdržiavali. Ale takto?
Vážne o tom pochybujem, pán Rutledge."

Damian si znova vzdychol a potom nezáväzne pokračoval:
„Čo keby ste mi, vzhľadom na našu, hoci iba prechodnú, spo-
ločnosť, hovorili Damian? Pán Rutledge sa na tomto mieste,
povedal by som, akosi nehodí, nemyslíte? A vy taktiež musíte
mať ešte nejaké iné meno. Predsa sa nemôžete volať iba Kid."

„Nuž, používam ešte K.C. pri podpisovaní papierov, keď je
to potrebné."

„Čo tie iniciály znamenajú?"

„Čo znamenajú?" Mykol ľahkovážne plecom. „Nič. Keď
som prvý raz podpisoval prevzatie odmeny, šerif videl na pa-
pieri namiesto môjho mena tieto dve písmená – K.C. – a ako-
si mi to prischlo. Mimochodom, ten šerif mi odvtedy ani inak
nepovie."

„K.C? Hmm. To je v podstate pekné meno, ak to človek
vezme foneticky ako jedno slovo, nie iniciálky. Nebude ti pre-
kážať, keď ti budem hovoriť Casey?"

Chlapec na okamih očividne stuhol, hneď na to sa rovnako
očividne uvoľnil. „Je mi to fuk," odvetil stroho.

Nebola to celkom pravda, ale Casey to jednoznačne ne-
chcel ďalej rozoberať. Damian sa usmial pri predstave, že by sa
mládenec bránil menu, ktorým sa pomenovávali chlapci rov​

nako ako dievčatá. V jeho veku majú chlapci vo zvyku citlivo
reagovať na také triviálnosti.

Po tomto krátkom rozhovore sa znova obaja odmlčali. Deň
sa vliekol a nič výnimočné sa už nestalo, za čo bol Damian iba
vďačný. Žiadna ďalšia neznáma ani nebezpečná situácia,
v ktorej by sa cítil nesvoj a ktorá by ho zastihla nepripravené-
ho, už nenastala.

Asi tak hodinu pred západom slnka Casey zamieril späť
k rieke, kde sa utáborili. Za pár minút rozložil oheň, rýchlo
pripravil cesto, ktoré nechal vykysnúť a znova vyskočil na ko-
ňa, zatiaľ čo sa Damian stále babral so zajatcami.

Damian sa zhrozil. Už-už si myslel, že tu zostane sám na-
pospas osudu, keď mu Casey oznámil: „Kým sa postarám
o večeru, skús nerozmlátiť ďalší nos."

Damian sa začervenal od zlosti. Ale Casey to už nevidel.

Kapitola 7

Casey bola rovnako rada, keď nasledujúce ráno uvide-
li pred sebou Coffeyville, ako Damian. Cestovala radšej sama.
Takto sa ani na chvíľočku nedokázala uvoľniť, musela byť ne-
pretržite v strehu. Nemohla si dopriať ani rýchly kúpeľ, keď
mali vodu na dosah. Nemohla ani uľaviť svojim prirodzeným
potrebám bez toho, aby sa niekam neskryla, zatiaľ čo jej spo-
ločníci sa odbavovali hocikde a nezamýšľali sa nad tým, či je
niekto nablízku. No nemohla dať najavo ani svoje znechute-
nie, ktoré v nej vyvolávalo ich správanie, keďže si všetci mys-
leli, že je jedným z nich.

Bola to chyba. Nevynakladala nejaké sústredené úsilie na
to, aby vyzerala ako niekto iný. Keď odchádzala z domu, ani
ju len nenapadlo, že by si vydávaním sa za chlapca uľahčovala
život.

V tom čase ani nevyhľadávala „ľahšie" cestičky, skôr presne
naopak, ak chcela čo najskôr dokázať svoju pravdu. Jediné, čo

na svojom zovňajšku upravila, boli vlasy. Skrátila si ich po
plecia, aj to len preto, že kým boli dlhé, v kombinácii s oble-
čením stopára pútali príliš veľkú pozornosť, o ktorú vôbec
nestála.

Obliekala sa ako muž z nutnosti, džínsy boli vhodné pre
jazdu na koni a väčšinu svojho času strávila práve v sedle na
cestách. Ale to hrubé vlnené pončo dokonale miatlo ľudí, le-
bo zakrývalo všetky jej ženské krivky. Sama ho však nosila pre-
to, lebo jej vyhovovala jeho praktickosť. Pončo bolo vpredu ši-
roké a oveľa ľahšie sa spod neho tasila zbraň, než spod saka.
Kabátec treba najprv klasicky odhrnúť a zavše sklzne späť
a môže brániť rýchlemu taseniu zbrane, čo by mohlo byť pre
niekoho osudné.

Keď sa na ňu ľudia pozreli, prirodzene ju pri jej výške po-
važovali za chlapca. Nemala žiadny dôvod vyvádzať ich z omy-
lu. Keď bola v meste, nikto ju neotravoval. A jej zajatcom ani
na um neprišlo využiť vo svoj prospech slabosti typické pre
ženské pohlavie, keď ho v nej nevideli. Bolo to zábavné – ako-
by omnoho ľahšie prijímali zatknutie mladým chlapcom, než
nejakou ženskou. Ale pravda je už raz taká. Niektorí muži ne-
berú ženy vôbec vážne.

Keby sa jej na to niekto opýtal, povedala by mu pravdu.
Napokon, sama sa nevydávala za chlapca, iba ponechávala ľu-
ďom ich prvý dojem. Nemohla za to, že sa s ňou nikto nechcel
zblížiť a spoznať ju lepšie, pričom by si ten niekto určite vši-
mol veci, ktoré pri prvom pohľade nevidel. Neodpudzovala
ľudí zámerne. Na to, že tak páchla, mala dobrý dôvod.

Musela si sama loviť potravu a zvieratá cítili človečinu na
sto honov. Preto maskovala svoju vôňu tak, ako sa to naučila
od otca. Občas sa jej podarilo uloviť si nejaké zviera skôr, než
vycítilo nebezpečenstvo.

Casey sa neunúvala prať oblečenie, ak nezostala v meste
dlhšie ako jeden deň. Sama sa kúpala tak často, ako sa len da-
lo. Vedela, že teraz páchne poriadne, lebo pred niekoľkými
dňami ju zastihol výdatný dážď, a to vlnené pončo smrdelo
ako tchor zakaždým, keď navlhlo.

Vonkoncom by ju to netrápilo, keby bola sama, ale mala

spoločnosť. Odvtedy, čo Damian Rutledge III. vkročil do jej
tábora, často ju privádzal do nesmiernych rozpakov.

Doteraz sa nestretla s nikým, kto by v nej vzbudzoval taký
silný záujem, ako tento prišelec z Východu. Isteže, so svojou
urastenou postavou v prvotriednom mestskom obleku pôso-
bil veľmi nezvyčajne, ale bol to mimoriadny krásavec. Tmavé
hnedé vlasy, široké lícne kosti, drzo vystupujúca brada a husté
tmavé obočie spolu s ostro zakončeným nosom a pevnými
ústami dávali jeho tvári veľmi mužný výraz. Navyše mal pre-
nikavé sivé oči, už viackrát sa pozastavila pri myšlienke, že ni-
mi určite dovidí až k pravej Casey.

Krátko a jasne, znepokojoval ju. Pristihla sa, že ho pozoru-
je, iba tak, bolo príjemné sa na neho pozerať. Zároveň v nej
však vzbudzoval akýsi čudný pocit, čo sa jej nepáčilo. Párkrát
ju dokonca napadlo, že by sa možno mala trochu upraviť,
skrášliť sa, aby videl, aká dokáže byť, čo bol, samozrejme, ab-
solútne hlúpy nápad. Poberie sa svojou cestou hneď, ako prí-
du do Coffeyville – a bola tomu rada. Nestála o rozptýlenia
takéhoto druhu.

Casey vyhovovala jej samota po všetkých stránkach. Istý čas
ju trápilo, že odišla z domu po tej hádke s otcom bez toho,
aby nechala rodičom nejaké vysvetlenie. Utiekla bez rozlúčky,
presnejšie povedané, vykĺzla z domu v noci ako had.

Každých pár týždňov posielala matke telegram, aby vedela,
že sa má dobre. Nechcela, aby sa o ňu báli, hoci dobre vede-
la, že aj tak majú o ňu strach. Napriek tomu sa nevráti domov
skôr, kým nedosiahne svoj cieľ.

Chandos šiel vždy svojou vlastnou cestou. Casey iba robí to
isté. Dokazuje, že si vie poradiť aj sama, bez chlapa, a doka-
zuje to výlučne chlapskou prácou.

Často sa cítila ako banditi, ktorých naháňala. Poznala veľmi
dobre svojho otca, vedela, že ju hľadá a nebolo ľahké pred ním
unikať. Ale jediné, čoho sa mohol držať, bol jej opis, a ten
vonkoncom nezodpovedal jej terajšiemu výzoru. Tú iróniu
v iniciálkach, ktoré používala, zatiaľ neobjavil. Aspoň o tom
nevedela. Ale pod skratkami K.C. ju aj tak poznalo iba zopár
šerifov. Väčšina ľudí jej naozaj hovorila iba Kid.

Čoskoro sa možno bude môcť vrátiť domov. Aspoň dúfala,
že jej najbližšia cesta povedie na sever.

Mala neskutočné šťastie, že bola v správnom čase na správ-
nom mieste, keď sa Bill Doolin chvastal, ako sa so svojimi
kamošmi chystá tento týždeň vylúpiť hneď dve banky v Cof-
feyville. Doolin bol známy člen Daltonovho gangu a Casey by
ho pravdepodobne dostala veľmi ľahko – bol vtedy ožratý na
mol – ale rozhodla sa vyčkať a dolapiť rovno celý gang.

Casey si už zistila o tej zločineckej bande všetko, čo sa da-
lo. Rozprávala sa o nich s rôznymi ľuďmi a nevynechala ani
články v starých novinách. Vždy si o hľadaných osobách zistí
všetky informácie predtým, ako sa za nimi vyberie. Daltonov
gang tvorili traja bratia, Robert, Emmett a Grattan, všetci bý-
valí šerifovia z Arkansasu. Je to hanba, keď muži zákona skĺz-
nu na šikmú plochu, ale bratom Daltonovcom to očividne ne-
prekážalo.

So svojimi nelegálnymi aktivitami začali iba pred pár rok-
mi v Oklahome. Väčšinou išlo o krádeže koní. Do ťažších zlo-
činov sa pustili až potom, čo ich Robert, vodca gangu, stiahol
do Kalifornie. Vďaka pokusu o prepad expresného vlaku Ju-
hopacifických železníc na trati San Francisco – Los Angeles
začiatkom minulého roka, ktorý sa skončil neúspešne, preto-
že sa im nepodarilo otvoriť trezor, si vykoledovali miesto na
plagátoch hľadaných osôb, vylepených po celom štáte. Takže
sa radšej rýchlo vrátili späť do Oklahomy. Grattana cestou
zatkli a skončil za mrežami, kde mal čakať na rozsudok – pri
tom nepodarenom prepade v Kalifornii zomrel jeden človek
a jemu hrozilo dvadsať rokov natvrdo – ale podarilo sa mu ujsť
a pripojiť sa znova k bratom.

Po návrate sa k nim pridali ďalší štyria darebáci — Charlie
„Čierna tvár" Bryant, Charley Pierce, „Kruťas" George New-
comb a Bill Doolin – a v máji minulého roku spoločne pre-
padli zrýchlený vlak spoločnosti Santa Fe pri Whartone na
území Čerokiov. Tentoraz nikoho nezabili a unikli s lupom
vyše desaťtisíc dolárov. Bryant si však svoj podiel príliš neužil.
Zahynul krátko na to v prestrelke so zástupcom šerifa Edom
Shortom.

V ten istý mesiac sa gangu podarilo ulúpiť ešte ďalších
devätnásťtisíc pri prepade vlaku na trati Missouri – Kansas
– Texas pri Leliette. Potom sa však prepadli pod zem, prav-
depodobne si kdesi užívali svoje nečestne nadobudnuté pe-
niaze, pretože v novinách sa dlho o Daltonovom gangu ne-
objavila ani zmienka. Až do tohto júna, keď prepadli ďalší
vlak pri Redrocku. Ich posledná vlaková lúpež, v júli pri
Adaire, sa skončila krviprelievaním – traja ľudia zranení a je-
den mŕtvy.

Teraz zjavne zatúžili po väčšom súste a rozhodli sa prepad-
núť banku. A nie jednu, ale hneď dve naraz. Na bandu vlako-
vých lupičov naozaj ambiciózny plán, len čo je pravda. Casey
bola odhodlaná im ho prekaziť. A vyzdvihnúť si odmenu.

Čiastka, ktorú ponúkali za zatknutie všetkých členov gan-
gu, bohato prevyšovala sumu, ktorú si zaumienila nazbierať
na svoj účet v banke a pri ktorej bola rozhodnutá skončiť
s „dokazovaním" svojej pravdy. Bude sa môcť vrátiť domov,
po čom zatúžila už dva týždne po odchode. Myslela si, že dlh-
šie to trvať nebude. Namiesto toho bola preč už šesť mesiacov.
Dlhých šesť mesiacov popretkávaných množstvom sĺz.

Kapitola 8

Keby minulej noci putovali ešte hodinu, mohli spať
v relatívnom pohodlí. Ale Casey bola tak ďaleko na severe ako
teraz v Kansase po prvý raz. Ani ju nenapadlo, že jej dôjdu zá-
soby ešte predtým, ako dorazia do mesta, ale tri krky navyše
boli jasným vysvetlením.

Vyrazili neskoro ráno, pretože musela ísť uloviť niečo na ra-
ňajky. Posledné zvyšky cesta a konzervovaných potravín sa
zjedli na večeru. V každom meste, ktorým prechádzala, si
vždy kúpila iba toľko jedla, koľko jej stačilo na cestu do ďal-
šieho. Nepočítala však, že narazí na strateného Východniara
a dvoch nešikovných lúpežníkov, ktorí jej budú robiť spoloč​

nosť. Takže hoci ich od Coffeyville delila iba hodina jazdy,
vstúpili do mesta až krátko pred poludním.

Mesto bolo obchodným uzlom s primeranou veľkosťou.
Aspoň tak o ňom Casey uvažovala, ak v ňom sídlili dve ban-
ky. Uvidela ich, keď schádzali po hlavnej ulici k šerifovi. Prvá
národná a banka Condon stáli rovno oproti sebe. Neváhala
a hneď sa porozhliadla po dobrom mieste nablízku, z ktorého
by mala na obidve dobrý výhľad.

Na ulici pred obidvoma bankami robotníci práve usilovne
odpratávali zábradlie so stĺpikmi, o ktoré sa priväzujú kone.
Keď Casey prechádzala okolo nich a videla, čo robia, vôbec ju
to nepotešilo.

Bankoví lupiči počítajú s tým, že kone priviažu rovno pri
banke, alebo v jej tesnej blízkosti, aby mohli po prepade čo
najľahšie uniknúť. Keď Daltonovci pricválajú k bankám a zis-
tia, že pred nimi nie sú žiadne stĺpy, mohli by si to rozmyslieť
a upustiť od svojho pôvodného plánu.

To by síce bolo dobré pre mesto, ale úmysly týchto bandi-
tov to nezmení. V takom prípade bude Casey odkázaná na ich
opisy, ktoré zozbierala, aby ich dokázala spoznať, ak sa ne-
chcela vzdať nádeje, že ich jedného dňa predvedie spravodli-
vosti.

Teraz však všade vládol pokoj, takže sa zdalo, že bude mať
dostatok času na to, aby sa zbavila svojich terajších zajatcov
a pripravila sa na úder proti ďalšej bande.

Stále nebola rozhodnutá, či má povedať šerifovi, čo sa v je-
ho meste chystá. Možno sa jej iba poďakuje za informáciu
a poradí, aby sa držala čo najďalej, a bude si chcieť ponechať
všetku slávu iba pre seba. Rovnako tak aj peniaze. Alebo sa
môže stať, že jej neuverí. Napokon, Daltonov gang bol v tých-
to končinách známy tým, že prepadával vlaky, nie banky.

Veľmi dobre vedela, čoho je schopná, ale nemohla povedať
to isté o ostatných. Na druhej strane sa doteraz ešte nikdy ne-
pokúsila chytiť toľkých ľudí naraz. Bude sa musieť rozhodnúť
hneď, ako dorazí k šerifovi, pomyslela si.

Svojím zjavom pochopiteľne pútali pozornosť miestnych,
lebo sedeli na koňoch po dvoch a Billybob a Vince mali spú​

tané ruky za chrbtom. Tí najväčší zvedavci im dychtivo po-
mohli tých dvoch stiahnuť z koňa a odviedli ich do šerifovej
kancelárie. Ukázalo sa však, že odmena ponúknutá za oboch
mužov bola malá. Neprepadli dostavník prvý raz, takže Da-
mianova správa o tom, čo sa stalo, ani nebola potrebná – až
na údaj o prevrátenom dostavníku a zmiznutom kočišovi.

Casey bola mierne nahnevaná, pretože z akéhosi dôvodu
mala pocit, že všetci pripisujú zásluhu na dolapení tých dvoch
bastardov Damianovi. Len preto, že je dospelý, pomyslela si,
kým ona vyzerá príliš mlado. Zase ten hlúpy prvý dojem.

Ale Damian sa pobral hneď, ako mu šerif dovolil odísť. Ca-
sey vybehla za ním, aby sa s ním rozlúčila skôr, ako preberie
so šerifom formality s vyplatením odmeny.

„Veľa šťastia pri ďalšej ceste," povedala a podala mu ruku na
rozlúčku.

„Budem rád, keď sa už nič výnimočné nestane – aspoň do-
vtedy, kým nedorazím do Texasu," odvetil.

„Och, jasné, aj ty hľadáš toho svojho človeka. Nuž teda,
nech sa ti ho podarí nájsť."

Damian prijal jej ruku a pevne ju stisol. „Vďaka za všetku
pomoc, Casey. Keby som si v tú noc nevšimol tvoj oheň, asi
by som tam ešte teraz blúdil."

O tom by sa dalo diskutovať, ale Casey si to nechala pre se-
ba. Odtiahla ruku a začervenala sa. Jeho dotyk ju očividne
znepokojil. Ale on si ju už nevšímal. Myšlienkami bol už na
ceste. Netrpezlivo sa rozhliadal po ulici a zisťoval, čo by mu
mohlo toto mesto ponúknuť.

„Tak zbohom." Prudko sa zvrtla a ponáhľala sa späť do še-
rifovej kancelárie.

Bolo viac než pravdepodobné, že toho zelenáča už viac ne-
uvidí. Pravdepodobne sa ubytuje v tom najlepšom hoteli
v meste, kým ona sa poobzerá po nejakej lacnej diere. Hodil
sa jej každý ušetrený peniaz. A večer sa bude túlať po saló-
noch, tam sa informácie získavajú najlepšie, zatiaľ čo on za-
končí deň v divadle, ak tu nejaké je.

Podľa jej názoru by sa mal radšej vrátiť domov. Západné
územia dokážu byť veľmi neprívetivé k ľuďom, ktorí tam ne–

vyrástli. Vari to už nespoznal na vlastnej koži? Ale či sa z toho
poučil? Samozrejme, že nie, blázon jeden. Ľudia z Východu
boli úplne iní. Dívali sa na všetko inak, nevedeli si predstaviť
život bez vecí, ktoré považovali za samozrejmé... Casey sa pri-
stihla, že znova myslí na muža, na ktorého by mala radšej za-
budnúť.

Razom sa vrátila k svojej práci a k dileme, či sa má zdôve-
riť šerifovi alebo nie. Nemohla sa o tom rozhovoriť pred jeho
zástupcami, ktorí by si ako zvyčajne neodpustili hlúpe po-
známky o jej nezrelosti a primladom veku, a vysmiali by sa jej,
že banditov dokáže chytiť akurát v spánku a opitých ako sno-
py. Nesnažila sa im to vyhovoriť. Nikdy. Čím menej ľudí vie,
čo všetko dokáže, tým lepšie.

Ubehlo dobrých dvadsať minút, kým šerif vybavil všetky
potrebné formality a oznámil jej, aby si nasledujúci deň prišla
vyzdvihnúť dvesto dolárov. Za dvoch zlodejov to nebolo prá-
ve veľa, ale na druhej strane, Vince a Billybob boli ešte len za-
čiatočníci.

Vtom sa ozvala streľba. Jej rozhodovanie, ako naložiť s tou
dôležitou informáciou, bolo zrazu bezpredmetné. Šerif so svo-
jimi zástupcami okamžite vybehli na ulicu.

Casey dúfala, že Daltonov gang sa ešte neprihnal do mesta.
Ale nárek, prichádzajúci zvonku, pochoval jej nádeje.

Damian stál pred prepážkou s rukami nad hlavou a ne-
vychádzal z údivu. Znova ho prepadli a olúpili už druhýkrát
o tie isté peniaze. Zreteľne, slovo po slove, si vybavil Caseyho
varovanie, ktoré mu povedal predchádzajúcu noc, keď sedeli
spolu pri ohni.

„Pozri, peniaze, ktoré ti Vince s Billybobom ukradli, sú
v ich jazdeckých brašniach alebo ich majú pri sebe. Bude lep-
šie, keď si ich vezmeš teraz, Damian, pretože je otázne, kedy

ti ich šerif vráti. Už sa mi stalo, že som čakal na odmenu aj
týždeň. Prisahám, je to tak, muži zákona a papierovačky jed-
noducho nejdú k sebe."

„To ma netrápi," povedal mu vtedy Damian. „Môžem si
previesť svoje vklady. Vlastne by som mal zájsť do banky
hneď, ako –"

„Mňa by to trápilo."

„Prosím?"

„Daj na mňa, Damian, a nepribližuj sa k bankám, keď do-
razíš do mesta."

Potom chlapec zmenil tému. Damian si zobral svoje penia-
ze z Vincovej brašne – iba na to, aby ich pred chvíľou odo-
vzdal bankovému lupičovi.

Traja muži, ktorí vstúpili do banky Condon, boli po zuby
ozbrojení puškami a revolvermi. Pre prípad, že by niekto ne-
pochopil ich zámer, zaraz pritlačili hlavne o telá niekoľkých
zákazníkov i zamestnancov banky.

Dvaja lupiči mali na tvárach prilepenú očividne falošnú
bradu. Ale aj tak vyzerali mlado, mohli mať sotva dvadsať.
Tvárili sa smrteľne vážne. Všetko mali dokonale pripravené,
tým si bol Damian istý. Mali napísané v očiach, že každý
z nich by bez váhania zabil, keby sa im niekto postavil na
odpor.

Damian sa im nemohol vzoprieť, aj keby chcel. Opäť sa
ocitol v nečakanej situácii bez zbrane. Ten ukoristený revolver
odovzdal šerifovi.

Znova ho prepadli. Nemohol tomu uveriť. A ešte k tomu
za bieleho dňa, v centre mesta, keď sú ulice plné ľudí a robot-
níkov. Ten chlapec vedel, že sa to stane. Snažil sa Damiana va-
rovať. Ale Damian v tom videl iba prehnanú starostlivosť —
alebo snahu vzbudiť v ňom ešte väčšiu nervozitu. Napokon,
čo by sa mohlo stať za jasného dopoludnia medzi toľkými
ľuďmi?

Uplynulo niekoľko minút napätia, kým otvorili trezor. Zá-
kazníci medzitým na požiadanie vyprázdnili svoje vrecká. Za
ten čas nikto ďalší do banky nevkročil, ale Damian si všimol,
že ktosi nazerá z ulice dovnútra cez okno. Ten chlap musel

vidieť vytasené zbrane a došlo mu, čo sa deje, pretože v nasle-
dujúcej chvíli sa na ulici ozval výstražný krik.

Ten rýchlo ukončil celý prepad. Jeden zlodej zaklial. Dru-
hý zbledol. Už nevyzerali tak presvedčivo a dokonca v okami-
hu zabudli na trezor a rozbehli sa k dverám. Ale mesto sa
rýchlo zmobilizovalo s odhodlaním chrániť svoje peniaze.
Hlavne nabitých zbraní lemovali obe strany ulice. A na nej sa
rozpútalo peklo.

Väčšina ľudí v banke sa vrhla k zemi už pri prvom výstrele.
Damiana to ani len nenapadlo. Pomaly kráčal k dverám, kde
sa stal svedkom prvej obete. Na druhej strane ulice z Prvej ná-
rodnej banky práve vybehli ďalší dvaja pištoľníci a niesli si
so sebou aj lup, keď sa im do cesty postavil muž odhodlaný
ich zastaviť. Chladnokrvne ho zastrelili jednou ranou z win-
čestrovky. O pár sekúnd nato zahynuli na ulici ďalší dvaja ľu-
dia, ktorí sa zločincom priplietli do cesty pri ich úteku.

Vtom jedna guľka preletela tesne popri Damianovom
uchu, tak blízko, že počul jej švih. Tá osamelá guľka v ňom
prelomila hnev. Ale nevidel nikoho, na kom by si tú náhlu
zlosť vylial – až kým neuvidel Caseyho, ako prebehol popri
ňom smerom, ktorým utekali banditi.

Bol to hotový masaker. Casey vbehla do uličky vzdialenej
iba jeden blok domov od bánk, kde mali Daltonovci uviazané
kone, v poslednej chvíli, práve keď zaznel posledný výstrel, po
ktorom Emmett Dalton spadol z koňa.

Celá prestrelka netrvala dlhšie ako päť minút. Za ten čas
však boli zabití štyria obyvatelia, vrátane cudzieho šerifa, kto-
rý bol náhodou v meste a zaplietol sa do prestrelky s Gratom
Daltonom v tej nešťastnej uličke. Ani jeden z nich ju neprežil.
Tá ulička sa stala osudným miestom, na ktorom číhala smrť.
Všetkým banditom sa podarilo dostať k svojim koňom, ale
tam ich už dostihlo priveľa guliek, aby vyviazli živí.

Róbert a Grat Daltonovci boli mŕtvi, rovnako tak aj Dick
Broadwell a Bill Powers. Doolin, od ktorého sa Casey o pre-
pade dozvedela, tam nakoniec vôbec nebol.

Pravdou bolo, že sa mu v to osudné ráno dokaličil kôň,
kvôli čomu nevyrazil so svojimi kumpánmi. Ale zo smrti ka​

marátov sa nepoučil. Zakrátko si založil vlastný gang a pokra-
čoval po zločinných chodníčkoch. Jediný, kto z celej bandy
v ten deň prežil, bol zranený Emmett Dalton, a ten skončil
v Kansaskej štátnej väznici, kde ho čakal trest smrti.

Pri pohľade na tú spúšť Casey prskala od zúrivosti. Mohla
ich dostať živých. Bola presvedčená, že by ich dokázala za-
tknúť iba s niekoľkými nevyhnutnými zraneniami nôh, kto-
rými by im zabránila v úteku.

Takým spôsobom by prežili. Nebolo jej ľúto ich životov, ale
zobrali so sebou na druhý svet aj niekoľko nevinných ľudí,
a z toho sa jej vždy prevracal žalúdok.

Možno by tým nezmyselným jatkám dokázala zabrániť, ke-
by dorazila do Coffeyville len o trošičku skôr. Aj by dorazila.
Bola by tu už včera, ak nie dokonca aj o deň skôr, keby ju ne-
spomalila nadbytočná príťaž...

Damian a tí jeho prekliati lupiči dostavníkov.

Vince s Billybobom ju až tak nezdržiavali. Spomalili by jej
jazdu tak či tak, ale necítila pri nich povinnosť vyraziť na lov
a pripraviť im raňajky, dobre vedela, že ich už čoskoro odo-
vzdá do rúk zákona. Vôbec by jej nevadilo, keby šli tých pár
hodín navyše hladní. Stále by prišla do mesta včas.

Ale Damian bol iný prípad. Ani jej na um neprišlo, aby mu
povedala, že na ďalšie jedlo bude musieť počkať až do mesta,
hlavne keď dobre vedela, aké majú takíto obrovskí chlapi ne-
násytné žalúdky. A navyše bol z Východu, v jej očiach bol teda
v týchto končinách bezmocný. Prijala za neho zodpovednosť
tým, že mu dovolila prisadnúť si k jej ohňu, a musela sa teda
postarať aj o jeho hlad.

Ale on tam nemal vôbec byť. Takého človeka z veľkomesta
ako je on by nemalo ani len napadnúť vybrať sa na Západ. To,
že sa tu nakoniec ocitol, bolo jeho vlastné rozhodnutie, a pre-
to práve jemu dávala za vinu celé toto fiasko. Našťastie ho ne-
mala pred očami - inak by ho v takejto nálade asi zastrelila na
mieste.

A zrazu stál pred ňou...

Casey sa ani nenazdala, a už sa bolestivo opierala o múr, no-
hy jej viseli vo vzduchu vysoko nad chodníkom a pod krkom

jej pončo i košeľu zvierala Damianova veľká päsť. Druhou
päsťou sa rozohnal rovno do jej tváre.

Casey mala už dávno v tej chvíli vrieskať o pomoc, ale ne-
vydala ani hláska. Nemyslela si, že by dokázal udrieť mladého
chlapca, za ktorého ju považoval, a na jej nekonečnú úľavu
mala pravdu. Znechutene zavrčal a pustil ju, no vzápätí ju
prebodol tými svojimi sivými očami, z ktorých v tejto chvíli
sršali blesky hnevu.

Nemala potuchy, čo mu to vošlo do hlavy, ale jej zlosť naň-
ho sa po tomto čine ešte viac vystupňovala. A keď sa Casey po-
riadne naštvala, na rozdiel od neho nebrala ohľad na nič. Bez
váhania mu vrazila päsťou rovno medzi oči. Síce mierila inam,
ale pri jeho výške bolo ťažké odhadnúť správny úder. Samo-
zrejme, odpovedal protiútokom a znova sa na ňu vrhol. Či ju
chcel uškrtiť alebo iba udržať na uzde, to sa už nedozvedela.

Nečakala ani sekundu a tasila zbraň. Okamžite sa zarazil
a pevne zaťal päste pri bokoch. Tvár mu očervenala od zlosti
a náhlej bezmocnosti.

Bolo to čudné, ale jej hnev sa pominul s tým presným úde-
rom a pocitom výhody. Niežeby ho ľavačkou nejako zranila.
Ale s revolverom v ruke sa cítila omnoho istejšie. Náhle škl-
banie v ľavačke jednoducho ignorovala.

„Takže toto je podľa teba fér, čo?" zaškrípal posmešne po-
medzi zuby.

„Vzhľadom na tvoju veľkosť nepochybne."

Pokoj v jej hlase ho ešte viac rozzúril. „Vedel si, že tie ban-
ky prepadnú, však? Vedel si to!"

Casey mu neodpovedala, namiesto toho navrhla: „Poďme
niekam, kde bude pokoj, zelenáč."

Pred uličkou sa už tlačila polovica mesta a všetci ľudia ich
teraz zvedavo pozorovali. V neďalekom obchode, do ktorého
Damiana dostrkala, však nebolo ani nohy, až na majiteľa, kto-
rý zvedavo nakukoval cez výklad na ulicu.

Keď zavrela za sebou dvere, Damian zopakoval svoju otáz-
ku. Nevidela žiadny dôvod, prečo by sa jej teraz mala vyhnúť.

Stroho prikývla. Ale to mu vonkoncom nestačilo. ,Ako si
to vedel?"

Nevidela ani dôvod, prečo by si to mala ďalej nechávať pre
seba. „Pred niekoľkými týždňami som sa zastavil v jednej die-
re tam dole, na juhu, a v salóne som spoznal jedného z členov
gangu. Už som ho chcel zbaliť, pohol som sa k nemu, keď
vtom som počul, o čom rozpráva – alebo skôr bľaboce – svoj-
mu kamošovi."

„O tom, že sa tu chystá vyrabovať banku?"

„Presne tak."

„Chceš povedať, že ten chlap o tom naozaj rozprával pri ba-
re, kde ho mohol hocikto počuť?"

„Nevedel, že ho počúvam. Dokážem byť ako vzduch, keď
chcem. Okrem toho bol tej noci spitý pod obraz. Nevšimol by
si ani muchu na vlastnom nose, a nie ešte mňa."

„Takže ty si presne vedel, čo sa tu chystá, a nič si nepove-
dal. Dočerta, Casey, mohli ma v tej banke zabiť. Nemohol si
sa mi o tom zmieniť, keď sme sa včera večer o tom rozpráva-
li?" opýtal sa nahnevane.

„S takýmito informáciami sa zásadne zdôverujem iba mu-
žom zákona. Mal si mi veriť a vziať moje varovanie vážne –
nehrozilo by ti žiadne nebezpečenstvo. Prečo si ma nepočúvol,
dopekla?"

Damian musel uznať, že tú radu očividne ignoroval a mier-
ne sa začervenal. „Nebol som v tej banke ani dve minúty.
Chcel som iba zistiť, či je možné previesť moje vklady, keby
som ich potreboval. A zdá sa, že ich naozaj budem potrebo-
vať, pretože ma znova obrali o hotovosť."

„Presne to si zaslúžiš za to, že si ma nepočúval," povedala
bezcitne Casey. ,A dovoľ, aby som ti povedal ešte niečo. Ak si
si nestihol všimnúť, na ulici ležia ľudia. Mŕtvi. Nemalo sa to
stať. Mohol som tomu zabrániť, keby som sem prišiel už vče-
ra – ako som pôvodne aj mal prísť. A prečo som tu nebol?
Pretože si sa objavil ty. Navyše som prišiel aj o poriadny balík
prachov. Za tú bandu som mohol dostať desaťtisíc dolárov,
keby si ma zbytočne nezdržiaval."

Pri tej poznámke stuhol. „Tak moment, chlapče. Nemôžeš
hádzať vinu za tých mŕtvych ani za nejakú stratenú odmenu
na mňa. Alebo si vari namýšľaš, že by si ich všetkých dokázal

lapiť sám a bez jediného výstrelu?" vysmial sa tej myšlienke
Damian. „To sotva."

Casey si vzdychla. „Presne to je moja práca, Damian, spo-
mínaš si? Prenasledujem a lovím banditov, kým oni sa mi vše-
možne snažia vyhnúť. Ak nájdem celú bandu zločincov poko-
pe, o to lepšie. Väčšinou tí chlapi nie sú takí hlúpi, aby tasili
zbraň, keď už jedna mieri na nich. Tým by si vykoledovali
návštevu u hrobára, z ktorej sa nevracia."

„Chlap v zúfalstve ju vytiahne. Odporuješ sám sebe, ak si
myslíš niečo iné. Pravda je taká, že by ťa v takej situácii zabi-
li. Skôr by si mi mal byť vďačný za to, že som ti nepriamo za-
chránil život."

Casey iba rýchlo prevrátila oči. „To sa už nikdy nedozvie-
me, však? Jediné, čo viem určite, je to, že by som mal dosta-
tok peňazí na to, aby som s touto prácou mohol skončiť, ale
teraz ešte nemôžem. Dám ti na záver jednu radu, Damian.
Vráť sa domov. Nepatríš sem. Vlastne, ešte čosi. Nikdy viac sa
mi nepleť do cesty."

Nasledujúcich niekoľko dní nerobil Damian nič iné, iba
si liečil opuchnuté chodidlá. Pohyboval sa minimálne, aby sa
mu pľuzgiere čo najskôr zahojili, a tak zostával v hotelovej
izbe, kam si dokonca nechával nosiť aj jedlo, len aby si ne-
musel znova obuť topánky. Poslal aj po miestneho lekára, aby
mu prezrel poranenie na hlave, a ten mu pri dôkladnej pre-
hliadke povedal, že rana sa skutočne mala zašiť, ale že teraz je
na to už neskoro, už sa stihla zahojiť sama.

Dobrovoľným väzením však nijako zvlášť netrpel. Izba síce
nebola presne to, na čo bol zvyknutý, ale bola krajšia než tie,
v ktorých býval odvtedy, čo zamieril na Západ. Navyše, aj tak
nemal koho ani čo v tomto meste navštíviť. Skôr než odíde,
mal by si kúpiť nový tvrdiak – a pušku. Nemienil už chodiť

neozbrojený. Ale to môže počkať, kým nebude pripravený
sadnúť do vlaku a pokračovať v ceste na juh.

Na druhej strane mu hotelová izba neponúkala veľa mož-
ností, ktorými by mohol zabiť čas. Znova si čítal zoznamy vo
svojom fascikli, v ktorých boli uvedení všetci muži hľadaní
zákonom, pohybujúci sa západne od hraníc Missouri. Nechý-
bali tam ani bratia Daltonovci a všetci známi členovia ich
gangu. V skutočnosti ich tam bolo uvedených viac, než sa ich
zúčastnilo na prepade coffeyvillských bánk, ale bolo jasné, že
aspoň mená bratov Daltonovcov sa už v žiadnom ďalšom zo-
zname neobjavia.

Damian veľa premýšľal, kým sa zotavoval zo svojich ces-
tovateľských zranení. Mrzelo ho, že sa s Caseym rozišli
v zlom. Mal toho chlapca rád. V ten deň, keď došlo k pre-
padom bánk, mu dal poslednú radu a zmizol. Odvtedy ho
Damian nevidel. Niežeby si chlapcovu radu vzal k srdcu
a snažil sa mu vyhnúť. Jednoducho po celý čas nevyšiel
z hotela, takže ani nevedel, či je Casey ešte v meste alebo už
odišiel.

Damian sa však napriek všetkému, čo sa stalo, cítil previ-
nilo. Casey mu pomohol, keď to najviac potreboval. Poďa-
koval sa mu za to, to áno, ale na druhej strane ho vzápätí
takmer rozdrvil na kašu. To sa sotva dá považovať za vhod-
né správanie k človeku, ktorý mu pravdepodobne zachránil
život.

V hlave mu neustále znela jedna veta. Prenasledujem a lovím
banditov, kým oni sa mi všemožne snažia vyhnúť.

Damian si už priznal skutočnosť, že vo svojom hľadaní
Henryho Curruthersa nedospel zatiaľ nikam. Jediné, čo mal,
bol názov mesta, kde Curruthersa naposledy videli. Ale taký
Casey by určite vedel, ako postupovať ďalej a dokázal by toho
chlapa nájsť. Veď sa tým živí.

Hneď ho napadlo, že si chlapca najme, ale nesnažil sa ho
okamžite vyhľadať. Váhal, pretože bol zvyknutý dostať od ľu-
dí to, čo chcel, ale tentoraz očakával, že ho Casey odmietne.
A on po tom všetkom, čím za posledné dni prešiel, nemal si-
lu zmieriť sa s odmietnutím.

Ale rozum predsa vyhral nad citmi. Casey by mu mohol
ušetriť týždne, možno dokonca aj mesiace strateného času.
Nič nestratí, keď sa ho opýta. Ak odmietne, stále mu zostane
možnosť najať si iného stopára. Ale radšej by dal prednosť
chlapcovi, predsa s ním už čo-to prežil a videl na vlastné oči,
čo dokáže. Casey vzbudzoval dôveru, hoci nedokázal presne
povedať prečo. Veď ho takmer nepoznal....

Keď sa už definitívne rozhodol, premkli ho obavy, či už ne-
premrhal šancu zastihnúť chlapca v meste. Ale i tak vynaložil
všetko úsilie, aby ho vyhľadal. Mal šťastie.

Bol to schátraný penzión na okraji mesta, to najlacnejšie
ubytovanie, aké sa dalo nájsť. Nedbalo oblečená majiteľka
nasmerovala Damiana k prvým dverám na poschodí. Keď
kráčal hore drevenými schodmi, praskali pod jeho váhou
tak hlasno, že sa bál, aby sa pod ním neprepadli. Zaklopal
na dvere, ale nikto sa neozval. Prekvapilo ho, keď zistil, že
dvere sú otvorené, a tak vstúpil. Rozhodol sa počkať na
chlapca v izbe.

Nečakal, že ho nájde dnu. Ale bol tam. Práve vychádzal
z maličkej kúpeľničky a utieral si do uteráka čerstvo umyté
vlasy — preto ho nepočul klopať. Damian ho uvidel po prvý
raz bez ponča.

Na chlapca, ktorý mohol mať tak pätnásť — šestnásť rokov,
bol chudší, než si Damian myslel. Mal úzke ramená a bavlne-
ná biela košeľa, o niekoľko čísel väčšia, bola zastrčená do džín-
sov a odhaľovala štíhly pás, ktorý by mu závideli mnohé ženy.
Dokonca aj chodidlá mal drobné a na prvý pohľad jemné, ako
si stihol všimnúť, keď vošiel bosými nohami do izby.

Casey, upravený a čistý, teraz skutočne vyzeral takmer ako
dievča, ale čertovsky pekné dievča. Možno by mu Damian
urobil iba láskavosť, keby mu bol vtedy naozaj jednu vrazil.
Navždy zohyzdený nos by mu trocha ubral z toho zženštilého
výrazu.

Chlapec bol dokonale pokojný, iba si prižmúrenými me-
dovohnedými očami premeral Damiana, ktorý stál pri jeho
posteli. „Ako si sa sem, dočerta, dostal?"

„Dvere boli odomknuté."

„A videl si na nich niekde napísané ,Vstúpte'?" odpovedal
mu sarkasticky Casey a prevesil si uterák okolo krku. Jeho
konce mu zostali visieť na hrudi, zovrel ich pevne v pästiach.
„Alebo si sa najnovšie dal na prepadávanie ľudí v ich izbách,
Damian?"

Damian sa zapýril. „Tá ženská dole mi povedala, že si u se-
ba. Keď si neodpovedal na moje klopanie, vošiel som – aby
som sa presvedčil, či si v poriadku."

„Mám sa skvele. Ale budem sa mať ešte lepšie – len čo vy-
padneš."

„To neznie veľmi pohostinne, Casey."

„To máš teda pravdu. Buď rád, že ťa rovno neodbachnem."

Damian sa usmial. Nemohol si pomôcť, ale nahnevaný Ca-
sey vyzeral horšie, ako poriadne nasrdená ženská.

„Rád by som sa ti ospravedlnil za svoje správanie. Uzná-
vam, že som svoj hnev neovládol."

„Všimol som si."

„Už sa to viackrát nestane," ubezpečil ho Damian.

Casey ľahkovážne mykol plecami. „Je mi fuk, ako naložíš so
svojím hnevom. Ja pri tom už nebudem. Fajn, tak si sa ospra-
vedlnil, nečakaj, že urobím to isté. Dvere sú za tebou."

Damian si ťažko vzdychol. Chlapec mu to svojím postojom
vôbec neuľahčuje. Navyše sa už zasa tváril nevyspytateľne,
účinne skrýval svoje pocity a znovu v Damianovi vyvolal ne-
istotu. Tentoraz bol však pokojný. Chlapec tam stál neozbro-
jený; puzdro s revolverom viselo cez operadlo jedinej stoličky
v izbe, ktorá stála bližšie k Damianovi.

„Skôr ako odídem, chcem ti niečo navrhnúť," povedal Da-
mian.

„Nemám záujem."

„Aspoň ma vypočuj predtým, ako moju ponuku od-
mietneš."

„Nepočul si, čo som povedal? Nemám záujem!"

Damian ignoroval jeho poznámku. „Chcel by som si ťa na-
jať, aby si mi pomohol nájsť vraha."

Casey si vzdychla. „Vyzerám na to, že si ma môžeš najať,
Damian? Nevyzerám. Pretože mňa si nikto nenajíma. Sám si

vyberám, po kom idem a koho chcem dostať. Je to jasné ako
facka. Nikto mi pri tom nerozkazuje, ani na mňa nenalieha
s časom, ani sa nesťažuje na môj spôsob práce."
„Zaplatím ti desaťtisíc dolárov."

Nevyspytateľný výraz zmizol. Casey očividne neveril to-
mu, čo počul. Navyše tú sumu Damian nepovedal náho-
dou. Dobre vedel, že je to čiastka, po ktorej by Casey ako
stopár skončil.

„Zbláznil si sa?" zareagoval okamžite Casey.

„Nie, som veľmi bohatý."

„Vyhodíš zbytočne poriadny balík peňazí."

„To závisí od toho, ako sa na to pozeráš. Ten muž zavraž-
dil môjho otca, Casey, a každý deň, ktorý unikne spravodli-
vosti, ma privádza do zúrivosti. Minul som už tisícky dolárov
na súkromných detektívov, ktorí ho vystopovali aspoň do
Forth Worthu. Ale tam ho stratili, preto idem do Texasu, aby
som sa ho pokúsil nájsť sám. Ak by som ho s tvojou pomo-
cou dokázal nájsť skôr, než by mi to trvalo samému, potom
to, čo ti zaplatím, bude zaslúžená odmena – a pre mňa ani
cent nazmar."

Casey podišiel k posteli a sadol si na peľasť. Dlhú chvíľu sa
díval uprene do zeme. Damian mlčal, nechal chlapca, nech
nad tým porozmýšľa. Dúfal, že jeho vlastný zmysel pre spra-
vodlivosť ovplyvní jeho konečné rozhodnutie.

Keď zodvihol zrak od zeme, povedal: „Budem k tebe
úprimný. Viem o tucte chlapov, ktorí by to vzali za zlomok
sumy, ktorú si ochotný zaplatiť. Všetci sú výborní stopári.
A potom sú tucty ďalších dobrodruhov, ktorí za peniaze uro-
bia čokoľvek."

„Práve preto chcem na túto prácu teba, Casey. Dôverujem
ti. Viem, že ty ma nenavedieš na nesprávnu stopu ani nezne-
užiješ moju neznalosť tejto časti krajiny. Nikomu inému by
som nedôveroval, keby som ho nepoznal, takže táto ponuka
platí iba a jedine pre teba."

Uplynulo niekoľko ďalších minút ticha, mučivejších, než
boli tie predtým. Casey nijako nedal najavo, čo si myslí. Da-
mian vedel, že chlapec by ho najradšej mal už konečne z kr​

ku. Ale takisto vedel, že tie peniaze sú pre neho dôležité, inak
by toľko nesoptil kvôli odmene za Daltonov gang, ktorá ho
minula.

Nakoniec Casey povedal: „Tak dobre, povedz mi všetko, čo
vieš o tom chlapovi."

Damianovi sa poriadne uľavilo. „Poviem ti to cestou."
„Čože?"

„Pôjdem s tebou."

,Ani náhodou. Na to zabudni."

„To je súčasť dohody, Casey. Musím ísť s tebou, aby som ho
identifikoval –"

,A potom ho zabil?" skočil mu do reči Casey a pritom po-
dozrievavo zažmúril oči. „Dobre si vybavujem, čo si mi po-
vedal o zámere tvojej cesty. Ale ak si myslíš, že sa budem
nečinne prizerať, ako toho muža chladnokrvne zastrelíš, po-
riadne sa mýliš."

„Nie je to náhodou nepísaným právom tvojej práce?" po-
znamenal Damian. „Mŕtvy alebo živý, tak to stojí na všetkých
plagátoch hľadaných osôb, ale nikde sa nepíše, pre ktorú mož-
nosť sa musíš rozhodnúť."

„Ja sa riadim svojimi vlastnými pravidlami, Damian, a smrť
v nich nie je."

„Ach áno, už som mal tú česť zistiť, ako pracuješ. Tak sa
tým netráp. Nezabijem ho, ak ma k tomu nevyprovokuje. Bol
by som radšej, keby to urobil, ale uspokojím sa aj s tým, že
strávi zvyšok svojho života za mrežami. Pre niektorých ľudí je
to možno horší trest, než smrť."

„Mám tvoje slovo?"

„Keď to musí byť..."

„Výborne. Vyrazíme hneď ráno. Zožeň si koňa a –"
Damian mu skočil do reči. „Pocestujeme vlakom, aby sme
ušetrili čas, aspoň dovtedy, kým pôjde naším smerom. Posta-
rám sa o lístky, pretože ja hradím aj všetky cestovné náklady."

Chlapec sa na neho pozrel, akoby chcel dať najavo nesúhlas
s jeho panovačným tónom, ale jediné, čo mu na to povedal,
bolo: „Z vlastnej skúsenosti viem, že vlaky nie sú vždy rých-
lejšie, ale ako chceš."

Kapitola 11

Casey sa celý zvyšok dňa preklínala za to, že podľahla

pokušeniu. Nikdy nemala pristúpiť na ďalšiu spoločnú „púť"
s Damianom Rutledgeom. Nájsť mu toho vraha bola jedna
vec, ale vziať ho na tú prácu so sebou... nebolo nič horšie.
Netrvalo dlho a už s ním mala problémy.

Cítila sa pri ňom ako matka s dieťaťom, ktorá musí všetko
urobiť zaňho, pretože ono to nedokáže. Ale stačil jeden po-
hľad na neho a všetka mrzutosť bola preč. Priveľmi zamiešal
jej pocity. Cítila pri ňom to, na čo nebola zvyknutá. Dočerta,
ešte aj potom, ako si myslela, že ho vidí naposledy, neprestala
na neho myslieť.

Ale desaťtisíc dolárov za jeden kšeft – to jednoducho ne-
mohla odmietnuť. Len čo dokončí túto prácu a dostane sľú-
bené peniaze, vráti sa domov. Výšku odmeny ponúkanej za
hľadaného zločinca zvyčajne určovala jeho nebezpečnosť, ale
v tomto prípade si to nemyslela. Napokon, vrah bol z Výcho-
du, tak aký mohol byť nebezpečný?

Bude to ľahká práca, príliš ľahká za takú odmenu. Ale keď
chce Damian rozhadzovať zbytočne peniaze, nebude mu
v tom brániť. Hoci vedela, že sa nevyhne konfrontácii s nega-
tívnymi stránkami jeho postavenia... a tie sa začali prejavovať
už nasledujúci deň.

Casey prišla na stanicu presne v určený čas, uvedený v odkaze,
ktorý jej ráno nechal Damian. Našla ho ľahko. Mal na sebe pek-
ný oblek, na hlave hlúpo vyzerajúci klobúk, ktorý mu nechránil
tvár pred slnkom, a stál na nástupišti ako kyslá uhorka.

Niesol cestovnú brašňu a puzdro na pušku. Dúfala, že je
prázdne, pretože ak mal v úmysle strieľať, bude mu musieť od-
fakliť prsty na nohách za porušený sľub.

„Meškáš," privítal ju, len čo k nemu podišla.
„Som tu presne načas," namietla.

Nehádal sa. Namiesto toho vykročil k pristavenému vlaku
a očakával, že ho bude nasledovať. Ani sa nepohla.

Casey pohľadom prebehla súpravu: „Nevidím tu žiaden
vagón pre dobytok."

Obrátil sa k nej a spýtavo zodvihol obočie. „Vagón pre
dobytok?"

Pozrela sa mu do očí. „Vari si nemyslíš, že svojho koňa
nechám tu, zelenáč?"

Okamžite mu do tváre vystúpila červeň. Vôbec na koňa
nepomyslel, napokon, človek, ktorý až donedávna na žiad-
nom ani nesedel, naňho prirodzene ani nemyslí. Takže teraz
budú musieť čakať na ďalší vlak, prevážajúci spolu s ľuďmi aj
zvieratá, ktorý by mohol ísť ešte dnes večer – alebo až na bu-
dúci týždeň.

„Hneď som späť," povedal Damian a kamsi odbehol.
O chvíľu sa vrátil a oznámil jej: „K vlaku pripoja vagón pre
dobytok."

Casey takmer vybuchla do smiechu, ale nevinne sa usmia-
la. „To muselo stáť pekné prachy."

Iba stroho prikývol. Ešte stále bol v rozpakoch. Odchod
vlaku odložili na neurčito, kým k nemu nepripoja ešte jeden
vagón. Damiana to pravdepodobne stálo omnoho viac, než si
dokázala predstaviť. Napokon, strojvodcovia sa hrdia tým, že
dodržiavajú časové rozpisy svojich vlakov.

Konečne nastúpili do vagóna, toho najprepychovejšieho,
akým sa Casey kedy viezla. Náhodou mal Damian šťastie, po-
myslela si; k tomuto vlaku bol pripojený jeden z tých luxus-
ných prvotriednych Pullmanových vagónov. Keď ale doňho
nenastúpili už žiadni ďalší pasažieri, zistila, že si ho sám ob-
jednal z jednej stanice na severe a mal ho prenajatý výhradne
pre seba.

Platil zaň nehoráznych päťdesiat dolárov za deň. Ale po-
vedal jej, že po skúsenostiach s rozheganými vagónmi pre-
plnenými vysťahovalcami, v ktorých boli tvrdé nepohodlné
sedadlá, je to pre neho stále výhodná cena za pohodlie,

najmä keď ich čaká cesta územím Oklahomy a severného
Texasu.

Casey sa nesťažovala. Súhlasila s Damianom, pretože tých
pár vlakov, ktorými sama cestovala za posledných šesť me-
siacov, nebolo vonkoncom pohodlných. Vyrastala na ranči,
takže prirodzene uprednostňovala pohyb v prírode a dobré
konské sedlo, ale ak musela cestovať železnicou, potom bol
luxusný vagón od Georgea Pullmana jednoznačne tým naj-
lepším dopravným prostriedkom.

„Mal som na to myslieť hneď, keď som odišiel z New Yor-
ku," povedal Damian. „Môj otec jeden takýto vagón vlastnil,
používali sme ho na obchodné cesty mimo mesta. Mal takmer
všetko pohodlie domova, dokonca v ňom bola aj obrovská
spálňa. Mrzí ma, že ma nenapadlo použiť ho pri svojej ceste
na Západ."

„Čože, v tomto nie sú postele?" opýtala sa Casey s miernou
iróniou.

Nevšimol si jej sarkazmus. „Nie, ale zdá sa, že sedadlá sú
dostatočne pohodlné aj na spánok, ak vlak nezastane na noc
v nejakom meste. Nie všetky stoja v mestách a tie tvrdé lavice
na vidieckych zastávkach sú vhodné pre pokojný spánok asi
tak, ako holá studená zem."

„To závisí od toho, či spíš na zemi rád alebo nie."

Pri tej poznámke na ňu úkosom pozrel. „Ty asi áno, však?"

Casey sa ponorila do širokého, mäkkého, zamatom potiah-
nutého kresla, ruky si zložila na bruchu a usmiala sa. Damian
sa na ňu znechutene pozrel. Tak ešte mykla plecami.

„Vyrastal som na ranči, Damian. Strávil som pod širákom
veľa nocí a spával som iba pri táboráku."

Z toho obdobia pochádzali aj niektoré z jej najmilších spo-
mienok, keď trávila noci v divočine spolu s otcom a bratmi.
Učil ich všetkému, čo by podľa neho mali vedieť. Ale tie pred
ním vynechala. Damianovi totiž povedala, že je sirota.

Keď niekto o sebe vyhlasuje, že nemá meno, ako to o sebe tvr-
dila ona, je nad slnko jasnejšie, že nevyrastal v rodine s milujú-
cimi rodičmi. Ale ona sa k svojmu skutočnému menu nechcela
priznať ani po takej dlhej dobe. Čo ak ju otec neprestal hľadať?

„Takže si rovnako dobrý farmár ako stopár?" opýtal sa Da-
mian.

„Viem o farmárčení úplne všetko."

„Rozprávaš o tom, akoby to bolo niečo, čo robíš rád. Tak
prečo sa z teba stal stopár, keď je to omnoho nebezpečnejšia
práca?"

„Nebezpečnejšia?" Casey sa pousmiala. „To je otázne."
„Nemyslím, že je to –"

Skočila mu do reči. „Už si niekedy pracoval s dobytkom, že
si si taký istý, Damian? Pištoľníka dostaneš svojimi schopnos-
ťami, ale dobytok sa proti tebe postaví brutálnou zvieracou si-
lou. Ak ťa taký býk napadne alebo sa ti splaší celé stádo, ne-
pomôžu žiadne zručnosti, iba vziať nohy na plecia a utekať
kade ľahšie."

„Tak prečo si potom tu...?"

Casey mykla plecami. „Vrátim sa na ranč a budem znova
farmárčiť, keď dokončím to, čo musím."
„A to je?"

„Kladieš príliš veľa otázok, Damian."

Tentoraz sa pousmial Damian. „Ani zďaleka nie toľko, koľ-
ko by som mohol, ale to nevadí. Len ma tak napadlo, že by
sme sa mohli navzájom lepšie spoznať, keď spolu teraz strávi-
me toľko času."

„Jediné, čo potrebuješ o mne vedieť, je to, že vždy dokon-
čím svoju robotu. A teraz mi porozprávaj o tom chlapovi, kto-
rého chceš vyhľadať."

Nerozprával dlho. Holých faktov nebolo veľa. Damian zno-
va vymenoval všetky dôkazy, ktoré zistili jeho detektívi. Všet-
ci, ktorí poznali Henryho Curruthersa – jeho teta, spolupra-
covníci, susedia – boli šokovaní, keď sa dozvedeli, čo vykonal.
Nikto nemohol uveriť tomu, že spreneveril peniaze spoloč-
nosti, pre ktorú pracoval, a už vôbec nie tomu, že by bol
schopný vraždiť, aby zakryl svoj zločin.

Ale okolnosti dokážu zmeniť ľudí na nepoznanie. Casey to
vedela veľmi dobre. Sama bola toho príkladom. A dve prizna-
nia, rovnako ako aj Curruthersovo náhle zmiznutie bez stopy
a jeho následný útek na Západ, nehovoriac o priamych indí​

ciách vychádzajúcich z nezrovnalostí v účtovných knihách,
ktoré mal na starosti iba on, boli jasnými dôkazmi o jeho
hroznom čine.

„Nemalo by byť ťažké nájsť ho," poznamenala Casey, keď
Damian skončil. „Ale rád by som si vypočul aj jeho, kým ho
odvediem za mreže."

Damian sa zamračil. „Po tom všetkom, čo som ti povedal,
si predsa nemôžeš myslieť, že by mohol byť azda nevinný."

„Nie, nevyzerá, že by bol. Ale nie je typickým zločincom,
akých lovím. Všetci moji banditi majú jedno spoločné – ne-
chýbajú svedkovia ich zločinov. Ak by som musel niektorého
z nich zabiť, nebude mi to robiť ťažkosti a nebudem cítiť
žiadne výčitky svedomia, ak si vopred budem istý ich vinou."

„Povedal si, že k takému prípadu nikdy nedošlo, že si ne-
musel žiadneho z nich zabiť."

„To je pravda, ale mohlo sa to stať. Skutoční svedkovia
však veľkou mierou pomôžu k rýchlemu uzavretiu prípadu
a vyneseniu patričného rozsudku. Doposiaľ som natrafil iba
na jednu výnimku. Jeden svedok tvrdil, že istý chlapík me-
nom Horace Johnson mu chladnokrvne zastrelil brata. Tento
svedok bol známy predstaviteľ mesta, Johnson bol novousad-
lík, ktorý prišiel do mesta iba nedávno. Takže sa na plagátoch
hľadaných osôb objavila, pochopiteľne, Johnsonova tvár. Ale
keď som sa neskôr rozprával s jeho matkou a jedným z jeho
priateľov, ktorých sa mi podarilo vyhľadať, začalo sa ukazo-
vať, že tým páchateľom bol svedok. A skutočne, po tom, ako
som ho konfrontoval so získanými dôkazmi a tvrdeniami, zo-
žierala ho vina natoľko, že ju neuniesol a priznal sa k vražde
svojho brata."

„Úžasné," povedal Damian. „Vlastne si zachránil nevinné-
ho človeka pred popravou a rovnako aj pred nejakým menej
zodpovedným stopárom, ktorý by ho na tvojom mieste prav-
depodobne zastrelil. Neuvedomil som si, že si taký poctivý
v tom, čo robíš."

Casey sa začervenala, čo ju nekonečne znepokojilo. Nesna-
žila sa urobiť naňho žiadny dojem, iba sa pokúsila vysvetliť
mu svoj postoj.

Aj mu to povedala. „Iba som ti vysvetlil, prečo by som si
najprv rád vypočul Curruthersovo stanovisko."

„Ale v tomto prípade existujú svedkovia, dvaja muži, kto-
rých si najal, aby –"

„Zaplatení zabijaci nie sú pre mňa svedkovia, Damian, sú
to spolupáchatelia. Ešte som nepočul, aby boli vrahovia zod-
povední, úprimní a čestní. Tí dvaja muži mohli z nejakého ne-
známeho dôvodu prechovávať ku Curruthersovi nevraživosť
a udali jeho meno spolu s jeho priamou účasťou na vražde,
aby ho dostali za mreže. Možno práve preto utiekol."

„A čo tie spreneverené peniaze?"

„Áno, tie mi tam nesedia. Ale čo stratíme, keď mu položí-
me zopár otázok, ak ho nájdeme?"

„Nech je po tvojom – ak ho nájdeme."

Kapitola 12

Cesta do Forth Worthu mala ubiehať pokojne, ale ako
Casey, tak i Damian boli toho názoru – obaja z rozdielnych
dôvodov – že také šťastie jednoducho nemajú. Od texaských
hraníc ich delilo ešte niekoľko hodín, keď sa ich vlak takmer
vykoľajil. Strojvodcovi sa však podarilo včas zastaviť pred chý-
bajúcimi koľajnicami. Prudké zabrzdenie vyhodilo niekoľko
cestujúcich v predných vagónoch zo sedadiel.

Casey, uvelebenú vo veľkom čalúnenom kresle v salónnom
vagóne, iba mierne nadhodilo. Pozrela na Damiana, aby sa
presvedčila, či je v poriadku, a potom podišla k oknu a vy-
zrela z neho. Nedovidela na chýbajúce koľajnice, ale zreteľne
videla maskovaných jazdcov, ktorí práve vychádzali spoza
malej skupinky stromov a mierili s vytasenými zbraňami
k vlaku.

Vrátila sa do kresla, upravila si pončo a povedala Damiano-
vi: „Pokoj, to iba prepadli vlak."

Oči mu vzbíkli hnevom. „Ďalšia lúpež? Žartuješ? Povedz,

že si zo mňa strieľaš. Pravdepodobnosť, že by ma znova okra-
dli v takom krátkom čase, je –"

„Veľmi vysoká," prerušila ho Casey. „Keď vezmeme do úva-
hy územie, ktorým prechádzame."

„Ako to s tým, preboha, súvisí?" opýtal sa zlostne.

„Táto oblasť vždy priťahovala banditov, Damian. Polovicu
územia odkúpila americká vláda od Čerokiov pre svojich bie-
lych usadlíkov iba pred pár rokmi. Tá druhá polovica, ktorou
cestujeme, ešte stále patrí Indiánom."

„Indiánske územie? To si mi nemohol povedať skôr?"

„Načo? Sú to scivilizovaní Indiáni. Ale pred deväťdesiatym
celá táto oblasť nebola pod správou bielych a Indiáni, ktorých
sem vláda kedysi presídlila, sa starali iba o seba, kým ich ban-
diti nechali na pokoji. Veru, ten úzky pás územia nie je ďale-
ko odtiaľto, a nie nadarmo sa mu hovorí Zem nikoho."

„Zem nikoho?"

„Kedysi to bol raj banditov, lebo toto teritórium nebolo ani
pod správou bielych, ani pod správou Indiánov. Nepatrilo jed-
noducho nikomu. A ešte aj dnes tu majú svoje úkryty, aj na
celom zvyšku územia. To, že sa sem s podporou vlády za po-
sledných pár rokov vysťahovali tisícky nových usadlíkov, ne-
znamená, že banditi odtiaľto nadobro zmizli."

„A to si mi nemohol povedať predtým?" opýtal sa ho dôrazne.

Casey iba mykla plecami a usmiala sa. „Dúfal som, že ne-
budem musieť. Napokon, napriek tomu, čo si asi práve v tej-
to chvíli myslíš, vlakové lúpeže tu naozaj nie sú na dennom
poriadku."

„Štatistika prepadov, ktoré ma sprevádzajú na tejto ceste,
svedčí presne o opaku," povedal Damian a siahol po puzdre
pušky, ktoré stálo v kúte.

Casey sa zamračila. „Čo teraz pomýšľaš urobiť?"

Odhodlane na ňu pozrel. „Tentoraz si budem chrániť svoje
peniaze."

„Skôr sa necháš zabiť," zahundrala Casey.

„S tým súhlasím," povedal tlmeným hlasom muž, ktorý stál
vo dverách so šatkou na tvári a očividne začul jej slová. „Tak-
že sa pekne posaďte, pane, a možno to prežijete."

Damian sa zarazil, ale neustúpil – ani si nesadol. Bol po-
riadne nahnevaný, ale dávať najavo svoj hnev v takejto situá-
cii bola číra hlúposť. Obzvlášť, ak bol bandita, ktorý vtrhol do
ich vagóna, príliš nervózny – a mladý. Podľa výzoru nebol
omnoho starší ako Casey. Možno to bol jeho prvý prepad.

„Tento veľký chlapík na teba nezaútočí, takže nerob žiadne
hlúposti," povedala Casey.

Dívala sa síce na lupiča, ale tie slová adresovala skôr Da-
mianovi. Navyše, tá poznámka nijako nezmenšila lupičovu
nervozitu. Revolver sa mu viditeľne triasol v ruke a očami ne-
prestajne behal z jedného na druhého.

Ale nabral dostatok odvahy a prikázal im: „Hoďte mi sem
prachy a ja vypadnem."

„Možno by si mal pouvažovať o tom, že vypadneš aj bez
nich," navrhla mu pokojne Casey.

„Prečo?"

„Bude to menej krvavé."

Casey ani trochu neprekvapilo, že mladík okamžite pozrel
znova na Damiana. Ten veľký chlap predstavoval zjavne väč-
šiu hrozbu. Ale teraz jej ten nezáujem nevadil – mohla vy-
tiahnuť revolver bez toho, aby si to lupič čo i len všimol.

Pretože to bolo už druhý raz v priebehu posledných dní, čo
sa ju niekto pokúsil okradnúť, nemala v úmysle zlodeja iba
odzbrojiť. Strelila mu rovno do ruky, v ktorej držal zbraň,
a poranila mu ju natoľko, že viackrát s ňou už lúpiť nebude,
aspoň nie veľmi zručne.

Revolver dopadol s buchnutím na koberec. Z rany strieka-
la krv. Na okamih zvrieskol, potom nasledoval rovnako inten-
zívny rev. Oči nad okrajom šatky vyvalil od bolesti a hrôzy.
No nepohol sa ani o krok. Casey naňho stále mierila revolve-
rom. Druhou rukou chytil zasiahnuté zápästie a pritisol si ho
k hrudi.

Casey si v duchu vzdychla. Hlupáci nikdy nedajú na dobré
rady.

„Vypadni!" vyštekla. Zaraz bol preč. „A nájdi si iný džob,
kovboj. Pri tomto prídeš čoskoro o život," kričala za ním, keď
utekal z vlaku.

Bežal tak rýchlo, že ju pravdepodobne už nepočul. Casey sa
vrátila k oknu, aby sa presvedčila, či utekal ku koňovi a vzal
nohy na plecia, alebo šiel nahuckať svojich komplicov na od-
vetu. Bola rada, keď ho videla utekať späť k stromom. Hneď
na to ostatní lupiči povyskakovali náhlivo z vlaku a pobrali sa
rýchlo za ním. Či spanikárili, keď začuli výstrel, alebo skonči-
li s rabovaním, to v tej chvíli vedeli iba ostatní cestujúci.

Zrazu Casey takmer vyskočila z kože, keď sa vedľa jej hlavy
zjavila hlaveň pušky. Pozrela vyľakane na Damiana.

„Nechaj ich odísť."

Vrátil jej pohľad. „Čerta starého –"

Skočila mu do reči. „Je to iba banda mladíkov, kovbojov
bez roboty."

„Sú to jednoznačne vlakoví lupiči," povedal a vystrelil na
nich. „A keď už sme pri tom, dovoľ, aby som ti povedal, že
mám dvadsaťsedem rokov, ak si si to doteraz nevšimol. Nepo-
trebujem, aby ma ochraňovalo nejaké decko, je to absurdné,
takže buď taký láskavý a viackrát to už nerob."

„Prosím?" ozvala sa chladne Casey.

„Počul si dobre. Dokážem sa o seba postarať. Takže odteraz,
ak ti to nevadí, budem o svojich činoch v takýchto nepríjem-
ných situáciách rozhodovať sám."

Casey mykla plecami a sadla si do kresla. Tak sa chráň sám,
ako vidím, ide ti to naozaj skvele, pomyslela si. Ak sa bude
brániť tou novou puškou, netrafí nič, akurát čo zbytočne vy-
strieľa hromadu munície. Bola prekvapená, keď videla, že
zbraň drží pri streľbe správne. Aspoň nebude musieť opatro-
vať rameno vykĺbené od jej zlého držania.

Vystrelil postupne ešte štyrikrát a potom sa obrátil k nej.
So streľbou zjavne skončil, ale nie so sťažnosťami. „Jedného
z nich si už zajal. Odkedy púšťaš banditov len tak na slo-
bodu?"

„Odkedy ma najali, aby som našiel istého vraha. Alebo
ti akosi nedošlo, koľko času by sme stratili s týmito chuli-
gánmi?"

„Nestratili by sme ani minútu, keby sme ich pozabíjali. Nič
iné si ani nezaslúžia."

Casey jeho slová vôbec neprekvapili, iba čo nad nimi od-
frkla. Potom poznamenala: „Buď rád, že si nič netrafil, zele-
náč, pretože teraz ťa zaslepuje hnev, ale neskôr by ťa zožralo
svedomie."

Na chvíľu ešte raz vyzrel z okna. Potom sa spokojne usmial.

Casey vyskočila k oknu, aby sa na vlastné oči presvedčila, či
naozaj niečo trafil. Ale vlakoví lupiči boli v tej chvíli už iba
vzdialené bodky na obzore a na zemi sa nepovaľovali žiadne
mŕtvoly.

Zaťala zuby. Došlo jej, že to urobil schválne, aby ju vydráž-
dil. No nepovedala nič, nemienila mu akoukoľvek poznám-
kou urobiť radosť.

Namiesto toho mu stroho oznámila: „Idem sa pozrieť, či
nás naozaj zastavila poškodená trať a či je to vážne." Zamieri-
la k dverám.

Jeho ďalšia otázka ju na chvíľu zadržala. „Prečo si myslíš, že
to boli iba kovboji?"

„Pretože mali kožené nohavice. Zvyknú ich nosiť kovboji,
ktorí už dlhší čas pracujú na ranči. Navyše bol ten chlapík
sakramentsky nervózny. Bolo na prvý pohľad jasné, že niečo
také ešte nikdy predtým nerobil. Buď ho k tomu dohnalo
vlastné zúfalstvo, alebo, čo je pravdepodobnejšie, dal sa na to
nahovoriť, keď bol opitý."

„To sú iba dohady, Casey," vysmial sa jej Damian.

Pokrčila plecami. „Môžem sa mýliť." Široko sa usmiala.
„Ale iba zriedkakedy nemám pravdu."

Vystúpila z vagóna. Damian vyšiel za ňou a kráčali dopredu,
na začiatok vlakovej súpravy. Sotva stačil jej dlhým krokom,
ktoré ho nútili kráčať omnoho rýchlejšie, než bol zvyknutý.

„To sa vždy tak ponáhľaš?" opýtal sa.

Pozrela naňho a zamyslene odvetila: „Nikdy som o tom ne-
premýšľal, ale asi áno. Myslím, že to pochádza od toho, ako sa
ponáhľam dospieť."

„Daj mi vedieť, keď sa raz dostaneš do cieľa."

„Bože, ty dnes ale máš deň. Doslova sršíš iróniou. Pripo-
meň mi, aby som ťa ochránil pred ďalšími lúpežnými prepad-
nutiami. Jednoznačne ti nesedia."

Teraz pre zmenu odfrkol namosúrene on, ale nedala mu
príležitosť, aby jej povedal niečo, čo by sa jej mohlo dotknúť.
Vykročila ešte razantnejšie. Keď prišli k lokomotíve, stála pred
ňou už väčšina cestujúcich. Strojvodca im práve oznamoval,
že sa vrátia do posledného mestečka, ktorým prechádzali,
a budú musieť počkať na robotníkov, ktorých vyšlú opraviť
poškodenú trať. Damian pri tej informácii o ďalšom zdržaní
takmer vybuchol od zlosti.

Casey sa pokúsila zmierniť jeho hnev. „Chceš sa vrátiť
s týmto vlakom alebo putovať ďalej na koni popri koľajniciach
do najbližšieho mesta a tam stihnúť ďalší? To by ale znamena-
lo, že budeš zase sedieť v jednom sedle so mnou."

Takmer ho kopla, keď sa predtým, ako odpovedal, naklonil
k nej a ovoňal ju. „Ideme ďalej."

Najbližšie mesto pri trati vlastne ani nebolo mestom,
hoci jedného dňa ním určite bude. No teraz to bolo iba nie-
koľko domov, ktoré stáli v blízkosti železničnej stanice: salón,
v ktorom fungovala aj reštaurácia, koloniál, pekáreň, telegraf-
ný úrad a čosi, čo sa nazývalo hotelom, hoci sa v ňom prena-
jímali iba dve izby.

Dorazili neskoro večer, a tak Casey poslala Damiana do ho-
tela, aby im rezervoval izby, a sama šla na stanicu ohlásiť pre-
pad a poškodenú trať. Keď sa znovu stretli pred hotelom, kaž-
dý mal pre toho druhého iba zlé správy.

„Ďalší vlak nepôjde skôr ako o týždeň," oznámila mu pria-
mo. „Asi tak dlho bude podľa toho chlapa na stanici trvať,
kým položia nové koľajnice, aby sa sem vlak mohol dostať."

Damian si vzdychol. „Tadiaľto asi neprechádzajú dostavní-
ky, však?"

„Nie, a to ešte nie je všetko," oznámila mu. „V tejto osade
nie je stajňa, nedá sa tu kúpiť kôň, a najbližší ranč, kde by

mohli mať nejaké kone navyše, leží dobrý deň cesty odtiaľto.
Ale nemáme istotu, že nám ich budú môcť predať, takže by
sme ľahko mohli zbytočne stratiť ďalší čas."

Damian smutne pozrel na budovu za nimi. „Takže tu bu-
deme trčať celý týždeň?"

„Ak nechceš pokračovať so mnou v jednom sedle na Old
Samovi. Mne by to ani tak nevadilo, ale on sa určite začne
čoskoro ponosovať na nadmernú záťaž."

Damian sa takmer usmial, ale rýchlo si uvedomil, že sa
vlastne niet čomu smiať. „Aj ja mám zlé správy. V hoteli je
voľná iba jedna izba, takže v nej budeme nocovať spolu."

Casey stuhla. Bývať s ním v jednej izbe celý týždeň? Jednu
noc by možno zvládla, ale celý týždeň, to v žiadnom prípade.

„Nájdeme ti koňa," oznámila tónom, ktorý nezniesol žiad-
ne námietky. Na druhej strane ulice videla stáť niekoľko koní
pred salónom.

Sledoval jej pohľad. „Ale kradnúť ho v žiadnom prípade ne-
budeme," podotkol obozretne.

Casey iba odfrkla a mlčky zamierila k salónu. Damian sa
pobral s nie príliš veľkým nadšením za chlapcom. V tejto ma-
lej osade nebola ani banka, inak by nemal žiadne ťažkosti so
zaplatením akejkoľvek ceny za koňa. Za iných okolností by si
možno vystačil s hotovosťou, ktorú mal pri sebe, ale vzhľadom
na miesto a pravdepodobný nedostatok koní v tejto oblasti
silne pochyboval o tom, že sa niekto ochotne vzdá svojho tá-
toša za akúkoľvek cenu.

Damian práve netúžil pokračovať v ceste na koni. Sedieť
v sedle za Caseym bola jedna vec, tam nedržal v rukách opra-
ty a nepoháňal Old Sama. Ale jazda na vlastnom koni bude
niečo úplne iné a on veru nestál o ďalšiu nepríjemnú skúse-
nosť na tejto už beztak hroznej ceste.

Salón bol prvou krčmou na Západe, do ktorej Damian
vkročil, a ak to malo byť typické zariadenie svojho druhu, bu-
de aj poslednou. Nebolo v ňom veľa miesta a rozhodne v ňom
nebolo plno, ale vzduch bol nasiaknutý ťažkým pachom kys-
lého piva a whisky, rovnako ako dymom a zvratkami.

Podlahu pokrývala hrubá vrstva špiny a prachu. Stáli tam

tri okrúhle stoly, rovnako špinavé a doškriabané. Obsadený
bol iba jeden. Ďalšia miestnosť bola za otvorenými dverami,
nad ktorými visel nápis: „Nie je to najlepšia jedáleň, ale je je-
diná v okolí." Vo vnútri stáli iba dva stoly, očividne sa tu ne-
stravovalo veľa zákazníkov.

Casey už stál pri dlhom barovom pulte a vyzeral pri ňom
tak prirodzene, akoby navštevoval takéto podniky každý deň.
Damian pokrútil hlavou. Mali by tu mať nejaký zákon, ktorý
by zakazoval podávať deťom tvrdý alkohol.

Chlapec si už stihol objednať drink a s pohárom v ruke sa
obrátil k jedinému obsadenému stolu. Sedeli za ním traja mu-
ži a náruživo hrali karty o peniaze; kôpky dolárov mali rozlo-
žené pri lakťoch. Na okamih pozreli na chlapca, ale ten ich
príliš nezaujal. Sústredene však sledovali Damiana, ktorý sa
pomalými krokmi pohol od dverí ku Caseymu.

Casey sa opýtala: „Komu patrí ten grošák, čo stojí vonku?"

„Myslím, že bude asi môj," odpovedal mladý muž s hustou
neupravenou bradou.

„Rád hráš alebo uzatváraš stávky?"

„Keď ma chytí nálada," povedal a s rehotom sa pozrel do
karát. „A zdá sa, že ma práve chytila."

„Nutne potrebujem ešte jedného koňa," povedala Casey.
„Čo keby sme sa o neho stavili? Ponúkam do hry toho svojho."

Keď to Damian počul, ihneď zasyčal na Casey: „Čo to, do-
pekla, robíš?"

„Snažím sa ti zohnať koňa, tak sa do toho nepleť," odpove-
dala mu potichu Casey.

Muž sa opýtal: „A kde ho máš?"

„Oproti, stojí pred hotelom. Len sa naňho pozri. Krajšieho
si ešte nevidel."

Chlapík vstal a šiel sa presvedčiť. Zastal vonku pred lieta-
júcimi dverami a uznanlivo zapískal. „Tak to je teda fakt pek-
ný kôň." Obrátil sa ku Casey s jednoznačným záujmom. „Aká
je stávka?"

„Tento zelenáč pustí pred seba mincu. Stavím sa, že mu ju
vystrelím spomedzi nôh skôr, ako dopadne na zem – samo-
zrejme, bez toho, aby som ho zasiahol."

Chlapi sa pustili do rehotu, ale iba preto, že Damian sa čer-
venal ako paprika – nevedno, či od rozpakov alebo od zlosti.
Ale ten zarastený chlapík sa jej rovno vysmial. „Tento trik som
už videl. Nie je to nič ťažké."

„Nepovedal som, že budem pri tom tasiť zbraň?" dodala
Casey.

Chlapík zodvihol husté obočie. „Tak ty chceš pri tom tasiť
kvér, čo? No, tvoj kamoš má dlhé nohy, budeš mať medzi ni-
mi príliš veľa miesta. Ak netrafíš, prídeš iba o koňa."

„Myslíš, že to nie je dosť?"

Očividne nebolo, pretože vzápätí povedal: „Čo takto mu tú
mincu vystreliť z ruky – s tasenou zbraňou?"

Damian stuhol. Casey mu pošepkala: „Nuž, myslím, že pár
odretých prstov je malá cena za možnosť pokračovať v ceste."

„Ak budú iba odreté, a nie odstrelené," zavrčal.

Široko sa usmiala. „Povedal by som, aby si pre istotu určite
nenastavil tú ruku, ktorou strieľaš z revolvera, ale ty žiadny re-
volver nemáš, takže je to vlastne jedno, či nie?"

Caseyho humor ho nepobavil, ale v skutočnosti sa ničoho
nebál. Videl, čo ten chlapec s revolverom dokáže. Strach sa ho
však zmocnil vo chvíli, keď Caseymu hodili akúsi drobnú
mincu a prikázali mu: „Na, daj mu túto." Casey na ňu vyva-
ľoval oči, akoby ju poriadne nevidel, čím ešte viac rozosmial
tých chlapov.

Ale Casey ho naozaj upokojil, keď mu podal mincu a po-
šepkal: „Pokoj, zelenáč. Už som to robil toľkokrát, že to ne-
dokážem ani spočítať."

Otočil sa a vykročil na druhý koniec baru. „Desať stôp vám
stačí, chlapci? Vidím, že sa tu veľmi rozťahovať nedá."

„Desať stôp je v pohode – len do toho," usmial sa bradáč.
„Už sa neviem dočkať, kedy si zajazdím na novom koni."

Casey prikývla. Odhrnula si pončo a čakala na Damiana,
kým chytí mincu medzi prsty.

Damian nemohol uveriť, že naozaj dovolil preukázať stre-
lecké majstrovstvo svojho spoločníka, keď to bude práve jeho
ruka, ktorá bude trpieť, ak sa prihodí niečo zlé. Ale Caseyho
sebadôvera ho znova upokojila. Chlapec vedel, že trafí.

Zrazu vystrelil - a netrafil. Damian stále držal mincu me-
dzi palcom a ukazovákom. A Casey... Damian ešte nikdy ne-
videl taký zdrvený pohľad.

Hazardoval a prišiel o koňa. Stalo sa niečo, čo nečakal. Kým
bradáčovi blahoželali jeho kamaráti, Casey doslova utekal
v rozpakoch z krčmy. Damianovi sa zdalo, že v jeho zlatých
očiach videl slzy.

„Hej, počuj, dúfam, že mi teraz nezdrhne na mojom koni,
však?" spýtal sa naliehavo víťaz.

„O tom vážne pochybujem," odvetil Damian s pohľadom
upretým na hojdajúce sa lietačky. „Je čestný – aj keď nie je až
taký dobrý strelec, za akého sa považuje."

Damian hneď nešiel za svojím mladým priateľom. Ak
chlapec skutočne plakal, asi bude radšej, keď ho pritom nikto
neuvidí. Dal si zopár pohárikov toho smradľavého alkoholu,
aký v krčme podávali, a potom zamieril do hotela.

Caseyho hnevu sa dalo načisto vyhnúť, ale ako zvyčajne, vôbec
ho nenapadlo požiadať o pomoc Damiana. Chcel si aj tentoraz
poradiť výlučne sám – presne tak, ako to urobil už vo vlaku.

Vo vlaku sa však Casey domnieval, že Damian tou streľbou
z okna neublížil nikomu, ale v skutočnosti zranil každého
z utekajúcich lupičov. Ak nemajú medzi sebou felčiara, budú
ho musieť vyhľadať v meste, kde určite upútajú pozornosť.
Prinajmenšom ich tie zranenia spomalia, čím majú muži zá-
kona väčšiu šancu ich čo najskôr chytiť.

Keď prišiel do hotela, našiel Caseyho stáť pred oknom
v malej izbičke, v ktorej mali spolu nocovať. Smutne sa díval
na Old Sama. Damian by mu mohol porozprávať niečo
o prehnanej sebadôvere, ktorá vedie k totálnemu úpadku
osobnosti, ale rozhodol sa mlčať. Chlapec sa už beztak asi cí-
til dosť mizerne.

Casey ho nepočul vstúpiť. Damian si musel odkašľať, aby
upútal jeho pozornosť, a potom mu povedal: „Môžeš prestať
fňukať. Podarilo sa mi –"

Ale vetu už nedokončil. Chlapec sa prudko zvrtol a nená-
vistné vyprskol: „Prečo si mi dovolil, aby som to urobil?! Pre-
čo? Old Sama mám od svojich dvanástich rokov. Staral som sa
o neho, ešte keď bol žriebä. Je to môj najbližší priateľ!"

Damian na chvíľu stratil reč. Toľko emócií od chlapca, kto-
rý zvyčajne nedáva najavo žiadne pocity, nečakal. Ich príval
bol odzbrojujúci, ale Damian sa im veľmi rýchlo vzoprel.

„Tak počkaj," povedal. „Predsa nemôžeš obviňovať mňa za

to, že –

„Že nemôžem?"

„Nie, nemôžeš. Ja som nestavil tvojho koňa, Casey. Ak sa
dobre rozpamätáš, vybavíš si, že ma vôbec netešili tvoje reči,
s ktorými si začal v tom salóne, a povedal som ti to."

Damian sa snažil potlačiť hnev, čo nebolo vôbec ľahké pri
tom prívale nezaslúženej nenávisti, ktorá na neho útočila. Cí-
til, že Old Sam znamenal pre chlapca omnoho viac, než len
dopravný prostriedok. Očividne sa nemýlil, inak by Casey
takto nezúril.

Ale jeho slová akoby ešte viac rozdúchali Caseyho hnev,
pretože ignoroval Damianovu rozumnú odpoveď a vykríkol:
„Nestalo by sa to, keby som tam nebol, a nebol by som tam,
keby –"

Damian mu skočil do reči: „Nemusel si prijať túto prácu."
„Fajn, lebo končím."

Damiana jeho reakcia zaskočila. Myslel si, že chlapec bude
mať trocha viac cti a neupustí od dohody kvôli jednému-
-dvom nezdarom.

Pokrútil znechutene hlavou. „Už som videl dosť záchvatov
zúrivosti a zlosti, ale ten tvoj ašpiruje na víťazstvo medzi tými
najhoršími."

„Ako sa opovažuješ –"

„Och, drž hubu, Casey. Keby si na mňa nevyletel, sotva
som vošiel, povedal by som ti, že sa mi podarilo získať tvojho
koňa späť."

Caseyho výraz prekvapenia pôsobil až komicky. „Čože?"

Uvedomil si, čo všetko pred chvíľou natáral, a zbledol.
Prudko ustúpil o krok dozadu, nebezpečne blízko k otvorené-
mu oknu, akoby ho niečo neviditeľné poriadne udrelo. Potom
začal až pateticky nariekať.

„Och, bože, prepáč," zastonal.

„Príliš neskoro –"

„Nie, je mi to naozaj ľúto, Damian. Dovoľ, aby som ti to
vysvetlil... V skutočnosti som sa nehneval na teba, ale na seba.
Netolerujem hlúposť, a to, čo som urobil v tej krčme, bolo na-
ozaj hlúpe."

Damian mu mohol dať jedine za pravdu. „Súhlasím, nikdy
si nemal vyrukovať s tou stávkou –"

„Nemyslím to tak," prerušil ho Casey. „Stávka bola dobrá."
Damian sa zamračil. „Tak potom o čom to, dopekla, ho-

voríš?

„Hovorím o tom, že som mieril na okraj mince, pretože bo-
la príliš malá. Keď som zacielil, nechcel som ti oškvariť prsty."

Damian neveriacky zažmurkal. „Chceš povedať, že si minul
tú mincu naschvál?"

„Nie." Casey pokrútil hlavou. „Len som sa nesústredil tak, ako
som mal. Štvrtina palca voľného priestoru bolo úboho málo."

Damian sa pri tej poznámke takmer zasmial. Chlapec pova-
žoval snahu Damiana nezraniť za hlúposť, a to navyše považo-
val za ospravedlnenie? Na druhej strane, keby sa toľko nesna-
žil, neprišiel by o koňa a Damian by pritom možno vyviazol
bez zranenia. Takže napokon predsa len zostala vina na ňom.

„A s tým, že končím, som to tak nemyslel," dodal previni-
lo Casey a znova sa začervenal. „Povedal by som ti to, len čo
by som – nuž, len čo by mi vychladla hlava. Dotiahnem svo-
ju prácu do konca – teda, ak ma ešte stále chceš."

Damian si úmyselne dával načas, kým nakoniec prikývol.
„Myslím, že obaja urobíme dobre, keď jednoducho zabudne-
me na túto malú – diskusiu."

Casey sa zoširoka usmiala, očividne sa jej uľavilo. „To nie je
zlý nápad, až na jednu vec. Zabudol si mi povedať, ako sa ti
podarilo získať Old Sama späť."

„Samozrejme, peniazmi, čím iným. Občas aj za niečo stoja,
tentoraz aj za toho grošáka."

„Ty si naozaj kúpil koňa aj pre seba?" prekvapila sa Casey.
„Dočerta, Damian, si hotový priekupník!"

„To sotva," priznal sa Damian. „V tomto prípade sa ten
chlapík nechystá tak skoro odísť. Zjavne kurizuje pekárovej
dcére. Ale rád hazarduje a už dlhší čas sa naňho neusmialo
šťastie, takže má pochopiteľne hlboko do vrecka. Ani sa príliš
nedohadoval o cene za tie dve zvieratá. Vlastne chcel celú ho-
tovosť, čo som mal pri sebe."

,A dal si mu naozaj všetko?"

„Nie." Damian sa usmial. „Iba to, čo som mal vo vreckách,
asi tri stovky, ale on si myslel, že viac nemám."

Casey sa rozosmiala. „To si ich teda dostal poriadne lacno."

„Žartuješ? Chceš povedať, že kone tu stoja naozaj viac?"

„Nie, iba taký, ako je môj Old Sam. Okrem toho, žasol by
si, akú prehnanú sumu môžeš utŕžiť za niektorý tovar tam,
kde je po ňom obrovský dopyt, ale nedostatočná ponuka.
Obzvlášť to platilo za starých čias tu, na Západe, keď ešte
zásobovacie vlaky, smerujúce do novozískaných území, prepa-
dávali indiánske kmene, alebo keď sa na nejakom mieste ob-
javilo zlato a zo dňa na deň okolo ložísk vyrástlo mesto. Aj
dnes je to tak ešte v malých mestečkách, do ktorých z rôznych
dôvodov nevedie železničná trať, a v osadách, ako táto, kde
nie sú zastavané zďaleka všetky parcely."

Pre niekoho, kto obchoduje v takej oblasti ako Damian, to
znelo ako nebeská hudba. Dovoz a vývoz, ponuka a dopyt.
Rád by vedel, či otec vôbec považoval túto časť krajiny za
vhodné miesto pre ďalšie rozšírenie firmy. Možno by to stálo
za podrobnejšiu analýzu - ak by si to nevyžadovalo priamy
osobný dohľad. Ďalšia cesta na Západ bude totiž po tomto vý-
lete to posledné, čo by mal chuť podniknúť.

„Tak, a keď sme už kompletne vybavení, aby sme zajtra
mohli pokračovať v ceste, čo keby sme si dopriali nejakú po-
riadnu večeru?" navrhol Damian.

„Ak ti to nebude vadiť, ja večeru vynechám. Tento hotel
žiadnu neposkytuje a tej jedálni sa radšej oblúkom vyhnem.

Okrem toho, musíme doplniť zásoby predtým, ako zatvoria
obchod, ak chceme vyraziť skoro ráno. Postarám sa o to a po-
tom zaľahnem."

Damian ho nemienil presviedčať, keďže chlapec vyzeral
znova rozpačito. „Rob, ako chceš. Aj tak pôjdem do toho ob-
chodu s tebou, aby som zaplatil účet."

„Mám dosť peňazí, Damian –"

„Povedal som, že platím všetky cestovné náklady, či nie?
Okrem toho, nezabije ma, keď na vlastné oči zistím, čo je pre
takého stopára nevyhnutné."

Casey sa mu oplatila jeho vlastnými slovami. „Rob, ako
chceš – len tak mimochodom, je ten grošák osedlaný?"

Damian sa vážne začervenal. Na sedlo ani nepomyslel, a ke-
by mu ešte dnes neprišlo na rozum, odložilo by to ich ranný
odchod až dovtedy, kým by neotvorili obchod.

„Vlastne, sedlo si ten chlap nechal."

„Ani ma to neprekvapuje. Jazdec si zvyká na nové sedlo
dlhšie, než na nového koňa. Nuž, dúfajme, že v tom kráme
budú nejaké mať. Hoci je možné, že ani nie, keď sa tu nepre-
dávajú ani kone. Na druhej strane by mohol mať zo všetkého
niečo, ako to býva vo väčšine koloniálov."

Casey nevyzeral, že by ho to obzvlášť trápilo, ale Damiano-
vi to nedalo. „A keď nie?"

Casey sa usmiala. „Netráp sa ničím vopred, Damian. Naj-
prv to poďme zistiť; strachovať sa môžeš aj potom."

Damianovi neprekážalo, že by mali spať v jednej posteli.
Casey však trvala na tom, že sa radšej vyspí na zemi. Tak sa aj
stalo.

Cítila sa akosi zvláštne a nepokojne za tými zatvorenými
dverami, sama s ním v izbe dosť malej aj pre jedného. Na-
koniec sa prinútila bdieť až dovtedy, kým nezaspal, a potom

vyšla potichu z izby a zložila sa v prístavku, ktorý slúžil pre
kone hotelových hostí. Schúlila sa vedľa Old Sama a hneď
zaspala.

Keď na to pomyslela nasledujúce ráno, hnevala sa. Nie-
žeby už vedľa neho nespala. Ale na ich spoločnom putova-
ní bol medzi nimi táborák a iné veci, na ktoré bolo treba
myslieť a musela byť sústavne v strehu, pripravená na ne-
čakané situácie, čo si vyžadovalo jej pozornosť a čistú my-
seľ. Bolo to niečo úplne iné, ako včera v noci. V bezpečí ho-
telovej izby nemusela myslieť na nič, ibaže neprestajne
myslela na neho. Keď si to vybavila za bieleho dňa, bola
v rozpakoch.

Bola naozaj zvedavá, aké by to bolo, keby ju Damian po-
bozkal. Bola zvedavá, či sú jeho vlasy také jemné, ako vyze-
rajú, a aké by to bolo, keby mu dlaňami prešla po tých jeho
širokých ramenách. Dokonca si predstavovala, ako ju pevne
drží v náručí a pri tej predstave ju zalieval pot.

Rozpaky sa jej zmocnili hneď, ako ho ráno uvidela a nado-
budla ten zvyčajný dojem — že tie prenikavé oči dokážu čítať
jej myšlienky. Keby tak vedel, na čo všetko myslí, asi by sa pre-
padla od hanby.

Ale keď sa s ňou stretol za hotelom, sotva jej venoval letmý
pohľad. Už mala pripravenú aj výhovorku, že chcela strážiť
kone, pretože neboli ustajnené vo vhodnej stajni, ale nebolo
potrebné ju použiť. Zjavne si ani nevšimol, že nespala v izbe.
Asi sa domnieval, že vstala a zišla dole pred ním.

Nevyrazili tak skoro, ako dúfala. Počítala s tým, že bude
musieť naučiť Damiana jazdiť na jeho grošákovi, ale neuvedo-
mila si, že to bude až také ťažké.

Nedokázal sa uvoľniť. Príliš dlho váhal, grošák vycítil neistú
ruku a maximálne to využil. Napokon, je to živý tvor, ktorý
dokáže striasť z chrbta nechcené bremeno, a tento grošák ro-
bil, čo mohol.

Veľká škoda, že medzi ňou a Damianom bol taký veľký
hmotnostný rozdiel, inak by možno dokázali grošáka okabá-
tiť. Už ho najprv vyskúšala sama so svojím sedlom, keďže ni-
jaké vyhovujúce tu nekúpili. Nápad posadiť Damiana na ne​

osedlaného koňa bol úplne absurdný, takže kým nejaké zože-
nú, bude musieť použiť to jej.

Casey by grošáka vyskúšala tak či tak, pretože niektoré zvie-
ratá sa priečia jednoducho všetkému, na čo nie sú navyknuté,
a nové sedlo nie je výnimkou. No pod jej vedením jazdil gro-
šák skvele. Prekážala mu Damianova váha, pod ktorou prud-
ko bočil do strán a vyhadzoval všetkými nohami, ako keby
ešte nikdy predtým nenosil jazdca.

Ale i tak musela uznať, že sa Damian naozaj snažil. Ne-
vzdával sa ani po tom, čo štyri razy skončil v prachu na zemi.
Po každom páde sa nekonečne dlho oprašoval, ale Casey zaťa-
la zuby a radšej ho nedráždila štipľavou poznámkou o tom, že
si od toho oprašovania načisto zoderie dlane.

Tento chlap sa jednoznačne nehodil na dlhú stopársku ces-
tu. Správal sa, akoby opovrhoval aj tou najdrobnejšou smiet-
kou na svojom odeve, ale na špinu a prach si bude musieť
zvyknúť. Snažila sa ho prehovoriť, aby si kúpil vhodnejšie
oblečenie, aspoň poriadny jazdecký klobúk, ale trval na tom,
že mu tie jeho luxusné handry úplne vyhovujú. Iste, ak mu
nevadí, že sa v nich bude na slnku piecť a zachytávať sa nimi
o každý drobný krík, popri ktorom budú prechádzať. Samo-
zrejme, tušila, že mu to bude náramne vadiť. Nechcela ani vi-
dieť, čo sa stane, keď sa začne poriadne potiť. Vlastne, to by
možno bolo celkom zábavné.

Keď grošák konečne usúdil, že tento súboj nevyhrá, vyrazi-
li. Ale deň sa vliekol ako slimák, aspoň sa zdal byť omnoho
dlhší, než zvyčajne, lebo Casey sa minulej noci poriadne ne-
vyspala. Navyše bola nútená cválať pomaly, aby Damian ne-
vypadol zo sedla. Sama bez neho nemala vážne problémy, ako
dieťa veľakrát jazdila na neosedlanom koni. Ale zvyčajne iba
na krátke vzdialenosti. Pri takejto dlhej jazde sa jej začali na-
ťahovať svaly.

Zastavili sa krátko popoludní kvôli Damianovi. Pred od-
chodom z osady si v pekárni nakúpili čerstvé zásoby jedla, tak-
že sa mohli najesť za jazdy v sedle, ale Casey usúdila, že by mu
malá prestávka určite padla vhod. Nemýlila sa; keď mu ozná-
mila, že je čas pohnúť sa ďalej, zanariekal.

Večer ju však prekvapil – ponúkol sa uloviť niečo na veče-
ru, ak jej nebude prekážať, že bude strieľať. Mala silné poku-
šenie povedať mu, že je proti jeho streľbe. Na druhej strane,
sama by si rada dala nejaké to mäsko a čertovsky dobre vede-
la, že ak sa vyberie na lov, vráti sa s prázdnymi rukami. Ale
mal za sebou už beztak dosť mizerný deň, a tak nemala srdce
pripomenúť mu, že o love nevie vôbec nič a radšej by to mal
nechať na niekoho, kto je v tom dobrý.

Zmierila sa teda s fazuľou a dolkami a pustila sa do ich prí-
pravy. Aké veľké bolo jej prekvapenie, keď sa Damian o pol-
hodinu vrátil s divým moriakom, ktorý bol taký veľký, že im
vystačí na niekoľko dní! Casey si pomyslela, že mal jednodu-
cho šťastie, najmä keď počula iba jeden výstrel.

Vzala od neho vtáka a hneď ho začala čistiť od peria. „To
bola naozaj šťastná trefa," neodpustila si.

„No, až tak veľa šťastia som nemal," odvetil nonšalantne.

Casey zodvihla obočie. „Vari ti sám vbehol rovno do rany?"

„To nie, ale bol tak ďaleko, že som si vôbec nebol istý, čo
to je."

Casey si spomenula na nafúknuté historky, aké si rozprávali
chlapi doma na ranči a pousmiala sa. „O tom nepochybujem."

Jej skeptický postoj bol taký neprehliadnuteľný, že sa Da-
mian napálil a navrhol: „Chceš nejaký dôkaz?"

Ani trocha ju netrápili jeho rozpaky. „Jednoznačne." Uká-
zala na možný cieľ vzdialený asi štyridsať stôp.

Damian zamieril, vystrelil a trafil. Casey neveriacky za-
žmurkala a ukázala na iný cieľ. Aj ten zasiahol. Po treťom to
vzdala.

„Okej, som dojatý."

Tentoraz sa začudoval Damian. „Iba dojatý?"
„Poriadne dojatý," zašomrala Casey.

Zasmial sa a prisadol si k nej k ohňu. „Tvoje vyjadrenie
bolo neoceniteľné, Casey, ale azda som mal spomenúť, že na
univerzite som bol triednym šampiónom v streľbe z pušky na
terč. A chodieval som na lov s otcom."

„Kam? Na dvor? Nevieš jazdiť na koni, teda, aspoň dodnes
si nevedel."

„Vyviezli sme sa vlakom na sever k poľovníckej chate a od-
tiaľ sme vyrážali na lov, pravda, po svojich."

Casey zmĺkla, nemala chuť pokračovať v rozhovore. Jej
názor na neho sa náhle prudko zmenil. Teraz už musela
uznať, že by sa pravdepodobne dokázal o seba postarať vo
väčšine nebezpečných situácií sám. Napokon, pomohol jej aj
s tými neschopnými lupičmi dostavníkov. Rada by vedela,
s koľkými ranami odcválali tí mladí vlakoví lupiči. S takou
presnou muškou ich mohol hravo pozabíjať, o čom teraz
vôbec nepochybovala, ale na zemi nezostali ležať žiadne telá.
To, že si „zaslúžia zomrieť" očividne povedal iba v hneve, ne-
myslel to vážne.

No aj napriek tomu pôsobil príliš mestsky, aby sem zapa-
dol. Na tom sa nič nezmenilo. Jeho zjav bil stále do očí. Po-
myslela si, že by sa mohla prestať obávať o jeho šance na pre-
žitie. S koňom a puškou to zvládne aj sám.

Pokračovala v príprave jedla a snažila sa ho zo všetkých síl
ignorovať. Ale uvedomovala si jeho sústredený skúmavý
pohľad. Ak čakal viac obdivu jeho práve odhaleným stre-
leckým zručnostiam, to sa ešte načaká. Ale na to zjavne ne-
myslel.

„Nerád to hovorím, Casey, ale vieš, že vyzeráš ako dievča?
Už si si niekedy skúsil nechať narásť bradu alebo fúzy?"

Chvíľu sa premáhala, ale nakoniec vyrukovala s pravdou.
„To by asi nešlo."

„Prečo?"

„Pretože ja som dievča."

Sklonila rozpačito hlavu pred jeho zhrozeným pohľadom.
Nemusela sa priznať. Ani nevedela, prečo to urobila. Nastalo
šokujúce ticho. Keď to už nemohla dlhšie vydržať, zodvihla
zrak a pozrela naňho – zízal jej uprene na hruď. Očividne
skúmal, čo sa skrýva pod pončom.

„Nie sú príliš veľké, ale sú tam," podarilo sa Casey pove-
dať bez toho, aby sa začervenala. Rýchlo dodala: „Nech ťa
ani nenapadne požiadať ma o dôkaz. Bude ti musieť stačiť
moje slovo."

Pohľadom sa pomaly vrátil k jej tvári. Obzeral si ju tak

dôkladne, akoby ju nikdy predtým nevidel, a vlastne to tak aj
bolo. Jeho výraz bol napätý a vtom sa prudko zmenil, keď
jeho emócie vystriedali počiatočný šok. Ich následky Casey
zarazili.

Bol rozhnevaný, o tom sa nedalo pochybovať.

„Ako sa opovažuješ byť dievča?" Nezmyselnosť otázky
jasne odzrkadľovala Damianov hnev. Casey čakala trocha pre-
kvapenia, ale nie takýto silný výbuch zlosti, ktorý lomcoval
celým jeho telom.

„Nemyslím si, že som mala príliš na výber," poznamenala.

„Ty vieš, čo mám na mysli! Zámerne si ma klamala," vyčí-
tavo na ňu zavrčal.

„Nie. To vôbec nie je pravda. Akurát som neopravovala
žiadne závery, ktoré si si ty sám vyvodil. A doteraz si sa ma na
to ani nespýtal. Ale nemusíš sa kvôli tomu cítiť zle. Väčšina
ľudí ma pokladá za chlapca."

„Ja nie som väčšina ľudí, ja som muž, ktorý s tebou cestu-
je, a to je vonkoncom neprípustné. Nemôžem tomu uveriť.
Dokonca sme spali v jednej izbe!"

„No, vlastne nespali - spala som minulú noc pri koňoch,"
priznala sa Casey.

Ale po jeho reakcii si želala, aby mu to povedala hneď ráno.
„To iste," odsekol sarkasticky.

Zamračila sa. Snažila sa prísť na dôvod, prečo tak veľmi zú-
ri. Zastavila sa pri slove „neprípustné." Žeby v tom bol jeho
problém? Vari si myslel, že kvôli tomu krátkemu času, ktorý
strávili spolu v hotelovej izbe, ho budú naháňať jej príbuzní,
aby ho s revolvermi v rukách prinútili predstúpiť rovno pred
oltár? Niežeby k tomu nemohlo dôjsť, ale nedôjde, a možno by
mu to mala povedať.

„Dúfam, že sa chybne nedomnievaš, že kvôli sprievodu,

ktorý ti poskytujem, by sme museli urobiť niečo také absurd-
né, ako sa vziať. Sme takmer na konci storočia, Damian. Ta-
kéto predsudky –"

„Stále platia a ty to dobre vieš!"

Schúlila sa pred jeho krikom. „Nuž, nie v tejto časti krajiny
– aspoň nie vtedy, ak o tom vedia iba tí dvaja, ktorých sa to tý-
ka. Keby si sa aspoň na chvíľu upokojil a trocha o tom popre-
mýšľal, uvedomil by si si, že nikto nevie, že cestuješ so ženou."

„So ženou? Tak by som ťa nikdy nenazval, dievčatko," po-
vedal posmešne.

Jeho necitlivá poznámka sa Casey bolestivo dotkla. Už tri
roky sa považovala za ženu. Navyše jej to začínalo pripomínať
hádku s otcom, čo ju poriadne napálilo. Pokúsila sa ešte raz
mu rozumne dohovoriť predtým, ako sa skutočne prestane
ovládať.

„Snažila som sa ťa iba upozorniť, Damian, že sa nič vážne
nestalo, takže sa nemáš prečo hnevať. Skutočnosť, že som –
ženského pohlavia – predsa nič nemení na našom pracovnom
vzťahu."

„Čerta starého sa nemení."

Spýtavo zodvihla obočie. „A čo, vari už nie som schopná
urobiť to, na čo si si ma najal? Som stále jedna z najlepších
stopárov v šírom okolí, vďaka tomu, čo ma naučil môj otec."

„Otec? Pozrime sa, zrazu má už aj rodičov! A čo tvoje pra-
vé meno? Určite nie je neznáme, ako o ňom vyhlasuješ, však?"

Musí sa v tom rýpať, pomyslela si mrzuto, ale nebránila sa
vysvetleniu. „To, že som ti klamala o svojom mene, nemá s te-
bou nič spoločné."

„Prosím? Ale potom nechápem, prečo si to robila, keď
tvrdíš –"

„Moje pravé meno nehovorím nikomu, Damian, pretože
môj otec ma pravdepodobne stále hľadá a ja nechcem, aby ma
našiel. Nepýtaj sa ma prečo. Je to osobné. Ale najľahší spôsob,
ako zatajiť, kde som, je nepredstavovať sa ľudom, ktorých
stretnem, svojím skutočným menom, aby nevedeli, kto naozaj
som. A miesto toho, aby som používala falošné meno, vyhla-
sujem, že to svoje jednoducho nepoznám."

„A predstieraš, že si chlapec."

„Nie, to nie. Nemôžem za to, že moje krátke vlasy, výška
a chudá postava vzbudzujú ten dojem."
„Nezabúdajme na tvoje oblečenie."

„Je nevyhnutné pre stopára," povedala. „Ale nikdy som sa
nevyhlasovala za chlapca. Keby to tak bolo, nepriznala by som
sa ti k tomu, že som dievča, či nie?"

„Prečo si to, dopekla, urobila?"

„Pretože neklamem."

„Mala si, Casey."

„Prečo? Nič to nemení na mojom správaní k tebe. A nema-
lo by to nič meniť ani na tvojom správaní ku mne. Tak prečo
kvôli tomu robíš taký hurhaj?"

„Si dievča."

„No a čo?"

Prehrabol si nervózne vlasy. „Ak si myslíš, že v tom nie je
žiadny veľký rozdiel, potom nemáš mnoho citu – na ženu."

Stuhla. „Dúfam, že si to nemyslel tak, ako si to povedal, ale
keby náhodou áno, asi by som ťa mala varovať, že muži, kto-
rí sa so mnou zahrávali, to veľmi trpko oľutovali."

„To vôbec nerieši problém."

,,Aký problém? Nemôžeš sa predsa o mňa zaujímať ako muž."
„Vážne?"

Vyskočila na rovné nohy, vytasila revolver a zamierila mu
na hruď. „Tak sa prestaň zaujímať, Damian."
„Nezastrelíš ma."
„Vôbec s tým nepočítaš, čo?"

Trúfalo sa jej díval do očí. Ona mu ten odhodlaný pohľad
opätovala.

Nakoniec pozrel na revolver a povedal: „Schovaj to. Zosta-
nem na svojej strane ohniska – zatiaľ."

Nedalo sa povedať, že by ju to upokojilo, ale keďže ho na-
ozaj nechcela zastreliť, pristúpila na jeho návrh a sadla si zno-
va k ohňu. Tak či tak nezmenila svoj záhadný výraz v tvári
a nespúšťala z neho oči.

Po dlhej chvíli ticha, počas ktorej sa obaja dívali uprene je-
den na druhého, povedal: „Horí moriak."

„Tak s tým niečo urob. Kde je napísané, že musím variť
iba ja?"

„Asi v knihe, kde sa píše, že ja variť neviem."

Zamrkala a v tej chvíli sa uvoľnila. Ak dokázal povedať nie-
čo také, potom bolo viac než pravdepodobné, že s hádkou
skončili – zatiaľ.

Ale aby sa o tom uistila, oznámila mu: „Zaľahnem hneď,
ako sa najeme. Mal by si urobiť to isté. Ak sa chceme dostať
zajtra do najbližšieho mesta pred zotmením, musíme vyraziť
veľmi skoro a čaká nás kus cesty. Myslíš, že zvládneš rýchlejšie
tempo?"

„Urobím všetko, čo musím. Ako vždy."

Tie slová zneli príjemne, ale tón jeho hlasu bol stále mier-
ne rozladený. Casey však nemienila pokúšať šťastie a preziera-
vo sa vyhla akejkoľvek ďalšej konverzácii. Dúfala, že spánok
prinesie Damianovi lepší pohľad na situáciu. Hoci pochybo-
vala, že jej to pomôže zabudnúť na jeho záujem, ktorý o ňu
naznačil.

Keď na to znova pomyslela, v momente zabudla na spánok.

Kapitola 17

Damian nakoniec vôbec nedokázal zaspať. Nahádzal
zopár kúskov dreva do vyhasínajúceho ohňa, sadol si k nemu
a čakal na východ slnka, ktoré sa už črtalo na obzore – a po-
zoroval Casey. Nebolo to nepríjemné. Videl na nej akúsi jem-
nosť, ktorá sa neprejavovala v bdelom stave, jemnosť, ktorá
očividnejšie prezrádzala jej pohlavie.

Doteraz ju ešte nevidel spať, čo bolo možno aj šťastie. Mys-
lieť si, že je príliš pekná na chlapca, keďže ju za chlapca pova-
žoval, bola jedna vec. Ale keby mal pred očami túto jemnosť,
ktorá dávala jej vzhľadu číru zmyselnosť, zdesil sa, že by
k nej... k nemu pocítil telesnú príťažlivosť. V duchu zastonal
pri tej predstave.

Stále sa s tým nevedel zmieriť. Mal si to uvedomiť sám, bez
toho, aby mu to musela povedať. Vždy ho na nej niečo priťa-
hovalo. Ale nechal sa príliš zmiasť jej zručnosťami a schop-
nosťami. Napokon, žiadna žena by nedokázala to, čo Casey –
a predsa Casey včera večer razom vyvrátila tento úsudok.

Žena? Nie, ešte len dievča. Snažil sa ju nevnímať inak, ale
vôbec sa mu to nedarilo. Asi preto, lebo ako dievča nevyzera-
la; ležala pred ním skôr mladá žena, ktorá už bola jednoznač-
ne vo veku, vhodnom pre intímne zblíženie.

Doteraz si vôbec neuvedomoval, akú má dokonale hladkú
pokožku, akú šťavnatú spodnú peru, ku ktorej teraz pocítil
silnú naliehavú túžbu sa prisať. Vlasy mala čisté, vedel, že by
sa jej mohli krásne vlniť okolo pliec a nemuseli vyzerať tak
strapato neupravene. Ale ani takto neuberali nič z krásy jem-
ných kriviek jej tváre, ktoré ju robili takou pôvabnou – a prí-
ťažlivou.

Ako chlapec bola Casey zaujímavá. Ako dievča fascinujúca.
Damian mal stovku otázok, ktoré by jej rád položil, ale vedel,
že by mu ani na jednu z nich neodpovedala. Majstrovsky skrý-
vala svoje tajomstvá a pocity a to, že odhalila svoje najväčšie
tajomstvo, vôbec neznamenalo, že budú nasledovať ďalšie.

Dokonca ani teraz, potom, čo mu svojím priznaním do-
slova vyrazila dych, nezmizol z jej tváre ten prekliaty záhadný
výraz, ktorý nehovoril vôbec nič. Spomenul si, ako často ho
tento jej zvyk znervózňoval a vyvolával v ňom zlosť. Znervóz-
ňovala ho žena.

Už sa upokojil natoľko, aby sa s tým vyrovnal. Pravdepo-
dobne naozaj neuvádzala ľudí do omylu zámerne. Ale nedo-
kázal sa zmieriť so skutočnosťou, že ho tak silno priťahuje.

Jednoducho a jasne, vôbec nevedel, ako dokáže ďalej puto-
vať po jej boku a pritom sa jej ani len nedotknúť. Vlastne, ne-
bol si istý, či by sa mal o to vôbec snažiť, keď si jednoznačne
nepotrpela na tradičné spoločenské dekórum, ktoré bráni mu-
žom správať sa v prítomnosti žien ako barbari. Tým, že s ním
bola sama, porušila všetky známe pravidlá, v ktorých bol vy-
chovaný, tak akými pravidlami by sa mal riadiť?

Mal však svoj cieľ, ktorý bol na prvom mieste. A kým sa

Casey prebudila, za úsvitu a veselého švitorenia vtákov, spra-
vodlivosť, ktorú prisahal svojmu otcovi, potlačila do úzadia
jeho čerstvo objavenú túžbu. Takže usúdil, že bude rozumné
nekomplikovať záležitosti s Casey. Najlepšie urobí, keď si od
nej udrží odstup. Je s ním iba preto, aby urobila prácu, na kto-
rú si ju najal.

Pevne dúfal, že sa svojho rozhodnutia dokáže držať. Aby
mu to nerobilo ťažkosti, potreboval odľahčiť jej myšlienky
jedným alebo dvoma vlastnými klamstvami, aby ho znova –
poväčšine – začala ignorovať a uľahčila to isté jemu samému.
Začal hneď, len čo sa posadila.

„Rád by som sa ti ospravedlnil."

Chvíľku trvalo, kým na neho pozrela, ale nevenovala mu
pozornosť. Poriadne si zívla a niekoľkokrát zamrkala, až po-
tom mu rozospatým hlasom odpovedala. „Sotva som rozlepi-
la oči, Damian. Skôr, ako povieš niečo, čo by som si asi rada
zapamätala, nechaj ma dať si najprv kávu."

Usmial sa na ňu. Ale ona si ho už nevšímala. Rozhrabala
oheň, postavila naň kanvicu s vodou, natiahla sa – kiež by to
radšej nevidel – a potom zamierila kamsi do kríkov. Ďalší jej
zvyk, ktorý si predtým nevšimol. Uvedomil si, že on sa sprá-
va úplne inak... kým sa vrátila, už sa toľko nečervenal. Na-
šťastie, ešte nebolo tak vidno, aby si všimla jeho rozpaky.

Nepozrela sa naňho ani raz, až kým neskončila so svojím
každodenným ranným rituálom a neusadila sa na druhej stra-
ne ohniska so šálkou pariacej sa kávy v dlaniach. Potom mu
venovala svoj typický vyrovnaný pohľad. Prečo ho to teraz ne-
prekvapuje?

„Takže, ak som dobre počula, vravel si čosi o ospravedl-
není?

Damian sa nedokázal ubrániť pohľadu na jej doširoka roz-
tiahnuté kolená. Aj keď jej dlhé nohy sčasti zahaľovalo vlnené
pončo, len s veľkou námahou od nich odtrhol oči, aby jej od-
povedal.


Odkašlal si. „Včera večer som v hneve povedal niečo, čo
vôbec nebola pravda."

„A čo to bolo?"

„To, ako som naznačil, že ma zaujímaš – myslím, akosi
osobne."

Zdalo sa mu, že na okamih stuhla, ale nebol si tým istý.
„Takže ťa v skutočnosti nezaujímam?"

„Nie, samozrejme, že nie," klamal s dokonale ľadovým vý-
razom v tvári. „Bol som v tej chvíli iba príliš – nepokojný. Ne-
uvedomoval som si, čo hovorím, chcel som ti len vrátiť rov-
nakým spôsobom to, čo si mi uštedrila. Bolo to z mojej strany
veľmi ohavné, a dnes ráno to nesmierne ľutujem."

Rozvážne prikývla a obrátila sa k slnku, ktoré práve vyliez-
lo. Zlatožltá žiara dávala jej tvári očarujúci výraz a Damian sa
pri ňom len horko-ťažko dokázal sústrediť na jej slová.

„Som známa tým, že hovorím to, čo nechcem, keď sa ma
zmocní zlosť," priznala zamračene, akoby si spomenula na nie-
čo konkrétne. „Myslím, že by som sa aj ja mala ospravedlniť."

„To nie je potrebné –"

„Ale je to nutné, ak si vyjasňujeme situáciu, tak mi v tom
nebráň. Aj ja som včera urobila unáhlené závery, keď som na-
značila, že sa možno bojíš vynútenej svadby. Bolo to odo mňa
poriadne hlúpe, veď môžeš byť dávno ženatý."

Ženatý? Damian sa zamračil, pretože sa neubránil spo-
mienke na posledné stretnutie s Winnifrediným otcom, ku
ktorému došlo na pohrebe. „Viem, že toto nie je vhodná chví-
ľa, aby sme hovorili o svadbe," povedal mu v krátkom rozho-
vore. „Ale neodložíme ju, však?"

Vhodná chvíľa? Damiana udivovala jeho bezcitnosť, a ve-
del, že jablko zvyčajne nepadá ďaleko od stromu. Preto sa od-
vtedy už viac nestretol ani s otcom, ani s dcérou – a ani po
tom netúžil.

„Žiadnu manželku nemám," povedal stroho.

„Na to som sa nepýtala, len som sa ospravedlnila za svoj ne-
patričný úsudok. Je mi úplne jedno, či si ženatý alebo nie."

Damianovi sa zdalo zábavné, akým spôsobom to zdôrazni-
la. Akoby mu chcela dať jasne najavo, aby si nemyslel, že sa
sama o neho zaujíma ako o nejakého potenciálneho manžela.
Očividne sa nezaujímala. Dokonca sa pri tom zatvárila mier-
ne rozpačito.

„Vôbec som si nemyslel, že by ti na tom záležalo," ubezpe-
čil ju rýchlo.

Stroho prikývla, zjavne tým dávala najavo, že sa už o tom
nechce ďalej baviť, a iba ľahkovážne poznamenala: „Je úžasné,
ako dobrý spánok vždy zmení pohľad na vec."

Damian nič také nepoznal. Zatiaľ necítil žiadne následky
prebdenej noci, ale nepochyboval o tom, že sa dostavia skôr, než
sa deň nachýli ku koncu. Skutočne, keď podvečer dorazili do
najbližšieho mesta, bol už taký unavený a mrzutý, že sa zmohol
iba na to, aby oznámil Casey, že ak ho nasledujúci deň neuvidí,
nech ho nehľadá – bude celý deň spať. A presne to aj urobil.

Kapitola 18

Casey si myslela, že s tým spánkom iba žartoval. Nahne-
valo ju, keď zistila, že to myslel vážne. Prešla okolo jeho izby
asi šesťkrát, ale ceduľka Nerušiť! stále visela na kľučke a za dve-
rami nebolo počuť žiadne zvuky.

V podvečer to už nevydržala a zabúchala mu na dvere. Ak
chcú ráno pokračovať v ceste, musí si ísť kúpiť sedlo skôr, ako
zatvoria v meste obchody. Kúpila by mu ho aj sama, až na to,
že toto mesto bolo dosť veľké a ponuka v ňom široká. Sedlo je
skôr otázkou osobného výberu. Niežeby sa v nich Damian
bohvieako vyznal, v jazdení bol iba začiatočník, ale predsa len
by si ho mal vybrať sám.

Podráždene vyliezol z postele a vtedy Casey došlo, že toho
predchádzajúcu noc, keď sa mu priznala, veľa nenaspal – ak
vôbec spal. Nebola si istá, či sa nemá obávať, že mu prijatie jej
skutočnej identity spôsobilo väčšie problémy, ako si sprvu
myslela.

Keď prejavil o ňu záujem, hoci len náznakom, bola dojatá
a zároveň zmätená. Nečakala to. Cítila sa omnoho horšie, keď
sa priznal, že to bola lož. Namiesto predpokladaného pokoja
ňou lomcoval trpký nepokoj.

Ale Damian sa usiloval aj naďalej zachovať všetko tak, ako
bolo. A tak jej nezostávalo nič iné, iba sa správať rovnako.

Keď sa jej konečne podarilo vytiahnuť ho z hotela, po krát-
kej návšteve banky sa zastavili v jednom z dvoch obchodov
s jazdeckými potrebami v meste. Casey vôbec neprekvapilo,
keď si v ňom kúpil to najdrahšie sedlo, aké mali, a k tomu
lesklý strieborný výstroj. Ten úbohý grošák sa bude na slnku
tak trblietať, že ho bude vidno na míľu ďaleko.

Zdržala sa akýchkoľvek znevažujúcich poznámok na adresu
kúpeného sedla. Zbytočne zaň vyhodil toľko peňazí, ale bolo
aspoň praktické. Nezabudla mu opäť pripomenúť, že by si
mal zaobstarať aj nejaký praktický jazdecký odev.

Mala pocit, že jej odporuje naschvál. Dobre vedel, že má
pravdu, napriek tomu neprestal tvrdiť, že mu jeho odev vyho-
vuje po všetkých stránkach. Podotkol, že od nasledujúceho
mesta by mali ďalej pokračovať v ceste opäť vlakom, takže ho
už vôbec nebude potrebovať. Bez ohľadu na to, či sa napoja na
železnicu alebo nie, bude všade, kam sa pohnú, svojím zjavom
pútať pozornosť ako jasný zelenáč. Pomaly začínala ľutovať, že
tú jeho cestovnú tašku neodhodila pri prvej príležitosti.

Nečakala, že na jej slová dôjde už čoskoro a za takých dra-
matických okolností, ale stalo sa. Cestou k stajni prechádzali
popri salóne, v ktorom bolo na prvý pohľad poriadne živo.

Damian zaostával, niesol na pleci ťažké sedlo. Casey kráča-
la dlhými krokmi ďaleko pred ním. Nerobila to zámerne, ale
nevyzerali na to, že by k sebe vôbec patrili. A tak sa stalo, že
Damian bol jediný, ktorý padol do oka štyrom miestnym
opilcom, ktorí sa vyvalili zo salóna rovno naňho.

Casey si ani nevšimla, že sa zdržal, až kým nepočula výstre-
ly. Keď sa otočila, videla štyri revolvery namierené na Damia-
nove nohy. Túto scénu už zažila v iných mestách. Niekde sa
objavil zelenáč a inak mierumilovní občania mesta sa zmenili
na tyranov.

Pokúšajú sa iba ukázať svoju silu, pomyslela si. Usúdila, že
ten neozbrojený zelenáč by mohol byť ľahkým terčom na za-
strašenie pre chlapov, ktorí by inak nedokázali zastrašiť niko-
ho. A ak boli ešte aj opití a alkoholom si dodávali guráž, bolo

to iba horšie. Bola pri tom, keď jedného Východniara skutoč-
ne strelili do nohy, pretože odmietol skákať tak, ako si jeho
trýzniteľ vymyslel. Damian jej nepripadal ako muž, ktorý by
pristúpil na takúto hru len preto, aby zmiernil situáciu.

Ani ním nebol. Pustil sedlo na zem a zostal nepohnute stáť
na mieste, zatiaľ čo sa guľky približovali čoraz bližšie k jeho
nohám a v chlapoch narastala nervozita. Nebola s ním žiadna
zábava. Mohol byť mimoriadne zručný s puškou, ale tú človek
nenosí so sebou vždy a všade, a vôbec ho nenapadne, že by ju
potreboval pri nákupoch. A bez zbrane v tejto situácii toho ve-
ľa nezmôže.

Na to však vôbec nepomyslel, pretože po tom, ako ich po-
žiadal, aby prestali a oni na jeho žiadosť nereagovali, podišiel
k jednému z mužov, aby s tou hrou skoncoval – a odrazu mal
ten chlap zbraň namierenú na hruď. Vtedy Casey vytiahla re-
volver a vystrelila na výstrahu, pretože sa bála, že Damian sa
neovládne a tým chlapom vykrúti krky – a nechá sa pritom
zabiť.

Ďalšími dvoma výstrelmi rozbila jednému z nich podpätok
na čižme a druhému odstrelila klobúk. To stačilo, aby upúta-
la ich pozornosť a prestali sa sústreďovať na Damiana. Urobi-
la by aj viac, ale nebolo treba. Damian sa do nich bez váhania
s vervou pustil. Dvom otĺkol hlavy o seba. Tretiemu tak tresol
do tváre, že preletel vzduchom a dopadol doprostred ulice.
Štvrtému doslova vyrazil dych dobre cielenou ranou do ža-
lúdka.

Potom, akoby sa vôbec nič výnimočné nestalo, si Damian
oprášil ruky, narovnal sako, zodvihol zo zeme sedlo a kráčal
ďalej. Casey nespustila oči z toho posledného, ktorý zostal pri
vedomí, aby sa uistila, že nebude natoľko hlúpy, aby sa ešte
o niečo pokúsil. Nebol. Lapal po dychu a tackal sa do salóna.

Casey schovala zbraň a pozrela na Damiana, ktorý práve
došiel k nej. „Si v poriadku?"

„Veľmi milé a priateľské mesto," zamrmlal si popod nos.

„Hádam aj je," povedala Casey v rozpore s jeho očividným
sarkazmom. „Nerada to pripomínam, ver, že naozaj nerada,
dodala s úsmevom, „ale nestalo by sa to, keby si nevyzeral ako

človek, čo práve vystúpil z vlaku, prichádzajúceho z Východu.
Vyzeráš ako turista, Damian, a ľudia si z turistov, ktorí podľa
nich nevedia nič o živote v tejto krajine, iba uťahujú."

„Tak ma to nauč."

Udivene zamrkala. „Čože?"

„Nauč ma, ako tu prežiť."

Tušila v jeho slovách skrytý zmysel, ale nedokázala ho nájsť
bez toho, aby nad tým dlhšie popremýšľala, a tak mu poveda-
la: „Nuž, pre začiatok sa vráťme do koloniálu skôr, ako ho
zavrú. Je načase, aby si vyzeral ako človek, ktorý sem patrí, nie
ako niekto, kto tadiaľto iba prechádza."

Pevne zovrel čeľusť. V duchu si povzdychla. Očakávala jeho
nesúhlas. Rada by vedela, čo je na tých jeho handrách také
úžasné a výnimočné, že sa ich tak zaťato nechce vzdať. Vari iba
preto, že nechcel vyzerať všedne?

Prekvapil ju, keď prudko prikývol. „Poďme."

Onedlho už ľutovala, že mu to vôbec navrhla. V prepycho-
vom obleku vyzeral Damian dobre, ale v obtiahnutých džín-
sach, modrej košeli s čiernou šatkou okolo krku, vo veste a so
širokým klobúkom na hlave vyzeral až príliš chlapsky – vyze-
ral, akoby sem patril. A zmenil sa aj v jej očiach. Teraz bol ...
dostupný.

Keď nasledujúci deň dorazili k napájadlu, Casey sa rozhodla pri ňom utáboriť, hoci bolo ešte dostatočne svetlo.
Damian sa ponúkol, že pôjde na lov, a kým bol preč, poda-
rilo sa jej rýchlo okúpať a umyť si vlasy, hoci tie to ešte nepo-
trebovali. Snažila sa nepremýšľať o tom, prečo cíti potrebu
kúpeľa, a odôvodnila to skutočnosťou, že teraz si už nemusí
udržiavať svoj umazaný vzhľad.

Práve si sušila vlasy, keď sa zjavila Luella Millerová. Casey
takmer padla sánka, keď ju videla. Nebol to len poriadny šok

– vidieť tu niekoho iného. Nezdvorilo na ňu zízala ako na zja-
venie bez toho, aby si to čo len trochu uvedomovala. Napo-
kon, ešte nikdy predtým nevidela takú oslnivo krásnu ženu.

Blonďaté vlasy prikryté elegantným čepcom, uviazaným
pod bradou. Veľké modré oči zvýraznené hustými mihalnica-
mi. Pokožka biela, takmer priesvitná. Veľké prsia. Štíhly driek.
Drobný vzrast. Veľké prsia. Čipkované šaty, čipkovaný slneč-
ník, čipkou zdobené elegantné čižmičky. Veľké prsia. Neopa-
kuje sa? Nemohla si pomôcť; na takú malú ženu to boli sku-
točne veľké prsia. Bol to zázrak, že sa nehrbila od toľkej váhy
svojich horných partií, ale kráčala vzpriamene s vystretým
chrbtom a hrudníkom dokonca ešte mierne vystrčeným.

„Vďaka, Bože," povedalo to Zjavenie úplne bez dychu, ho-
ci sa nikam neponáhľalo. „Nedokážete si predstaviť, aká som
rada, že vás vidím. Neviem, čo by som robila, keby som tu
dnes v noci musela spať sama."

Casey si nebola istá, čo tým myslela, ale aby bola zdvorilá,
povedala jej: „Nech sa páči, miesta pri ohni je dosť a určite sa
nájde aj nejaké jedlo."

„To je od vás veľmi milé," povedala žena a vykročila s na-
tiahnutou rukou. „Som Luella Millerová z Chicaga. A vy ste?"

Casey sa zadívala na tie jemné prsty s neskutočne uprave-
nými nechtami, ale rýchlo sa od nich odvrátila. Obávala sa, že
Luella očakáva viac než len jednoduché podanie ruky a po-
bozkať jej ju nemienila. „Casey," odvrkla. Natiahnutú ruku
ignorovala.

„Nebude vám prekážať, ak si sadnem sem?" opýtala sa Lue-
lla s úsmevom a ukázala na Old Samovo sedlo, ktoré ležalo pri
ohni. Ale sadla si naň skôr, ako Casey stihla niečo povedať.
Ťažko si vzdychla a potom dodala: „Toto je taká strašná cesta.
A to ma ubezpečovali, že dostať sa do Forth Worthu v Texase
nie je nič komplikované."

Keďže sa s očakávaním zadívala na Casey, tá sa jej zdvorilo
opýtala: „To je cieľ vašej cesty?"

„Áno, idem na pohreb môjho skvelého strýka. Ale v St.
Louise mi utiekla slúžka. Viete si to predstaviť? Potom meškal
vlak, vraj kdesi museli opravovať zničenú trať. Dúfala som, že

sa dostanem do Forth Worthu ešte pred pohrebom, ale v pod-
state tam musím byť ešte pred čítaním poslednej vôle, keďže
v nej budem pravdepodobne figurovať. Inak by som mohla
počkať, kým bude ten vlak môcť pokračovať."

„Takže vy ste sa rozhodli ísť do Forth Worthu pešo?"

Luella sa rozosmiala. „Aké rozkošné! Nie, samozrejme, že
nie. Zoznámila som sa s jedným milým pastorom a jeho že-
nou, ktorí cestovali na juh dostavníkom, a tí boli natoľko lás-
kaví, že mi dovolili cestovať s nimi – teda, myslela som si, že
je to od nich láskavé gesto, kým ma neopustili."

Casey zodvihla obočie. „Neopustili? Čo tým myslíte?"

„Jednoducho odišli a nechali ma tu. Verte mi, nemohla
som tomu uveriť. Dnes sme sa zastavili, že sa v pokoji naobe-
dujem, a ja som odišla – viete, potrebovala som byť chvíľu sa-
ma, a keď som sa vrátila, dostavník uháňal preč a čoskoro
zmizol z dohľadu. Čakala som tam niekoľko hodín, nuž, dú-
fala som, že sa po mňa vrátia, ale nikto sa viac neukázal. Tak
som šla ďalej na juh, ale cesta predo mnou zjavne zmizla. Mys-
lím, že už nie je taká udržiavaná, keďže železnica je v dnešnej
dobe omnoho praktickejšia – teda, aspoň vtedy, keď funguje.
Takže sa obávam, že som načisto zablúdila."

Na niekoho, kto blúdil celý deň, bola príliš upravená
a čistá. Na druhej strane, niektorí ľudia si dajú sakramentsky
záležať na tom, aby sa k nim špina ani nepriblížila. Preto
radšej hneď zabrala Old Samovo sedlo, než by si mala sad-
núť na zem.

„Predpokladám, že so sebou zobrali aj vašu batožinu?" po-
znamenala Casey.

„Nuž, keď sme pri tom... Mala som v kufri aj niekoľko
drahých šperkov a všetky peniaze boli v kabelke." Znova
vzdychla. „Myslíte, že ma chceli iba okradnúť, že to bol jedi-
ný dôvod, prečo sa ponúkli, že ma vezmú so sebou?"

„Vyzerá to tak."

„Ale tak sa ľudia ku mne nesprávajú."

Casey len tak-tak že nevyprskla od smiechu. Táto slečna si
očividne myslí, že vďaka jej kráse jej každý úprimne ponúkne
pomoc.

„Väčšine zlodejov je úplne jedno, koho okradnú, slečna
Millerová."

„Nuž, ten pastor, ak ním vôbec je, musí byť slepý," trvala
na svojom Luella.

„Možno vystupoval ako pastor len preto, aby si získal
vašu dôveru. Ale veľa s tým neurobíte, kým to neohlásite na
úrade."

Ďalší vzdych. „Áno, viem. A navyše, do týždňa sa musím
dostať do Forth Worthu. Nejdete náhodou na juh?"

Casey si naozaj priala povedať nie, ale nevedela, ako by sa
vyhla pravde. Mohla len pomlčať o tom, že aj ona má namie-
rené do Forth Worthu. „Zastavíme sa v najbližšom meste juž-
ne odtiaľto."

„My? Takže ma vezmete so sebou?"

„Myslela som ja a môj priateľ. Je na love, aby sme mali nie-
čo na večeru. Ale iste, do najbližšieho mesta vás môžeme vziať."

Pokračovali v rozhovore. Prevažne rozprávala iba Luella,
väčšinou o živote v Chicagu. Casey sa dozvedela, že má dvad-
saťdva rokov a je debutantkou, práve vstupuje do spoločnosti
a žije so svojím benevolentným bratom. Mala sa vydávať, už
osemkrát, ale vždy zrušila svadbu na poslednú chvíľu, pretože
si nebola istá, či si ju jej snúbenec chce vziať pre jej úžasnú
krásu alebo preto, že ju skutočne miluje. Zrušiť kvôli tomu
osemkrát vlastnú svadbu bolo pre Casey príliš veľké sústo, ale
zdržala sa akýchkoľvek poznámok.

Vtedy sa vrátil Damian a Casey bola svedkom toho, ako zo
seba robí úplného hlupáka. Udivene vyvaľoval oči na ich hos-
ťa. Pravdepodobne ani nepočul nič z toho, čo mu Casey ho-
vorila, keď mu vysvetľovala, kto je Luella a čo robí v ich tábo-
re. Ani len nezoskočil z koňa, sedel v sedle a vypliešťal na ňu
očiská.

Luella si samozrejme všimla, aký je Damian krásavec. Ca-
sey ešte nevidela toľko vábivého ženského žmurkania a afek-
tovanosti. Bolo to nechutné, ale Damianovi to očividne ne-
prekážalo.

„Vezmeme Luellu do najbližšieho mesta," zakončila vysvet-
ľovanie Casey.

„Samozrejme, že ju vezmeme. Môže sa viezť so mnou."

Povedal to rýchlo. Možno by to dokonca aj zvládol. Napo-
kon, vychádzal s grošákom už omnoho lepšie. Ale Casey ten
nápad poriadne nazlostil.

Dala mu to najavo. „Nadmerná záťaž môže tvojmu grošá-
kovi prekážať a mohol by sa znova priečiť. Bude lepšie, ak sa
povezie so mnou."

Prikývol. Aspoň že sa nemienil hádať. Zato Luella neskrý-
vala svoje sklamanie.

Konečne zoskočil z koňa a spustil svoje úlovky Casey tak-
mer do lona – bez toho, aby sa na ňu pozrel. Ani na sekundu
neodtrhol pohľad od Luelly. Navyše sa jej ešte aj formálne
predstavil. Casey iba zagúľala očami, keď jej pobozkal ruku.

Celý večer si tí dvaja hrkútali. Zistili, koľko vecí ich spája,
keďže pochádzali z rovnakej spoločenskej vrstvy. Casey väčši-
nou ignorovali. Len raz sa Luella zdvorilo pokúsila zapojiť ju
do rozhovoru. „Dúfam, že vás nenudíme, pán Casey," pove-
dala veselo.

„Ona nie je nijaký pán," tresol Damian bez rozmyslu. To už
v Casey vrela zlosť.

Nemohla uveriť tomu, ako to povedal. Akoby to nestačilo,
Luella sa na tom rehotala ako kobyla. „Nebuďte hlúpy, pred-
sa nie som slepá," povedala pobavene. Ale keď sa nikto nepri-
pojil k jej smiechu, zarazila sa a skúmavo si prezrela Casey.
Keď zistila pravdu, cítila sa trápne kvôli poznámke, ktorú si
naozaj mohla odpustiť.

Ale Casey si už Luellu vôbec nevšímala. Prebodávala Da-
miana nenávistným pohľadom, vstala a rázne mu povedala:
„Rada by som s tebou prehodila pár slov – osamote." A rázne
vykročila do tmy.

Pobral sa za ňou – našťastie, lebo jeho reakciou si nebola
istá – a po chvíli začula jeho volanie. „Počkaj, spomaľ. Nevi-
dím v tme tak dobre, ako ty."

Zastavila sa, ale iba preto, lebo boli už dostatočne ďaleko od
tábora. „Nevidím v tme o nič lepšie. Iba sa snažím všímať si
krajinu ešte pred zotmením, čo by si mal vedieť už aj ty."

„Fajn, keď vravíš."

Nevšímala si jeho nevrlú odpoveď. Keď k nej prišiel, začala
ho mlátiť päsťami do hrude – a poriadne. „Prečo si jej, dočerta,
o mne povedal? Myslíš, že to vešiam na nos každému, kto mi
príde do cesty? Do toho, kto som, ju vôbec nič je. Keby som
chcela, aby to vedela, tak by som jej to povedala sama, či nie?"

„Ty sa na mňa hneváš, Casey?"

Vycítila v jeho tóne smiech, akoby bol presvedčený, že sa
naozaj nemá kvôli čomu hnevať. To bola posledná kvapka.
Zavrčala a vrhla sa na neho. Ako videl jej päsť a vyhol sa jej,
to nevedela. Ale hneď pocítila silné paže, ktoré ju pevne zo-
vreli do náručia a zabránili akémukoľvek ďalšiemu úderu.

Pravdepodobne jej nič iné nemienil urobiť, iba ju chcel
skrotiť. Casey zmeravela, keď pocítila tesný dotyk ich tiel. Jej
nehybnosť v ňom musela prebudiť iné myšlienky, pretože
náhle sklonil hlavu a pobozkal ju.

Nehoda. Tak Damian pomenoval bozk, ktorý Casey
otriasol až do hĺbky duše. Ochutnal ju, rozvíril v nej zvláštne
pocity, krv v žilách jej horúčkovito pulzovala; potom ju nežne
pohladil po líci a odtiahol od seba.

„Toto bola – nehoda. Viackrát sa to nestane," povedal
a vrátil sa do tábora.

Nechal ju tam zmätenú a... ani nedokázala spočítať všetky
pocity. Vrátil sa do tábora, sadol si k ohňu a ďalej žartoval
s Luellou, akoby sa nič – jednoznačne nič dôležité – nestalo.
Casey si sadla na obrovský balvan, ktorý trčal zo zeme, a od
sklamania si vytrhala zopár vlasov.

Musela sa postaviť zoči-voči novým skutočnostiam. Príťaž-
livosť, ktorú cítila k Damianovi, prerástla do niečoho omno-
ho silnejšieho, nedokázala to zvládnuť. Túžila po jeho boz-
koch. Pravdepodobne chcela viac než len to, ale nechcela
uvažovať o tom, k čomu by tie bozky mohli viesť.

Ale vôbec na tom nezáležalo, lebo si ho nedokázala pred-
staviť vo svojej budúcnosti. Bol to turista, ktorý sa už nevedel
dočkať, kedy sa vráti k svojmu zabehnutému spôsobu života.
Nikdy by nezapadol do jej sveta, ani ona by nezapadla do to-
ho jeho. Ale aj keď si to uvedomovala, nezanikli tým „túžby",
ktoré v nej vyvolal.

Musí sa rozhodnúť, či bude ďalej skúmať tieto nové pocity.
Dobre vedela, že ich trvanlivosť je nestála. Alebo si bude
udržiavať od tohto muža odstup a dúfať, že sa ich cesty už čo-
skoro rozídu? Nemal o ňu žiadny záujem, ale mohlo by ľahko
dôjsť k ďalším nehodám – ak budú naďalej v spoločnosti
Luelly Millerovej, o ktorú sa Damian očividne zaujímal.

Na jednej strane by mala byť rada, že sa Luella objavila, pre-
tože zamestnávala Damiana natoľko, že si Casey takmer ani
neuvedomoval. Ale na druhej strane jej poriadne liezlo na ner-
vy, aký bol z tej slečinky celý bez seba.

Nevyzeralo to, žeby sa zbavili Luelly tak skoro, ako Casey
dúfala. Vlak smerujúci na juh sa objavil nasledujúci deň, pre-
fičal popred nich v diaľke a počkal ich v meste, do ktorého do-
razili o hodinu neskôr. Bol to ten istý vlak, ktorý pred pár
dňami opustili a ku ktorému bol pripojený Damianov prepy-
chový vagón.

Samozrejme, že už stihol pozvať aj Luellu, keďže cestovala
rovnakým smerom. Čo mohla Casey namietať, keď nechcela
na rovinu priznať, že žiarli?

Kým vlak o niekoľko dní dorazil do Forth Worthu, zdalo
sa, že si tá roztomilá slečinka z Chicaga mieni uloviť deviate-
ho snúbenca.

Počas celej cesty Luella iba jediný raz rozhnevala Damiana.
Bolo to vtedy, keď spomenula, že pozná jeho matku, ktorá
tiež žila v Chicagu a patrila do spoločnosti, s ktorou sa Luella
stretávala.

Bolo nad slnko jasnejšie, teda aspoň Casey, že Damian
vonkoncom nechce hovoriť o svojej matke. Luelle to však ne-
došlo, a tak sa o nej rozhovorila. Spomenula, že vie o jej
prvom manželovi, o tom, ako sa pred niekoľkými rokmi sta-
la vdovou po druhom manželovi, aká je teraz osamelá, že

býva sama vo veľkom dome a povedala Damianovi, že by ju
mal navštíviť.

Mlčky vstal a vyšiel na otvorenú plošinu na konci vagóna.
Casey, schovaná vo svojom plyšom potiahnutom kresle na
druhej strane uličky, so šomraním poznamenala, že niektorí
ľudia jednoducho nevedia, kedy si majú zavrieť ústa.

Luella, ktorá ako zvyčajne nepočúvala, na ňu nechápavo
pozrela. „Čo to doňho vošlo?"

Casey pokrčila plecami a usmiala sa. „Asi zatúžil po čer-
stvom vzduchu."

Luella našpúlila pery a začala sa ovievať. „Nečudujem sa. Je
tu príliš teplo, nezdá sa vám? Napokon, aj on sám ma poriad-
ne rozohrieva, ak viete, ako to myslím."

Casey nevedela a ani nechcela vedieť. Luella nechápavo
ignorovala jej pochmúrnu tvár a dodala: „Ale myslím, že ja na
neho pôsobím rovnako, čo je dobre. Sme naozaj úžasný pár,
čo poviete?"

Naozaj tá ženská chce, aby jej na to odpovedala? Tá má teda
drzosť! Casey uznala, že Luella je neskutočne krásna žena, ale ne-
dokázala pochopiť, ako môže nejaký muž tolerovať vedľa seba
niekoho takého namysleného, ako Luella. Damian by mal mať
viac rozumu, ale na druhej strane, proti gustu žiaden dišputát.

Luella mala ešte jednu tvár – tvár, ktorú pred Damianom
starostlivo skrývala. Bez výčitiek svedomia ju však odhalila
pred Casey.

Stalo sa to na poslednej zastávke, keď vlak zastavil na obed.
Vtedy stiahla Casey bokom a povedala jej: „Myslím, že na
mňa žiarlite, hoci Damian ma ubezpečil, že sa oňho nezaují-
mate. Niežeby na tom záležalo. Vy by ste preňho sotva boli
vhodnou manželkou, to musíte uznať. Okrem toho, keď si
niečo zaumienim, nedovolím, aby sa mi čokoľvek postavilo do
cesty, takže si to zapamätajte, moja drahá."

Casey si nevedela predstaviť, čo viedlo Luellu k tomu, aby
jej to povedala, ak sa necítila ohrozená. Casey to tak rozhor-
čilo, že sa nezmohla na odpoveď. Potom už nemala príležitosť,
lebo Luella odbehla za Damianom, s ktorým obedovala. Casey
nemienila robiť scény.

To však bolo včera. Ale dnes, keď dorazili do mesta Forth
Worth, pomenovaného po vojenskej pevnosti, z ktorej
vzniklo, bola Casey rozhodnutá vidieť Luellu Millerovú na-
posledy.

Slečna prehovorila Damiana, aby ju odprevadil do domu
jej strýka. Casey sa s ňou rozlúčila hneď na stanici a odišla
dohliadnuť na kone. Potom sa ubytovala v lacnom hoteli, pre-
tože nevedela, ako dlho jej potrvá, kým vysliedi nejaké infor-
mácie o Henrym Curruthersovi v takomto veľkom meste.

Keď ju večer Damian našiel v malej hotelovej reštaurácii,
práve večerala. Mala už zopár dobrých správ, ktoré sa mu
chystala povedať ráno. Nečakala, že ho uvidí ešte dnes, mysle-
la si, že bude večerať so svojou milenkou.

„Prečo bývaš tu?" opýtal sa, keď prišiel k jej stolu.

„Pretože je to lacné."

Zavrtel hlavou. „Mám ti znova pripomenúť, že všetky vý-
davky hradím ja?"

„Posteľ ako posteľ, Damian," poznamenala. „Budem sa tu
cítiť skvele."

„Kúsok odtiaľto je výborný hotel, v ktorom som ti už za-
platil izbu."

„Tak ju zruš," odvetila mu pohotovo a jedla ďalej. „A čo tu
vlastne robíš? Luella ťa nepozvala na večeru?"

S ťažkým povzdychom si prisadol k nej. „Pozvala, ale od-
mietol som. Už by som nedokázal dlhšie počúvať to jej ne-
pretržité táranie."

Casey sa takmer zadusila kúskom stejku, ktorý práve pre-
žúvala. Damian ju pobúchal po chrbte. „Dolámeš mi kosti,"
zareptala s červenou tvárou.

„Prepáč." Vyzeral rozladený, asi preto, že neocenila jeho po-
moc. Potom sa opýtal: „Aspoň tu dobre varia?"

„Nie, ale lacno."

Chvíľu na ňu uprene pozeral a potom vybuchol do smie-
chu. „Prečo na všetkom tak šetríš? Viem, že zarábaš slušné pe-
niaze. Musíš, je to nebezpečná práca."

„Iste, ale keď ich budem rozhadzovať, veľa mi ich nezosta-
ne, keď túto prácu zavesím na klinec, nemám pravdu?"

Čudne na ňu pozrel. „Znie to tak, akoby si sa chystala
skončiť už čoskoro."
„Chystám."

„A čo budeš robiť potom?"
„Pôjdem domov."

„Aby si sa vydala a vychovala malých kovbojov?" opýtal sa.
Nevšímala si jeho sarkazmus. „Nie, aby som viedla ranč,
ktorý som zdedila."
Prekvapilo ho to.
„Kde je ten ranč?"
„To vôbec nie je dôležité, Damian."
„Tak mi to povedz."
„Nie."

Jeho zachmúrená tvár hovorila jasnou rečou. Ani trochu sa
mu nepáčil jej odmietavý postoj a nechcel sa vzdať tejto témy.

„Ten tvoj človek, Curruthers, pokračoval odtiaľto ďalej na
juh," poznamenala Casey nonšalantne. „Spomínal San Anto-
nio, ale nie ako konečnú zastávku."

Neveriacky sa opýtal: „Kde si to stihla zistiť?"

„Prešla som všetky stajne v meste."

„Prečo?"

„Pretože ak neopustil mesto vlakom a tvoji ľudia tvrdili, že
nie, potom si musel kúpiť koňa. Jeho opis je dostatočne vý-
razný, aby si ho niekto zapamätal."

„Človek by si myslel, že taká vec detektívom neujde," za-
šomral Damian.

„Zhoda nešťastných náhod. Ten chlapík, ktorý mu predal
koňa, odišiel na druhý deň navštíviť matku do Nového Mexi-
ka a bol preč vyše mesiaca. To vysvetľuje, prečo tvoji ľudia vy-
šli naprázdno."

Damian s úsmevom pokrútil hlavou. „A ja som si myslel,
že tu stvrdneme aspoň na týždeň."

Casey pokrčila plecami. „To som si myslela aj ja. Ale smo-
la. Budeš musieť ukončiť svoje dvorenie – alebo znova pouva-
žovať o tom, či ma nenecháš dokončiť to samú."

„Ani náhodou," povedal Damian, zjavne ho pramálo zaují-
mala strata jeho milenky. „Povedal som ti, musím byť pri tom,

aby som potvrdil, že si našla toho pravého. Chcem sa mu po-
staviť zoči-voči. Povedz, dozvedela si sa ešte niečo?"

„Nuž, kúpil si jablčiara, ktorého bude asi také ľahké nájsť,
ako jeho," povedala uštipačne.

Rozhodol sa ignorovať tú poznámku. „Rozprávaš o ko-
ňovi?

„Áno. Vypytoval sa na nové mestá v oblasti – len nedávno
založené. Keď sa ho pán Melton, ten obchodník s koňmi,
opýtal prečo, Curruthers sa zasmial a povedal mu, že by chcel
mať vlastné mesto. Melton považoval ten nápad za priveľmi
velkolepý na takého zákrpka – presne tak to povedal – ale na-
smeroval ho na juh, kde vznikajú nové mestá popri trati Ju-
hopacifických železníc a priľahlých odbočiek."

„Takže – aký máš plán?"

„Zamierime na juh, dole do San Antónia, a budeme po-
kračovať v pátraní tam. Samotné mesto leží viac na východ,
takže podľa mňa odtiaľ zamieril na západ, teda ak naozaj hľa-
dá nejaké nové mesto. Ale mali by sme nájsť niekoho v San
Antóniu, kto by nám to potvrdil."

„Vedie do San Antónia železnica?"

„Áno – bohužiaľ."

Usmial sa nad tým kyslým tónom. „Uznaj, Casey, ten va-
gón je pohodlný."

Nechcela to uznať. „Vlak nám ušetrí čas, ak sa bude držať
cestovného poriadku. Odchádza skoro ráno, takže na prípad-
né rozlúčky ti nezostáva veľa času."

„Pravdu povediac, prepadol ma ohromný hlad," povedal
Damian a privolal servírku. „Prineste mi to, čo má ona –" Za-
razil sa a rafinovane si odkašlal. „Čo má on."

Casey sa naňho nazlostené pozrela kvôli tomu prerieknutiu
a upozornila ho: „Takto ti nezostane veľa času, aby si Luelle
oznámil, že odchádzaš z mesta."

Naklonil sa a blahosklonne ju potľapkal po ramene. „Hrať
sa na dohadzovačku ti nepristane, Casey. Čo keby si starosti
o môj ľúbostný život prenechala mne?"

Dohadzovačku? Radšej mu neodpovedala. Ale keby pohľad,
ktorý mu uštedrila, dokázal vraždiť, už by sa smažil v pekle.

Nasledujúce ráno zažila Casey cestou na železničnú
stanicu nepríjemný šok. Stredom ulice, celý zaprášený a s ne-
upravenou bradou, klusal na koni jej otec. Vyzeral, ako keby
sa práve vrátil odniekiaľ z prérie. Casey však ani náhodou ne-
mala záujem to zistiť.

Bez jediného slova vysvetlenia rýchlo zamierila do najbliž-
šej uličky a pritisla sa k múru. Modlila sa, aby ju Chandos ne-
videl alebo aby nezbadal Old Sama, ktorého by ľahko spoznal.
Damian ju samozrejme nasledoval.

„Čo to robíš?" opýtal sa s miernym údivom.

„Čo myslíš, čo asi?" zavrčala.

„Vyzerá to, že sa skrývaš, hoci vôbec netuším prečo."

Vyzrela spoza neho. Chandos sa blížil k nim. Stiahla Old
Samovi hlavu, aby ho čo najviac skryla. Damian, ktorý stále
čakal na jej odpoveď, si povzdychol.

„Neujde nám vlak?"

„Budeme na stanici včas."

Damian sa pozrel na ulicu, ale nevidel na nej nič nezvyčaj-
né – žiadne známe tváre z plagátov hľadaných osôb. „Vysvetli
mi, čo sa deje."

„Môj otec práve prišiel do mesta — a neobzeraj sa, všimne si nás."

Nič by Damianovi nedokázalo zabrániť, aby sa znova ne-
obzrel. Po ulici klusalo na koni niekoľko mužov. Jeden vyze-
ral ako obchodník. Druhý pripomínal desperáda, ktorý by
najradšej nenarazil na žiadneho muža zákona. Ďalší mal kože-
né nohavice a viedol dvoch býčkov. Iba jeden z nich vyzeral
dosť starý na to, aby mohol byť jej otcom. Damian sa dô-
kladnejšie pozrel na obchodníka.

„Nepripadá mi vôbec hrozivý, určite nie natoľko, aby si
pred ním musela utekať," poznamenal Damian a pohŕdavo
odfrkol. „Prečo nechceš, aby ťa našiel, Casey?"

„Pretože ma odvlečie domov skôr, ako budem na návrat
pripravená. Ver mi, Damian, môj otec vzbudzuje poriadnu
hrôzu. Nechci sa mu postaviť do cesty."

Damian znova pozrel na obchodníka a zamračil sa; potom
sa pohľadom vrátil k tomu desperádovi a tentoraz si všimol
čierne vlasy, vysoké lícne kosti a ďalšie črty, ktoré sa podobali
Casey. Damianovi sa rozšírili oči.

„Dopekla, to je tvoj otec? Ten, ktorý vyzerá ako bandita?"

„Vôbec tak nevyzerá," zavrčala. „Ale uhádol si. To je on.
Prestaň tak čumieť! Vycíti, že sa na neho niekto díva."

„Ako?"

„To keby som tak vedela."
„Myslíš, že vie, že si v meste?"

„Nemal sa to ako dozvedieť, ak ho nenapadlo, že som pri-
cestovala vlakom a nešiel za ním až sem. Ale to je nepravde-
podobné, keďže lístky si kupoval ty. Ty si sa staral aj o hotely,
v ktorých sme spali, takže nemal žiadnu stopu, po ktorej by sa
mohol pustiť."

„Asi by som to nemal spomínať, ale tvoje izby boli nahláse-
né na tvoje meno, Casey."
„Čože?!"

Strhol sa. „Nuž, nie presne na tvoje meno, ale na tvoje ini-
ciálky."

„Nevedel si si nejaké meno vymyslieť?"

„Prečo? Povedala si mi, že ich používaš."

„Iba vtedy, keď musím, a to je iba vtedy, keď odovzdávam
hľadaných zločincov šerifom. Môj otec asi nesnorí v každom
úrade šerifa, na ktorý cestou narazí, ale určite prezerá každý
hotel a každý penzión."

„Takže to sú tvoje pravé iniciálky?"

„Nie, ale sú to iniciály, ktoré si hneď všimne," vysvetlila Casey

„Sú jeho?"

„Nie."

„Tak potom čie?"

„Veľa sa pýtaš, Damian. Môj otec nás už minul. Ponáhľaj-
me sa čo najrýchlejšie na vlak. Myslíš, že dokážeš naložiť ko-
ne bez toho, aby si upútal veľkú pozornosť na Old Sama?"

„Spoznal by aj tvojho koňa?"

„Samozrejme. Veď ho mám od neho."

Casey vyrazila na železničnú stanicu. Príliš neverila tomu,
že sa dostane z Forth Worthu bez toho, aby sa ocitla zoči-vo-
či otcovi, ale podarilo sa. Vlak odišiel včas a bez Chandosa.

Unikla iba o vlások, ale napokon, bola to iba náhoda. Nič
viac, len náhoda – aspoň sa o tom sama snažila presvedčiť ce-
lou cestou do San Antónia.

Ale aby sa vyhla takejto náhode, poslala matke telegram,
v ktorom stálo: „Ak môžeš, odvolaj poľovačku. Čoskoro sa
vrátim domov."

Ak išlo o prácu a jej skoré ukončenie, v San Antóniu nebo-
lo ľahké nájsť akékoľvek informácie, ktoré by im mohli po-
môcť v ďalšom pátraní. V skutočnosti sa tu stopa končila. Ak
Curruthers cestoval odtiaľto ďalej vlakom, pokladníci na sta-
nici si ho vôbec nepamätali. Ale Casey si bola istá, že zamieril
naozaj na západ po Juhopacifickej železnici – ak skutočne hľa-
dal nejaké nové mesto, v ktorom by sa usadil. Aj tak to nezis-
tia, ak sa nevyberú tou istou cestou.

Damian, samozrejme, zariadil, aby jeho prepychový vagón
pripojili k druhému vlaku. Casey si už vlastne zvykla na jeho
pohodlie a sťažovala sa už iba zo zvyku. Po čase, keď mali za
sebou polovicu zastávok na malých staničkách, ktoré nepo-
skytovali nič okrem možnosti najesť sa v skromnej krčme,
zvykli si v tom vagóne aj spať – hlavne Casey, až dovtedy,
kým sa raz v noci neprebrala a nepristihla Damiana, ako sa
nad ňou nakláňa.

Casey spala na čalúnenej lavici. Bola úzka, ale omnoho
mäkšia ako niektoré postele, v ktorých spala predtým. Sníva-
lo sa jej o Damianovi, čo bol pravdepodobne dôvod, prečo sa
jej tak veľmi nechcelo prebúdzať.

Bol to príjemný sen. Na ranči K.C. sa konal večierok a oni
na ňom tancovali. Vôbec jej nebolo čudné, čo robí Damian
u nich doma – mala pocit, akoby tam jednoducho patril. Do-
konca aj jej rodičia sa k nemu správali tak, akoby ho veľmi
dobre poznali. Vtom ju pobozkal, priamo medzi tuctom ďal-
ších tancujúcich párov, ale nikto si to nevšimol. Bolo to ako
vtedy, keď ju naozaj pobozkal, ibaže tento pocit stále trval.

Všetky city, ktoré v nej už predtým prebudil, sa vynorili
znova, ale v pokojnom, uvoľnenom stave boli omnoho inten-
zívnejšie. Tento bozk trval nielen dlhšie, ale bol aj oveľa
srdečnejší. Jeho jazyk skúmal zákutia jej úst a cucal jej spod-
nú peru tak naliehavo, akoby si ju chcel nechať. Cítila, ako ju
hladia jeho ruky, ale nie na chrbte, kde by mali. Zvláštne.

Nebola si istá, prečo sa nakoniec prebrala na skutočnosť, že
obraz, v ktorom ju bozkával, nebol sen. Azda od šoku z toho,
ako Damianova ruka nežne hladila jej prsia. Casey cítila nie-
čo príliš intenzívne a príjemné na to, aby zostala nepohnute
ležať alebo spať.

Náhle jej celé telo stuhlo. Uvedomila si, že Damian naozaj
kľačí pri lavici a dotýka sa jej rukami aj perami. Snažila sa to
nejako vysvetliť, ale myseľ jej nefungovala.

„Damian, čo to robíš?" To bolo jediné, čo ju napadlo po-
vedať.

Musela to zopakovať trikrát, kým sa konečne odtiahol a po-
zrel na ňu. V tlmenom svetle, ktoré pochádzalo z jedinej
zapnutej lampy, pripevnenej na stene, videla, že sa tvári akosi
zmätene.

Ale nebolo to nič s porovnaním s jej vlastným zmätkom,
keď sa spýtal: „Čo robíš v mojej posteli?"

„Akej posteli? Tu žiadne postele nie sú, len lavice, a tie sú
veľké akurát tak pre jedného" povedala dôrazne. „A navyše si
na mojej strane vagóna, Damian."

Obzrel sa okolo seba a naozaj, musel uznať, že má pravdu.
„Dočerta, to bol ale sen."

Casey udivene zamrkala. Práve mala sen o ňom, ktorý bol
až príliš príjemný, takže musela pripustiť, že možno aj jemu sa
snívalo niečo podobné. Hoci sa mu vôbec nemuselo snívať

práve o nej. V skutočnosti bolo viac než pravdepodobné, že
v ňom vystupovala Luella.

Napriek tomu sa na neho dívala podozrievavo. „To sa vždy
takto zapájaš do svojich snov?"

„Nevedel som o tom – až doteraz. Mal som sa ti – chcem
povedať, mám sa ti ospravedlniť?"

Ospravedlniť sa za to, že v nej vyvolal také príjemné
pocity? Na druhej strane, nevedel, čo v nej naozaj vzbudzu-
je, alebo áno? Ako by mohol? Nevydávala žiadne zvuky,
ktoré by naznačovali, ako veľmi sa jej páčia jeho dotyky –
alebo áno?

V skutočnosti nemala ani tušenia, do akej miery sa na tom
sama zúčastnila, pretože sa do toho príliš... vcítila, aby si
to všimla. Aj tak nebol pri vedomí, takže aj keby sa nechala
uniesť jeho bozkom, neuvedomil by si to.

„Je mi úplne jedno, ako prežívaš svoje sny, Damian. Len
neprenášaj svoju aktivitu na moju časť vagóna."

„Iste," odvetil. Nasledovalo dlhé ticho. „Ale cítim, že ti to
bolo príjemné."

Červenala sa od hlavy až po päty. Pri tom tlmenom svetle
si pravdepodobne nevšimol jej rozpaky. Navyše stále nepúšťal
z hlavy to „príjemné".

„Nechcela by si vedieť, čo tým myslím?"

Už vedela, čo tým myslí. Práve jej navrhoval, aby pokračo-
vali a nechal ju o tom rozhodnúť. Došľaka, to pokušenie bo-
lo neuveriteľné. A tentoraz to nie je Luella, o ktorej bozkoch
sníva. Vedel presne, čie pery by sa prisali k jeho perám.

Neodvážila sa povedať áno. Keby ju znova pobozkal, len tak
bez opýtania, asi by nenamietala. Ale tou otázkou ju nútil
priznať, že túži po jeho bozkoch, a to nemohla urobiť. Naďa-
lej si nahovárala, že sa oňho nezaujíma. Chcela si udržať ten
dojem. Musí.

Dočerta, prečo sa jej to musí spýtať? Na druhej strane mu
bola za tú otázku vďačná. Ich cesty sa čoskoro rozídu. Tento-
raz bude veľmi ťažké povedať mu zbohom. Vzájomné intím-
ne zblíženie by to iba zhoršilo.

Rýchlo, aby si to nerozmyslela, povedala: „Chcela by som

spať, Damian. Navrhovala by som ti urobiť to isté – a nechaj
si svoje sny pre seba."

Bol to hlboký povzdych, čo počula, alebo sa jej to len za-
zdalo?

Prikývol a vstal. Chvíľu akoby váhal a čakal, že zmení svo-
je rozhodnutie, ale potom sa k nej obrátil chrbtom. Vrátil sa
ku kreslu, v ktorom zvyčajne spával – lavice mu boli prikrát-
ke – a chvíľu mu trvalo, kým sa v ňom pohodlne uhniezdil.
Ťažko pri tom po celý čas vzdychal.

Casey sa obrátila tvárou k stene. Bola zvedavá, či dokáže
znova zaspať.

Casey sa vypytovala ľudí na každej stanici, na ktorej
vlak zastavil, a snažila sa zistiť, či si niekto nespomenie na mu-
ža podobajúceho sa Curruthersovi, ktorý by tadiaľ prechádzal.
Už sa zdalo, že je to zbytočné, ale práve vo chvíli, keď si už
Damian začínal myslieť, že putovaním Juhopacifickou želez-
nicou cez južnú časť Texasu iba strácajú čas, dostala pozitívnu
odpoveď.

Aby Damian nejako zabil dve hodiny, na ktoré vlak zostal
stáť, šiel tentoraz s Casey na výzvedy. Keď sa pristavila u miest-
neho holiča, pomyslel si, že už sa naozaj chytá poslednej slam-
ky. Ale ten holič sa rozpamätal na Henryho.

Keď nad tým Damian trochu porozmýšľal, spomenul si, že
Henry vždy úzkostlivo dbal o svoj vzhľad. To, že je človek na
úteku, ešte neznamená, že sa odrazu prestane o seba starať,
takže sa cestou určite zastavil u nejakého holiča.

Holič, ktorého navštívili, bol presne ten typ, ktorý sa popri
práci rád rozpráva so zákazníkmi, a podarilo sa mu nadviazať
rozhovor aj s Henrym. Spomenul si, ako sa ho Henry okrem
iného pýtal, kedy budú v tomto mestečku najbližšie voľby a či
sú ľudia spokojní so súčasným starostom, alebo nie.

Na prvý pohľad to vyzeralo iba ako Henryho spontánna
zvedavosť alebo jednoduchý pokus o udržanie konverzácie.
Ale keď pridali túto informáciu k predchádzajúcemu poznat-
ku o tom, že Henry hľadá mesto, ktoré by „vlastnil", dávala
úplne iný zmysel.

Napokon, niekto s autoritou starostu má blízko k ovládnu-
tiu svojho mesta, čo by mu v mnohých prípadoch prinieslo
omnoho väčšiu moc, ako keby ho „vlastnil". Vari si to Henry
rozmyslel a vybral si iný spôsob, akým získať moc, ktorú hľa-
dá, alebo sa rozhodol pôsobiť v politike?

Ale mesto, ktoré malo starostu, už zvyčajne dobre fungo-
valo. Takže teraz sa zdalo, že budú musieť prehľadať omnoho
viac miest.

Casey rozladili takéto úvahy. „Vieme, že prišiel až sem, ale
to znamená, že odteraz musíme začať kontrolovať aj miesta
okolo vedľajších železničných tratí," poznamenala.

Mala pravdu, a rovnako to znamenalo ešte viac času, kým
nakoniec nájdu Curruthersa. Ale viac času taktiež znamenalo,
že Damian bude dlhšie v jej spoločnosti, a nebol z toho vôbec
sklamaný tak, ako by predpokladal.

Na jednej strane by rád čo najskôr našiel otcovho vraha
a vrátil sa domov, k životu, na ktorý bol zvyknutý. Ale na
druhej strane pomyslenie na vedenie Rutledge Imports bez
otca bolo ešte deprimujúcejšie. Vždy vedel, že jedného dňa to
príde – viedli ho k tomu – ale nikdy si nemyslel, že nahradí
otca tak skoro.

A potom tu bola Casey.

Vedel, že bude ťažké držať ruky ďaleko od nej, ale nepočí-
tal s tým, že bude po nej túžiť celý deň. Luella Millerová mu
pomohla na chvíľu sa od nej odtrhnúť, ale to nestačilo. De-
butantka z Chicaga možno bola výnimočne krásna, ale jej ne-
pretržité zbytočné táranie mu veľmi rýchlo začalo nesmierne
liezť na nervy, až mal chuť jej povedať: „Prosím ťa, už mlč."

To tichú Casey s jej úzkostlivo stráženými tajomstvami
sotva niekedy, aj to horko-ťažko, primäl k nejakému rozhovo-
ru. Obzvlášť nerada rozprávala o sebe. Napriek tomu o nej
stále premýšľal – prečo robí to, čo robí, o jej rodine, prečo sa

pred ňou skrýva, či má ešte niekoho okrem toho zlovestne
vyzerajúceho otca.

Ale nad všetkými jeho myšlienkami stála silná túžba milo-
vať sa s ňou. Od tej noci vo vlaku, keď jej podľahol, si už od
nej nedokázal udržať odstup.

Nedokázal spať a nemohol od nej odtrhnúť oči, kým spala
ona. Keď videl jej tvár, v spánku takú jemnú, pokušenie bolo
priveľké, aby mu tentoraz odolal. A vtedy sa zobudila. Nemal
vo zvyku pretvarovať sa, ale urobil to, aby zachoval medzi ni-
mi pokoj – veď jej slová zneli tak vyčítavo.

Vraj prežíva svoje sny. Pohŕdavo si odfrkol zakaždým, keď
pomyslel na tú nepresvedčivú výhovorku. Ale v prudkom ná-
vale vášne mal úplne zakalenú myseľ a Casey jeho lži uverila.
Aj tak si prial, aby sa radšej neprebudila, pretože jej odpoveď
bola presne taká, v akú dúfal – kým neotvorila oči.

Nasledujúci večer ich priviedol do malého mestečka me-
nom Langtry, kde stál vlak celú noc, takže cestujúci sa mohli
slušne vyspať v miestnom hoteli. Damian zaobstaral izby
a skoro zaľahol. Casey povedala, že sa ešte povypytuje po mes-
te, keďže odchádzajú skoro ráno.

Damian zaraz zaspal.

Nasledujúce ráno Casey nebola vo svojej izbe. Nebola ani
na stanici, ani pri koňoch. Damianovi sa ju nikde nepodarilo
nájsť – až kým mu ktosi nenavrhol, aby sa zašiel pozrieť do
väzenia. A skutočne, sedela v cele za hrubými mrežami, tvár
mala pokojnú – ako vždy. Pri bližšom pohľade z jej zlatých očí
sršal nenávistný hnev.

„Je to vážne?" spýtal sa, keď ho pustili k cele.

„Smiešne, nič to nie je," zašomrala Casey.

„Nezastrelila si niekoho, koho si nemala, však?" To bolo
prvé, čo ho napadlo.

„Svojho kvéru som sa ani nedotkla."

„Tak čo tu potom robíš?"

„Dočerta, to keby som tak vedela," znela jej neuspokojivá
odpoveď. „Popíjala som včera whisky v salóne Jersey Lilly, sto-
jím pri bare a premýšľam, o nič iné sa nestarám, keď sa odra-
zu strhla bitka. Nič som po celý čas neurobila, ani potom, čo

sa tá mela skončila a polovica bitkárov sa váľala po zemi s po-
rozbíjanými nosmi."

„Takže ak si nič neurobila –"

„Zatiahli ma do toho," skočila mu do reči. „Bol tam starý
sudca Bean, opitý ako prasa, a začal vykrikovať, že sme mu
zničili súdnu sieň."

„Chceš mi vari povedať, že tá krčma je zároveň súdnou
sieňou?"

„Nie je na tom nič nezvyčajné, Damian. V mnohých ma-
lých mestách, kde nemajú vlastné sídlo súdu, využíva okresný
sudca pri svojej pracovnej návšteve salón, pretože zvyčajne je
to jedna z najväčších miestností v meste. Väčšina sudcov však
netrávi vo svojej súdnej sieni celé dni aj noci, či v nich súd
prebieha alebo nie."

„Prečo mám taký neurčitý dojem, že tohto sudcu Beana
poznáš?"

„Nepoznám, ale už som o Royovi Beanovi počula. Rozprá-
val mi o ňom chlapík, ktorý tu sedel pár hodín so mnou, až
kým si ho neprišla vyzdvihnúť jeho žena a neodvliekla ho do-
mov. Zdá sa, že sudca využíva zákony Texasu vo svoj pro-
spech, čo znamená, že dáva pokuty za všetko – keď mu vysy-
chajú fondy na pijatiku. Hoci so zlodejmi koni a vrahmi sa
nehrá, vešia ich bez mihnutia oka – ak to práve nie sú jeho
kamaráti od pohárika."

„Co to znamená?"

„To znamená, že prekrúca zákony tak, ako mu to vyhovuje
a prechádza mu to. Ak niektorý z jeho podarených kamarátov
niekoho odbachne, vymyslí spôsob, ako ho zbaví viny. Jedno
z jeho neslávnych rozhodnutí bolo, že obeť sa nemala motať
pred jeho priateľom práve vo chvíli, keď ten strieľal."

Damian zavrtel hlavou. „Povedal by som, že tvojho spolu-
väzňa ťahali za nos, Casey."

„To by som si aj ja rada myslela, ale pochybujem o tom."

„Prečo?"

„Pretože si matne spomínam na jednu historku, ktorú som
o sudcovi Beanovi počula od istého mladého kovboja, ktorý
prechádzal cez Langtry pred niekoľkými rokmi. Bol pri tom,

keď zastrelili chlapíka rovno na ulici a ten zostal ležať priamo
pred salónom, kde si na verande spokojne hovel sudca
Okamžite sa pozviechal zo stoličky a dotackal sa –"
„Dotackal?"

„Bol taký opitý, že nedokázal kráčať rovno," vysvetlila.
„Ako som povedala, dotackal sa na miesto činu ako koroner.
Potom, čo tomu mŕtvemu prehľadal vrecká a našiel v nich ne-
jaké peniaze a revolver, premenil sa na sudcu a odsúdil ho za
nelegálne držanie zbrane a udelil mu pokutu. Tá sa, samozrej-
me, rovnala sume peňazí, ktoré u neho našiel."

„A to mu prešlo?"

„Prečo nie, keď je tu široko-ďaleko jediným predstaviteľom
zákona? Včera večer sa poriadne nazúril, pretože mu bitkári roz-
mlátili súdnu sieň, a zatkol na mieste každého. Potom ktosi po-
dotkol, že väznica nie je taká veľká, aby do nej zavrel celú krčmu,
tak pozmenil svoj „oficiálny" príkaz zatknutia iba na mňa."

Damian sa zamračil. „Prečo?"

„Ver mi, aj ja som sa to spýtala a bolo mi povedané, že pre-
to, lebo všetkých ostatných, čo tam boli, pozná, a vie, kde ich
nájde, aby si vyzbieral svoje pokuty. Dočerta, veď polovica
z nich boli jeho prekliati kamoši, s ktorými sa nalieval, takže
tých asi nechá na pokoji. Ale mňa nepozná, takže som muse-
la stráviť noc v base, aby som mu nezdrhla skôr, ako dnes rá-
no nezvolá súd."

Damian si vzdychol. „Takže teraz budeš musieť zaplatiť časť
spôsobenej škody, aby ťa prepustili – aj keď si sa na tom vôbec
nepodieľala?"

„Presne tak."

„Keďže viem, ako rada si nechávaš všetko pre seba, pozna-
menala si vôbec, že si sa tej bitky nezúčastnila?"

Casey zlovestne zazrela. „Myslíš, že rada nocujem v base?
Samozrejme, že som ho na to upozornila. Ale on vydal „ofi-
ciálny" príkaz, že sa na opravách budú podieľať všetci do jed-
ného, bez výnimky."

„Aj on sám?"

Casey odfrkla. „To iste, k nemu akurát poputujú všetky
pokuty."

„Myslím, že nám kvôli tomu ujde vlak," poznamenal.

„Možno nie. Ktosi ho už šiel zobudiť. Povedali mi, že to ne-
bude trvať dlho."

„Nech sa robí čokoľvek, Casey, nedráždi toho chlapa, lebo
inak tu skončíš znova."

„Na to som už myslela," zašomrala nevrlo. „Ale aj tak sa mi
prieči platiť pokutu za niečo, čo som neurobila."

„Tým sa netráp. Zaplatím ju ja."

„O to nejde."

Usmial sa. „Nie, ale dostaneme sa vďaka tomu odtiaľto
a budeme pokračovať v ceste."

Ako sa ukázalo, Damian sa mal oblúkom vyhnúť tomu sa-
lónu a súdnej sieni v jednom. Ale nemohli vedieť, že sudca
Roy Bean bude mať v to ráno mizernú náladu.

Salón Jersey Lilly, ktorý bol pre sudcu Roya Beana súd-
nou sieňou, bol bez ohľadu na to, či v ňom práve prebiehalo
nejaké pojednávanie, alebo nie, klasickou krčmou s jednou
výnimkou – stála v ňom lavica porotcov. Bean však mal ku
klasickému sudcovi poriadne ďaleko. Bol taký tučný, že si len
horko-ťažko mohol zapnúť vrchný gombík na veste, o ostatné
sa ani nepokúšal.

Mal takmer sedemdesiat rokov a krvou podliate oči, ktoré
svedčili o jeho vášni k rumu. Odreniny po slučke okolo krku
prezrádzali jeho vlastnú skúsenosť s odsúdeniahodným zloči-
nom v minulosti. Pravdepodobne to bola pravda. Povrávalo
sa, že sa zúčastnil niekoľkých viac než len nečestných súbojov,
po ktorých zostal stáť, zatiaľ čo jeho protivník putoval do rak-
vy. Bolo to ešte predtým, ako sa dal vymenovať za zmierova-
cieho sudcu.

Casey bola taká nahnevaná po tej noci vo väzení, že si
najprv ani nevšimla, akú nepatrnú škodu utŕžil salón pri tej

bitke. Určite nebola taká veľká, aby Bean vystrájal ako šialený.
Na druhej strane by ju vôbec neprekvapilo, keby bol jehc
hnev iba zámienkou pre ďalšie vyberanie pokút.

V celej krčme chýbala noha iba jedinému stolu. Na zemi le-
žala zničená stolička, ktorú omlátili niekomu o chrbát. Ale to
bolo všetko, inak už len porozbíjané fľaše. Nespomínala si, že
by tu minulej noci došlo k niečomu horšiemu. V skutočnosti
sa tu od večera nepohlo s ničím.

Dokonca aj v takú skorú rannú hodinu sa niekoľko sudco-
vých kamarátov opieralo o bar a hádzalo do seba panáka na
prebudenie. Čakali, kedy vybaví svoju „prácu" a pridá sa
k nim. Podľa toho, čo Casey počula, sa v salóne pilo aj počas
súdneho pojednávania a za prítomnosti porotcov.

Sám Bean mal veľký pohár s rumom hneď vedľa kladivka
na odretom stole, za ktorým sa usadil, aby vyniesol konečné
rozhodnutie. Nestál na žiadnom stupienku, nebol nijako od-
delený od ostatných stolov v krčme. Asi si myslel, že lavica pre
porotcov postačí, aby dala salónu vzhľad súdnej siene, a čo-
koľvek ďalšie by bolo iba zbytočným mrhaním peňazí. Jeho
súd bol taký neformálny, že dokonca aj súdny zriadenec s ním
sedel za jedným stolom a popíjal kávu namiesto toho, aby stál
a ostražito sledoval, čo sa deje, aby mohol v prípade potreby
zasiahnuť.

Casey doviedol do tejto paródie súdnej siene jeden zo
zástupcov súdu. Damian kráčal za ňou a keď zastali pred
Beanovým stolom, postavil sa vedľa nej, čím okamžite upútal
sudcovu pozornosť.

„Niekam si sadnite, mladý muž. Na vás príde rad, keď
skončím s touto slečinkou."

Casey stuhla. Dočerta, ako ten starý strigôň rozoznal, že je
žena, keď to všetci ostatní videli inak? Dokonca sa krátko za-
rehotal, keď si všimol jej reakciu. Zjavne ho tešilo, že sa mu ju
podarilo prekvapiť.

„Mám dobré oči, slečinka," vyťahoval sa. „Vždy si všim-
nem peknú ženskú, aj keď má na sebe nemožné handry.
Hoci priznávam, že som ich pred súdom veľa nemal," dodal
a zamračil sa.

Sudca zrazu zodvihol husté sivé obočie a pozrel na Damia-
na. „Čo tu ešte stojíte, chlapče? Ste nedoslýchavý?"

„Ja som tu – s ňou," vysvetlil Damian. „Prišiel som za ňu
zaplatiť pokutu, aby sme mohli pokračovať v ceste."

„Nuž, to ste mali povedať hneď." Sudcovi nadšene za-
iskrilo v očiach. „Za účasť pri ničení súkromného majetku,
ako aj za rušenie pokoja – sto dolárov. Zaplaťte súdnemu
zriadencovi."

„Sto dolárov!" vykríkla neveriacky Casey.

„Niečo vám na tom nesedí, slečinka?" opýtal sa Roy Bean
varovne.

Nesedelo jej nič, ale Damian jej malým štuchnutím pri-
pomenul, že urobí lepšie, keď si to nechá pre seba. Bean by
určite vyrukoval s ďalším priestupkom a zvýšil by pokutu.
Damian vytiahol zväzok bankoviek – našťastie, bolo v ňom
stošesťdesiat dolárov – odpočítal stovku a rýchlo dal peniaze
zriadencovi. Ten ich okamžite podal sudcovi, ktorý si ich bez
okolkov strčil do vrecka.

„Takže môže odísť?" Damian chcel mať vo všetkom jasno.

„Áno, iste," povedal Bean netrpezlivo. Už sa nevedel dočkať,
kedy sa zbaví úlohy sudcu, veď vrecká si už naplnil. „Ale pre-
čo ste za ňu zaplatili? Ste jej manžel?"

„Nie."

„Jej právnik?"
„Nie."

„Ale cestujete spolu?"

Na Damianovi bolo vidieť, že sú mu tieto osobné otázky
nepríjemné, takže zaňho odpovedala Casey. „Hľadáme istého
muža, ktorý na Východe spáchal vraždu, aby sme ho privied-
li pred súd."

„Chvályhodné," prikývol Bean. „Keď toho vraha nájdete,
priveďte ho ku mne, veľmi rád sa s ním vysporiadam. Ani sa
nespamätá a bude visieť. Ale vy dvaja cestujete spolu, čo ho-
vorí samo za seba, slečinka, či nie?" zamračil sa sudca.

Casey sa tiež zamračila. „Hovorí to samo za seba? Čo tým
naznačujete, vaša ctihodnosť?"

„Je nad slnko jasnejšie, že vy dvaja poriadne hrešíte, keď

takto spolu cestujete, a to ja naozaj nemôžem tolerovať. Veru
nie. Nemôžem a ani nebudem. Ale poteším vás, dá sa to ľah-
ko napraviť. Takže vás z právomoci, ktorá mi bola udelená,
vyhlasujem za muža a ženu. Nech je Boh milostivý k vašim
dušiam." Svoje rozhodnutie potvrdil úderom kladivka. „Bude
to ešte päť dolárov za uzavretie manželstva. Zaplaťte poplatok
súdnemu zriadencovi."

Casey zostala ako obarená.

Damian sa vzpriečil. „Tak moment –" Roy Bean na neho
hrozivo zazrel krvou podliatymi očami.

„Tak vy sa vážne chcete so mnou hádať o súdnych poplat-
koch a morálnej zodpovednosti, mladý muž?" spýtal sa zlo-
vestne sudca.

V tej chvíli Casey siahla do vrecka, vytiahla päť dolárov
a rýchlo ich strčila zriadencovi. Chytila Damiana za ruku
a snažila sa ho odtiahnuť preč skôr, ako obaja skončia v tej
hnusnej cele.

Na verande jej už dochádzali sily, lebo Damian sa neprestá-
val zdráhať. Sama bola príliš zdesená tým, čo sa práve odo-
hralo, takže ju ani nenapadlo pripomenúť, aby sa čo najrých-
lejšie ponáhľali na vlak.

„Povedz mi, však to nie je pravda?" opýtal sa jej Damian.

„Ak myslíš to, ako nás zviazal do chomúta, tak to, žiaľ, je
pravda."

„Fajn, tak mi aspoň povedz, že to bolo nezákonné."
„Je mi veľmi ľúto, rada by som. Ale je to legálne menovaný
sudca."

„Casey, takéto niečo sa nestáva len tak," povedal nahneva-
ne. „Zvyčajne si nevesta so ženíchom musia povedať aspoň zo-
pár slov – ako vyjadrenie súhlasu."

Nemohla mu ani trochu vyčítať jeho sarkazmus. „Nie vo
všetkých prípadoch," pripomenula mu nerada. „A jednoznač-
ne nie pred svojvoľnou mocou, ktorú vykonáva Bean. Ten tvr-
dohlavec bol rozhodnutý neustúpiť a neexistuje nič, čím by
sme to zmenili – aspoň nie tu."

„Prečo si sa zarazila?"

„Pretože ma napadlo, že sa hneváme kvôli ničomu."

„Sotva by som náhly sobáš nazval ničím."

„Nuž, to nie, samozrejme, že nie, ale môžeme sa rovnako
ľahko rozviesť. Vlastne stačí iba zájsť za iným sudcom a vy-
svetliť mu, čo tento tu urobil. A určite ľahšie nájdeme nejaké-
ho sudcu než Curruthersa, takže vypadnime z tohto preklia-
teho Langtry skôr, ako sa ešte niečo zlé stane, dobre?"

Vonkoncom proti jej návrhu nič nenamietal a podarilo sa
im stihnúť vlak práve vo chvíli, keď výpravca pískal na od-
chod. Ale zriadencovi sudcu Beana nerobilo žiadne ťažkosti
dobehnúť ich, ani zdržať vlak. Prišiel Casey vrátiť zbraň - bo-
la prekvapená, že sa pohybovala bez nej a ani si to nevšimla -
a mal so sebou súdne potvrdenie ich sobáša, ktoré mali pod-
písať.

Casey sa zaťala. „A čo ak to nepodpíšeme?"

„Dostal som inštrukcie, aby som vás v takom prípade od-
viedol späť pred súd," povedal jej ten nepríjemný muž.

Revolver už držala v ruke. Bolo iba na nej, či zriadencovi
vyhovie alebo ho výkope z vozňa.

Prikláňala sa k druhej možnosti, ale Damian povedal: „Už
sme sa rozhodli, že to dáme do poriadku, tak sa podpíš do tej
prekliatej knihy, Casey."

Pomyslela si, že má pravdu. Pretože ju nahlas oslovil jej me-
nom, podpísala sa do knihy ako Casey Smithová. Keď videl,
čo urobila, podpísal sa ako Damian Jones.

Aspoň sa mali na čom smiať, keď sa vlak konečne pohol
z tej prekliatej diery.

Aj keď si Casey uvedomovala, že je za Damiana vydatá
iba dočasne, čosi neznesiteľné sužovalo jej myseľ. Bolo na tom
aj niečo príjemné. On to asi nenávidel a naozaj, prvé, na čo sa
spýtal v každom meste, do ktorého prišli, bol sudca, prípadne
kde by mohli nejakého nájsť.

Casey nebola nadšená skutočnosťou, že udalosť, ktorá b)
mala byť naozaj výnimočná, odbavili za pár sekúnd, bez dvo-
renia, bez požiadania o ruku – a bez svadobnej noci.

Z akéhosi hlúpeho dôvodu sa v myšlienkach stále vracala
k tej poslednej časti, odohrávajúcej sa v posteli.

Ale tá možnosť sa jej priam núkala: teraz sa mohla milovať
s Damianom a necítiť sa ani trochu previnilo. Nežiadala o to.
Ale akýsi rumom prepitý sudca rozhodol za ňu. Ale tá mož-
nosť tu bola. Žila s ňou zo dňa na deň ťažšie, pretože s tým
„povolením" cítila omnoho silnejšiu túžbu po milovaní s Da-
mianom, než kedykoľvek predtým.

V
Sandersone sa Casey znova vydesila a aspoň na chvíľu
prestala myslieť na svoj „sobáš". Mohla odprisahať, že opäť vi-
dela svojho otca, ako vchádza do jedného z tunajších penzió-
nov. Nevidela mu však do tváre a taký odev, aký s obľubou
nosil Chandos, mohol nosiť hocikto. Okrem toho, bolo ne-
možné, aby sa sem dostal z Forth Worthu na koni tak rýchlo
– ak necestoval tým istým vlakom. A vo vlaku zaručene nebol.
V dobytčiaku sa viezlo ešte niekoľko ďalších koni, ale ani je-
den nebol Chandosov. Jeho koňa by okamžite spoznala.

V
ten deň získali novú informáciu. Pri starej obchodnej ces-
te, deň-dva jazdy koňom na sever od trate Juhopacifických že-
lezníc, leží malé mestečko. Vzniklo asi pred rokom. Zatiaľ
k nemu nevedie žiadna vedľajšia koľaj, hoci jednu plánujú vy-
budovať v blízkej budúcnosti, ak sa Culthers bude rozrastať
tak rýchlo, ako doteraz. Mestečko už malo vlastnú školu, tri
kostoly, vlastnú mestskú radu a starostu.

Zmienka o starostovi nasmerovala Casey a Damiana do
Culthersu, aj keď to znamenalo, že pôjdu ďalej znova koňmo.
Zaujalo ich aj samotné meno toho mestečka, ktoré znelo veľ-
mi podobne ako Curruthers a možno práve tým ho mohlo
prilákať. Casey sa však obávala, že jej otec je naozaj v meste
a nechcela nič riskovať. Ešte pred svitaním vkĺzla do Damia-
novej izby, zobudila ho, vytiahla z postele a viac-menej utiek-
li z mesta.

Damian sa jej nečakane posťažoval. „Vieš, na rozdiel od te-
ba nemám veľký úžitok z tohto nášho „manželstva"."

Casey si ho nevšímala. Slnko ešte nevyšlo, a tak v tom ran-
nom šere kráčala pomaly a dávala pozor na cestu. Netrvalo
dlho a Damian znova zašomral. „Nie veru, toto naše dočasné
„manželstvo" mi nedáva žiadne výhody."

Povedal to tak trpko, že sa mu Casey rozhodla odporovať.
„A aký úžitok mám z neho ja?"

„Ešte si si neuvedomila, že ako vydatú ženu ťa tvoj otec
nemôže odvliecť domov ani nikam inam – aspoň nie bez
môjho dovolenia? Práva manžela majú prednosť pred práva-
mi rodičov."

Casey sa usmiala od ucha k uchu. „To je vynikajúci argu-
ment. Nesnívala som síce práve o tom, že niečo také použijem
proti otcovi, najmä, keď to nie je skutočné manželstvo – ale
on by to nevedel, však?"

„Nie, ak mu to nepovieš."

„Presne tak. A nemienim sa o to ani pokúsiť, ak ti to ne-
prekáža. Tak čo keby si sa konečne prestal sťažovať, že si pri-
šiel o pár hodín spánku? Ak chceš, môžeme sa dnes utáboriť
skoro."

Sťažovať sa neprestal. Ani si nemyslela, že prestane. Má
dnes jednoducho ufrfľanú náladu, pomyslela si. Ale utáborili
sa skutočne skoro a šťastnou náhodou blízko potoka.

Casey pôvodne chcela navrhnúť, aby tejto noci nerozklada-
li oheň, stačí, keď budú ležať v dostatočnej vzdialenosti od se-
ba. Zásoby, ktorými sa pred cestou vybavila, nebolo nutné
zohrievať, a aj počasie bolo celkom teplé. Ale Damian bol ta-
ký nepríjemný, že to radšej ani nespomínala. Potom však zba-
dala, ako sa v potoku hemžia ryby. Predstava dobre upečenej
ryby bola príliš silná, aby sa jej dokázala zriecť.

Nechala Damiana, aby sa postaral o kone a šla si odrezať ne-
jaký prút, ktorým by mohla ryby naloviť. Keď sa vrátil, našiel
ju stáť po kolená vo vode a na brehu ležal jeden šupináč.

„Poznám aj ľahší a omnoho pohodlnejší spôsob," pozna-
menal.

Ani nezodvihla zrak, sústredila sa na rybu, ktorá jej neustá-
le utekala. „Nemám žiadnu šnúrku – pokiaľ by ťa nenapadlo
rozpárať niektorú z tých svojich vyberaných košieľ." .

„Napadlo ma zmyť zo seba ten odporný prach. Nebudeš sa
pozerať, však?"

Casey udivene zamrkala. „Pozerať?" Prudko k nemu otoči-
la hlavu a videla, ako si vyzlieka vestu. „Počkaj, počkaj. Pred-
sa môžeš vydržať, kým dolovím večeru."

„Som príliš špinavý na to, aby som čakal."

„Odplašíš mi všetky ryby!" vykríkla.

„Ani nerozvírim hladinu," odvetil a začal si rozopínať košeľu.

„Ty si sa zbláznil."

„Som zaprášený a chcem sa umyť."

Ešte nestretla takého tvrdohlavca, ale dokázala byť rovnako
zaťatá. „Rob si, čo chceš," zavrčala, „ale zostaneš dnes večer
hladný, ak už žiadnu ďalšiu rybu neulovím."

Odmietla vyliezť z potoka len preto, že sa ten hlupák mie-
ni vyzliecť donaha. Bolo jej to úplne jedno. Otočí sa k nemu
chrbtom a hotovo. Ale to bolo ľahšie povedať ako urobiť.

O niekoľko sekúnd bol vo vode. Vedela, že sa kúpe nahý
iba niekoľko stôp od nej, a to ju privádzalo k šialenstvu. Po-
čula, ako sa náruživo oblieva vodou. Skutočne, ani nerozvíril
hladinu. Niežeby na tom príliš záležalo – ak by aj mala pred
sebou nejakú rybu, vôbec by ju nevidela. Myšlienkami i celým
telom sa sústredila na Damiana a na to, čo práve robil.

Pokúsila sa nenápadne prebrodiť vyššie hore prúdom, aby
ho aspoň nepočula. Voda tam bola chladnejšia, pretože dno
bolo hlbšie vďaka malej hrádzi z navalených sutín. Napriek to-
mu chlad necítila, horelo jej celé telo.

V tesnej blízkosti začula jeho hlas. „Utekáš predo mnou,
Casey?"

Zľakla sa a prudko sa k nemu zvrtla. To nemala robiť, ale
bolo príliš neskoro, aby to mohla vziať späť.

Damian sa k nej potichu priblížil. Pomaly sa zdvíhal z vo-
dy. Pramienky mu stekali po hrudi a ramenách a trblietali sa
v posledných lúčoch slnka. Zostal stáť odhalený po pás. Casey
bola očarená jeho svalnatým telom. Bol oveľa svalnatejší, než
si predstavovala, mal silné paže a širokú zarastenú hruď, ktorá
ešte zvýrazňovala jeho pevný úzky pás.

Neodpovedala mu na otázku, ani si nevedela spomenúť, čo

sa jej pýtal, ale on jej už položil ďalšiu. „Alebo si sa azda aj ty
rozhodla okúpať tam, kde je to hlbšie?"

Ani teraz ho nepočula, zato ho videla a cítila, ako jej prstom
nežne prešiel po líci a po krku jej stekajú kvapky studenej vo-
dy. Chvenie, ktoré v nasledujúcej chvíli prebehlo jej telom, ju
prebralo z omámenia – asi tak by nazvala svoj stav, keby mala
čistú hlavu, ale to nebol ten prípad.

Jeho ďalšie slová počula veľmi dobre. „Zdá sa, že potrebu-
ješ trocha pomôcť."

Pončo sa zodvihlo, prešmyklo cez hlavu a ona kútikom oka
videla, ako letí vzduchom a dopadá na breh. Nasledoval jej re-
volver a dopadol rovno na pončo. Až strata zbrane ju vytrhla
z úžasu.

„Čo to – ?" Ďalej sa nedostala.

V skutočnosti svoju otázku naozaj dopovedala, ale zvyšok
už nikto nepočul. Ponoril ju pod vodu.

Casey sa po chvíľke vynorila a neveriacky prskala okolo se-
ba. Dívala sa na Damiana cez pramene mokrých vlasov, ktoré
sa jej prilepili na tvár, a videla, ako sa škerí. Nemal ani štipku
rozumu, aby svoj úsmev skryl. Zahnala sa z celej sily a vy-
strekla naňho prúd studenej vody. Mrazivý chlad, ktorý ho za-
siahol rovno do hrude, mu vyrazil dych. Zodvihol prekvape-
ne obočie a vrhol sa na ňu.

Casey vykríkla a uskočila bokom, ale Damian, ktorý sa ce-
lým telom vrhol na hladinu, ju znova ošpliechal. Keď si vy-
trela vodu z očí, bol Damian preč. Obzrela sa vôkol seba, ale
nikde ho nevidela. Zrazu sa jej prudko podlomili nohy.

Bolo to už dávno, čo Casey zápasila so svojimi bratmi vo
veľkej kadi s vodou, ale nikdy nezabudla, ako sa z takého zá-
pasu „vylízať." O dvadsať minút prosil Damian o prímerie. Aj
Casey už dochádzal dych, ale skôr od smiechu. Kto by si to
bol pomyslel, že si užije toľko zábavy s akýmsi Východniarom?
Ju by to určite ani len nenapadlo.

Vyliezla na breh. Damian zostal vo vode a pozoroval ju.
Neprestávala sa usmievať. Vlastne ani on nie. Konečne si
všimla, prečo. Oblečenie sa jej prilepilo na kožu. Keby tam
stála nahá, nebol by v tom žiadny rozdiel.

Okamžite sa začervenala, ale prestala sa hanbiť, len čo sa za
hľadela do Damianových očí. Zvyčajne ich mal veľmi sivé
takmer svetlé, ale teraz stmavli do nepokojnej farby a pre-
zrádzali silné emócie. Pomaly sa približoval k nej. Určite
nevylezie z vody, kým sa bude naňho dívať... Nevylezie... po-
myslela si. Vyliezol skôr, ako stihla odvrátiť pohľad.

Ten obraz si pravdepodobne bude pamätať až do hrobu, tak
silno sa jej vryl do pamäti. Jeho telo bolo ako dokonalá socha,
na ktorú by bol pyšný každý sochár. Nepotrebovala ani naj-
menší zásah umelcovho dláta. A krátky pohľad na ňu stačil,
aby sa celá rozochvela vzrušením.

Skôr cítila, než počula, ako vychádza na breh a kľaká si
k nej. Nemienila sa o tom presvedčiť na vlastné oči, ale dych
sa jej zastavil. Mala by vstať a odísť, ale nohy ju z akéhosi
dôvodu nepočúvali. Vzal jej tvár do dlaní a prinútil ju pozrieť
sa mu do očí.

Horel v nich divoký nespútaný oheň. Slnko, ktoré začalo
zapadať, ich oboch zalievalo zlatožltou žiarou, ale i tak v nich
zreteľne videla tú naliehavú túžbu.

„Už to ďalej nejde, Casey," poznamenal chrapľavým hla-
som.

Vari naozaj očakáva, že niečo povie, keď nedokáže ani mys-
lieť? „Čo... nejde?"

„Nahovárať si, že naše manželstvo nie je skutočné."
„Ale ono naozaj nie je skutočné."

„Práve teraz, v tomto konkrétnom okamihu, je až veľmi,
veľmi skutočné."

Zabránil ďalším námietkam jediným pohybom. Nespútaný
oheň? Výbuch sopky pripomínal jeho bozk omnoho viac. O pár
sekúnd jej vlastná vášeň horela rovnakou intenzitou.

Presne na toto myslela odvtedy, čo ju ten odporný sudca
spojil s Damianom, takže sa nebránila oddať sa mu celým srd-
com. Práve teraz, práve v tomto okamihu bolo ich manželstvo
skutočné – a Casey už unavovala všemožná snaha ignorovať
pocity, ktoré v nej jej manžel dokázal vyvolať.

To, čo teraz cítila, sa nedalo ignorovať, aj keby chcela. Ale
ona nechcela. Ten divoký rozruch sa jednoducho skončil, keď

sa zdvihla na kolená, aby bola k nemu bližšie. Objala ho pev-
ne okolo krku a opätovala mu bozk. Ešte viac si ju pritisol
k sebe a hladil dlaňami jej vzrušujúce tvary, prilepil pery k jej
ústam a strhol ju do vášnivého bozku.

Tak veľmi horela, že si ani neuvedomila, ako ju na chvíľu
od seba odtiahol, aby jej vyzliekol košeľu. Na chvíľu sa zasta-
vil, keď vošiel dlaňou pod hodvábnu kamizolu a pocítil čip-
kované nohavičky, ale iba preto, lebo boli také ženské v po-
rovnaní s ostatnými časťami jej oblečenia. A ani si nevšimla,
kedy roztiahol na zemi pončo, ani že ju zodvihol a preniesol
naň. Ale všimla si, že si ľahol vedľa nej a začal sa dlaňami zo-
znamovať s jej telom.

V jeho dotykoch nebola žiadna váhavosť. Pohladil ju po ra-
menách, krku, zastavil sa na prsiach, chvíľu skúmal ich tvar
a citlivosť, a potom skĺzol na brucho –- s lačnou trúfalosťou,
ktorú by od neho nečakala, ale ktorá jej spôsobovala nevyslo-
viteľnú slasť.

Rozpútal v nej vášeň, akú doteraz nepoznala. Začal jej ob-
lizovať stvrdnuté bradavky. Spontánne zamrnčala a pokúsila sa
ho stiahnuť bližšie k sebe, ale on sa ani len nepohol. Chcel
dráždiť jej prsia tak dlho, ako sa mu to bude páčiť, nebral
ohľad na to, že ju ich citlivosť privádza k šialenstvu. Keď sa
konečne na ňu prisal horúcimi perami, myslela si, že vzbĺkne
ako slama.

Posunul pomaly ruku nižšie, až nakoniec vkĺzol prstami do
vlhkej škáročky medzi jej nohami. Casey odpovedala výbu-
chom takej neuveriteľnej rozkoše, akú si nikdy nedokázala
predstaviť. To pulzujúce vyvrcholenie sa prudko tislo von, za-
nechávalo po sebe rozpínajúcu sa malátnosť a zbavovalo ju
všetkého napätia.

Damian si ľahol celým telom na ňu, aby jej pripomenul, že
tu nie je sama. Otvorila oči a videla jeho nežný úsmev, na kto-
rý mu bez váhania odpovedala. Cítila k nemu akúsi blízkosť,
ktorá však nemala nič spoločné s blízkosťou ich tiel. Bol to
príjemný pocit, veľmi príjemný, ale teraz nad ním nechcela
uvažovať.

Znova ju pobozkal a vtisol sa do brány medzi jej nohami.

Tentoraz bolo vniknutie omnoho prudšie a omnoho žeravej-
šie. Pocítila krátke trhnutie, ktorého sa zľakla a otvorila oči. Tá
intenzita sa však vrátila a okamžite sa vrátilo aj napätie, pul-
zovalo v tej časti jeho tela, ktorá do nej vnikla a bola pripra-
vená naplniť ju.

Tie neznáme pocity, vyvolané jeho hlbokým vniknutím,
boli také úžasné, že Casey zabudla dýchať. Potom dýchala prí-
liš ťažko, pretože sa v nej začal pohybovať. Náruživo sa k ne-
mu pripojila. Znova sa odohrávalo to, čo pred chvíľou, ale
tentoraz to očakávala, zadržala dych a úplne sa odovzdala tým
nástojčivým pohybom, ktoré privolávali nesmiernu rozkoš
a čoskoro ju naplnili svojím vyvrcholením.

Keď bolo po všetkom, držal ju pritisnutú k hrudi, pera-
mi sa dotýkal jej čela a jednou rukou ju nežne hladkal po
chrbte. Cítila to najneuveriteľnejšie uspokojenie. Dokázala
by v tej polohe zostať celú večnosť, keby Damianovi neza-
škvŕkalo v bruchu. Usmiala sa – napokon sa predsa podelia
o tú jednu rybu.

Damianovi to zo začiatku pripadalo celkom zábavné –
preslávený nevyspytateľný výraz Casey bol preč. Zakaždým,
keď sa nasledujúci deň naňho pozrela, líca jej výrazne zružo-
veli. Prestal sa nad tým usmievať a začal sa sám seba pýtať, pre-
čo ho to znepokojuje.

Samozrejme, asi mala zo včerajška zmiešané pocity. On ich
jednoznačne mal. Ale dúfal, že to neľutuje. On by mal, ale ne-
ľutoval.

Doteraz boli jeho sexuálne návyky celkom jednoduché.
Strávil zopár hodín so ženou a potom sa vrátil domov, do svo-
jej staromládeneckej postele. Nezáležalo mu na tom, či ju ešte
niekedy uvidí. Casey bola prvou ženou, s ktorou strávil celú
noc, a ráno si spolu dali šálku kávy. Bola to pre neho doposiaľ

neznáma skúsenosť a nebol si istý, ako sa s ňou vyrovnať bez
toho, aby Casey spôsobil ešte väčšie rozpaky.

Mal by sa s ňou znova pomilovať, aby odľahčil zjavné se-
xuálne napätie v nich oboch. Presne to aj chcel urobiť. Ale rá-
no bola zamestnaná prípravami na čo najrýchlejší odchod,
takže sa o to nepokúsil. A navyše, bola panna. Veľa toho o nich
nevedel, ale bola mu známa určitá bolestivosť, ktorú vraj cítia
niekoľko dní po prvom styku. Nechcel spôsobiť Casey ďalšiu
bolesť, práve teraz, keď sa našťastie tvárila, že minulú noc ňou
príliš netrpela.

Už sa poriadne v duchu vykarhal za to, že neodolal po-
kušeniu. Dúfal, že rýchlo nájdu nejakého sudcu, pretože ich
dočasné „manželstvo" ho privádzalo k šialenstvu. Dávalo
mu právo milovať sa s Casey, a on sa šľachetne snažil nevy-
užívať ho.

Včera však nemyslel na nič šľachetné – skôr naopak. V hla-
ve sa mu vynáralo jedno ospravedlnenie za druhým, ktorými
by odôvodnil, prečo sa zachoval tak hlúpo. Ale boli to všetko
iba výhovorky. Vedel, že sa k nej nikdy nemal priblížiť.

Na druhej strane neľutoval, čo sa stalo. Ukázalo sa, že veľmi
rada vychutnáva všetky pôžitky. Bola taká vášnivá! Práve to
bolo skutočným prekvapením, najmä keď dovtedy tak skvele
skrývala svoje emócie.

Napriek tomu spolu sotva prehovorili, kým podvečer prišli
do Culthersu. Mesto bolo malou, ale rýchlo sa rozrastajúcou
komunitou. Tvorili ho dva hlavné bloky domov, ďalší rástol
pod cestou, a ponúkalo široké možnosti pre obchod, ktoré
lákali vysťahovalcov usadiť sa práve v tejto oblasti. Vyzeralo
omnoho pokojnejšie, než mnoho malých miest, ktorými pre-
chádzali. Na ulici bezstarostne šantili deti so psami, z čoho sa
dalo usúdiť, že tu často nedochádza k streleckým súbojom.
Bolo tu viac salónov, ale aj viac kostolov, ktoré videli už pri
vstupe do mesta.

Casey sa pýtala na nejaký penzión. Bolo to od nej ako fac-
ka do tváre. Vedela, že Damian je zvyknutý na to najlepšie bý-
vanie, ktoré sa v tom-ktorom meste nachádzalo. A v tomto
mestečku hotel bol, i keď malý. Vedel, že mu chce povedať,

aby zostal v jednej časti mesta, kým ona zostane v tej druhej.
Inými slovami, nechcela žiadnu ďalšiu spoločnú, intímne
strávenú noc.

Nemohla to dať najavo jasnejšie, nemusela ani nič dodávať.
Ako sa pri tom Damian cítil, bola však už iná vec. Vôbec sa
mu to nepáčilo. Keby sa ho opýtala, čomu by dal prednosť,
ubytoval by ich v jednej izbe. Ale rešpektoval jej želania. Oči-
vidne ľutovala, čo sa medzi nimi stalo, a chcela sa postarať,
aby toho neľutovala ešte viac.

Keď ustajnili kone, každý sa pobral svojou cestou. Dohod-
li sa, že sa zídu v reštaurácii, ktorú si všimli pri príchode do
mesta, a prediskutujú ďalší postup v prípade, že by bol Hen-
ry náhodou tu, v Cultherse.

Keď Damian vošiel do hotela, všimol si noviny ležiace na
recepčnom pulte – na titulnej strane svietila Henryho tvár. Na
mieste zmrzol. Curruthers sa usiloval o miesto starostu vo voľ-
bách, ktoré sa mali konať o niekoľko týždňov.

Damian preletel článok. Bol to klasický prípad agitky, kde
jeden kandidát všemožne očierňuje druhého. V tomto prípa-
de bol tým ohovárajúcim Henry. Obsah bol striktne politic-
ký, v článku nebolo o Curruthersovi nič osobné – ako dlho
bol obyvateľom Culthersu, ani odkiaľ sem prišiel. Dokonca sa
v ňom nespomínalo ani jeho meno, ale asi iba preto, lebo v ta-
komto malom meste pravdepodobne poznal každý každého.

Damian mal dve možnosti. Nájsť okamžite Henryho a vy-
sporiadať sa s ním. Alebo nájsť najprv Casey, aby mohla byť
svedkom ich konfrontácie. Nevedel sa dočkať, kedy s ním
skoncuje, ale dlhoval Casey takpovediac miesto v prvom rade
– za všetok ten čas a vynaložené úsilie, ktoré obetovala tomu,
aby ho priviedla k Henrymu. Zaslúžila si svoje peniaze.

Nebolo ťažké nájsť penzión, do ktorého zamierila. Tento
bol aspoň čistý a istým spôsobom v ňom vládla domácka
atmosféra. Asi preto, že ho čírou náhodou vlastnila miestna
pani učiteľka. Tá dôstojná mladá dáma by pravdepodobne
nikdy Damiana nepustila hore – keby vedela, že Casey je že-
na. Ale keďže to nevedela, nasmerovala ho k druhým dverám
naľavo. Dvere boli otvorené a izba prázdna.

Zvuk tečúcej vody priviedol Damiana k ďalším dverám, kto-
ré boli zatvorené. Netrpezlivo na ne zaklopal. „Si tam, Casey?"
„Čo tu robíš?" vykríkla.

Nepáčilo sa mu rozprávať sa s ňou cez dvere a tak sa jej na-
miesto odpovede spýtal: „Si oblečená?"
„To sotva. Práve sa chystám kúpať."

Niet divu, že predstava Casey ležiacej vo vani s horúcou vo-
dou, nad ktorou sa vznáša para, zmenila smer Damianových
myšlienok. Bol zvedavý, či sú dvere zamknuté. Chcel to zistiť,
ale znova sa ozvala.

„Ešte si tu?"

„Som." Vzdychol si, keď si spomenul, prečo za ňou vlastne
prišiel.

„Nepovedal si, čo ťa sem priviedlo."

„Henry je tu."

„Viem."

Damian sa pri tej odpovedi zamračil. „Čo tým myslíš,
že vieš?

„Asi som videla tie isté noviny, s jeho fotografiou na titul-
nej strane."

Zamračil sa ešte viac. „A ty sa tu pokojne čvachtáš vo vani
namiesto toho, aby si prišla za mnou a povedala mi to?"

„Nikam neodíde, Damian. Bude tu aj potom, keď sa okú-
pem."

„Nebudem čakať dlhšie."

Začul tiché nespokojné zašomranie a dvere sa rozleteli do-
korán. Sklamaný zistil, že Casey je oblečená, chýbalo jej iba
pončo a pás s puzdrom a revolverom.

„Čo sa tak zrazu ponáhľaš?" opýtala sa ho nevrlo.

„Naozaj hlúpa otázka, vzhľadom na to, ako dlho už Hen-
ryho hľadám, nemyslíš?"

Jej bojachtivosť sa vytratila. Dokonca si zhlboka vzdychla.
„Asi máš pravdu." Obrátila sa a siahla po páse s revolverom,
aby si ho pripla. „Už si využil čas a zistil si od niekoho, kde by
sme o takomto čase mohli Curruthersa nájsť?"

„V salóne u Barneta. Zdá sa, že odtiaľ vedie svoju politickú
kampaň."

„Netvár sa tak znechutene." Casey sa naňho usmiala. „Sa-
lóny sa stávajú skvelým miestom na rôzne účely, neslúžia iba
na zvyčajný predaj pijatiky, hazardné hry a –" Odkašľala si.
„Nuž, chápeš, čo som chcela povedať."

Chápal, ale poprel to. „Nie."

Zaťala sa. Nechcela povedať nahlas nič týkajúce sa sexu.
„A všeobecnú zábavu," zaimprovizovala.

Damian sa naklonil k nej a letmo ju pobozkal. Udivene na
neho hľadela, ale nezmohla sa na slovo. „Myslíš takýto druh
zábavy?" dráždil ju.

Casey odfrkla a schmatla svoje pončo, ale znova sa začala
červenať, keď sa stretla s jeho pobaveným pohľadom. Na-
posledy sa zbožne pozrela na horúcu vodu vo vani a pobrala
sa von so strohými slovami: „Tak poďme, nech je to už za
nami."

Prvé, čo jej v Barnetovom salóne udrelo do očí, bola
čistota. Druhý bol fakt, že sa nepodobal žiadnej krčme, ktorú
Casey doteraz videla. Stoly boli potiahnuté červenou kožou,
stoličky čalúnené. Bar bol hotovým umeleckým dielom, bo-
hato vyrezávaný a dôkladne nalakovaný a na ňom bola osade-
ná mramorová doska. Steny boli dokonca vytapetované. Na
dlážke bol rozprestretý koberec a dokonca tam stálo pľuvadlo.
Keby tam nebol bar, vyzeralo by to ako vstupná hala nejaké-
ho prepychového hotela alebo exkluzívneho pánskeho klubu.

Casey bola dojatá. Dokonca vybehla von a ešte raz sa po-
zrela na vývesný štít, aby sa uistila, že sú naozaj na tom správ-
nom mieste. Boli, ale u Barneta to skutočne vyzeralo tak,
akoby ho navrhol niekto z Európy – alebo z Východu, a tá
myšlienka ju vrátila späť k Henrymu Curruthersovi.

Sedel tam, ľahko rozoznateľný s tými svojimi masívnymi oku-
liarmi a znamienkom na líci, presne, ako ho Damian opísal. Se​

del za stolom s ďalšími troma mužmi. Dvaja stáli nad nimi a sledovali rozhovor. Všetci mali na sebe obleky, ale až na Henryho v nich vyzerali úboho. V tom prepychovom salóne vyzerali skôr ako skrývajúca sa banda zločincov, ktorá rozoberá plány na ďalší prepad, než by vážne diskutovala o politickej stratégii. Casey zahnala tú predstavu. Bola príliš podozrievavá. To, že tých päť mužov s Henrym vyzeralo ako nebezpeční pištoľníci, ešte neznamenalo, že nimi skutočne aj boli. Dokonca boli do jedného neozbrojení.

Nezdalo sa, že si Damian všimol tú výzdobu, ani že by ju
považoval za niečo nezvyčajné. Odkedy zbadal Henryho, ne-
venoval pozornosť už ničomu inému. Čakal, kým si aj Henry
všimne jeho. Aj Casey na to čakala, bolo by to jasným potvr-
dením identity. U Henryho to nebolo síce potrebné, ale keby
spoznal Damiana a zatváril by sa prekvapene, jeho reakcia by
ho mohla usvedčiť.

Ale to sa, žiaľ, nestalo. Keď konečne zodvihol zrak od stola
a pozrel sa smerom k dverám, kde stáli, dal najavo iba nepatr-
né prekvapenie. Dofrasa, možno to miesto malo svoje pravidlá,
ktoré dovoľovali vstúpiť iba vhodne oblečeným ľuďom, čo oni
dvaja rozhodne neboli. V takom prípade by vzbudili prekva-
penie nielen u Henryho, ale u každého, kto bol v salóne.

Zjavne to bolo tak. Všetci ostatní na nich hľadeli s očivid-
nou zvedavosťou, poniektorí dokonca zlostne.

Jeden chlapík sa nevrlo ozval. „Toto je súkromný salón, len
pre členov. Ak si chcete vypiť, poberte sa oproti, do Orlieho
hniezda."

Samozrejme, ani sa nepohli. Casey napadlo, že by mala vy-
tiahnuť zbraň, aspoň dovtedy, kým neskončia svoju robotu,
ale nebolo to potrebné.

„Zatýkam vás, Henry," povedal Damian. „Pôjdete pokojne
s nami, alebo mi doprajete to potešenie, aby som vás odtiaľto
odvliekol násilím?"

Casey musela obdivovať Damianovu priamočiarosť, aj keď
nemal splnomocnenie na legálne zatýkanie. Napriek tomu
prítomným v sále pripadalo jeho vyhlásenie nesmierne zábav-
né; takmer všetci, vrátane Henryho, sa rozosmiali.

„Čo si vyviedol, Jack, kopol si zase psa pani Arwickovej?"
kričal ktosi.

„Nie, počkajte," pridal sa s rehotom ďalší. „Starý Henning
chce zavrieť Jacka do chládku, lebo ho zosmiešnil v novinách
– akoby každé slovo nebola pravda."

Henning bol druhý kandidát uchádzajúci sa o miesto sta-
rostu, ktorého Henry pourážal v miestnych novinách, ale kto
bol Jack, ktorého spomínali? Aj ďalší zostali zmätení, hoci
opačne.

„Počul som vás nazývať už mnohými menami a prezývka-
mi, pán Curruthers, ale Henry?"

Curruthers sa iba usmial a povedal: „Naozaj mi kedysi ho-
vorili Henry, ale to bolo, ojéj, pred dobrými dvadsiatimi rok-
mi, ak nie aj viac, keď si ma niekto pomýlil s mojím bratom,
dvojčaťom." Potom pozrel na Damiana a uštipačne sa spýtal:
„To ste urobili aj vy, pane, však? Zmýlili ste si ma s mojím bra-
tom Henrym? A kto vlastne ste?"

Damian sa zamračil, očividne sa mu nepáčili tie otázky.
„Damian Rutledge – aby sme si rozumeli. Vravíte, že vy
a Henry ste identické dvojčatá?"

„Áno, bohužiaľ."

„Bohužiaľ?"

Curruthers pokrčil plecami. „Nemám proti bratovi nič, ho-
ci som ho vždy považoval tak trochu za bábovku, ak viete, čo
tým myslím. Ale nikdy som nemal vedľa seba rád niekoho,
kto sa vyhlasoval za mňa a komu sa to vždy prepieklo iba pre-
to, lebo mal rovnakú tvár, akú mám ja. Preto som odišiel
z New Yorku a odtrhol sa od rodiny hneď, ako som mal do-
statočný vek na to, aby som sa vybral vlastnou cestou. Nikdy
som sa nevrátil, ani som svoj odchod neoľutoval. Zostali sme
v kontakte a Henry sa mi často aj ozýva, ale nebude ma veľmi
trápiť, ak ho už neuvidím."

„Kedy sa vám ozval naposledy?"

„Tento rok, dokonca niekoľkokrát. Veru, poriadne ma pre-
kvapil, keď mi minulú jar napísal, že uvažuje o návšteve. Nik-
dy by ma nenapadlo, že by Henry chcel opustiť New York
a svoju pohodlnú prácu. Je účtovník, viete."

„Áno, viem o tom."

„Ale on je z tých bojkov, ak viete, čo tým myslím, a táto
krajina, nuž, tá veru nie je pre takých usmrkancov." Niekoľko
jeho priateľov sa zarehotalo. Curruthers dodal: „Asi si to mu-
sel rozmyslieť, lebo druhý raz mi písal pred pár mesiacmi zo
San Antonia – predstavte si, dostal sa až tak ďaleko – ale nik-
dy sa tu neukázal."

„Takže už ani nečakáte, že sa tu objaví?"

„Po takom dlhom čase? Cesta zo San Antonia predsa ne-
trvá tri mesiace. Podľa mňa sa Henry asi zľakol. Niekomu,
kto strávil celý život v takom veľkomeste, akým je New York,
sa Texas môže zdať primitívny. Na to, aby sa tu usadil, by to
musel byť kus chlapa, a Henry ním nie je, ak viete, čo tým
myslím."

„A vy ste?"

„Nuž, žijem v Texase už pätnásť rokov, myslím, že to hovo-
rí samo za seba."

„Toto mesto nie je také staré," poznamenal Damian.

„Povedal som, že žijem v Texase, nie v tomto meste,"
zdôraznil povýšené Jack. „Nie, tu v Cultherse žijem len osem
mesiacov alebo tak nejako – je tak, chlapci?"

„Veru, bolo to asi tak pred ôsmimi mesiacmi, čo si sa tu
u nás objavil, Jack," povedal muž sediaci po Curruthersovej
pravici.

„Bolo to pár mesiacov pred novým rokom, ak ma pamäť
neklame," potvrdil ďalší.

Jack prikývol a s nepatrným ironickým úsmevom na tvári
sa znova obrátil k Damianovi. „Mimochodom, čo také Hen-
ry vyviedol, že ho chcete zatknúť?"

„Spáchal vraždu."

„Henry?" Curruthers sa rozosmial. Chvíľu mu trvalo, kým
sa upokojil. „To musí byť omyl. Jediný spôsob, akým by Hen-
ry dokázal niekoho zabiť, je, že by si na to najal niekoho iné-
ho. On sám by sa na to nikdy neodvážil."

„Ale vy áno, či nie – Jack?"

Malý muž stuhol. Možno kvôli pauze, ktorú Damian
vložil pred jeho meno, a ktorá naznačovala, že Damian jeho

slovám neverí. Ani Casey mu neverila. Ale v tejto chvíli to
bola iba otázka.

„Iste, zabil by som človeka v sebaobrane. Napokon, nepo-
vedal som, že som ako môj brat. V skutočnosti sme rozdielni
ako noc a deň. Netolerujem slabošstvo, hoci to je asi jediná
kategória, do ktorej sa môj brat môže zaradiť – ak viete, čo
tým chcem povedať."

Casey mala takýto dojem už pri prvých slovách, ktoré
Jack vyslovil. Tento chlap oplýval neprehliadnuteľnou aro-
ganciou, ktorá sa nepodobala na to, ako Damian hovoril
o Henrym. Nemusel jej nikto povedať, že jeden brat bol tak
trochu zbabelec, kým tento tu viac-menej chvastúň. Jedi-
né, čo ju teraz zaujímalo, bolo, či toto všetko bola z jeho
strany iba šou alebo má naozaj odvahu svoje slová potvrdiť
činmi.

Držala sa vzadu a nezasahovala do situácie, lebo Damian si
viedol dobre. Dokonca žasla nad tým, ako zvládol potláčať
nahromadenú zlosť vyvolanú nečakaným zvratom udalostí. To
mal byť koniec jeho pátrania. Muselo ho doraziť, keď sa uká-
zalo, že sa dostali do slepej uličky.

Damianovo mlčanie alebo azda ten skeptický výraz na tvá-
ri musel spôsobiť, že Jack zmenil svoj „útočný" postoj. Zhlbo-
ka si vzdychol a povedal: „Pozrite, pán Rutledge, ak vám robí
ťažkosti veriť mi, a ja si myslím, že áno, lebo ste o mne dote-
raz nepočuli, potom navrhujem, aby ste poslali telegram mo-
jej tete do New Yorku. Pokiaľ viem, ešte stále tam žije. Ona
môže potvrdiť, že Henry a ja sme dvojčatá."

„Kde je tu telegrafný úrad?"

Vtedy sa Jack znova uškrnul. „My v Cultherse žiadny ne-
máme. Očakávame, že nám ho zriadia ešte do konca roka.
Najbližší nájdete v Sandersone, deň či dva jazdy južne od-
tiaľto. Samozrejme, očakávam, že sa vrátite a ospravedlníte sa
mi. Nemôžem na seba predsa nechať kydať počas volieb, ak
rozumiete, čo tým myslím."

Ten drobný muž bol veľmi sebaistý, ale bola to sebaistota,
ktorá poriadne liezla na nervy.

Kapitola 28

„Dvaja bratia, a obaja chcú byť starostovia? Veríš tomu,
Casey?"

Damian doteraz neprestal hovoriť o stretnutí s Jackom
Curruthersom. Zjedli už polovicu takmer surových stejkov –
aspoň jej chutili úžasne. Jeho sklamanie, že to nebol Henry,
ho najprv rozzúrilo do nepríčetnosti. Fľaša červeného vína
a polovica druhej ho upokojila natoľko, že sa rozhovoril.

Casey zamyslene prežúvala pečené zemiaky. „Možno sa
Henry rozhodol kráčať v šľapajach svojho brata. Vieš, ako to
býva medzi otcami a synmi," dodala uštipačne, lebo to bol
presne Damianov prípad. „Na druhej strane sa mohol Henry
všade, kam prišiel, iba vypytovať na cestu, ktorá by ho pri-
viedla k jeho bratovi. Azda zabudol meno toho mesta, ale pa-
mätal si, že bolo nové. V takom prípade by sa pýtal na nové
mestá, či nie?"

„To je trochu pritiahnuté za vlasy, Casey."

„Možno, ale je to celkom možné. Skús si to predstaviť.
Henry sa potrebuje niekam zašiť a rozhodne sa požiadať o po-
moc brata. Má polovicu cesty za sebou, ale niekam založí list,
ktorý dostal od Jacka a v ktorom sa spomína meno nového
mesta, kde sa prednedávnom usadil. On si za ten svet nevie na
to meno spomenúť, a tak sa začne vypytovať na nové mestá.
A možno sú v Texase dve mestá s rovnakým menom a on sa
dostane do toho nesprávneho. Tak či onak, vie aj to, že Jack
plánuje stať sa starostom, takže zúži pátranie na malé mestá so
starostami. Nakoniec si uvedomí, že Texas je príliš veľký a ta-
kýmto spôsobom nedokáže brata nájsť, a tak sa vzdá svojho
pôvodného plánu a zamieri späť na Východ."

„Nuž, dúfam, že sa mýliš, pretože po tom všetkom, čo sme
prešli..."

„Ešte by som to nebrala ako stratenú vec, Damian," pove
dala záhadne.

„Myslíš, že by Henry mohol byť tu a že ho Jack skrýva?"

„Myslím, že to môže byť jedna možnosť. Ale prečo by Jack
priznával, že ho Henry plánoval navštíviť?"

„Pretože sme ho vystopovali až sem."

Casey rozvážne prikývla. „Áno, presne tak. Pouvažujme te-
da o Jackovi. Tváril sa ako suverén, ale s piatimi najatými po-
skokmi, ktorí prikývnu na každé jeho slovo, dokáže vzbudiť
klamlivú predstavu každý zbabelec. Aroganciou by sa mohol
živiť – ak vieš, čo tým myslím."

Damian sa široko usmial nad citáciou Jackovej obľúbenej
frázy. „Áno, premýšľal som o tom. Okrem toho, poznám
Henryho, nie tohto drzého brata. Je skutočne viac než prav-
depodobné, že sú skôr z jedného cesta, než by boli takí roz-
dielni, ako sa nás Jack snaží presvedčiť."

„No, ja neviem. Sama mám dvoch bratov, ktorí sú čírou ná-
hodou úplné protiklady. Jeden by sa najradšej stále hrabal iba
v knihách, nenávidí život na farme a čoskoro by z neho mal
byť právnik, a ten druhý je typický rančer, nič iné ho nezaují-
ma a –"

„Ty máš bratov?"

Okamžite sa začervenala. Zjavne mu o nich nemienila po-
vedať, ale mala v sebe poriadnu dávku vína – a tento nápoj je
nielen povzbudzujúci, ale rozviazal jej jazyk tak, že zabudla, že
niektoré veci mali zostať tajomstvom.

„No, mám," odvetila bez nadšenia.

„A koho ešte máš?"

Znova sa napila vína a odvrkla. „A čo takto matku, tú máš
predsa aj ty?"

Spomenula jeho matku zámerne, pretože vedela, že o nej
nechce hovoriť – jasne mu naznačila, aby nezaťahoval sú-
kromné otázky do ich rozhovoru. Bolo by skvelé, keby o nej
nechcel všetko vedieť.

„Sestry? Strýkov a tety?"

Prižmúrila zlaté oči a zaútočila. „Prečo nemáš rád svoju
matku, Damian?"

Želal si, aby nehrala takúto špinavú hru. Stačilo iba po-
myslenie na matku a chytala ho zúrivosť.

„Ak ti na to odpoviem, odpovieš mi aj ty na moje otázky?"

Trocha ju prekvapilo, že jej otázku neignoroval, ale iba
neutrálne pokrčila plecami. „Možno."

To nebola veľmi uspokojivá odpoveď, ale inú asi nedostane,
pomyslel si. „Tak dobre. Pre začiatok by som mal povedať, že
som miloval oboch rodičov tým najprirodzenejším spôsobom,
akým ich môže milovať dieťa. Ale moja matka mi tú lásku ne-
oplácala – láska k inému mužovi bola pre ňu dôležitejšia.
Rozviedla sa s otcom pred mnohými rokmi a spôsobila mu
tým nevysloviteľné utrpenie nielen v osobnom, ale aj vo ve-
rejnom živote. Asi sa rozišla aj so mnou, pretože keď odišla
z New Yorku a vydala sa za svojho milenca, nikdy viac som ju
nevidel."

„Nikdy? To chcela ona alebo ty?"

„Prosím?"

„No, vrátila sa niekedy do New Yorku, aby ťa navštívila?
Pokúsil si sa ju niekedy navštíviť ty a zistiť, prečo to neuro-
bila?"

„Nie – ani jedno, ani druhé. Prečo by som sa snažil zistiť
dôvod, keď som ho poznal? Jednoducho jej na mne nezáleža-
lo natoľko, aby sa unúvala. Odišla za novým životom a vykaš-
ľala sa na to, za čím zatvorila dvere."

Nedokázal potlačiť trpkosť v hlase. Prečo ho to tak bolí aj
po všetkých tých rokoch?

„Neviem," povedala súcitne Casey. „Keby som bola na tvo-
jom mieste, vyhľadala by som ju a dožadovala by som sa od-
povedí. A ak by sa mi tie odpovede nepáčili, potom by som jej
vyčítala, že ma opustila tak bezcitne. Pretože bezcitní ľudia
zvyčajne necítia vinu za nič. Ale ver tomu, že by som jej to da-
la najavo najlepšie, ako viem."

Vari sa ho snaží rozosmiať? „Slovami – alebo tým svojím re-
volverom?"

Kyslo na neho zazrela. Zjavne to myslela smrteľne vážne.
„Žiješ celé roky iba v dohadoch, Damian. Neunavuje ťa to?
Ja by som chcela vedieť, na čom som."

„Nebola pri mne, keď som ju možno potreboval. Teraz ju
už nepotrebujem. Tak prečo by som s tým mal niečo robiť?"

„Možno pre pokoj vlastnej duše. Možno preto, že je jedi-
nou rodinou, ktorá ti zostala. Možno preto, lebo si nedávno
zistil, že je vdova – a osamelá. Ale tak by som to cítila ja, ke-
by sa mi také niečo stalo. Samozrejme, moji rodičia stáli
vždy pri mne a vždy sa mi venovali, takže to naozaj nepo-
znám."

Jedným dychom mu nadávala a zároveň sa mu kajúcne
ospravedlňovala. Úžasné, ako to dokázala. Ale možno má
pravdu. Možno mal zájsť za matkou už dávno, aby mu vy-
svetlila svoje správanie. Nemohlo by to v ňom už vzbudiť hor-
šie pocity. Už teraz si myslel len to najhoršie.

„Porozmýšľam o tom," pripustil tlmeným hlasom.

Odpovedala mu úsmevom a zmenila tému. „Teraz sa vráť-
me k Jackovi Curruthersovi –"

„Nie tak rýchlo," prerušil ju. „Zabudla si na svoje „mož-
no"? Buď férová, Casey. Teraz sa porozprávame trocha po-
drobnejšie o tvojej rodine."

Casey si trpiteľsky vzdychla, načiahla sa po fľaši s vínom
a doliala si prázdny pohár. „Nuž, už vieš, že obaja moji rodi-
čia stále žijú."

„Spolu?"

„Och, áno, pestujú si hlbokú a stálu lásku. Zavše na nich
dokonca vidno, ako sa nevedia dočkať, kedy zostanú sami."

Snažila sa príliš nečervenať pri tých slovách. Ale bola to od
neho hlúpa otázka. Väčšina manželských párov, ktoré majú
deti, zostáva spolu, obzvlášť keď by rozvod, aspoň vo vyššej
spoločnosti, mohol spôsobiť škandál.

„Mám dvoch bratov, sestry žiadne," pokračovala. „Tyler je
o necelý rok starší odo mňa. To je ten, ktorý sa stane právni-
kom. Dillon je výtržník a bitkár, hoci má ešte len štrnásť. Ne-
dávno mi umrel starý otec, a hoci to bol starý mrzút, mala
som ho veľmi rada. Ale ešte žije druhý, ktorý bol celý život le-
károm a ešte ním aj je, hoci lieči už iba stálych pacientov. Inak
žiadnych ďalších príbuzných nemám, lebo ani moja matka,
ani otec nemali žiadnych ďalších súrodencov."

„A prečo si odišla z domu?"

Zamračila sa. Ubehla takmer minúta, kým mu konečne od-
povedala. „Bol to iba taký malý spor s otcom."

„Nemohol byť taký malý, Casey, keď si sa kvôli nemu vy-
brala vlastnou cestou."

„Nuž, bolo to pre mňa dôležité, to je všetko. Nemyslel si,
že som schopná zvládnuť určité veci, pretože som žena. A stál
si za tým tvrdohlavo ako cap."

„Takže si sa odhodlala dokázať mu, že sa mýli – tým, že sa
dáš na prácu stopára, teda na niečo, na čo by väčšina žien nik-
dy ani nepomyslela?"

„Asi tak nejako," zamrmlala.

„Keď tak pouvažujeme o tom, akú nebezpečnú prácu si si
zvolila, kto bol vlastne naozaj tvrdohlavý?"

„Nepýtala som si tvoj súhlas s tým, čo robím, Damian," pri-
pomenula mu.

„Nie, nepýtala. A prestaň na mňa zazerať. Viem, že som ťa
dotlačil k tomu, aby si mi to prezradila. Ale nebudem sa ti za
to ospravedlňovať. Si fascinujúca žena, Casey. Chcem o tebe
vedieť všetko, čo sa dá."

Teraz sa červenala ako rak. Energicky sa vrhla na zvyšok
stejku, ktorý mala na tanieri.

Asi to nemal povedať. Očividne netúžila po tom, aby po-
kračovali v tomto rozhovore. Ale potom, čo po celý ten čas
sedel oproti nej a mohol sa na ňu pokojne a nerušene dívať,
pretože dívať sa na toho druhého pri rozhovore je prijateľné,
robila mu ťažkosti iná túžba.

To si mal skutočne radšej nechať pre seba. Vedel, akú odpo-
veď asi dostane, ale tak či tak sa spýtal. „Prídete dnes večer ku
mne, pani Rutledgeová?"

Zlostne zagánila. „Chceš povedať, že si ešte nezistil, či tu
majú sudcu?"

„Nemajú."

Skrútila pery ešte viac. „To som si mohla myslieť, že to už
vieš." Nahnevane vstala. „Mám kde spať, ďakujem veľmi pek-
ne. A ak chceme vyraziť skoro ráno, myslím, že mi ničím ne-
rušený spánok príde vhod."

„Casey..."

Nenechala ho dohovoriť. „Porozmýšľaj o tom, čo je dôleži-
té, a prestaň sa správať, ako keby som bola jediná žena nablíz-
ku. Nie som, a možno by si chcel túto skutočnosť využiť, kým
znova vyrazíme."

Urazene odišla. Nuž, očakával takúto odozvu – po tom, ako
sa k nemu správala celý deň.

Ale to, že mu nepriamo navrhla, aby si našiel nejakú ochot-
nú ženskú, bolo absurdné. Nechcel hocijakú ženu, chcel tú
s ktorou sa oženil.

Kapitola 29

Nasledujúce ráno nebola Casey vo forme. Keď večer
odišla z reštaurácie, zastavila sa ešte v salóne a kúpila si ďalšiu
fľašu vína, ktorú si zobrala do postele. Nebolo to veľmi ro-
zumné, ale celý deň mala vo svojich pocitoch taký zmätok, že
inak by určite nezaspala.

Včera bola presvedčená, že Henry bude v Cultherse, takže
si bola istá, že sa s Damianom do večera navždy rozídu. Cíti-
la v kostiach, že Henry je tam – buď sa skrýva alebo sa mu čer-
tovsky dobre darí vydávať sa za vlastného brata Jacka. Ale lov
sa ešte neskončil a jej muky pokračovali.

Nemala sa v tú noc pomilovať s Damianom. Nemala sa
nechať viesť svojím telom, veď rozum ju nikdy nesklamal.
Tým, že uspokojila svoju zvedavosť, dosiahla iba jedno. Už
vedela, čo jej ešte bude chýbať, keď odíde. Aj bez toho jej
bude chýbať. Vedela, že bude. Pripútavala sa k nemu spôso-
bom, ktorý nemal nič spoločné s ich dočasným manžel-
stvom. Dopustila sa poriadnej hlúposti – ale nemala vtedy
na výber.

Už teraz prežívala stratu. Čosi nezvyčajné. Ešte ani neodi-
šiel, ale raz odíde, a bude to čoskoro – a vôbec sa jej nepáčilo,
aké pocity to v nej vyvoláva.

Napriek tomu by mu nemala dávať nič najavo. Včera sa
o to celý deň snažila. Nemohol za to, že sa k sebe nehodia,
ani by sa nikdy nehodili. Boli príliš rozdielni, vychovaní
v dvoch úplne odlišných kultúrach. Ona by trpela v tej je-
ho, on by trpel v tej jej a neexistovalo nič, čo by to dokáza-
lo zmeniť.

Ani svojej práci sa včera nevenovala dôkladne. Napravila to
hneď ráno, keď sa krátko pozhovárala so slečnou Larissou,
miestnou učiteľkou a majiteľkou penziónu. Prehodila pár slov
aj s ľuďmi, ktorých postretávala cestou k stajniam. Všetci ho-
vorili o Curruthersovi to isté. Damianovi to zreferovala, keď
sa k nemu pridala v stajni.

„Jack Curruthers tu nie je tak dlho, ako vyhlasuje. Je to vy-
ložená lož, potvrdená klamstvami jeho kumpánov."

„Je to iba tvoj názor, alebo to máš overené?" spýtal sa jej
Damian.

„Iba som si to myslela, ale napadlo ma, že si nemôže kú-
piť všetkých ľudí v meste, takže bolo dosť ľahké zistiť prav-
du. Učiteľka tvrdí, že sem prišiel asi v rovnakom čase ako
ona, čo nie je ani pred piatimi mesiacmi. Dvaja ďalší ľudia
povedali to isté."

„A čo Henry, ukázal sa tu?"

„Nikto si nepamätá žiadneho brata – dvojča, dokonca boli
prekvapení, keď počuli, že ho Curruthers má. Ale jeden chla-
pík sa zmienil o tom, že mu Jackov volebný výbor poradil, aby
radšej volil Jacka."

Damian udivene zodvihol obočie. „Hovoríš o vyhrážaní?"

„Od tých najatých poskokov? Povedala by som, že je to viac
než isté."

„Takže sa hodlá do kresla starostu dostať silnými ramenami
a päsťami?"

„Nebolo by to po prvýkrát."

„Súhlasím, vo veľkomestách je to vo voľbách celkom bež-
né. Ale myslel som si, že tu, kde ľudia začínajú nový život, je
to inak."

„Ach, iste, ale Curruthers nepochádza odtiaľto; prišiel sem
z veľkého mesta. Okrem toho, korupciu nájdeš všade, Da​

mian, stačí sa len poriadne pozrieť. Nie je to bežné len tam,
kde sa každý pozná s každým, čo je prípad väčšiny miest na
Západe. Ale čo sa týka Jacka, otázkou je, prečo by klamal, ak
je skutočne Henryho dvojča – a nie Henry vystupujúci ako
Jack?"

„Myslíš, že nás posiela preč zámerne, aby mal čas znova
nám uniknúť?"

„Nie, nemyslím si, že chce odísť a vzdať sa toho, kvôli čomu
sem prišiel. Prinajmenšom sme mu však spôsobili problém,
ktorý sa pokúsi odstrániť."

„Takže očakávaš ťažkosti?"

„To si píš." Vo svojej momentálnej nálade sa na to Casey
úprimne tešila.

„Prečo potom ideme do Sandersonu odoslať nejaký tele-
gram?"

„Pretože budeš potrebovať všetky fakty, ktoré môžeš získať,
keď sa proti nemu znova postavíš. Čo mi pripomína jednu vec
– usudzujem, že poznáš meno tej tety v New Yorku, keďže si
sa naň včera nespýtal."

„Áno. Vypočúvali ju po Henryho zmiznutí. Prisahala, že je
nevinný, že by nikdy nebol schopný vykonať niečo také od-
porné – tak to povedala. Nezabúdaj, že sa o ňu staral väčšinu
svojho života. Prekvapilo by ma, keby ho po tom všetkom tak
neochvejne nebránila."

„Nikdy sa nezmienila, že má Henry dvojča?"

„Nie, ale na druhej strane nebola veľmi ochotná spolupra-
covať. Odpovedala na otázky, ale nepovedala navyše nič, čo by
nám mohlo pomôcť nájsť ho."

Casey prikývla. „Tak teda poďme. Čím skôr pošleme tele-
gram, tým skôr sa sem môžeme vrátiť a skončiť to."

„Takže ty si naozaj myslíš, že Jack je Henry, však?"

„Vlastne nie. Skôr si myslím, že vie, kde je Henry. Či už je
tu, alebo niekde inde, vie to. Dostať to z neho bude nepo-
chybne zaujímavé."

Damian sa zamračil. „Nenaznačuješ mi, aby som to z neho
vymlátil, všakže?"

Casey sa usmiala. „Iba v krajnom prípade."

Keďže očakávali problémy, v tú prvú noc na spiatočnej
ceste do Sandersonu toho Casey veľa nenaspala. Ani Damian.
Celú noc sa striedali na stráži. Ale neukázal sa nikto, kto by
ich chcel násilím prinútiť opustiť toto územie a nechať budú-
ceho starostu Curruthersa na pokoji.

Damian odoslal telegram a ubytoval sa v hoteli, kde mienil
počkať na odpoveď a dohnať stratený spánok. Casey bola na
oddych stále príliš nervózna. Zašla do hlučnejšieho z dvoch
salónov na hlavnej ulici a po poháriku pri bare sa opýtala chla-
pov pri jednom z troch hráčskych stolov, či sa môže pridať na
partičku pokru.

Vybrala si stôl, pri ktorom to vyzeralo viac na zábavu, než
na vážnu hru. Sedeli pri ňom traja ľahkovážni chlapi, ktorí po-
čas celej hry vtipkovali a klebetili. Presne to potrebovala. Pri-
jali ju, akoby ju poznali už roky, dokonca si ju doberali kvôli
jej veku a že určite ani nevie, ako sa hrá poker.

Po dobrých tridsiatich minútach, počas ktorých sústavne
prehrávala, položila prvú, akoby náhodnú otázku. „Už ste po-
čuli, chlapi, o Jackovi Curruthersovi, čo chce byť starostom
hentam v Cultherse?"

„Nie veľa. Prečo?" opýtal sa John Wescot.

John sa predstavil ako jediný zubár v meste a zaručil sa
Casey, že ak bude náhodou potrebovať jeho pomoc, bude to
bezbolestné. Pri odmietnutí sa jej podarilo zdržať uštipač-
ných poznámok.

„Vraj je to kohút, ktorý sa hrabe do kurína, na ktorý ne-
má," povedal Bucky Alcott.

Bucky bol ostrieľaný kuchár na jednom miestnom ranči.
Kým to nespomenul, Casey ani nenapadlo, že je sobota večer
– preto boli krčmy také plné rančerov, ktorí si prišli ako zvy-
čajne po týždni driny vyhodiť z kopýtka.

„Idem práve odtiaľ," odvetila Casey ľahkovážne a prezerala
si svoje karty. „Povráva sa, a začula som to viackrát, že jeho
chlapi tlačia na ľudí, aby volili práve jeho."

„Prečo ma to vôbec neprekvapuje?" poznamenal Pete
Drummond a krútil nad tým hlavou.

Pete bol tak trochu zelenáč, prišiel na Západ iba pred
dvoma rokmi, hoci sa adaptoval veľmi rýchlo. Dokonca ho-
voril miestnym žargónom, ktorý poriadne prznil jazyk
a ktorým vedel nepochybne hovoriť s dokonalým prízvu-
kom.

Živil sa predajom zbraní a v Sandersone si otvoril malý
obchod.

„Takže ty Jacka poznáš?" spýtala sa Casey Peta.

„Né, ale videl som ho, keď tadiaľto prechádzal do Culther-
su. Ten krpec sa tváril, že mu patrí celé mesto – čo mesto, ce-
lý tento posratý štát. Ešte som sa nestretol s nikým, kto by bol
taký nehorázne arogantný."

„Kto sú tí chlapi, čo pre neho pracujú v Cultherse?"

„Mohol by to byť Jed Paisley so svojimi kumpánmi." Zu-
bár sa zamyslene zamračil. „Pracovali nejaký čas na ranči
v Hastingse, je to asi v polovici cesty medzi nami a Cult-
hersom, ale vraj sa ponosovali na prílišnú nudu a pohli sa
inam."

„Asi máš pravdu, John. Sestra tadiaľ cestovala pred niekoľ-
kými týždňami a spomínala, že videla Jeda a jedného z jeho
chlapcov v Cultherse – a vraj mali na sebe obleky. Vieš si pred-
staviť toho chlapa v obleku?" zaškeril sa Pete.

„Čo je ten Jed Paisley vlastne zač?" spýtala sa Casey.

„Nuž, sú to všetko iba klebety, chápeš, nič nie je potvrde-
né, ale vraví sa, že kedysi sa vláčil s Ortegovým gangom v Me-
xiku, terorizoval vidiečanov a zabíjal len tak pre zábavu." Pete
sa nadšene rozhovoril. „To bolo pred pár rokmi, potom skú-
šal robiť niečo legálne a makal na pár rančoch v okolí. Minu-
lý rok v tejto krčme odkrágľoval jedného chlapíka. Pre takú
hlúposť, ale prešlo mu to."

Casey bola príliš zvedavá na to, aby ignorovala jeho po-
známku. „Pre akú hlúposť?"

„Podľa toho, čo som počul, chlapík urobil Jedovi láskavosť
– ušetril mu rozpaky, lebo mu pri návrate z hajzľa pošepkal, že
si zabudol zapnúť rázporok. Jed jeho dobre mienenú po-
známku zobral ako urážku, že si to ten chlapík vôbec všimol,
a odbachol ho."

Casey pokrútila hlavou. „Trocha precitlivelý."

„Nie trocha, ale strašne. Jed je veľmi nepríjemný človek.
Ani jeden z nás si ho radšej nevšíma, keď sa tu zastaví." Pete
na potvrdenie slov dôrazne prikyvoval.

„Raz som mu musel vytrhnúť zub," zapojil sa John. „Páni,
v živote som sa tak hrozne nepotil. Celý čas mal ruku na bú-
chačke."

„Myslím, že tí jeho chlapci sú asi z rovnakého cesta, však?"
spýtala sa Casey.

„To máš veru pravdu," súhlasil Pete. „Je ich päť. S jedným
či dvoma by si človek ešte poradil, ak si nevyšli zámerne
kvôli tomu, aby niekomu rozmlátili hubu. Ale keď boli všet-
ci piati spolu a ožratí ako teľce, zvyčajne to niekto poriadne
schytal. Ten posratý šerif sa ich príliš bál, aby s nimi nejako
zatočil."

„Mám tomu rozumieť tak, že všetci rýchlo tasia zbraň?"
Casey si to chcela ujasniť.

John pokrčil plecami. „To neviem. Skôr by som povedal, že
majú trefu."

„Mason je rýchly," ozval sa Bucky. „Raz som ho videl, ako
tasí kvér, keď chcel urobiť dojem na slečnu Annie, keď jej ešte
kurizoval. Ale ako povedal John, Jed dokázal trafiť všetko, na
čo zamieril. Raz v nedeľu decká rozkopali osie hniezdo a Jed
šiel práve okolo, a nech sa prepadnem, ak tie úbohé osy do
jednej nerozstrieľal. Ľudia vraveli, že tie deti mali sakrament-
ské šťastie, že ich nepostrieľal zarovno s nimi. Fakt je, že keby
nezutekali tak rýchlo, ako keby im horelo za zadkom, možno
by ich aj bol postrieľal."

„Viete niečo o tých ďalších troch?" vyzvedala Casey.

„Ten najmladší je Jethro, Jedov mladší brat. Prišiel sem za
Jedom pred pár rokmi. Je to malý frajer, ktorý sa pýši brato-
vou slávou, ale bez neho by bol nikto."

Do rozhovoru sa opäť zapojil John. „Ďalší je Elroy Ben-
cher, ten sa radšej bije, ako strieľa. Považuje sa za nepreko-
nateľného, keď príde na jeho päste. Vždy sa snažil niekoho
vyprovokovať, ale my nie sme žiadni hlupáci. Chlapík, kto-
rý na to Elroyovi skočil, skončil s dolámanou chrbticou
a odvtedy nechodí."

Casey sa zaškľabila. „A ten posledný?"

Pete pokrútil hlavou. „O Candimanovi toho nikto veľa ne-
vie, o to je nebezpečnejší, ak mám pravdu povedať. Je tichý
až príliš tichý, a vždy je v strehu."

„Smiešne meno," poznamenala Casey.

„Tak si hovorí on sám. Jeho priatelia ho volajú Candy a keď
sú spolu, buď si istá, že uvidíš, ako mu aspoň jeden z nich
hádže nejaký cukrík. Myslím, že som ho ešte nevidel bez to-
ho, aby necmúľal niečo sladké."

„Toho by som rád mal vo svojom kresle." John sa rozo-
smial. „Ale iba vtedy, ak si revolvery nechá za dverami."

Všetci sa na tom zasmiali. Peta konečne napadlo spýtať sa:
„Prečo sa toľko vypytuješ, Kid?"

Casey im ponúkla to najjednoduchšie vysvetlenie, kto-
ré si nevyžadovalo žiadne detaily. „Mal som s Curruther-
som a jeho bandou istú potýčku, ale keďže povinnosti ma
privádzajú späť, chcel som vedieť, či sa mám niečoho obá-
vať.

„Na tvojom mieste by som sa k nim ani nepribližoval," na-
vrhol John.

„Byť tebou, tak sa do Culthersu ani nevraciam," dodal
Bucky

„Buď rád, že si prvý raz unikol, Kid. Nepokúšaj šťastie dru-
hýkrát," poznamenal Pete.

Boli to dobre mienené rady od milých, priateľských ľudí.
Casey sa im poďakovala a vstala od stola. Škoda, že sa ich ne-
môže držať.

Na druhej strane, až tak sa Jackových najatých pištoľníkov
neobávala. Veď ani nenosili zbrane, pravdepodobne preto, že
to kazilo Jackov politický imidž. Ale akí dokázali byť nebez-
peční bez nich?

K prepadu došlo nasledujúce ráno asi hodinu jazdy zo
Sandersonu. Prvý výstrel prišiel zľava – z porastu kríkov, kto-
rý sa ťahal po hrebeni veľmi strmej rokliny. Druhý prišiel spo-
za zátarasu, ktorý stál rovno pred nimi. Úzka cestička, ktorou
prechádzali, bola zahádzaná hromadou balvanov. Nebola to
jediná cesta, ktorou sa dalo dostať do Culthersu, ale bola naj-
rýchlejšia – a v tejto chvíli zatarasená.

Nikto ich nevyzval, aby sa otočili a našli si inú cestu. Vzdu-
chom lietali guľky, dosť presné na to, aby Casey čo najrýchlej-
šie zaliezla niekam do úkrytu a zakričala na Damiana, aby uro-
bil to isté. Nanešťastie, každý sa z cestičky rozbehol opačným
smerom. Casey vbehla za obrovský balvan napravo, kým Da-
mian zamieril do kríkov naľavo.

Takto prišli o možnosť dohodnúť sa na spoločnej stratégii,
ale Damian očividne nepotreboval rady. Už opätoval paľbu.
Casey vytiahla pušku a pridala sa k nemu. Čakala, že výstrely
budú prichádzať z piatich rozdielnych miest, ale spozorovala
iba dve – čo ešte nič neznamenalo, lebo nevidela jasne celú
oblasť.

Vôbec neočakávala, že ich prepadnú za bieleho dňa. V noci,
to áno, ale za dňa, keď je možné dobre vidieť toho, kto strieľa?
Samozrejme, ak strelci nemienili zanechať žiadnych svedkov,
potom naozaj nezáleží na tom, či je noc alebo deň.

Pomyslela si, že po tom všetkom, čo sa minulú noc dozve-
dela o Jedovi Paisleym a jeho kumpánoch, mala takéto niečo
očakávať. Keďže sa to mohlo prihodiť ešte predtým, ako sa
vrátili do Sandersonu – bolo tam mnoho príležitostí – Jed oči-
vidne vyčkával, kým niečo podnikol – pre prípad, že by sa Ca-
sey s Damianom rozhodli ísť ďalej a už sa nevracať späť do
Culthersu. Jack musel dať príkaz zastaviť ich iba vtedy, ak sa
rozhodnú vrátiť.

Vypálila pár výstrelov do kríkov, asi dvadsať stôp od mies-
ta, kde sa skrýval Damian. Na tom mieste sa schovával strelec,
ktorý bol najbližšie k Damianovi, a preto sa naňho sústredila
najviac. Samozrejme, keby sa nestarala o niekoho, kto sa k ne-
mu zakráda, možno by bola opatrnejšia a chránila by pred
rovnakým napadnutím seba...

„Nazdar, Kid. Mal si nás počúvnuť a pobrať sa tam, odkiaľ
si prišiel."

Spoznala ten hlas za sebou okamžite. Bol to John Wescot,
sandersonský zubár. Zdalo sa jej nezmyselné, aby stál za
ňou a mieril jej puškou na chrbát – spoznala aj zvuk, keď sa
niekto pripravuje na streľbu – krátko predtým, ako preho-
voril.

Keď sa začala otáčať, aby si ten dojem potvrdila, lebo jej to
akosi nešlo do hlavy, dostala ostrý príkaz: „Nehýb sa – a po-
lož tú pušku na zem, pekne pomaly."

Urobila, čo jej prikázal. Puška bola aj tak príliš ťažkopádna
na akékoľvek rýchle pohyby a nepovedal, aby odhodila aj re-
volver, možno preto, lebo si ho vďaka ponču nevšimol. Zatiaľ.
Nie každý nosí zbraň pripásanú k stehnu – aspoň nie takí mla-
dí „chlapci", ako si o nej myslel.

„Máš šťastie, že sme to my a nie starý Jed," rozhovoril sa
svojím nonšalantným tónom. „Ten je omnoho horší, než sme
ti opísali. Veľmi rád mučí svoje obete, kým ich odkrágľuje.
Dobre sa pritom zabáva. Mňa platia za to, aby som zabíjal,
a robím to rýchlo a čisto. Zbytočne sa s nikým nebabrem.
Napokon, je to iba džob. Takže, kam by si to chcel, do hlavy
alebo do srdca? Trafím presne, takže by ťa to nemalo až tak
bolieť."

Casey nemohla uveriť vlastným ušiam. Rozprával o smrti
ako o nejakej malej komplikácii. A odkiaľ, dopekla, bude on
vedieť, či ju to bude bolieť alebo nie?

„Odpovedz mi na jednu otázku," povedala tým istým ľah-
kovážnym tónom, akým sa s ňou rozprával on. „Najali ťa na
mňa predtým, ako som sa k vám včera večer pridal, alebo až
potom?"

„Potom, ako si odišiel. Pravdu povediac, bavili sme sa s te-
bou dobre, Kid. Nie často sa dostaneme k takému vychvaľo-
vaniu našich kamarátov," povedal pobavene. „Bola to poriad-
na sranda. Ak ťa to aspoň trochu poteší, Buckymu sa príliš do
toho nechcelo, keď videl, aké si mladé ucho a ako sme sa s te-
bou skamarátili. Ale džob je džob. Osobne proti tebe nič ne-
mám, chápeš."

Och, iste, dokonale. Nájomní vrahovia zvyčajne majú ta-
kýto postoj, aby sa zbavili akejkoľvek viny, ktorá by im mohla
robiť ťažkosti. Samozrejme, väčšina z nich nemá žiadne sve-
domie, takže vina nakoniec tak či tak nikdy ani neprenikne do
ich malých mozočkov.

Položila mu ďalšiu otázku, skôr preto, aby naťahovala čas,
než zo skutočnej zvedavosti. „Ty nie si naozajstný zubár,
však?"

„Jasan, že nie," odfrkol pohŕdavo. „Prečo by som robil takú
mizernú robotu, keď za túto platia omnoho lepšie? A teraz mi
odpovedz, nestrácajme čas. Kam to chceš?"

„Medzi oči mi to bude vyhovovať – ak máš odvahu najprv
sa do nich pozrieť."

„Hej, ale si papuľnatý na takého sopliaka, čo? Dobre teda,
otoč sa, ale pomaly, Kid. Nechci, aby som robil masaker."

Masaker? Na kom? Na nej, samozrejme. Buď mal nervy
z ocele, alebo si naozaj myslel, že s ňou nebude mať žiadne
problémy. Priklonila sa k druhej možnosti. Pred ňou stál sku-
točne John Wescot. Stále považovala za neuveriteľné, že bola
taká dôverčivá, vďaka čomu sa týmto mužom podarilo urobiť
z nej blázna, ktorý ich považoval za neškodných ľudí, ktorí si
užívali sobotný večer.

„Si spokojný?" spýtal sa a pozornejšie zamieril. „A teraz je
čas –"

Casey sa vrhla na zem a zároveň tasila zbraň. Ale aj keď bo-
la rýchla, nemohla sa vyrovnať namierenej puške. Podarilo sa
jej iba odkloniť Johnovu mušku. Vystrelila, ale výbuch v hla-
ve jej v tom istom okamihu zabránil zistiť, či si ho aspoň vez-
me so sebou do hrobu.

Kapitola 32

Damian nedovidel za balvan, za ktorým sa ukrývala
Casey, ale videl naň. Keď počul dva výstrely vypálené takmer
naraz a videl dva obláčiky dymu nad balvanom, srdce sa mu
kamsi prepadlo.

Od balvanu ho delilo asi štyridsať stôp otvoreného priesto-
ru, ale nebral na to ohľad a ozlomkrky sa rozbehol k nemu.
Guľky mu lietali popri hlave, ale nevšímal si ich, bolo mu jed-
no, že zo seba urobil ľahký terč. Bežal tak rýchlo, ako ešte nik-
dy v živote.

Keď dobehol ku skale, našiel jedno telo natiahnuté na zemi
a druhé sa mierne naklonené opieralo o ďalší balvan – mŕtve.
Všade bolo množstvo krvi.

Casey ležala na zemi a Damian tomu nedokázal uveriť
Zdala sa rovnako mŕtva, ležala na chrbte s rukami od tela, re-
volver stále zvierala v pravej dlani. Nedokázal určiť, či ešte dý-
cha. Bola celá od krvi, nevedel presne určiť miesto zranenia.

Pomohlo by mu, keby si bol uvedomil, že väčšina krvi ne-
bola jej, ale pochádzala od muža, ktorého zblízka strelila do
hrude. To však Damian nedokázal určiť. Spustil sa na kolená
a vzal ju nežne do náručia.

V tej chvíli sa mohli útočníci hravo priblížiť a doraziť ho,
pretože jediné, čo vnímal, bola Casey, ktorú kolísal v náručí,
a jeho vlastný hnev. Ale ostatní útočníci nevideli, čo sa dialo za
balvanom, a pokračovali v streľbe, zo skaly nebezpečne odlieta-
li úlomky a raz ho dokonca takmer zasiahli. Ale nepriblížili sa.

Toto všetko je moja chyba, pomyslel si Damian. Ja som ju
sem priviedol. Ja som ju zlákal toľkými peniazmi, ktoré nikdy
predtým za hľadaného človeka nedostala. Keby som jej ponú-
kol rozumnú sumu, nemala by problém odmietnuť a ísť si po
svojom, ale nechcel som riskovať, a tak som nebol rozumný.
A teraz...

Jej horúce telo mu malo napovedať, že žije, ale hnev mu tak
zakalil myseľ, že na také niečo ani nepomyslel. Zovrelo mu
hrdlo a s ťažkým vzdychom sa oddal sebaobviňovaniu a vôbec
si nevšimol, že ešte dýcha.

Prebral ho až poriadne hlasný ston, spôsobený ani nie tak
zranením, ako jeho silným zovretím. Natešene vykríkol a opa-
trne ju položil na zem. Zamrkala, ale oči neotvorila. Predsa
len bola nažive – nažive, ale možno čoskoro vykrváca.

Pomyslenie na to uvrhlo Damiana znova do paniky. Rých-
lo začal hľadať ranu, aby sa pokúsil zastaviť krvácanie. Ne-
prebrala sa, keď jej šmátral po tele, ale ledva sa dotkol jej hla-
vy, zastonala znova a doširoka otvorila oči – práve včas, aby
zastrelila muža plaziaceho sa za ním.

Damian sa rýchlo zvrtol a uvidel chlapa padajúceho tvárou
k zemi. Kým pozrel na Casey, znova stratila vedomie a z ruky
jej vypadol revolver, z ktorého hlavne sa ešte dymilo. Pohoto-
vo si ho zastrčil za pás a znova, tentoraz dôkladnejšie, jej pre-
hliadol hlavu.

V mieste tesne nad pravým spánkom mala asi tri palce dlhú
krvavú ranu po guľke, ktorá ju našťastie iba škrabla. Postih-
nuté miesto bolo úplne bez vlasov, ako keby ju niekto oskal-
poval. Aj špičku ucha mala čiernu od toľkej páľavy.

Rana naďalej krvácala, ale iba ľahko. Teraz ho najviac trápi-
lo pretrvávajúce bezvedomie. Rany do hlavy môžu postihnúť
človeka mnohými spôsobmi. Mal šťastie, že jeho samému ne-
dávne poranenie hlavy spôsobilo iba bolesti.

Musel ju dostať k nejakému lekárovi. A musel sa uistiť, že
ju cestou k nemu znova nezasiahnu, čo znamenalo najprv sa
postarať o zvyšných strelcov – či skôr o posledného. Počul už
len výstrely z jednej zbrane. Samozrejme, to ešte nič určitého
neznamenalo, mohli tam byť ešte ďalší. Keby našiel miesto,
kde nechali kone, mohol by presne zistiť ich počet. Podujal sa
na to, len čo Casey obviazal hlavu svojou šatkou.

Liezol pomedzi veľké skaly, miestami sa plazil po bruchu,
smerom k zátarasu. Myslel si, že kone budú za ním, ale keď sa
vyštveral na hromadu skál, nebolo po nich ani stopy. Pobral sa
naspäť.

Streľba pokračovala a smerovala na miesto, kde ho strelec
naposledy zazrel. Ale keď sa dostal k zátarasu, stíchla. Nemu-
selo to znamenať vôbec nič a zároveň to mohlo znamenať čo-
koľvek, ale aj tak sa ponáhľal ku Casey – lenže tá bola preč.

Dve telá tam stále ležali, Casey a ich zbrane už nie. Zmizol
aj jej kôň. Ale vedel, že by ho tam len tak nenechala. Nemala
na to žiadny dôvod, ak si nemyslela, že je mŕtvy. Aj to by si
určite overila – ak by si naňho spomenula. Práve takého po-
stihnutia sa pri jej zranení obával.

Počul o poraneniach hlavy, po ktorých postihnutý zabudol
na priateľov, na svoju rodinu, dokonca na všetko, čo prežil. Ak
prišla k vedomiu a odišla, čo iné si mal Damian myslieť? V tej-
to chvíli si ho už možno vôbec nepamätá.

Kapitola 33

Keď sa Casey prebrala, ležala prehodená cez sedlo na
akomsi koni, ktorý uháňal ako blázon a svojím tempom jej
spôsoboval neznesiteľnú bolesť, ktorá jej udierala do spánkov.
Prvé, čo ju napadlo, bolo, že by ju Damian mohol držať aspoň
v sede, nie v takejto nepríjemnej polohe. Už-už sa mu to chy-
stala povedať, keď si všimla, že noha pri jej hlave nie je jeho -
aspoň čižma na nej nie.

Johna Wescota zastrelila. Nebola si úplne istá, ale myslela
si, že zastrelila aj Peta Drummonda. Znamená to, že ju odvá-
ža Bucky, posledný z trojice? Ale prečo? Ak ju našiel, prečo iba
nedokončil prácu, na ktorú boli najatí?

Ak ťa to aspoň trochu poteší, Buckymu sa do toho príliš ne-
chcelo, keď videl, aké si mladé ucho a ako sme sa s tebou skama-
rátili.

Spomenula si na tie slová a odľahlo jej. Bucky ju nechcel
zabiť. Berie ju preč, aby nemusel – ak to bol Bucky a nie Jed
Paisley alebo niektorý z jeho chlapov.

Ale čo s ňou urobí Bucky? Pustí ju? Pochybovala o tom.

Prijal túto prácu, aj keď sa mu nepáčila. Nevedela si predsta-
viť, čo s ňou mieni urobiť. Ako by si s ním mala poradiť? Má
byť nahnevaná? Má mu vytrhať uši za to, že sa ju pokúsil za-
biť? Má apelovať na jeho svedomie? To by sa mohlo obrátiť
proti nej.

Bolesť ju bodala v hlave a pripomínala jej vážnosť situácie.
Upustila od pokusov určiť, aké je to s ňou zlé. Nechcela, aby
Bučky vedel, že sa už prebrala. Ale nemohlo to byť až také zlé,
pretože si pamätala všetko, čo sa stalo...

To je ono! Môže predstierať, že jej zranenie poškodilo pa-
mäť. Potom nebude mať dôvod, aby ju nepustil na slobodu,
ak si nespomenie ani na neho, ani na Culthers, ani nič iné.
Vyrieši jeho dilemu za neho. Presne tak, ak bude natoľko byst-
rý, že ho to samého napadne. Dúfala, že sa to podarí, ak sa
bude tváriť, že nevie ani to, prečo ju postrehli.

Len nech sa stihne dostať tam, kam ju odvláča skôr, ako mu
vyvráti obsah žalúdka na čižmu...

Z polohy dolu hlavou to vyzeralo, akoby mierili k nejakej
farme, skôr opustenej, pravdepodobne kúpenej za babku od
farmára, ktorý to tu vzdal a odsťahoval sa odtiaľto. Príjemné
miesto pre niekoho ako Bucky, skutočný domov – ak sa ne-
skrýval pred zákonom. Možno v ňom býval spolu so svojimi
dvoma zosnulými kamošmi. Samotný dom bol rozhodne do-
statočne veľký, aby v ňom pohodlne bývali všetci traja.

Ani sa nepresvedčil, či sa neprebrala. Zložil ju z koňa, pre-
hodil si ju cez plece a odniesol dnu. Len-len že nezastonala,
keď sa jej do brucha vrylo jeho kostnaté rameno. Potom ju
doslova hodil na zem ako vrece zemiakov. Možno sa zbytočne
nádejala. So svojou bezohľadnosťou k jej stavu zašiel priďale-
ko, ale aspoň mala dobrú príležitosť naoko sa prebrať rovno
pred ním – s nefalšovaným stonaním.

Otvorila prudko oči a skutočne videla Buckyho Alcotta.
Čupel vedľa nej a škúlil na krv, presakujúcu cez šatku, ktorú
mala obviazanú okolo hlavy. „Kto ste?"

„Neťahaj ma za nos, Kid. Poznáš ma veľmi dobre zo včera."

„Mýlite sa, pane. Nikdy sme sa nevideli."

„Tak prestaň, chlapče, nie som hlu –"

„Chlapče?" Prerušila ho útočným tónom. „Čo tým myslíte,
chlapče? Vari ste slepý? Som žena, ak ste si to nevšimli."

Zaškúlil na ňu, potom vyskočil na nohy a zaklial. „Pri všet-
kých čertoch, ženská! Krucinál, parom aby ťa vzal, čo robíš
v tých handrách? Vyzeráš v nich ako nejaký pätnásťročný fa-
gan, čo zdrhol z farmy!"

Pozrela na seba, ale jediné, čo si všimla, bola krv. Jej pre-
kvapenie bolo prirodzené a na okamih zabudla na úlohu, kto-
rú hrá. „Umieram, však? Toľko krvi –"

Skočil jej prudko do reči. „Nemysli si, že všetka tá krv je tvoja."

Spamätala sa včas, aby nevyšla zo svojej úlohy. „A čia je?"

„To teda neviem," klamal. „Mala si tie háby na sebe, keď
som ťa našiel."

Žartuje? Usúdila, že nie a vrátila sa k svojmu oblečeniu.
„Pokiaľ ide o toto pánsky vyzerajúce oblečenie, ani poriadne
neviem, prečo ho vlastne nosím. Asi preto, lebo veľa jazdím na
koni. Na pastviny si obliekam džínsy, určite."

„Hovoríš to, akoby si si nebola až taká istá."

Zachmúrila sa. „No, máte pravdu, nie som. Zdá sa, že mám
trocha ťažkosti vybaviť si určité veci. Dostala som nejaký liek?
To z neho mám také rozmazané spomienky? A prečo ma tak
príšerne bolí hlava?"

Zakašľal. „Ja – hm – myslím, že vás postrehli, slečna."

„Čo mi urobili?! Kto sa opovážil!"

„No tak, nerozčuľujte sa. Mali ste byť mŕtva. A pravda je aj
to, že som ten mord mal vykonať ja. Ale nie sám, aj s Johnom
a Petom sme –"

Bola nesmierne sklamaná, že sa priznal. Očividne ho ešte
nenapadlo pomyslieť na výhody jej straty pamäti. Ale hrala
ďalej. „To vy ste ma postrehli?"

„Nie, ja nie," zašomral tlmene. „Ale ako som povedal, mal
som."

„Prečo? Čo také zlé som vám mohla urobiť, aby ste ma –"
„Mne ste neurobili nič. Bol to iba džob, za ktorý mi zapla-
tili. Nič osobné, chápete."

Bože, priatelia majú skutočne rovnakú filozofiu na uľahče-
nie svojmu svedomiu. „Takže ma stále chcete zabiť? Je to tak?"

„Už by ste boli mŕtva, keby som to mal v úmysle. Priviedol
som vás sem, aby som vás presvedčil, nech sa zďaleka vyhýba-
te Culthersu, aby som vás nemusel zabiť."

„Kto je Culthers?"

„Kto? Azda čo – ale to je jedno. Ak to neviete, o to lepšie."

Konečne mu to došlo. Začala byť zvedavá.

„Viete, kto som?" spýtala sa ho. „Nedarí sa mi ani spome-
núť si, odkiaľ pochádzam. Dočerta, cítim sa taká bezmocná!"

Netváril sa, že mu je to ľúto, skôr naopak, očividne bol rád,
že to počuje. „Váš kôň má značku K.C. To je jeden ranč vo vý-
chodnom Texase. Možno by ste sa tam mohli popýtať, či vás
niekto nepozná."

Udivilo ju, že poznal ranč K.C, tu, tak ďaleko na západe.
Premýšľanie o tej značke bola z jeho strany vlastne príjemná
detektívna práca. A keďže sa o tom dokonca zmienil, zname-
nalo to, že ju možno skutočne nechá odísť.

„To je skvelý nápad. Nikdy by ma to nenapadlo. Ale – kde
vlastne je ten ranč?"

„Neďaleko Waca, aspoň myslím. Nikdy som tam nebol, iba
som o ňom počul. Je to poriadny kus cesty. Najľahšie sa tam
dostanete vlakom, ktorý ide na východ."

„Je tu niekde nablízku železnica?"

„Och, iste, a rád vás k nej dovediem," ubezpečil ju.

„To je od vás milé," odvetila. „Ale nemala by som najprv
navštíviť lekára?"

„Nuž, ja neviem. Ukážte, pozriem sa na to."

Strhol jej šatku z hlavy bez toho, aby mu to dovolila, a od-
hrnul jej vlasy z rany – boli už tvrdé od zaschnutej krvi. Čer-
stvá bolesť jej vtlačila do očí slzy, ale zaťala zuby a dovolila mu
chvíľu ohmatávať poranené miesto.

„Myslím, že jeden či dva štichy by tomu pomohli," pove-
dal. „Chcete, aby som vám to zašil?"

„Je to naozaj také hlboké?"

„Nuž, to nie, ale taký štich nikdy nie je na škodu."

Čerta starého nie je. „Zvládnem to, ďakujem. Ale možno
by sa zišlo vyčistiť to vodou? A v brašniach na sedle – mohla
by som tam mať čisté oblečenie, čo myslíte?"

Napokon bol veľmi ústretový. A skutočne ju vzal do San-
dersonu, rovno na železničnú stanicu, kde jej sám kúpil lístok.
Dúfala, že budú musieť čakať na vlak, takže bude mať dosta-
tok času, aby si premyslela, ako bude postupovať ďalej, ale až
také šťastie nemala. Vlak stál pristavený na nástupišti a on ju
odprevadil rovno k dverám vozňa. Prečo mala zrazu pocit, že
ju práve vyháňajú z mesta?

Rozlúčil sa s ňou radou. „Ak – teda keď sa vám vráti pamäť,
slečinka, urobte nám obom láskavosť a zabudnite na to, pre-
čo ste prišli do tejto časti štátu. Bola by to škoda, keby som
vás predsa len musel zabiť."

Bola by škoda, keby musela zabiť ona jeho. Nepriamo jej za-
chránil život – rozhodnutím ušetriť ho. Ale ona sa vráti. Jej
práca tu sa ešte zďaleka neskončila. Akurát sa pokúsi vyhnúť
Buckymu.

Kapitola 34

Ubehli celé dni odvtedy, čo videl Casey naposledy.
Damian sa veľmi rýchlo dostal do rozpoloženia, keď stačilo,
aby sa naňho niekto len krivo pozrel, a asi by tomu človeku na
mieste odtrhol hlavu. Nebol schopný zistiť, čo sa stalo Casey,
a to ho ubíjalo. Celý deň pátral v Sandersone a nakoniec si
uvedomil, že sa do mesta možno ani nedostala a odišla sama,
bez cudzej pomoci. Alebo ju našiel posledný útočník a odnie-
sol ju kamsi preč.

Ale prečo? Táto mučivá otázka ho nenechala spať celú tú
prvú noc. Odišla sama? Videla odchádzať posledného strelca
a pokúsila sa ísť za ním? Alebo to bolo naopak? Bolo jasné, že
obaja odišli, keďže našiel iba svojho koňa.

Ponáhľal sa späť do Sandersonu a ešte v ten večer priviedol
na miesto prepadu šerifa. Ale neboli schopní sledovať stopy po
koňoch: bolo ich tam príliš veľa a krížili sa s nimi ďalšie, tak-
že ich prenasledovanie sa čoskoro skončilo.

Šerif tvrdil, že nepozná ani jedného z mŕtvych mužov a po-
prel, že by čo i len tušil, kto mohol byť ten tretí. Damian ne-
vedel, či mu má veriť alebo nie, hoci sa ten chlap vykrúcal do-
statočne na to, aby mu Damian skôr neveril. No aj tak s tým
nemohol nič urobiť, kým nemal v rukách žiadny dôkaz.

A tak mu zostala iba jediná možnosť – konfrontovať sa
s tým, kto si tých pištoľníkov najal. Nepochyboval o tom, že
za to dostali zaplatené. Curruthers.

Za jeden a pol dňa sa vrátil do Culthersu, ani sa cestou ne-
zastavil na noc. Grošák aj on boli na smrť vyčerpaní, ale tak
veľmi sa bál o Casey, že na seba vôbec nedbal.

Do mesta dorazil uprostred noci a zamieril rovno do pen-
ziónu, v ktorom bývala Casey. Nie preto, že by si myslel, že by
ju tam možno mohol nájsť, ale pretože ho napadlo, že učiteľ-
ka pravdepodobne nebude Jackovou prívrženkyňou. Nejaký
hotelový zriadenec bol podľa neho omnoho menej dôvery-
hodný.

Nanešťastie, správkyňu bolo ťažké zobudiť a keď sa mu to
konečne podarilo, zlostne na neho vyletela a vonkoncom ho
nemienila pustiť dnu v takú neskorú hodinu. Musel jej rých-
lo vysvetliť, čo sa za posledné dni stalo, aby ju obmäkčil. Na-
koniec ho pozvala ďalej a pridelila mu voľnú izbu. Našťastie,
neznášala Jacka Curruthersa.

Hoci chcel Damian okamžite vyhľadať Curruthersa alebo
niektorého z jeho kamošov, bol na smrť uťahaný a musel si
najprv trocha pospať. Ale dal sa zobudiť na úsvite a správky-
ňa mu vyhovela. Rovnako mu dala mená všetkých mužov,
o ktorých vedela, že pracujú pre Jacka, a adresu jedného
z nich. Tam Damian zamieril najprv.

Elroy Bencher tak skoro ráno ešte hlboko spal, preto sa Da-
mian dostal do jeho domu veľmi ľahko. Ten chlap nechal do-
konca odomknuté dvere a väčšina okien bola otvorená. A bol
tam, našťastie, sám. Damian nechcel vyľakať žiadne ženy tým,
co mienil urobiť – vymlátiť z toho chlapa dušu, ak mu nepo-
vie, čo chce vedieť.

Domáca mu však zabudla povedať, aký je Elroy obor a Da-
mian si to vôbec nevšimol, keď ho naposledy videl. Vtedy sa

sústredil iba na Jacka. Ale všimol si to teraz, keď sa Elroy so
šomraním posadil na posteli po tom, ako mu pritisol chladnú
hlaveň pušky na líce, aby sa prebral.

„Veľmi sa nehýb, Elroy," varoval ho Damian. „Inak by sa
mohlo stať, že si nájdeš hlavu na druhom konci izby."

Elroy na neho zaškúlil. Slnko práve vychádzalo a v spálni,
situovanej na západ, nebolo ešte veľa svetla, takže jeho otázka
bola pochopiteľná.

„Kto, dopekla, si?"

„Hovorí ti niečo meno Damian Rutledge? Chcel som za-
tknúť tvojho šéfa, spomínaš si?"

„Ach, to si ty," zavrčal Elroy. „Nečakal som, že budeš taký
hlupák, aby si sa sem vrátil."

„A ja som nečakal, že vy budete natoľko hlúpi, aby ste sa mi
silou-mocou pokúsili zabrániť v tom. Tým ste sa istým spôso-
bom priznali k vine, všakže?"

„Neviem, o čom hovoríš," odvrkol agresívne Elroy.

„Určite vieš," nesúhlasil Damian. „Ale ak ti to musím po-
vedať po lopate, poviem ti to. Hovorím o tých troch mužoch,
ktorých ste poslali na mňa a na to decko, aby nás zastavili pri
návrate sem. Mimochodom, dvaja z nich sú mŕtvi."

Všimol si, ako sa mu pri tej poznámke silne napli mohut-
né svaly. Bolo to priznanie, ktoré potreboval. Ale Elroy sa roz-
hodol hrať na neviniatko.

„Zbláznil si sa. Napadli vás nejakí vandráci a ty za to viníš
pána Curruthersa? Myslíš, že jemu záleží na tom, kam idete
alebo čo robíte? Nemá žiadny dôvod, prečo by sa ťa mal bál.
Rutledge. Nie je ten, koho hľadáš."

„Nie? O tom sa teraz nebudeme baviť, Elroy, pretože jedi-
né, čo chcem od teba počuť, sú mená a adresy tých troch mu-
žov. Jeden je stále nažive a chcem ho dostať."

Elroy pohŕdavo odfrkol. „V tom ti nepomôžem, a nepo-
mohol by som ti, ani keby som mohol. Máš odvahu, len tak
mi vtrhnúť do domu. V našom meste máme zákony, vieš."

„Vážne? Takže aj šerifa má Jack vo vrecku?"

„Vypadni odtiaľto skôr, ako sa nazúrim," zavrčal naňho El-
roy. „Tak či tak zo mňa nič nedostaneš."

„Nesúhlasím," odvetil pokojne Damian. „Ty mi veru po-
vieš, čo chcem vedieť – po dobrom alebo po zlom."

„Fakt?" Elroy sa samoľúbo zaškľabil. „A ako ma chceš pri-
nútiť? Vystrelíš a hneď je tu šerif, ktorý ťa zavrie – či už si
zástupca vlády alebo nie. Tak ako ma prinútiš rozprávať, ty
krpáň?"

Damian vedel, že ho dráždi zámerne. Elroy sa ho snažil vy-
provokovať k súboju, mohol mu to vidieť na očiach. A hoci si
už poriadne dávno nevychutnal dobrý pästný súboj, v ktorom
nemusel brať ohľad na súperov rozbitý nos, tento by nemusel
vyhrať. Ale nech, dočerta. Hnev v ňom len tak vrel, potrebo-
val si ho na niekom vybiť a Elroy Bencher sľuboval dobrý zá-
pas, ktorý sa určite neskončí po prvom dobrom údere.

Damian oprel pušku o stôl pri posteli a povedal: „Začneme
takto, čo ty na to?"

Úžasné, ako sa mu päsťou vždy podarí trafiť. Elroyov nos
bol taký výrazný ako u väčšiny mužov, s ktorými sa bil – zlo-
mil ho jediným úderom. Ten obrovský chlap zavyl od bolesti,
z nosa sa mu okamžite pustila krv a stekala na obnaženú hruď.
Hneď nato sa vrhol na Damiana a pokúsil sa stiahnuť ho na
zem. Zo sedu to nebol príliš múdry ťah. Damian o krok ustú-
pil a Elroy sa celým telom natiahol na zemi pri jeho nohách.

Mal ho kopnúť, kým ležal na zemi, naozaj mal, ale zmy-
sel pre čestnosť mu to nedovolil. Ale dovoliť Elroyovi dostať
sa mu k nohám bola jedna z jeho najväčších chýb. Päste to-
ho chlapiska boli ako kováčske kladivá a do každého úderu
vložil neuveriteľné množstvo sily. Jeho rany dopadávali čoraz
častejšie.

Damianovi sa darilo držať vzpriamene vďaka silnej vôli, na-
priek úderom, ktoré dostával. Občas mu vyšla aj vlastná rana,
hoci sa zdalo, že nepôsobí veľa škody. Dlhý súboj? Začínal si
myslieť, že sa to nikdy neskončí. Ale mal šťastie.

Jedným úderom sa mu podarilo dolámať Elroyovi nie jed-
no, ale hneď dve rebrá na pravej strane. Ten začal ťažko dýchať
od bolesti. Od toho okamihu si tú stranu kryl pravačkou.
A buď tá bolesť ovplyvnila aj rany ľavačkou, alebo ju mal jed-
noducho slabšiu.

Po pár minútach bol Elroy znova na zemi a tentoraz Da-
mian neváhal ani chvíľu a kopal ho hlava-nehlava.

„Ak si nechceš počítať kopancami dolámané rebrá, povieš
mi, čo chcem vedieť."

Elroy neváhal.

Na farmu Buckyho Alcotta neďaleko Sandersonu DO-
razil Damian nasledujúci deň v podvečer. Aby tam bol čo naj-
rýchlejšie, spal cestou iba niekoľko hodín. Farmársky dom stál
necelú míľu za mestom, presne, ako mu Bencher povedal.

Možno ho Alcott spozná hneď, aj napriek modrinám na
tvári a opuchnutému oku, ktoré si odniesol zo včerajšej bitky
Ale Damianovi to bolo jedno.

Dym vychádzajúci z komína prezrádzal, že Alcott je doma,
a tak rovno prišiel k úzkej prednej verande, zoskočil z koňa
a prudko zabúchal na dvere. Ak ho Bucky videl prichádzať a vy
tiahol zbraň, pravdepodobne sa prestrelke nevyhnú. Damian ho
však nezabije skôr, kým mu neodpovie na všetky otázky.

Dvere sa otvorili. Stál v nich neozbrojený muž v stredných
rokoch, nie príliš vysokej, ale nesmierne chudej postavy. Mal
riedke hnedé vlasy a výrazné hnedé oči na vetrom ošľahanej
tvári. A krivé nohy, typické pre ľudí, ktorí strávili prevažnú
časť života v sedle.

Damiana nespoznal, aspoň nie hneď. Musel ho zastihnúť
pri varení, pretože mal prehodenú dlhú kuchársku zásteru,
fľakatú od mastných škvŕn, a na líci šmuhy od múky. Múkou
ušpinené ruky si práve utieral do spodnej časti zástery.

Čo však Bucky spoznal, bolo agresívne držanie pušky.
Zamračil sa. „Zaklopať niekomu na dvere so zbraňou v ruke
je nevychovanosť, pane. Také správanie budí zlý dojem.

„Nie v tomto prípade," odvetil Damian a hneď sa pre isto-
tu opýtal: „Si Bucky Alcott?"

Bucky prikývol, ale zamračil sa ešte viac. „My sa poznáme?"
spýtal sa.

Keďže si ma pred niekoľkými dňami chcel zabiť, vychádza
mi, že sa poznáme. Ale dosť bolo rečí, povedz mi, čo sa stalo
s tým dievčaťom skôr, ako som sa –"

„Počkať, počkať!" vykríkol Bucky. „Niekto vám dal zlý tip.
Nemám ani potuchy, o čom –"

Damian odstrčil muža nabok, ten zakopol o akúsi debnu,
plnú odpadkov a roztrhaných handier, ktorá stála pri dverách.
Vošiel dnu a zastal nad ním, rozhodnutý vysporiadať sa s kaž-
dým ďalším zapieraním, až kým z toho chlapa nedostane
pravdu.

„Hánky ma ešte teraz pália od toho, ako som vymlátil tvo-
je meno a adresu z Elroya Benchera," pošúchal si poranené
kĺby na prstoch. „Ver mi, že naozaj nechcem to isté urobiť aj
s tebou – ale urobím to, ak na tom trváš."

„Zadržte, pane." Bucky zodvihol ruky. „Nepoznám žiadne-
ho Elroya Benchera. Nech je to ktokoľvek, zdá sa, že vám kla-
mal, len aby ste ho nechali na pokoji. Popremýšľajte – prečo by
vám hovoril pravdu? Iba preto, lebo ste ho trocha zmlátili?"

Znelo to logicky, až príliš logicky a, parom aby to vzal, prí-
liš úprimne. Damian začal naozaj pochybovať. Tento neškod-
ne vyzerajúci muž v stredných rokoch a nájomný vrah? Ku-
chár a najatý zabijak?

Ten muž bol predsa farmár, preboha! Damian si všimol sto-
dolu, ktorá stála neďaleko domu, a pred ňou kŕdeľ sliepok,
malé chlieviky pre prasce, a hoci nikde nablízku nevidel polia
s obilím, bola to farma. A Bencher, ten bojachtivý smrad, mo-
hol nakoniec klamať, povedal hocičo, len aby ho už Damian
nechal – a jeho dolámané rebrá tiež – na pokoji.

Damian o krok ustúpil. Ak dostal nesprávnu adresu, a zdá
sa, že aj dostal, potom to s týmto mužom, zrejme nevinným,
skutočne prehnal.

Už-už sa mu chcel ospravedlniť, keď náhodou zablúdil po-
hladom vedľa Buckyho, na tú starú debnu s odpadom – a uvi-
del z nej trčať jednu nohavicu z denimových džínsov, zašpine-
nú od krvi. Visela cez okraj debny.

Caseyine denimové džínsy....

Okamžite zodvihol pušku a zamieril na Buckyho hlavu.
Zlosť z toho, ako ľahko sa dal napáliť, ním lomcovala tak sil-
no, že len s veľkým sebazaprením nestlačil spúšť a neodstrelil
toho klamára rovno na mieste.

„Medzi tými odpadkami, o ktoré si zakopol, je odhodené
jej oblečenie," povedal tomu krčiacemu sa mužovi. „Máš päť
sekúnd na to, aby si mi povedal, čo si s ňou, dopekla, urobil,
že si z nej stiahol nohavice. A potom mi presne povieš, kde je.
Ak ťa čo i len napadne znova mi klamať, zhniješ tu – mŕtvy.
Jedna..."

„Počkajte! Počkajte! Okej, pane, vzdávam sa. Nebude to pr-
vý raz, čo som nedokončil robotu, za ktorú mi zaplatili. A keď
pozriem na to, že som pri nej stratil dvoch dobrých kamará-
tov, necítim sa ani trochu povinný vrátiť tie špinavé peniaze."

„Dva..."

„Ja som z nej tie šaty nestrhol! Tristo hrmených, čo si mys-
líte, že som za chlapa?"
„Tri..."

„Prestaňte s tým odpočítavaním! Poviem vám všetko, čo
viem. Pomohol som jej, preboha. Nechcel som zabiť žiadne
mladé ucho, dokonca ani vtedy, keď som si myslel, že ona je
on. Nie som hyena, ženy v žiadnom prípade nezabíjam."

Damian nespúšťal pušku. „Ako si vlastne zistil, že je to
žena?" opýtal sa pochybovačné. „S tým sa len tak hocikomu
nezdôveruje."

„Čerta starého nie. Povedala mi to a poriadne ju nazlostilo,
keď som ju nazval chlapcom."
„Znovu klameš..."

„Neklamem, vravím vám! Bolo to presne tak. Dostala to do
hlavy. Tá rana nebola až taká strašná, ale spôsobila jej stratu
pamäti. Nevedela si vybaviť nič, hádam ani to, prečo sa pre-
zliekala za chlapca."

Damian si ťažko vzdychol, jeho podozrenie sa potvrdilo.
Pomaly spustil pušku. „Naozaj stratila pamäť?"

Bucky prikývol. „Aj ju to poriadne hnevalo. Ani sa neču​

dujem. Myslím, že ja by som sa zbláznil, keby som si nevedel
spomenúť ani na to, ako sa volám."
„Vravel si, že si jej pomohol. Ako?"

„Chcel som ju prehovoriť, aby odtiaľto odišla, preto som ju
sem vlastne priviedol. Ale keď som zistil, že nevie, prečo ju
postrelili, dal som jej nejaké čisté oblečenie, pomohol očistiť
ranu na hlave a naložil ju na vlak, smerujúci na východ."

„Čože?!" Damian neveril vlastným ušiam. „Prečo si to, do-
pekla, urobil?"

„Lebo tu nie je v bezpečí. A pretože chcela zistiť, kto je."

Damian bol znova pripravený toho chlapa zastreliť, tento-
raz za jeho hlúposť. „A ako zistí, kto je, keď nevie, kam má
tým prekliatym vlakom ísť a koho sa opýtať?"

„Došľaka, pane, neposlal som ju kamsi naslepo," ohradil sa
Bucky rozhorčene. „Je na ceste do Waca, na ranč K.C. Jej kôň
je odtiaľ, prinajmenšom tam bol aspoň označený. Napadlo
ma, že by si ju tam možno niekto pamätal, alebo aspoň toho
koňa, inak skvelý kus, namôjveru, a budú jej môcť povedať,
kto je."

Veľmi dobre. Ten muž nakoniec nebol až taký hlúpy, ale
predsa...

„Nenapadlo ťa, že by som to mohol urobiť ja? Napokon,
cestovali sme spolu."

„Pane, keď som pomyslel na to, čo za chlapi po vás idú, ani
ma nenapadlo, že budete nažive tak dlho, aby ste niekomu
pomohli. A nechcel som, aby sa tá mladá dáma zaplietla do
problémov, do ktorých ste pichli. Poslal som ju preč, nech hľa-
dá odpovede tam, kde by ich mohla nájsť a kde ju pri tom
nikto nezastreli. Dúfam, že keď sa jej vráti pamäť, bude natoľ-
ko rozumná, že sa sem nevráti."

Damian si vzdychol. Nebolo treba nadávať tomuto mužo-
vi, veď sa jej nakoniec pokúsil pomôcť. Nemohol vedieť, že
toho koňa má Casey od otca, nespomenula si na to ani ona
sama. Ktovie, od koho jej otec toho koňa kúpil, ani koľko mal
pred ňou majiteľov. Casey hľadala ihlu v kope sena.

Damianovi nezostávalo nič iné, len hľadať s ňou...

Bola to frustrujúca dilema. Má sa okamžite vybrať hľa-
dať Casey alebo najprv skoncovať s Curruthersom? Curru-
thers bol vzdialený iba deň cesty, zostávala už len konečná
konfrontácia. Ale v prípade Casey nevedel, ako dlho mu po-
trvá, kým ju dostihne.

Kam pôjde, keď sa dostane do Waca a nenájde tam žiadnu
pomoc? Pomyslí vôbec na to, aby sa vrátila do Sandersonu
a hľadala pravdu tu? Alebo s pamäťou stratila aj svoju schop-
nosť dedukcie?

Cestovný poriadok rozhodol za neho. Najbližší vlak sme-
rujúci na východ nevyrazí zo Sandersonu ďalšie štyri dni. Da-
mian mal dostatok času, aby mohol svoju záležitosť doviesť do
konca. Mohol si dokonca aj dopriať trocha viac spánku, kým
ráno zamieril na sever, do Culthersu.

Ten spánok bol však osudový. Mal ho radšej vynechať. Uká-
zalo sa, že čas bol dôležitejší, než si myslel. Ak by sa vrátil do
Culthersu len o pár hodín skôr, možno by dokázal zabrániť
prestrelke, do ktorej práve prišiel – a boju, ktorý nasledoval...

Vstúpiť do Barnetovho salónu v Cultherse v šatách, ktoré ma-
la na sebe, nebol dobrý nápad. A tak Casey vyčkala, kým Jack
spolu so svojím volebným štábom neodpochodoval okolo obe-
da zo salónu a nezamieril do reštaurácie na druhej strane ulice
Do reštaurácie vošla o niekoľko minút neskôr a sadla si
k vedľajšiemu stolu. Keď prichádzala, dvaja z nich si ju do-
konca obzreli, jeden ju hneď pustil z hlavy, ten druhý pohľa-
dom prejavil istý záujem. Ale priveľmi sa venovali žartom
a doberaním si najväčšieho člena skupiny kvôli jeho rozbité-
mu nosu a všeobecne úbohému stavu, aby jej venovali príliš
veľkú pozornosť.

Ten domlátený chlap musel byť Elroy Bencher, ten, ktorý
rád rozhadzuje päsťami. Žarty jeho kumpánov boli skutočne
namieste. Vyzeral, ako keby ho povláčil kôň a ešte niečo ďal-
šie. Nedokázala si predstaviť, že by nejaký človek dokázal na-
robiť toľko škody na takom chlapiskovi ako bol Bencher, ale
jedna jeho rozladená poznámka ju priviedla k zmene názoru.

„Naložil som mu prinajmenšom toľko, koľko som schytal.
Ani on nemá príliš peknú fasádu. Keby som nebol zakopol
a nezlomil si rebrá, už by nerobil problémy."

Casey priviedli jeho slová na myšlienku, že sa možno roz-
právajú o Damianovi...

Keď zastavila vlak, do ktorého ju Bucky posadil, čím po-
riadne napálila strojvodcu, vrátila sa rovno do Culthersu. Dú-
fala, že sem zamieri aj Damian. Naozaj tu bol, ako jej potvr-
dila učitelka Larissa. Vďaka bohu. Poriadne sa jej uľavilo, keď
zistila, že v ten deň, keď ich prepadli, nezomrel. Ale už zase
odišiel z Culthersu, vybral sa ju hľadať. Zdá sa, že sa minuli
iba o pár hodín.

Bola však presvedčená, že sa vráti. Zatiaľ sa rozhodla niečo
zistiť o Jackovi Curruthersovi. Jej plán – unáhlený a nie veľmi
uvážený, to musela uznať – bol pokúsiť sa bližšie spoznať to-
ho chlapa, ktorý tak nesmierne túži stať sa starostom, a to mohla najrýchlejšie dosiahnuť ako žena.

Za svoje oblečenie mohla ďakovať Larisse. Kúpila si učiteľ-
kine najnovšie neprešívané šaty z Východu, o ktorých Larissa
vyhlásila, že sú príliš luxusné pre tento kraj. Veľké množstvo
čipiek a volánov nebol jej štýl, ale vyhovoval jej zámeru vyze-
rať čo najodlišnejšie od chlapca.

Po niekoľkých minútach sa jej podarilo zachytiť Jackov po-
hľad a usmiala sa naňho. To stačilo, aby pritiahla jeho pozor-
nosť. Nebol ten typ muža, o ktorého sa dámy zaujímajú – prí-
liš malý, neslaný-nemastný a dvakrát starší ako ona. Žiadny
div, že stačil iba jeden zdržanlivý úsmev mladej ženy, aby sa
nechal zlákať a prišiel sa jej predstaviť.

„Vy ste v našom krásnom mestečku nová," povedal po tom,
ako sa rýchlo predstavil, a pritiahol si stoličku bez toho, aby
počkal na pozvanie. „Ste tu len na návšteve?"

Prikývla. Všimla si, že teraz už na ňu upierajú zrak aj všet-
ci jeho muži, čo nemala v úmysle. Dívalo sa na ňu príliš veľa
očí a prinajmenšom jeden pár musel vidieť podobnosť s Da-
mianovým spoločníkom.

„Ste mi akási povedomá," poznamenal Jack zamyslene.
V duchu zastonala. Nemyslela si, že to budú jeho oči, ktoré ju
spoznajú. „Žeby sme sa už niekde stretli?"

„Nuž, veľa cestujem, aspoň tu, v Texase. A vy?"

„Tiež."

„Nedávno som strávila nejaký čas v San Antoniu, bola som
aj vo Forth Worthe," povedala.

Pri zmienke o tých dvoch mestách sa zamračil. Vedela, že to
prehnala, keď spomenula mestá, ktorými Henry – alebo sám
Jack – prechádzal, a rýchlo dodala: „A vo Wacu. Teraz je z ne-
ho roztomilé mesto."

„Nuž, nezáleží na tom, či som vás už predtým niekde videl,
pretože som si istý, že sme sa nestretli. To by som si pamätal.
A vaše meno, madam?"

„Jane," bolo to to najjednoduchšie meno, ktoré ju v tej
chvíli napadlo. Priezvisko si vzala z koreničky, ktorá stála na
stole. „Peppersová."

„Kto má to potešenie robiť vám spoločnosť počas vašej prí-
tomnosti v našom meste?"

„Prosím?"

„Koho ste prišli navštíviť?" vysvetlil svoju otázku.

„Ach tak, Larissu Ameryovú. Určite ju poznáte, je jedinou uči-
teľkou v Cultherse. Chodili sme spolu do školy a strašne dlho
sme sa nevideli, takže ma napadlo, že by nebolo zlé navštíviť ju.

„Takže aj vy ste z Východu?" Znova sa zamračil. „Zvláštne,
ale váš prízvuk je zreteľne západný – texaský, aby som bol
presný."

„To si myslím! Narodila som sa tu a tu som aj vyrastala. Na
Východe som len študovala. Ale keď sme už pri tom, zdá sa,
že aj vy máte východný prízvuk. Ste v Texase nový?"

„Nehovorme o mne, slečna Peppersová. Vy ma zaujímate
oveľa viac."

Tie slová jej mali lichotiť, ale namiesto toho v duchu pre​

klínala svoj plán. Ukázalo sa, že to bol napokon skutočne zlý
nápad. Nebol taký hlúpy, aby sa dal tak ľahko obalamutiť, naj-
mä nie nejakou čerstvou známosťou. Dvaja muži od vedľaj-
šieho stola ju pozorovali ako jastraby. Práve hľadala vhodné
slová, ktorými by ospravedlnila svoj odchod, keď sa Jed po-
stavil, podišiel k Jackovi a pošepkal mu čosi do ucha.

Malý muž okamžite vyskočil na nohy a sypal vôkol seba na-
dávky. Casey sa nemusela pýtať prečo, bolo jej to jasné hneď,
keď sa na ňu zlostne zahľadel. Vstala. Automaticky siahla po
revolveri – ale ten nebol na svojom mieste.

Mala ho pri sebe, ale vo veľkej kabelke. Kúpila si ho hneď
po príchode do mesta, lebo jej puzdro vyprázdnil Bucky v ten
deň, keď ju odviedol preč. Puzdro v nej bolo takisto. Problém
bol, ako sa k nemu teraz dostať.

Ale ani nikto z tých šiestich mužov nemal v tej chvíli zbraň.
A navyše boli na verejnom mieste. V prítomnosti ďalších hos-
tí a zamestnancov – svedkov. Jack sa uchádza o verejný úrad
a neurobí takú hlúposť, aby ju zabil tu, pred očami iných ľu-
dí. Jeho štýlom bolo poslať svojich prisluhovačov, aby ju zabi-
li – presne tak, ako to vykonal Henry s Damianovým otcom.

Casey sa pokúsila vyhnúť konfrontácii. Napokon, Jack jej
nič neprezradil. Neutrpel žiadnu stratu. Šiesti chlapi síce vy-
zerali, že by ju najradšej na mieste uškrtili vlastnými rukami,
ale to predsa ešte neznamená, že sa má naozaj čoho báť.

„Myslím, že som stratila chuť na jedlo," povedala a načiah-
la sa po kabelku, ktorú mala položenú pri nohách.

Ktosi ju silno schmatol za rameno a zabránil jej dostať sa
k nej. „Akási ste nervózna, lady," povedal Jed. Bola to jeho ru-
ka a stále ju držala.

„Naozaj?" odvetila Casey. „A to som si myslela, že som iba
hladná, preto som sem zašla, že si tu dám niečo dobré pod
zub. Alebo máte nejaký zákon, ktorý tu zakazuje obedovať,
o ktorom neviem?"

„Prefíkaná –"

„To je ale zábava –"

Jack uťal poznámky svojich chlapov zasyčaním. „Viem
presne, o čo ti ide, dievča, a to je u mňa zločin."

Pozrel na Jeda a Casey nepotrebovala veľa dôvtipu, aby ten
pohľad pochopila. Jasne hovoril, aby sa Jed o ňu postaral
a tentoraz na to dohliadol osobne. Keď Casey pocítila na ra-
mene silnejšie zovretie, akoby sa ju chystali odvliecť, napadlo
ju, že bude lepšie, keď sa začne báť – a zmení taktiku.

Nečakala ani chvíľu. „Tak dobre, ktorý z vás si to so mnou
rozdá?" vyhŕkla.

„Rozdať si to s tebou?" pýtal sa Jed s prázdnym pohľadom.

„V spravodlivom súboji," ozrejmila svoje rozhodnutie Casey.

Elroy sa ironicky uškrnul. „Ja."

„V spravodlivej prestrelke," upresnila Casey. „Alebo ste tu
všetci príliš veľkí zbabelci?"

Ozval sa hurónsky smiech. Nakoniec ktosi povedal: „Mys-
lím, že nevie, s kým má tú česť."

„Och, som presvedčená, že to viem," odvetila pohŕdavo
Casey. „Útočiť od chrbta vám vyhovuje omnoho viac."

Po tej poznámke niekoľko tvárí sčervenalo. Potom pokojne
prehovoril ten, čo cmúľal akýsi cukrík: „Ja si to s ňou rozdám."

„Nie, ja," povedal dychtivo najmladší z nich. „Nechaj ma,
Jed. Nevadí mi, že zabijem ženskú – ak je to vôbec ženská,"
povedal a posmešne preletel očami po jej tele. Ale potom po-
kračoval so smiechom v hlase. „Napokon, veď to hádam hro-
bár zistí naisto, keď bude po všetkom, čo?"

„Tak sa poberte na ulicu," povedal Jack. „Nemám pri jedle
rád pach pušného prachu."

Kapitola 37

Zašli späť do salónu, kde sa po jedinom slove barman
zohol pod pult a začal naň vykladať zbrane. Ich zbrane. Takže
v skutočnosti nikdy neboli bez nich, iba ich nenosili pri sebe,
asi z politických dôvodov.

Rozhodli, že proti nej postavia Masona. Jedov mladší brat
trucovito špúlil ústa, že nevybrali jeho, a takmer schytal kvôli

svojim neprestajným sťažnostiam. Ale Jed nič neriskoval. Po-
stavil svojho najrýchlejšieho strelca.

Aj tak si všetci opásali svoje revolvery. Casey bola zvedavá,
do akej miery bude súboj čestný. Dokonca jej ponúkli zbraň.
Neprekvapilo by ju, keby v nej nemala ani jeden náboj. Sa-
mozrejme, odmietla a vytiahla svoju vlastnú.

Rada by sa prezliekla, ale nemyslela si, že by jej to dovolili,
keby o to požiadala. Vyzeralo to prinajmenšom... čudne, pás
s puzdrom pripnutý na prepychových šatách. Smiech, ktorý
svojím zjavom vyvolávala, ju neprekvapoval. Ani jeden z tých-
to mužov nečakal, že vie toho o zbraniach veľa. Očakávali jas-
nú krvavú porážku – jej porážku.

Keď vyšli znova von, Casey vykročila doprostred ulice a zo-
stala stáť.

Mason vyšiel zo salónu ako posledný. Bol to vysoký, štíhly
muž s čiernymi vlasmi, ktoré sa mu ťahali okolo hustej udr-
žiavanej brady až k úzkym ramenám. Vyšiel už bez kabáta, na-
priek zime, ktorá bola v ten chladný októbrový deň. Mal na
sebe vyšívanú hodvábnu vestu, ktorá ladila s jeho vychádzko-
vým oblekom. S dvojitým pásom okolo bokov vyzeral práve
tak nezvyčajne, ako vyzerala ona. Dve nesúrodé postavy v jed-
nom okamihu a na jednom mieste.

Ulica sa okamžite vyprázdnila, akoby miestni ľudia vedeli,
čo bude nasledovať. Stačilo, keď videli ozbrojenú Jackovu
bandu, a všetko im bolo jasné. Casey myslela na to, koľko krvi
sa už prelialo mimo Barnetovho salónu odvtedy, čo Jack pri-
šiel do Culthersu.

Otec by ju zbil ako hada, keby sa o tomto niekedy dozve-
del. Chytať banditov bola jedna vec. Chandos ju kedysi dáv-
no učil o momente prekvapenia a svoje vedomosti skutočne
dobre zužitkovala pri práci nájomného stopára. Nedala ban-
ditom žiadnu šancu a aj keď sa o niečo nekalé pokúsili, skôr,
ako by sa im čokoľvek podarilo, mala revolver dávno v ruke
a bola pánom situácie.

Stáť niekomu zoči-voči a dať mu príležitosť tasiť zbraň bo-
lo niečo úplne iné. Tasila rýchlo. Aj mušku mala veľmi pres-
nú. Ale aj tak vedela, že teraz bude najdôležitejšie správne na​

časovanie, a to ju rozrušovalo. Navyše, Bucky a jeho priatelia
vraveli, že Mason je čertovsky rýchly...

Začali sa jej naozaj potiť dlane. Navrhnúť tento súboj bolo
z jej strany skutočne hlúpe. Mohol ju napadnúť nejaký iný
spôsob, ako sa dostať z reštaurácie živá a zdravá – keby mala viac
času na premýšľanie. Mohla dokonca začať vrieskať, hrať sa na
ženu, ktorej sa vyhrážajú. Niekto by ju možno bránil – a tiež by
sa nechal zabiť. Nie... ale dočerta, mala pocit, že zomrie.

Mason vyzeral nadovšetko pokojne. Ten bol zvyknutý na
takéto súboje. Ani Casey nevyzerala nervózne, na druhej stra-
ne sa však zo všetkých síl snažila nedať najavo svoje pocity.
V skutočnosti ešte nikdy v živote nebola taká nervózna.

Dívala sa Masonovi do očí. Boli chladné a nezúčastnené.
Zabíjanie ľudí mu neprekážalo, ani sa mu nepriečilo zabiť ju.
Také niečo si vyžadovalo určitý druh človeka, ktorý vôbec
nemala záujem spoznať. Vtom sa to stalo, tak rýchlo, že už
nemala čas premýšľať. Zareagovala tak prirodzene, ako ju to
naučili.

Musela uznať, že ju to naučili dobre. Zostala stáť. Mason
padal k zemi. Tak ju to prekvapilo, že si ani nevšimla, ako
Jethro vyťahuje zbraň.

Po jej ľavici zapraskala puška. Jethro dostal zásah do ruky,
v ktorej držal revolver. Začal vrieskať. Ostatní okamžite tasili
zbrane a vrhli sa do protiútoku.

Casey sa hodila na zem, prevalila sa nabok a znova vystreli-
la. V tej chvíli ďalšie guľky prešpikovali ulicu a priestranstvo
pred salónom, čo všetkých prinútilo utekať do úkrytu. Vý-
strely nedopadli blízko miesta, kde ležala Casey. Ani nevidela,
odkiaľ prichádzajú, ale očividne bol v tomto meste ešte niekto
ďalší, komu sa nepáčilo, že sa Jed so svojimi chlapmi spolčil
proti akejsi žene.

Nemienila zostať ležať na otvorenom priestranstve v záhy-
boch tých volánikových šiat a koledovať si o guľku. Našťastie,
výstrely z pušky jej dávali dostatočnú možnosť vstať a utiecť
späť do reštaurácie. Nezaváhala ani na chvíľu. V okamihu, keď
sa zvnútra postavila ku dverám, uvidela Damiana, ako sa na
ňu zúrivo mračí.

„Teraz nie," povedala. Vedela, že už sa nevie dočkať, kedy sa
na ňu vrhne, taká očividná bola jeho zlosť.

Vedľa nich sa rozbilo okno, a to ho nateraz presvedčilo.
Okamžite sa presunul k nemu a znova začal strieľať. Teraz, keď
mala šancu pozrieť sa na tú scénu vonku, videla, že Elroy Ben-
cher sa nestihol ukryť včas, asi ho spomalili polámané rebrá.
Dostal guľku do kolena a teraz nepríčetne mrmlal skrútený do
klbka na verande salóna.

Candiman ležal na schodoch. Zdalo sa, že je mŕtvy. Mason
ležal na ulici, nehýbal sa. Či bol mŕtvy alebo nie, to Casey
v tejto chvíli netrápilo. Ostatným trom sa podarilo dostať do
salónu a najmenej jeden strieľal spoza dverí.

„Mám tomu rozumieť tak, že sa ti vrátila pamäť?" spýtal sa
Damian medzi výstrelmi.

„Nikdy som ju nestratila."

Ironicky odfrkol. „Tak čo si to potom tam vonku vyvá-
dzala?"

Takže s tým svojím kázaním nepočká! „Neprecenila som
svoje schopnosti, ako si určite myslíš. Iba ma napadlo, že kým
sa tu ukážeš, nebudem nečinne čakať a zabijem čas aspoň tým,
že sa pokúsim z Jacka čo-to vytiahnuť. Muži sú známi tým, že
v prítomnosti ženy sú omnoho otvorenejší, a ja v týchto ša-
tách vyzerám úplne inak."

„Ty si si naozaj myslela, že ťa nespoznajú?" Nedôverčivo na
ňu pozrel.

Najradšej by sa prepadla od hanby, ale vzchopila sa. „Nuž,
v ten deň, keď si sa prvý raz stretol s Jackom, si ma vôbec ne-
všímali. Oznámil si, že zatýkaš ich živiteľa a každé oko v saló-
ne spočinulo na tebe. Mňa brali iba ako bezvýznamného so-
pliaka, ktorý sa náhodou ocitol po tvojom boku. Máš pravdu,
skutočne som si myslela, že ma nespoznajú, a ani ma nespo-
znali – aspoň nie hneď. Zvyšok si vieš predstaviť aj sám. Jac-
kovi došlo, že som sa pokúšala niečo z neho vytiahnuť, a po-
riadne ho to dopálilo."

Nepovedal k tomu nič – v tejto chvíli. Ale po vypálení ďal-
ších dvoch nábojov na ňu pozrel znova. „Len tak mimocho-
dom, vyzeráš v tých šatách veľmi dobre," poznamenal.

Tentoraz pohŕdavo odfrkla Casey. „Poklona! Máš rád hlúpe
poklony?"

„Prosím? Robím ti kompliment a ty mi za to nadávaš?"

„Nie, cítim sa ako korunovaný hlupák, preto ti nadávam.
A len tak náhodou, nemal by si zopár zvyšných nábojov?" spý-
tala sa, keď nabila svoj posledný.

Zo zadnej časti reštaurácie k nej prikĺzla škatuľka nábojov,
pozornosť od vyľakaného kuchára. Vlastnú zbraň jej posunul
Damian. Nuž, to už je niečo, s toľkou muníciou začala po-
mýšľať na rýchly a úspešný koniec.

„Možno by sa jeden z nás mal pokúsiť dostať sa do salónu
zozadu," navrhla Damianovi, keď vložila svoju zbraň aj s ná-
bojmi do kabelky, ktorú mala prehodenú cez plece, aby ju
mala poruke, ale aby jej pritom nezavadzala. „Skôr, než ich
napadne odtiaľ odísť."

„Jeden z nás, to akože ty? Na to zabudni. Už ťa nemienim
stratiť z očí, takže zabudni aj na to, že tam pôjdem ja. Dočer-
ta, kde je šerif, keď ho človek potrebuje?"

„Asi išiel na ryby. Ale oni si nerobia ťažkú hlavu z nejakej
prestrelky, takže by som povedala, že keby bol tu, strieľal by
s nimi. A to je presne to isté, ako keď tu nie je."

„To je otázne."

„Prečo?"

„Pretože som práve videl, ako jeden z nich prebehol uličkou
vedľa salónu. Vyzerá to, že odchádzajú."

Casey znova nakukla cez ulicu. Vystrelila ďalšiu ranu, ale
nikto neopätoval streľbu.

„Iba jedného?" zamračila sa.

„Sotva som si ho všimol. Ostatní dvaja už mohli prebeh-
núť."

Casey prikývla. „Nepôjdem von, aby som sa presvedčila.
Čo keby sme aj my vyšli zozadu a pokúsili sa odrezať ich od
stajne?"

„S tým súhlasím. Poďme."

Stajňa stála necelé dva bloky od nich. Keďže za domami už
nebola žiadna ulica, zostávalo im preskočiť niekoľko plotov.
Damianovi to nerobilo žiadne problémy, Casey pritom pre​

niesol cez každú prekážku, ktorá sa im postavila do cesty a po
prvej takejto nežiadanej pomoci sa už neunúvala sťažovať. Ak
chce nosiť šaty, povedal jej, potom by sa s ňou malo patrične
aj zaobchádzať.

Toľká pozornosť od človeka, ktorý bol stále nahnevaný
kvôli tomu, že ju hneď po príchode do mesta našiel uprostred
prestrelky. Ale nebola až taká hlúpa, aby sa s ním hádala – as-
poň nie teraz. Neskôr mu určite nezabudne pripomenúť, že
nie šaty robia človeka, ale jeho schopnosti. Vari neodišla z do-
mu práve preto, aby to dokázala?

Stajňu mali našťastie na svojej strane ulice. Jej zadná časť
bola oddelená ohradou od cvičiska pre kone, ale stále bolo
ľahšie dostať sa dnu tadiaľto bez toho, aby padli rovno do ra-
ny. V prípade, že tam už Jack s bratmi Paisleyovcami prišli –
a ak toto bol ich cieľ. Na prvý pohľad sa však zdalo, že sa zmý-
lili. Majiteľ stajne stál neďaleko koryta a pomaly doňho há-
dzal seno.

Ale pri dôkladnejšom pohľade vyzeral ten muž nervózne,
príliš nervózne vzhľadom na to, že nevedel, prečo sa tam ob-
javili. Možno by mali vytiahnuť zbrane a odistiť kohútiky, ale
nemieriť na neho...

Casey sa pokúsila chytiť Damiana za rameno, aby mu za-
bránila ísť ďalej, ale ten bol príliš ďaleko pred ňou. A skôr, ako
ho mohla varovať, vrhla sa naňho a obaja sa prudko zvalili na
zem – práve vo chvíli, keď sa ozval výstrel.

Majiteľ stajne vybehol s krikom von doširoka otvorenou
prednou bránou. Damian sa prevalil na ľavú stranu a hneď vy-
strelil, naslepo, lebo ešte pred sebou nemal žiadny viditeľný
terč. Nanešťastie, presne v tej istej chvíli sa Casey prevalila
opačným smerom – rovno do rúk Jacka Curruthersa.

Hlaveň revolvera jej pritlačil ku krku a zasipel jej do ucha:
„Odhoď to."

Odhodiť zbraň bolo proti všetkým jej pudom, ale teraz ne-
dokázala pomyslieť na iný spôsob, ako si ju nechať a zostať
pritom nažive. Odhodila ju a Jack jej bezcitne pomohol po-
staviť sa na nohy. Na takého krpca mal viac sily, než by človek
čakal.

„Ustúp, Rutledge, lebo inak to táto slečinka schytá," varo-
val Damiana. „Vezmeme si ju pre istotu so sebou. Pohneš sa
a zomrie – jednoduché ako facka."

Damian z nich nespúšťal oči, pravdepodobne sa snažil vy-
myslieť spôsob, ako zastreliť Jacka a pritom nezasiahnuť ju.
Ale nebolo to možné, lebo bola o trocha vyššia než terč, kto-
rý sa navyše celým telom skryl za ňu. Chcela sa spustiť znova
na zem, aby Damian mohol trafiť, ale v tej chvíli sa vynorili
bratia Paisleyovci. Jed mieril rovno na Damiana a ona ne-
chcela nič riskovať.

Damian bol bezmocný, ak jej chcel zachrániť život, a oni to
dobre vedeli. Ani ho nevyzvali, aby odhodil zbraň, takí si bo-
li istí, že sa im nepostaví na odpor. Nepriečil sa.

Odišla odtiaľ v Jackovom sedle, Jack sedel za ňou s revolve-
rom stále pritlačeným k jej krku. V tej chvíli to vonkoncom
nevyzeralo sľubne – pre ňu v každom prípade. Bola zvedavá
kedy sa Jack rozhodne, že ju už nepotrebuje a stlačí spúšť.

Kapitola 38

Ten malý zrub musel byť akýmsi stálym úkrytom, preto-
že sa cestou k nemu nikde nezastavili. Aspoň Casey si to po-
myslela, keď ju odviedli dnu a strčili do rohu. Na prvý pohľad
vyzeral neobývaný; podlahu i celé vybavenie pokrývala hrubá
vrstva prachu. Ale čoskoro videla, že je dobre zásobený potra-
vinami v konzervách, ktoré boli schované pod doskami v pod-
lahe. Okrem nich boli v tomto tajnom sklade aj čisté prestie-
radlá a malá debna so zbraňami a muníciou.

Žeby si to tu pripravili pre prípad, keď sa treba ukryť pred
prenasledovaním? Vyzeralo to na miesto, ktoré Jed pri svojej
špinavej práci pravidelne využíval, ale Jack?

Casey sedela mlčky v rohu, ale už sa necítila taká skleslá
a skľúčená, ako cestou sem. Trmácali sa sem takmer štyri ho-
diny a keď si konečne uvedomila, že stále má cez plece preho​

denú kabelku, ktorú si zaopatrila v meste, jej pohľad na situá-
ciu sa zmenil.

Tých chlapov ani trochu netrápila jej taška, vôbec ich ne-
napadlo, aby jej ju vzali, pretože už ju raz prehľadali – vtedy
v salóne – a našli v nej iba jeden revolver – ten, ktorý necha-
la na Jackov príkaz v stajni. Netušili, že medzi salónom a staj-
ňou sa k nej dostal ešte jeden, ktorý mala stále pri sebe.

Musela vyčkať na vhodnú chvíľu, keď prestanú na ňu dávať
taký pozor. A to by malo byť už čoskoro, čas na večeru sa blížil.

Vonkoncom ju nepotešilo, keď počula, ako Jed prikázal
svojmu bratovi: „Nespúšťaj z nej oči."

Jethro si práve preväzoval neustále krvácajúcu ruku tým
istým zakrvaveným zdrapom látky, takže kyslý pohľad, ktorý
vrhol na Jeda, bol pochopiteľný. „Stále neviem, prečo si toho
chlapa jednoducho nezabil, kým si mohol. Nemusel by si sa
trápiť tým, že ťa bude prenasledovať, ani by sme nemuseli so
sebou ťahať túto ženskú."

„Idiot, predsa nezabiješ zástupcu vlády, aspoň nie v meste,
plnom očitých svedkov, ak nechceš, aby ti ich na dvere zaklo-
palo ďalších tridsať," odpovedal mu ostro Jed. „Keď niekto-
rého z nich zabiješ, ostatní to berú príliš osobne. Môžeš sa
rovno považovať za mŕtveho."

„Nemyslím si, že je to skutočný zástupca," povedal unave-
ným hlasom Jack. Nebol zvyknutý na takú rýchlu a náročnú
jazdu, ktorú mali práve za sebou. „Pochádza z vysokej new-
yorskej spoločnosti a je nesmierne bohatý. Je absurdné, aby sa
niekto taký stal mužom zákona."

„O tom sme už hovorili, Jack. Mohol dostať odznak práve
preto, aby nás vyhľadal a zatkol. Takže či už to bola lož, ktorá
sa mu hodila, alebo pravda, nemienim riskovať. Ak ho chceš
mŕtveho, zabi ho tu, bez svedkov. Dúfam, že sa ukáže a skon-
číme to."

Casey sa náramne páčilo, ako ľahko ju preradili do kategó-
ne „žiadni svedkovia". Samozrejme, znamenalo to, že keď ju
už nebudú potrebovať ako štít proti Damianovi, naložia s ňou
rovnako, ako majú v úmysle naložiť s ním. Nemienila ich ne-
chať zájsť až tak ďaleko. Ale aj tak bolo zábavné, že iba vďaka

malému klamstvu o zástupcovi vlády dnes Damiana v tej staj-
ni nezabili. Prečo by ich však vyvádzala z omylu?

Neušiel jej význam Jackových slov. Vedel, že Damian je
z Východu a z bohatej spoločnosti, hoci o ničom takom sa
pred ním nezmienil, a to jednoznačne potvrdilo, že buď bol
Jack v skutočnosti Henry a poznal Damiana osobne, alebo
Henry sa len nedávno zdôveril svojmu bratovi. Dala by krk na
to, že pravdivá je prvá možnosť, až na jednu malú nejasnosť.
Jack sa skutočne nezhodoval so všetkým, čo počula o Hen-
rym. Ľudia sa dokážu zmeniť, pomyslela si, ale až tak veľmi?

Rozhodla sa zistiť pravdu. Napokon, Jack nemal dôvod
držať sa v tejto chvíli svojho originálneho príbehu. Bol znova
na úteku. Bude si to vyžadovať nejaké ďalšie za vlasy pritiah-
nuté ospravedlnenia, ktorými vysvetlí dnešné dianie na ulici,
čo znamená, že na miesto starostu Culthersu môže zabudnúť.
A pretože ju má v úmysle zabiť ešte predtým, ako sa všetko
skončí, už si nemusí nechávať svoje tajomstvá pre seba.

Bez váhania sa spýtala: „Ktorý ste vy Curruthers? Ste Jack –
alebo Henry?"

Pozrel na ňu a uštipačne odvetil: „Myslel by som si, že bu-
deš dosť vystrašená na to, aby si držala jazyk za zubami, sle-
činka. Mimochodom, prečo sa niekto ako ty zahadzuje s hen-
tým Východniarom?"

„Veľmi rada odpoviem na vaše otázky, len čo vy odpoviete
na moje."

Pohŕdavo odfrkol, ale potom ľahkovážne pokrčil plecami.
„Chceš uspokojiť svoju chorobnú zvedavosť? Tak dobre, Hen-
ry je mŕtvy. Už asi rok."

Takú odpoveď Casey skutočne nečakala. Myslel to obrazne
alebo doslovne? Ale skôr, ako ho požiadala o upresnenie, na-
padlo ju niečo iné, omnoho príhodnejšie."

„Zabili ste ho vy, je tak?"

Znova mykol plecami. „Dalo by sa to tak povedať. Vybral
som sa domov na návštevu, myslel som si, že je načase po všet-
kých tých rokoch. Pohádali sme sa, trochu sme sa pobili, on
sa potkol a udrel sa do hlavy. Bola to nešťastná náhoda, ale
príliš ma to netrápi."

„A vy ste to nikomu nepovedali, však?"

„Načo? Aby ma obvinili, že som ho zabil? Ani náhodou.
Okrem toho, starý Henry nikomu nechýbal," dodal Jack so
samoľúbym úsmevom.

Jeho domýšľavý pohľad jej urobil jasno vo všetkom. „Pred-
stierali ste, že ste Henry, dokonca aj v jeho práci."

Jack sa rozrehotal. „Prečo nie? Nevyznám sa príliš v číslach,
ale viem z nich pre seba vytĺcť všetko, čo sa dá. A keď som tam
už raz bol... Bolo veľmi ľahké môj výlet výhodne využiť. Tá
spoločnosť vôbec nevyzerala na to, že by si nemohla dovoliť
pár malých strát. Starý Rutledge si už nahanobil majetok. Ten
hlupák nemal strkať nos do účtovných kníh. Keď začal snoriť
v záznamoch a dožadovať sa vysvetlení, pripravoval som sa na
rýchly útek z mesta."

„Prečo ste teda neodišli, keď ste to už plánovali? Prečo ste
ho najprv zabili?"

„Pretože niektoré jeho otázky boli príliš osobné. Je ľahké pred-
stierať slabocha, akým bol môj brat, ťažšie je snažiť sa o opak. Ale
asi som v tom nebol až taký dobrý," skonštatoval pobavene.

„Čo to znamená?"

„To znamená, že Rutledge bol ku mne podozrievavý, asi
preto, že som sa mu dostatočne nepchal do zadku a nezohý-
nal pred ním chrbát tak, ako to robil môj brat," odvetil Jack
posmešne. „Pretože o mne pochyboval, nebolo by pre neho
ťažké opýtať sa mojej tety a zistiť, že som Henryho brat-dvoj-
ča, ktorý nedávno prišiel do mesta na návštevu."

„To by nebolo ťažké pre nikoho," poznamenala.

„Áno, ale iba jemu bolo na Henrym niečo podozrivé. Pre-
čo by sa niekto iný vypytoval na dvojča? Nemali by na to
žiadny dôvod, alebo áno? Nie, plán bol taký, že Henryho ob-
vinia a budú hľadať jeho, nie mňa. Preto musel starec zomrieť,
aby nikto o ničom nepochyboval. Bolo by to vyšlo, keby Rut-
ledgeov syn tak veľmi netúžil po pomste."

,,Po pomste?" spýtala sa. „A čo takto iba po spravodlivosti?
Tomu človeku ste zabili otca. Niektorí ľudia nad tým možno
mávnu rukou a pomyslia si, že už s tým nemôžu nič urobiť,
ale niektorí nie."

„Bolo to narafičené tak, aby to vyzeralo, že si vzal život
sám!" posťažoval sa Jack. „Tak sa to malo skončiť a k žiadne-
mu prekliatemu prenasledovaniu nemalo vôbec dôjsť."

„A čo keď niekto pozná obeť natoľko dobre, že vie, že by
nikdy nespáchala samovraždu? Ale myslím, že s tým ste nepo-
čítali, všakže? Len tak mimochodom, prečo ste ho nezabili
sám, ale najali ste si na to niekoho iného? Iba preto, že Hen-
ry by to nikdy neurobil?"

„Presne tak," povedal Jack a opäť pokrčil ramenami. „Ale
svoje zohral aj fakt, že starý Rutledge, rovnako ako aj jeho syn,
bol veľmi mohutný. Narafičiť samovraždu s takou horou mäsa
si vyžadovalo poriadnu silu, sám by som to nezvládol. A teraz
ste na rade vy. Aký máte dôvod, že ste sa pripojili k Rutled-
geovi, okrem toho, že mu zohrievate posteľ?"

Je na zlosť, koľko chlapov okamžite dôjde k takémuto zá-
veru. Nepripustia, že by niektoré ženy mohli byť schopné aj
iných činností, ako varenia, rodenia detí a zohrievania poste-
le. A pritom by niektoré ženy vedeli robiť presne to, čo muži,
možno aj lepšie. Nedokázali to akceptovať, a už vôbec nedo-
volili ženám, aby to dokázali.

Caseyina nevraživosť ju dohnala k poznámke: „Odrovnala
som vášho najrýchlejšieho pištoľníka, možno vám to dôjde, či
nie? To ja som vás vystopovala, Jack. Ponúkli mi za to sluš-
ných desaťtisíc dolárov. Ale dokázal by to aj hocikto iný s po-
lovicou mojich stopárskych skúseností. Nezahladili ste po sebe
stopy bohvieako dobre, Jack."

Jej úsilie uraziť ho viedlo k očakávanému zachmúreniu.
„Možno ťa napokon nezabijem, slečinka. Možno si ťa na chví-
ľu nechám, aby som ťa využil na to, v čom si naozaj dobrá.

„Skús sa ku mne priblížiť a ukážem ti, ako sa Komančovia
vyrovnávajú s naničhodníkmi," odsekla mu. „Nemáš veľa vla-
sov, takže by to mohlo poriadne bolieť."

Tvár mu očervenela od zlosti a nenávistne privrel oči. Jeho
hnev mal sčasti na rováši Jed, ktorý sa nezdržal a vybuchol do
smiechu.

„Čo tým, dočerta, myslela?" opýtal sa naliehavo svojho po-
skoka.

„Podľa toho, čo hovorí, Jack, mám taký dojem, že stihla čo-
si pochytiť od nejakého Indiána. Vždy boli najlepšími stopár-
mi. Takže s tým skalpovaním to pravdepodobne myslí smrteľ-
ne vážne." Jed sa znova rozosmial. „Neprekvapilo by ma, keby
dokázala stiahnuť niekoho z kože rýchlejšie, než si odpľuješ."

„Potrebujem doktora, Jed," prerušil ich v tej chvíli kvílivým
hlasom Jethro. „Ruka mi neprestane krvácať a začína sa mi
motať hlava."

„Ľahni si, Jeth a oddýchni si," povedal mu brat s očividne
malým záujmom o jeho utrpenie. „Zobudím ťa neskôr, na tre-
tiu hliadku."

„Rozložte oheň a ja mu to krvácanie zastavím," ponúkla sa
Casey.

Jethro zbledol, ale Jed sa znova rozosmial. „Pozrimeže, tá
má jednoznačne za sebou indiánsku výchovu."

Pokrčila ľahostajne plecami. Ponúkla sa iba preto, aby tomu
chlapovi spôsobila poriadnu bolesť. Nevyzeral na to, že by jej
zniesol príliš veľa. Možno by to neprežil, a mať o jeden pár
očí, ktoré sledujú každý jej pohyb, menej, bolo presne to, čo
potrebovala, ak sa chcela odtiaľto dostať prinajmenšom živá.

Rýchlo sa stmievalo. Jethro ležal na holom matraci –
v izbe ich bolo niekoľko, boli opreté o steny. Nedokázal za-
spať, hoci sa o to pokúšal, neznesiteľná bolesť v ruke mu to
nedovolila.

Jack sedel za jediným stolom v celom zrube, ktorý mal iba
jednu miestnosť. Nespúšťal oči z Casey, kým Jed ležérne roz-
ložil oheň a otvoril zopár konzerv. Tie zjavne jedával studené,
pretože keď nejakú otvoril, podal ju bez slova Jackovi. Ten ju
však teraz odmietol.

Casey neponúkli žiadne jedlo. Bola aj tak príliš napätá, aby
dokázala niečo zjesť, takže si ich nešetrné správanie takmer ne​

všimla. Napokon, načo zbytočne kŕmiť niekoho, koho máte
v úmysle zabiť?

Stále vyčkávala na vhodnú chvíľu, hoci jej veľa iného ani
nezostávalo. Uvažovala nad tým, že si zloží pás s prázdnym
puzdrom a jeho odloženie použije ako výhovorku pre otvore-
nie kabelky, čím sa dostane k druhému revolveru, schované-
mu v nej. Malo to však jeden háčik, musela by okamžite
konať. Inými slovami, musela by hneď vytiahnuť zbraň a za-
čať strieľať.

Vedeli, či skôr mysleli si, že nemá v taške už nič, takže ne-
bol dôvod, prečo by sa v nej hrabala. Ale potrebovala aspoň
pár sekúnd, aby skontrolovala, koľko nábojov zostalo v revol-
veri. Vyčítala si, že to nezistila predtým, ako si ho dala do ka-
belky, a nemohla si ani za svet spomenúť, koľko nábojov jej
zostalo po poslednom výstrele.

Ak má revolver prázdny zásobník, zabijú ju naozaj rýchlo,
bez ohľadu na to, o čo sa pokúsi. Ak v ňom zostal iba jeden
alebo dva náboje, bude sa musieť presvedčivo vyhrážať, aby jej
traja chlapi uverili a vyhla sa použitiu skromnej munície. Ale
ak jej zostali aspoň tri náboje, v čo pevne dúfala, potom ne-
bude mať žiadny problém strieľať, ak sa odmietnu vzdať. Pri-
praví sa na všetky tri možnosti.

Ale musela niečo podniknúť veľmi rýchlo. Obávala sa, že
Damian sa objaví každú chvíľu, presne tak, ako dúfali. A ak by
mali podozrenie, že je už nablízku, mohli by ju použiť – a ur-
čite ju aj použijú – aby ho vylákali do otvoreného priestoru,
kde by ho mohli ľahko zabiť. A možno bol už skutočne blízko.

Aj keď nevidel, ktorým smerom vyrazili z mesta, s tou tro-
chou znalostí o stopovaní, ktoré mu ukázala, by mal byť
schopný nájsť zrub ešte pred zotmením. Ak tam bol, potom
múdro čakal na úplnú tmu, ktorá sa dostaví už o niekoľko
minút.

Čo ju však trápilo najviac, bolo to, čo urobí. Nemal príliš
veľa možností a pokúsiť sa porozprávať s týmito chlapíkmi bo-
la tá posledná.

Zrub mal okná, ale tie boli teraz zadebnené. Na dverách
bola pevne osadená masívna drevená závora, iste by na prvý

pokus nepovolila. Nebolo možné dostať sa dnu žiadnym ľah-
kým spôsobom, ani sa nedalo najprv dovnútra nazrieť. A tak
ten najbezpečnejší a najľahší spôsob, ako sa odtiaľto dostať, le-
žal na jej pleciach.

Jediný, kto ju z tých troch skutočne znepokojoval, bol Jed.
Jack bol síce ozbrojený, ale či vedel so svojím revolverom aj
dobre narábať, bolo otázne. Mladý Jethro určite ešte dlho ne-
použije svoju pravačku. Nádej, že má ľavú ruku rovnako pres-
nú, bola viac než mizivá, takže bol posledný, koho sa musela
obávať.

Vlastne, keď o tom teraz premýšľala, vystačila by si aj s jed-
ným nábojom. Ak vyradí Jeda, zvyšných dvoch ľahko spracu-
je, aspoň dovtedy, kým sa dostane k Jedovmu revolveru, kto-
rý pred chvíľou nabíjal. Okrem toho, nechcela zabiť Jacka. Ak
by to bolo možné, chcela, aby ho Damian priviedol pred súd.

Aspoň jeden náboj musela v zásobníku mať. Damian by jej
predsa neposunul nenabitú zbraň, keď si od neho pýtala ná-
boje. Nevidela dôvod dlhšie čakať.

Jack jej dokonca – v určitom zmysle – pomohol. Díval sa
rovno na ňu, ale v skutočnosti sa nezdalo, že ju naozaj vidí,
Zdalo sa, že je myšlienkami niekde úplne inde, nepochybne sa
trápil neľahkým rozhodovaním o svojich ďalších krokoch.
Možno si ani nevšimne, čo robí, kým už nebude neskoro.

Casey sa rozhodla. Plán so zvlečením pásu s puzdrom vy-
nechala. Kabelka s dlhým remienkom ležala na zemi pri jej
pravom boku. Zodvihla koleno tak, aby sukňou čiastočne za-
kryla ruku, ktorou sa pomaly posúvala ku kabelke, tiež scho-
vanej za sukňou. V momente mala revolver v ruke a vyskoči-
la na nohy.

Nanešťastie, aj keď zamierila rovno na Jeda, ktorý ju pre-
bodol udiveným pohľadom, siahol pohotovo po revolveri.
Tentoraz nemala čas na zbytočné moralizovanie. Tasil zbraň,
aby zabíjal. Zamierila mu na srdce a stlačila spúšť – a pocítila,
že jej vlastné srdce v tom momente prestalo biť. Počula len
jemné cvaknutie prázdnej komory.

Smrť. Znova ju mala pred očami. Počula hlučnú explóziu
z Jedovej pištole... ale to nebola jeho zbraň, z ktorej sa ozval

ten výbuch, ktorý z nej vysal všetku krv. To s hrmotom do-
padli rozmlátené dvere. Nerozleteli sa po niekoľkých poku-
soch, ako si Casey pôvodne myslela, ale po jednom poriad-
nom náraze. Panebože, znova zabudla na Damianovu veľkosť
a silu. Vstúpil s puškou v ruke a prstom na spúšti.

Jed sa ani nestihol obrátiť k Damianovi, keď z pušky zaznel
výstrel. Pri takej krátkej vzdialenosti ho zodvihol do vzduchu
a odhodil k stene za ním. Jethro sa posadil a keď uvidel bra-
tovo mŕtve telo, skrútené pri stene, zmocnila sa ho hrôza
a hnev zároveň. Nemal však žiadnu zbraň – bol taký hlúpy, že
si ľahol bez nej. Ale mala ju Casey, ktorá bola k nemu naj-
bližšie, síce bola prázdna, ale predsa sa dala použiť. Celou si-
lou ho udrela pažbou po temene hlavy.

Jack však takisto zalovil vo vrecku po svojej pištoli. Nemal
veľmi na výber, buď skončí v base, alebo odrovná Damiana.

Casey si nebola istá, ktorú voľbu by Damian pri Jackovi
uprednostnil, ale pokúsil sa ho zastaviť tým, že mu zamieril
puškou rovno na hlavu. „Nie je veru pekné, čo narobí jedna
strela z takejto zbrane človeku s tvárou," podotkol. „Samo-
zrejme, dotyčnému to už bude jedno..."

Jack usúdil, že väzenie bude asi lepšia voľba. Znehybnel.
Casey pribehla k nemu a vzala mu zbraň, malý derringer,
z vrecka na kabáte.

Dokázali to, teda aspoň Damian to dokázal. Dostal ich
oboch z tejto nepríjemnej situácie a bez krviprelievania – ich
krvi, pochopiteľne. Ako prvé ju napadlo okamžite sa na neho
vrhnúť a vybozkávať ho, ale to, samozrejme, neprichádzalo do
úvahy. Predovšetkým nesmel pustiť z očí ani Jacka, ani Jethra.
Takže sa uchýlila k svojmu osvedčenému spôsobu.

„Prečo ti to trvalo tak dlho?" spýtala sa ho nevrlým tónom.

Pozrel na ňu krátkym, prekvapeným pohľadom a odpove-
dal jej takmer tak mrzuto, ako k nemu prehovorila ona. „Aj ja
ťa rád vidím, Kid. Nájde sa tu nejaký povraz, ktorým by sme
týchto dvoch zviazali?"

„Asi nie, ale mám pod sukňou zbytočné spodničky, ktoré
by sa dali použiť."

Povedala to sarkasticky, a predsa jej slová pôsobili na Damia​

na presne opačne. Usmial sa. Asi preto, lebo dobre vedel, že by
radšej mala na sebe džínsy, než nejaké nepohodlné šaty.

Nevadil jej jeho humor – nuž, áno, vadil – ale nereagovala
naň. Namiesto toho usilovne hľadala povraz. Nenašla žiadny,
dokonca ani v malej kôlni za zrubom, v ktorej bolo všetko
možné. Nakoniec nožom raz-dva rozrezala svoje spodničky
z pevnej bavlny, ktoré im poslúžili rovnako dobre.

Kým skončili, bolo už niekoľko hodín po zotmení. Casey
vonkoncom netúžila stráviť zvyšok noci v zrube a nebola ani
najmenej unavená. V skutočnosti bola stále vzrušená, hoci si
to nedokázala vysvetliť, veď už boli v bezpečí. Navrhla, aby sa
ihneď vybrali späť do Culthersu, a Damian súhlasil.

Jeda zabalili do plachty a pevne priviazali k sedlu jeho koňa.
Ostatných dvoch nechali vonku, poriadne spútaných a so za-
pchatými ústami – nebudú sa môcť dohovárať a ani vymýšľať
žiadne plány na útek. Damian šiel naposledy do zrubu, aby
uhasil oheň.

Casey nevedela, prečo sa vybrala za ním. A vtedy ju napad-
lo, prečo jej asi krv v žilách pulzuje tak rýchlo.

„Myslel som si, že ťa už živú neuvidím," povedal Damian,
keď ju našiel stáť za sebou.

„Aj ja som si to myslela," odvetila Casey ticho.

Prudko si ju pritiahol k sebe a pobozkal ju tak, ako ho sama
túžila dnes večer pobozkať. Takže aj on to cítil? Tú potrebu
znovu vychutnať život po dni, keď viackrát mysleli na to, že sa
ani jeden z nich nedožije ďalšieho východu slnka? A bola to sil-
ná potreba. Bolo jej úplne jedno, že na zemi bola krv, že mat-
race, na ktoré ju uložil, neboli navlečené, aj že Jack s Jethrom
ležia spútaní vonku. Jediné, na čom jej záležalo, bol kontakt
s niekým, koho mala rada – a tá spaľujúca túžba, ktorá sa
okamžite prebrala k životu a potlačila ostatné myšlienky.

Ani ju nevyzliekol, tá túžba bola príliš naliehavá; iba jej
zodvihol sukňu a roztrhal nohavičky, pravdepodobne nie zá-
merne – tenká látka jednoducho nevydržala jeho silné šklb-
nutie. Ani si to nevšimla. Jediné, čo v tej chvíli vnímala, bola
dráždivá chuť jeho jazyka, ktorým sa ponáral hlboko do jej úst
a neuveriteľná rozkoš, keď do nej vnikol.

Zmocnil sa jej akýsi pocit správnosti, akoby jej predtým
chýbalo čosi neurčité, čo prichádzalo v tejto chvíli a dopĺňalo
ju. Vášeň vzplanula ešte intenzívnejšie. Ale skončilo sa to prí-
liš rýchlo. Prišlo to takmer okamžite, rýchly výstup, po kto-
rom nasledoval výbuch extázy. A predsa to bolo intenzívnejšie
než predtým, a rovnako uspokojujúce. Keď bolo po všetkom
cítila neskutočný pokoj.

Bolo to niečo, čo zjavne potrebovala, a potrebovala to na-
ozaj veľmi. Zvláštne, ale čosi vo vnútri jej hovorilo, že Damian
je jediný, s kým to zažije. Vari to má byť priznanie, že jej na
ňom záleží? Samozrejme, že záleží. Dočerta, a ešte ako!

Jasný mesiac takmer v splne im umožnil vrátiť sa do
Culthersu rýchlo. Dorazili do mesta uprostred noci. Všade
bolo ticho, zabrechalo iba zopár psov, keď prechádzali okolo
nich. Casey už bola úplne vyčerpaná a navrhla, aby šli rovno
do penziónu, kde mohli držať zajatcov za zamknutými dve-
rami až do rána, keď sa s Damianom rozhodnú, čo s nimi
urobia.

Damian súhlasne prikývol, ale poznamenal: „Rozhodneme
len o jednom – čo urobíme s mladým Jethrom. Jack sa vráti
so mnou do New Yorku, kde ho čaká súd."

Čakala, že to povie. Napokon, nerozprávali sa, odkedy vy-
šli zo zrubu, sústredili sa iba na to, aby sa vrátili do mesta s ne-
zranenými koňmi. Nerozprávali sa ani o tom, čo sa medzi ni-
mi odohralo, ale čo už sa o tom dalo povedať? Iste, nemalo sa
to stať. Iste, viackrát sa to nestane. Nič z toho by ani jeden
z nich nedokázal povedať bez rozpakov.

Ale bolo bezpečné rozprávať sa o čomkoľvek inom. Casey
počkala, kým zamkli Jacka a Paisleyho do skladu v Larissinom
penzióne. Museli učiteľke sľúbiť, že jej ráno všetko vysvetlia,
než sa vrátila späť do postele.

Keď kráčali hore schodmi do svojich izieb, Casey mu ko-
nečne povedala: „Nechcela som to spomínať skôr, ale Jack roz-
hodne nie je Henry."

To, samozrejme, Damiana zmrazilo. „Hovoríš, že sa to ešte
neskončilo?"

„Prepáč, to som nechcela naznačiť. Máš toho správneho
človeka; ibaže to nie je Henry. Podľa toho, čo mi Jack pove-
dal, Henry zomrel počas vášnivej vzájomnej hádky, nešťastnou
náhodou, hoci Jacka vonkoncom netrápili výčitky svedomia.
Jack sa vrátil do New Yorku, aby navštívil svoju rodinu, a keď
Henry umrel, rozhodol sa využiť príležitosť a odniesť si z vý-
letu, čo sa dá. Prevzal Henryho identitu aj prácu – dovtedy,
kým si u vás nenakradne toľko, koľko bude chcieť."

„Ale prečo zabil môjho otca, ak je to len obyčajný zlodej?"
dožadoval sa vysvetlenia Damian.

„Myslím, že tvoj otec poznal Henryho lepšie, než ktokoľvek
iný. Jack povedal, že si všimol, že Henry sa správa – nuž, pri-
najmenšom čudne. Myslím, že Jackovi sa príliš nedarilo pre-
tvarovať. Tvoj otec sa ho začal vypytovať. Jeho podozrenia
začínali byť Jackovi jasné. Zvyšok si vieš domyslieť."

„Takže ak by si otec nevšimol nič zlé na Jackovom správa-
ní, bol by stále nažive?"

„Presne tam je pes zakopaný. Jack chcel, aby podozrenie
z krádeže padlo na Henryho a toho by nikdy nikto nenašiel,
pretože bol už mŕtvy. A po Jackovi, o ktorom vedela iba jeho
teta, by nikto nepátral. Keď o tom pouvažuješ, zistíš, že to bol
síce odporný a nechutný plán, ale celkom logický. Jack sa však
začal obávať, že by sa tvoj otec, už beztak dosť podozrievavý,
mohol opýtať jeho tety a zistiť, že Henry má dvojča, ktoré sa
len nedávno objavilo v meste. To by stačilo na usvedčenie sku-
točného vinníka."

Damian vzdychol. „Teraz by som si radšej želal, aby otec
nebol taký inteligentný."

„To by si mohol, ale na čo by to bolo dobré? Stalo sa to a ty
máš človeka, ktorý je za to zodpovedný. Aspoň bude postave-
ný pred súd."

„Áno, malá útecha, ale predsa lepšie ako nič," odvetil Damian.

Casey prikývla a kráčala ďalej. Ale keď bola pri dverách svo-
jej izby, ozvala sa mierne rozladeným tónom. „Mimochodom
čo keby si mi nabudúce, keď mi hodíš prázdnu búchačku, dal
vedieť, že je prázdna? Skoro som zomrela, keď som vystrelila
na Jeda naprázdno."

„Prepáč." Tvár mu očervenela. „Vieš, že sa v revolveroch
príliš nevyznám. Vôbec ma nenapadlo skontrolovať, či je tá
zbraň nabitá. Pýtala si si náboje. Dostala si celú škatuľu. Tak
ma napadlo, že by si možno chcela mať ešte jednu zbraň na-
vyše, to je všetko."

Začervenala sa, po tom vysvetlení bola vina znova na jej
strane. Mohla si nájsť čas a nabiť tú vecičku v reštaurácii.

„Na tom už teraz nezáleží. Ale tvoj príchod bol načasovaný
excelentne, ak si si to nevšimol," priznala. „Zachránil si mi ži-
vot, Damian. Ďakujem ti za to."

„To je to posledné, za čo by si mi mala ďakovať," odvetil jej
s úsmevom.

Odrazu sa na ňu zadíval tým svojím prenikavým pohľa-
dom, ktorý ju vždy dokázal znervózniť. Asi by mala spome-
núť, že k nemu prechováva – isté pocity – ak mu to ešte ne-
došlo. Ale aj tak by tým nič nezmenila. Stále by nechcel zostať
ženatý. Stále by ju nechcel za manželku. A ona zošalie, ak na
to bude naďalej myslieť.

„Dobrú noc," vyhŕkla, vošla do svojej izby a rýchlo za se-
bou zavrela dvere. Potom potme kráčala k posteli, o čosi za-
kopla a padla na ňu. Slzy jej už tiekli prúdom.

Do konca práce, na ktorú si ju najal, zostávalo už len ma-
lo. Vlastne, z jej strany sa už skončila. Keď dostane peniaze,
nebude mať žiadny dôvod, ktorý by jej bránil povedať Damia-
novi zbohom. Už len pomyslenie na to bolo neznesiteľné.

Damian ešte dlhú chvíľu pozeral na zavreté dvere a rozhodo-
val sa, či má zaklopať. Dokonca už aj zodvihol ruku, ale po-
maly ju spustil dole.

Znova sa správala, akoby sa nepomilovali, nepodelili sa o tú
intenzívnu intímnosť. Vyhýbala sa jeho pohľadu. Vari sa han​

bila za to, čo urobili? Alebo sa hanbila za to, že sa podelila o tú
intímnosť práve s ním?

Tá myšlienka ho doteraz nenapadla, ale dobre si uvedomo-
val že sa jej zdá nedokonalý vo všetkom, čo na mužoch zjav-
ne obdivuje. Zelenáč, tak ho nazvala. Ale Casey stále žila v mi-
nulosti. Na Západe boli medzi terajšími mestami a mestami,
ktoré existovali pred päťdesiatimi rokmi, iba veľmi malé, tak-
mer nepatrné rozdiely. Všade na Východe sa veľkomestá roz-
rastali míľovými krokmi. Má ignorovať rozvoj, ktorý uľahčuje
život, len preto, lebo ho ignoruje ona?

Prečo sa nad tým vôbec zamýšľa? Ich cesty sa čoskoro rozí-
du. Už sa nevie dočkať, kedy sa vráti domov a dokáže svojmu
otcovi, čoho je schopná. Dala jednoznačne najavo, že ich in-
tímne zblíženie vníma ako omyl. Neraz ho sama vyzvala k to-
mu, aby ho tak vnímal aj on.

Damian si povzdychol a vrátil sa do svojej izby. Sme na tom
rovnako, pomyslel si. Nedokázal si predstaviť, ako s ním Ca-
sey sedí na obchodnej večeri – čo od svojej ženy očakáva – bez
toho, aby na stole neležal revolver. Nedokázal si predstaviť,
ako vedie jeho domácnosť. Jednoznačne ju dokázal vidieť vo
svojej posteli po celý zvyšok života, ale kde by podľa nej mu-
sela tá posteľ stáť? V nejakom mestečku na Západe? To nezá-
vislé dievčatko by ho pravdepodobne chcelo aj živiť.

Nie, bude dobre, keď sa rozídu. Len si želal, aby ho to pre-
stalo tak strašne trápiť.

Nasledujúce ráno, kým zhodili Jeda u hrobára, stihli
na seba strhnúť pozornosť takmer celého mesta. Ale to sa da-
lo očakávať, lebo Jack s Jethrom boli spútaní ako ulovená zver.
Zajatci vždy vzbudzovali záujem. Vlastne sa to nikdy nezme-
nilo a zvyčajne taký pohľad pôsobil povzbudivo. Ani tentoraz
to nebolo inak.

Šerif ich privítal na verande svojho úradu pred očami zhro-
maždeného rozvášneného davu. Či už stál na Jackovej strane
alebo nie, to nebolo v tejto chvíli dôležité. Ak si chcel udržať
svoje miesto, musel sa aspoň v tejto situácii držať zákonov
A bolo aj prečo.

Teraz, keď bol Jack takpovediac zvrhnutý, padalo na jeho
hlavu jedno obvinenie za druhým. Ľudia sa už vôbec nebáli
sťažovať na vyhrážanie a násilie, súvisiace s nadchádzajúcimi
voľbami.

Damian uľahčil šerifovi jeho úlohu, keď mu oznámil, že
Jacka odvezie do New Yorku, kde ho čaká súdny proces za
vraždu. Jemu odovzdal iba Jethra. Zostávalo ešte zatknúť
Elroya, ale toho nebude ťažké nájsť, zranenia ho pripútali
na lôžko.

Damian vytiahol z vrecka zložený hárok papiera, rozložil ho
a podal šerifovi, aby si ho prečítal. Casey takmer vyrazilo
dych, keď mu nazrela cez plece a videla, že to je jeho vyme-
novanie za zástupcu vlády Spojených štátov. Dočerta, aspoň
jej mohol povedať, že je naozaj zástupca skôr, než ju nechal
skĺznuť k vlastným úsudkom. Samozrejme, nevedel, že mu
neverila.

Aj tak to bolo veľké prekvapenie, hoci milé. Musela uznať,
že oblečenie, ktoré mal teraz na sebe namiesto toho prepy-
chového obleku, z neho robilo naozaj pekného zástupcu
vlády, aj keď ním bol iba prechodne – za účelom nájdenia
a zatknutia Curruthersa.

Z Culthersu odišli ešte pred obedom, Jacka vliekli za sebou.
V Sandersone stihli vlak smerujúci na východ a čoskoro ces-
tovali znova pohodlne – v Damianovom salónnom vagóne,
ktorý ich tam po celý čas čakal.

Musel ešte nájsť nejakú banku, ktorá mu bude schopná po-
skytnúť obnos potrebný na vyplatenie Casey, takže naďalej
cestovala s ním. Želala si, aby to tak nebolo, pretože čím dlh-
šie zostávala v jeho prítomnosti, tým viac ju hnevalo, že to ne-
potrvá večne. Musela sa uspokojiť s tým, čo jej zostávalo,
a snažila sa ho čo najviac ignorovať. A ak náhodou zachytil jej
pohľad, tvárila sa, akoby sa len nad niečím hlboko zamyslela

a predstierala, že jej pohľad spočívajúci na ňom vôbec nič ne-
znamená.

Na spiatočnej ceste znova prechádzali cez Langtry, ale ten-
toraz v ňom stáli iba pár hodín, takže obaja usúdili, že naj-
múdrejšie bude nevychádzať z vozňa. Ani jeden z nich nechcel
riskovať ďalší nepredvídateľný spor so sudcom Beanom.

Nanešťastie, ich vozeň si v mestečku veľmi dobre pamäta-
li a sudcovi asi zase vrecká zívali prázdnotou, pretože ani nie
dvadsať minút po príchode vlaku im už jeho zriadenec klopal
na dvere.

Casey vážne zvažovala odmietnuť pozvanie pred sudcov
opilecký tribunál. Dokázala by vyviesť Old Sama z vlaku
a zmiznúť skôr, než by sa zriadencovi podarilo zhromaždiť na
pomoc oddiel dobrovoľníkov, s ktorým by ich prinútil pred-
stúpiť pred sudcu. Ale opustila by tým Damiana, lebo ten sa
už zbavil svojho aj Jackovho koňa, s tým, že ich už nebudú
potrebovať. A všetkých troch by na Old Samovi určite neod-
viezla.

A tak nakoniec kráčala do súdnej siene Roya Beana spolu
s Damianom. Všetci Beanovi kamaráti tam sedeli a popíjali.
Samotný Bean sa pri pohľade na nich usmial od ucha k uchu.
To v Casey vyvolalo ešte väčšiu nedôveru.

Zriadenec, ktorý ich priviedol, pribehol k sudcovi a pošep-
kal mu čosi do ucha. Bean vyzeral prekvapene. Nech si ich dal
predviesť kvôli čomukoľvek, teraz mal očividne iný dôvod,
ktorého sa chopil všetkými desiatimi.

Nenechal ich dlho v napätí. „Môj zriadenec hovorí, že má-
te v tom vašom vyčačkanom vozni akéhosi zajatca. Je to ten
chlapík, ktorého ste hľadali?"

„Áno," odpovedal mu Damian.

„Dočerta," povedal Bean a s úsmevom pozrel na svojich
kumpánov, ktorí sa opierali o bar, akoby boli jeho stálou sú-
časťou. „Vyzerá to, že budeme vešať, chlapci."

Damian zavrtel nesúhlasne hlavou a hodil svoj menovací
dekrét na stôl rovno pred Beana. „Obávam sa, že nie. Ako zá-
stupca vlády mám právomoc predviesť tohto muža pred súd
v štáte, v ktorom spáchal trestný čin."

Bean bol hlboko sklamaný, dokonca si hlboko vzdychol
„Takže vy ním ste naozaj. To je ale škoda. Bol by som ho rád
obesil za vás."

Damian si vzal svoj dekrét a povedal: „Ďakujem, Vaša cti-
hodnosť. A ak je to všetko –"

„Hej, počkajte," prerušil ho sudca. „To nie je všetko. Vy
dvaja ste ešte stále zosobášení?"

Casey si vybavila, ako zúfalo Damian hľadal nejakého sud-
cu, ktorý by ten fakt zmenil, a neokrôchane odvetila: „Iba pre-
to, lebo sme medzi touto dierou a Sandersonom nenatrafili na
žiadneho sudcu, Vaša ctihodnosť."

Beanovi sa vrátil úsmev. „Nehovoria o mne ako o jedinej
ruke zákone široko-ďaleko na západ od Pecos len tak pre nič
za nič, slečinka. Musím sa ale priznať, že keď ste odišli z mes-
ta, došlo mi, že vo vašom prípade som tak trochu zanedbal
svoje povinnosti. Urobil som len to, čo som uznal za vhodné,
lebo mi bolo jasné, že žijete v hriechu. Ale zabudol som spo-
menúť to, čo zvyčajne hovorím párom, ktoré sobášim, že keď
to nebude fungovať, rád ich kedykoľvek, za ďalších päť dolá-
rov, rozvediem. A ako ste práve sami priznali, chcete sa dať
rozviesť, tak vám v tom, rovnako ako ostatným, pomôžem.
Takže z moci mi pridelenej vás rozvádzam." Kladivko buchlo
o stôl. „Bude to päť dolárov. Zaplaťte zriadencovi."

V ďalšom meste stál vlak až do druhého dňa. sídlila
tam aj pobočka jednej väčšej banky, ktorá mohla prevádzať
veľké množstvo peňazí. Dorazili dostatočne skoro, aby Da-
mian stihol v banke zabezpečiť všetko potrebné na získanie
zmenky pre Casey, a odovzdal jej ju ešte v ten večer v malej
reštaurácii neďaleko hotela.

Bolo po všetkom. Dostala peniaze a neboli už ani manželia
Obaja cestovali rovnakým smerom, ale už nemuseli cestovať

spolu. Casey mohla pokojne počkať na ďalší vlak alebo po-
kračovať ďalej na koni. Nevidela dôvod, prečo by mala predl-
žovať svoje utrpenie, keď už nemusela. A utrpenie to bolo ve-
ru poriadne.

Dívala sa na Damiana ponad stôl v tej malej reštaurácii a cí-
tila, že sa jej láme srdce. On si prezeral jedálny lístok a neve-
del nič o jej mukách. Od „rozvodu" mal mrzutú náladu, ale
vedela to pochopiť. Chcel to, ale predsa ho hnevalo, že bol
k tomu prinútený rovnakým spôsobom, akým mu bolo vnú-
tené manželstvo.

Tvrdohlaví sudcovia ako Bean, ktorí sa pohrávajú s ľudský-
mi životmi iba kvôli zištným dôvodom, by mali byť postave-
ní mimo zákona a snáď boli vymierajúcim druhom. Ale ľudia,
ktorými manipulovali, sa medzitým nemali kam obrátiť o po-
moc – zostávalo im naďalej sa prebíjať životom.

Casey sa nemienila ani rozlúčiť. Plakať pred Damianom
neprichádzalo do úvahy, a toho sa práve obávala. Nedokázala
by sa s ním rozísť bez toho, aby sa jej slzy netisli do očí. Ča-
kal ju ráno vo vlaku. Po dnešnej noci ho už neuvidí.

Ubytovali sa v tom istom hoteli – ani sa neunúvali hľadať
penzión. Aj tak bol návrat doňho neznesiteľný. Rozprával
o všedných veciach, zatiaľ čo ona nepovedala ani slovo. Nevy-
sloviteľná úzkosť jej zvierala hrdlo.

Ale keď otvorila dvere do svojej izby, otočila sa k nemu, aby
sa naňho naposledy pozrela. Pokúšala sa zapamätať si drobné
detaily jeho vzhľadu: jemné strnisko na lícach, pevné pery,
ktoré dokázali byť nesmierne nežné, skutočnosť, že si nechal
narásť dlhšie vlasy, než aké zvykol nosievať predtým, a jeho si-
vé oči, také prenikavé ako vždy.

Bolo príliš ťažké nedotknúť sa ho ešte raz, naposledy. Mal
to byť len bozk na rozlúčku, nič viac. Ale stalo sa z neho nie-
čo celkom iné.

Keď sa k nemu natiahla, musel v tom vidieť niečo viac než
len to, čo mala v úmysle, asi bral jej gesto ako návrh. Pritiahol
si ju bližšie a zovrel ju v náručí. Ani tomu sa nedokázala vzo-
prieť. Napokon, ako by to bolelo – povedať mu v tejto chvíli
zbohom? Bolo to pre ňu výnimočné, vedela, že je to naposledy.

Musel cítiť to isté. Aj keď očakával, že ju uvidí znova, mu-
sel si uvedomovať, že toto sú ich posledné intímne chvíle. Bol
nadovšetko pozorný a nežný.

Zodvihol ju do náručia a odniesol do postele. Držal ju na
rukách ako v kolíske. Vyzliekal ju veľmi pomaly, zasypával
bozkami každý kúsok jej obnaženého tela. Ramená, krk,
dokonca aj prstom venoval osobitnú pozornosť. Nikam sa ne-
ponáhľal, jeho bozky aj jeho pohladenia boli plné dojemnej
nežnosti.

Ani jej pohladenia neboli váhavé. Povzbudzovali ju jeho
vzdychy, keď bruškami prstov skúmala zákutia jeho tela. Sva-
ly sa mu vlnili pod jej dotykmi. Objavila jeho citlivé miesta.
Žasla nad jeho pevnosťou. Povzbudilo ju to a pokračovala ďa-
lej, ani jednu časť jeho tela nenechala nedotknutú. Dokonca
aj jeho silný úd pocítil odvážnosť končekov jej prstov a silu
pevného zovretia.

Protiklady, také samozrejmé a predsa také úžasné, rozdiel-
nosti, ktorými sa jasne líšili. A predsa, čo spôsobovalo rozkoš
jemu, to spôsobovalo rozkoš aj jej. V tom nebol žiadny roz-
diel, bol to jednoducho zázrak.

Jeho telo bolo také fascinujúce. Dokonca aj jeho vôňa opá-
jala jej zmysly. A tá chuť – nešetrila bozkami. Lenivým, zmy-
selným skúmaním jej doprial čas, aby robila všetko, o čom do-
vtedy iba snívala.

Ale každá rozkoš má svoje hranice. Krv v žilách im začala
pomaly vrieť. Pokožka, ktorá mala pôžitok z nežného pohla-
denia, bola čoskoro príliš citlivá na to, aby prijala viac. Z útrž-
kovitých záchvevov sa stávala súvislá triaška. Živo v nich pul-
zoval každý nerv. A keď už si myslela, že to už dlhšie nevydrží,
konečne jej prudko roztiahol nohy a vnikol do nej svojim za-
matovým mužstvom.

Dívali sa jeden druhému do očí, ich vzájomné pohľady bo-
li takmer také erotické, ako jeho vniknutie do jej vlhkej šká-
ročky. Začal do nej narážať, zakaždým sa pomaly vytiahol,
svižne vošiel dnu a medzi tým ju vášnivo bozkával. Jeho in-
tenzívne milovanie ju spaľovalo.

Čoskoro sa privalila vlna čírej radosti, ktorá ju vyniesla

k extáze, pulzujúcim crescendom explodovala v jej zmysloch
a strhla ju k vyvrcholeniu. Skutočnosť, že vlastné vyvrcholenie
prežíval v tom istom okamihu, ju naplnila radosťou.

Pritisla ho k sebe. Podarilo sa jej zadržať slzy. Na tú krátku
chvíľu bol jej. Každý z nich pôjde vlastnou cestou, ale nikdy
na neho nezabudne – a nikdy ho neprestane milovať. Ale po-
kúsi sa, naozaj sa pokúsi, zabudnúť na bolesť. Dúfala, že jed-
ného dňa sa dokáže pozrieť späť bez ľútosti a bude si ho pa-
mätať len ako milovanú časť svojho života.

COURTNEY BOLA NA ZÁPADNOM KONCI RANČA, KEĎ ZBADALA,
ako k nej cvála Chandos. Okamžite bodla ostrohami svojho
koňa a ponáhľala sa mu oproti. Modlila sa, aby tentoraz zostal
doma natrvalo.

Uplynulých sedem mesiacov bolo pre ňu ťažkých. Nie pre-
to, že Casey bola preč, ani nie preto, že sa starala o celý ranč
K.C., kým tam nebol Chandos, ale jednoducho preto, lebo
bola veľmi nerada odlúčená od manžela.

„Konečne si doma," vyhŕkla, keď pricválala k nemu.
V momente zoskočila zo sedla a vrhla sa mu do náručia.

Zasmial sa, ale vzápätí sa ich ústa spojili v náruživom boz-
ku. Keď sa odtiahla, aby si ho prezrela, či je v poriadku, sotva
lapala po dychu. Zoširoka sa usmieval. To bolo prvé, čo si na
ňom všimla, nie hustá neupravená brada ani vlasy, ktoré mu
narástli do takej dĺžky, že si ich viazal do vrkoča. Ale ten
úsmev – a šibalské iskry v jeho bledomodrých očiach.

Zmenil sa; viac pripomínal Chandosa v jeho mladých ro-
koch. Všimla si to už pri jeho občasných návratoch domov, ale
tentoraz bol rozdiel omnoho viditeľnejší. Hnev pominul.
V jeho očiach sa znova zračil život. Nech sa jej akokoľvek ne-
páčilo mať dcéru i manžela mimo domu, bola vďačná Casey
za to, že sa tak zmenil.

Bolo to pre neho dobré obdobie. Robil niečo, čo považoval
za užitočné, niečo, v čom bol skutočne dobrý, namiesto mono-
tónneho vedenia ranča, ktoré mu po Fletcherovej smrti pripa-
dalo úplne nudné. Kým bol jeho otec nažive, mal aspoň dôvod
vynikať vo farmárčení, aby starcovi ukázal, že to dokáže lepšie
ako on. Ale jeho motivácia sa pominula spolu s Fletcherom.

„Môžem dúfať, že tentoraz to nebude iba ďalšia krátka
návšteva?" opýtala sa ho.

Chandosovi netrvalo dlho nájsť Casey po jej náhlom od-
chode z ranča. Courtney očakávala, že to skončí a privedie ju
späť domov. Ale na to vôbec ani nepomyslel. Vina za to, že
odišla predovšetkým kvôli nemu, ho priviedla k rozhodnutiu
nechať ju, nech mu dokáže, čo mu chce dokázať. Len na ňu
„dával pozor", kým sa o to snažila.

„Je koniec, mačička," odvetil a krátko si vzdychol. „Casey
prišla dnes poludňajším vlakom. Je však otázne, či sa dostane
na ranč ešte pred zotmením. Vlečie sa, akoby šla na vlastnú
popravu."

„To je pochopiteľné. Asi sa ťa bojí."

Pokrútil hlavou. „Nemyslím, že je to v tom. Ak nič iné, ma-
la by sa tešiť na to, ako sa bude vychvaľovať tým, čo dosiahla.
Niekoľkokrát som mal na ňu šťastie odvtedy, čo zamierila do-
mov, a pripadala mi – no neviem, akoby ju zmáhal žiaľ."

„Stalo sa niečo, o čom si sa nezmienil vo svojich telegra-
moch a listoch?"

„Áno, udialo sa toho veľa, ale nič také, čo by podľa mňa na
ňu tak silno zapôsobilo. Dokončila poslednú prácu, ktorú pri-
jala a rozišla sa s tým zelenáčom, ktorý si ju najal – teda ak si
vo chvíli, keď na ňu číhala smrť, neuvedomila, že si toho na-
ložila viac, ako dokáže uniesť."

„Na ňu číhala smrť? Smrť! Kedy sa to, dočerta, stalo? Mal si
predsa dohliadnuť na to, aby sa nikdy neocitla v žiadnom sku-
točnom nebezpečenstve."

Usmial sa kyslo na svoju ženu. „Nemohol som byť blízko
vždy, keď sa rozhodla tasiť zbraň. Naozaj sa jej občas podarilo
striasť sa ma, čím ma akurát prinútila k ešte besnejšej jazde,
aby som ju znova dostihol."

Kedy bola v ohrození?" dožadovala sa Courtney. „A ako sa
to vlastne stalo?"

„Tá posledná práca, ktorú vzala, bola o čosi nebezpečnejšia,
než som si myslel. Ten Východniar si ju najal, aby mu našla
istého človeka menom Curruthers. Dozvedel som sa to od
tých istých ľudí, ktorých sa vypytovala. Curruthers bol tiež
Východniar, a to ma zmiatlo."

„Bol nebezpečnejší, než si si myslel?"

„Vlastne ani nie, on sám bol neškodný, ale obklopil sa piš-
toľníkmi, ktorí sa pre peniaze neštítili ničoho. Kým som Ca-
sey dostihol po tom, čo toho chlapíka našla, vybabrala so
mnou v Sandersone. Utiekla bez stopy uprostred noci – a za-
plietla sa do prestrelky."

„Čože?!"

Usmial sa. „Upokoj sa, mačička. Hravo ten súboj vyhrala
a keď si na to teraz pomyslím, bolo to zábavné, hoci vte-
dy, keď guľky svišťali vzduchom, mi samozrejme nebolo
do smiechu. V tej chvíli pre mňa končili všetky žarty. Mal
som v úmysle chytiť ju a priviezť domov hneď, ako utíchla
streľba."

„A čo už len, preboha, bolo také zábavné na tom, že sa naša
dcéra zúčastnila akejsi prekliatej prestrelky?" pýtala sa naštva-
ne, jeho chlácholivé slová vôbec nebrala na vedomie.

„Nuž, predstav si ju, ako stojí uprostred ulice v tom ma-
lom, na pohľad pokojnom mestečku, oblečená v tých najvy-
čačkanejších šatách, aké kedy mala na sebe, pás so zbraňou
opásaný okolo bokov nad krajkou –"

„Tebe to pripadá zábavné?"

„Aj tebe to bude pripadať zábavné, keď prestaneš na mňa
takto zazerať – a uvedomíš si, že je živá a zdravá a práve sa vra-
cia domov."

Courtney nahnevane potiahla nosom, ale prestala zazerať.
„No dobre, možno mi to naozaj bude raz pripadať zábavné –
keď budem mať tak stovku na krku. Ale teraz mi povedz, pre-
čo si ju okamžite nedovliekol domov."

Zamračil sa pri tej spomienke. „Pretože sa mi dokaličil kôň."

„Ale veď ste obaja boli v jednom meste," pripomenula mu

Courtney a mračila sa na neho. „Tak čo s tým má tvoj kôň
spoločné?"

„Pretože tí bastardi, proti ktorým sa postavila, nikdy ani len
nepomysleli na čestný súboj. V tej chvíli som sa zapojil do
prestrelky aj ja a kryl som ju dostatočne na to, aby sa stiahla
z ulice, čo sa jej nakoniec aj podarilo. Práve v tej chvíli sa na
scéne objavil aj ten zelenáč – zjavne sa po odchode zo San-
dersonu z akéhosi dôvodu rozišli. Tak či onak, guľky lietali
z oboch strán ulice, ibaže keď streľba zmĺkla, chvíľu mi trva-
lo, kým mi došlo, že obe strany už stihli utiecť zozadu. Stretli
sa znova v mestskej stajni a nech už sa tam odohralo čokoľvek,
podarilo sa rým vagabundom odcválať z mesta aj s Casey
v sedle."

Courtney si vzdychla. „Dobre, chápem, že keď ťa v takej
chvíli sklame kôň, je ťažké dotiahnuť svoj zámer do konca."

„Bolo to ešte horšie," povedal a ešte viac sa zamračil. „Vy-
razil som okamžite za ňou. Rovnako aj Rutledge, a bol rovno
predo mnou."

„To je ten Východniar?"

Chandos prikývol. „Stopa viedla na juh po ceste do San-
dersonu, ale tá mala iba zmiasť prenasledovateľov. Našiel som
miesto, kde zišli z cesty a zamierili na západ, dokonca som ich
konečne aj zbadal. Rutledgeovi to vtedy ešte nedošlo, takže
skončil za mnou."

„Ale vtedy sa ti zmrzačil kôň?"

Prikývol s ťažkým povzdychom. „Chcel som prepadnúť
Rutledgea a vziať si jeho koňa. Nemyslel som si, že by ten ze-
lenáč dokázal Casey nejako pomôcť, keby ich dostihol. Ale
ten prekliaty chlap preletel okolo mňa ako víchor a bol príliš
ďaleko, aby som ho zastavil. Myslím, že ma dokonca ani ne-
videl, taký bol odhodlaný za každú cenu dostihnúť Currut-
hersa. A ja som vtedy zostal dobrých päť míľ od mesta. Kým
som získal iného koňa a zamieril za nimi, už sa vracali do mes-
ta so spútanými zajatcami."

„On ju zachránil?"

Chandos pohŕdavo odfŕkol. „Pochybujem o tom. Pravde-
podobne mala už všetko pod kontrolou, keď ju našiel, hoci by

som strašne rád vedel, ako sa jej to podarilo. Jeden z tých ban-
ditov bol mŕtvy, ostatní dvaja boli spútaní ako moriaci."

Tak sa jej spýtaj, čo sa tam stalo, keď príde domov," na-
vrhla Courtney. „Alebo chceš, aby si aj ďalej myslela, že si ju
nikdy nenašiel?"

Chandos pokrčil ramenami. „Neviem. Počkajme a uvidí-
me, čo nám povie sama. Ale je po všetkom, mačička. Aspoň
ja som o tom presvedčený. A možno zistíš, prečo nie je taká
šťastná, ako sme si mysleli, že bude, keď sa rozhodne vrátiť
domov."

Casey sa zastavila na kopci, z ktorého bol krásny vý-

hľad na ranč Bar M a v duchu sa neubránila otázke, či to všet-
ko stálo za to. Obávala sa, že má v sebe príliš veľa z povaho-
vých vlastností svojho otca a starého otca, že sa im navlas
podobá priveľkou tvrdohlavosťou, zaťatosťou a presvedčením,
že iba ona vie, čo je najlepšie. Nakoniec si nebola istá, čo vlast-
ne dokázala.

Chcela zachrániť Fletcherovo dedičstvo pred zánikom, bo-
la to šľachetná snaha, aspoň tak svoje rozhodnutie vtedy vní-
mala. Ale upadol by tento ranč do záhuby, keby naň už nikdy
viac nevkročila? Naozaj by to Chandos dopustil? Pravdepo-
dobne nie. Jednoducho sa iba zaťala. Myslela si, že je jediná,
kto ho dokáže zachrániť. V duchu si pohŕdavo odfrkla. Bola
preč sedem mesiacov a ranč zjavne stále prosperoval.

Navyše teraz, keď už nemala pocit, že jej dôvody boli opod-
statnené, musela svoje uvažovanie vysvetliť rodičom. Urobila
hlúposť a musela sa k nej priznať.

Casey prudko obrátila Old Sama a pätami ho posúrila na
poslednú cestu domov. Prišla v čase, keď sa podávala večera,
takže by mala nájsť oboch rodičov v jedálni. Aj ich tam
našla. Ale keď stála vo dverách tej elegantnej miestnosti, cí​

tila sa v zaprášenom ponče a špinavých džínsoch tak neprí-
stojne, že nedokázala zo seba dostať ani slovo z toho, čo im
plánovala povedať. Bolo dobré byť doma, obaja rodičia jej
veľmi chýbali, a predsa mala akýsi neurčitý pocit, že už sem
nepatrí. To poznanie sa zarezávalo hlbšie, než všetko ostatné
čo ju trápilo.

Dúfala, že to je iba momentálny pocit smútku. Napokon,
toto miesto bolo jej domovom. Vedela, že tu vždy bude víta-
ná. Ale vedela aj to, že jedného dňa odtiaľto odíde nadobro.
Keď si nájde muža...

„Musela si si ostrihať tie krásne vlasy, Casey?" opýtala sa
Courtney nesúhlasne.

Také privítanie po siedmich mesiacoch odlúčenia Casey
vôbec nečakala a neveriacky pozrela na matku. Naozaj ju iba
vyhreší? Obávala sa dokonca pozrieť na otca, desila sa jeho
hnevu. Zatiaľ po nej ešte neziapal – ale bude.

„Dorastú mi znova," odvetila nepresvedčivo.

Courtney sa usmiala a s otvorenou náručou vstala od stola.
„To máš pravdu. Tak poď ku mne."

Na to Casey čakala. Dúfala, že sa to stane a bez váhania sa
rozbehla do matkinho náručia – a v tom okamihu sa rozpla-
kala. Matkin utišujúci hlas prenikol cez nárek, ale slzy jej ne-
prestávali tiecť, naopak, tiekli ešte viac.

Casey bolo čo odpúšťať. Trápilo ju toľko vecí, ktoré sa nik-
dy nebudú môcť urovnať. Rodičia zvyčajne dokážu „napraviť
všetko zlé, čo sa v živote ich dieťaťa odohrá, ale ona už pre-
kročila vek, keď sa všetky problémy „naprávali" ľahko.

Zmohla sa iba na nariekanie. „Prepáčte mi! Teraz viem, že
som nemala odísť!"

„No tak, Casey, dcérka moja, ššššhhh," neprestala ju tíšiť
Courtney. „Jediné, na čom teraz záleží, je, že si doma, v bez-
pečí. Všetko ostatné si domyslíme."

Nedomyslia, pomyslela si Casey, ale nechcela sa s matkou
hádať. Odpustili jej. Ani ju nepožiadali o vysvetlenie...

„Len nám povedz, prečo si potom cítila potrebu odísť tak
nedôstojne?"

Casey sa takmer rozosmiala. Utrela si slzy z líc a s nesme​

lým úsmevom sa odtiahla od matky. Aspoň toto bolo niečo, čo
teraz čakala.

„Nuž, prečo som vykĺzla uprostred noci ako had, je predsa
jasné. Keby som vám povedala, čo mienim urobiť, asi by ste
ma zamkli do izby a kľúč zahodili do najbližšej studne."

„To je celkom možné," usmiala sa na ňu Courtney. „A pre-
čo si odišla?"

Casey konečne pozrela na otca, ktorý mlčky sedel za stolom
a díval sa – akosi záhadne – na ňu. Zatiaľ ešte nekričal, ale
mohol dať najavo svoj hnev aspoň v tom pohľade.

„Bol to hlúpy dôvod, na ktorý by som najradšej zabudla.
Chcela som dokázať, že som schopná viesť Bar M aj sama.
Ocko vyhlásil, že ten ranč dokáže dobre riadiť iba muž. Roz-
hodla som sa vykonávať takú prácu, ktorá sa považuje výluč-
ne za chlapskú a zarobila som si viac, než poniektorí muži za-
robia za celý život."

„Musela si si vybrať práve prácu, ktorá bola až taká nebez-
pečná?" opýtal sa pokojne Chandos.

Casey sa schúlila do seba. „Takže si sa dostal blízko, však?
Dosť blízko na to, aby si zistil, čo som skutočne robila?"

„Oveľa bližšie, dievčatko."

Casey zmeravela a nebolo to preto, že ju nazval „dievčat-
kom". Na chvíľu zaváhala. „Čo tým myslíš?"

„Ty si si naozaj myslela, že mi celé tie mesiace budeš uni-
kať?"

Casey si v dychu vzdychla. Nikdy si to nemyslela. V sku-
točnosti čakala, že sa jej otec ukáže hneď v prvý deň. To, že sa
neobjavil, v nej vzbudilo mierne obavy.

„Kedy si ma našiel?" opýtala sa.

„Pár týždňov po tvojom odchode."

Zamračila sa. „Nerozumiem. Prečo si sa mi už vtedy ne-
ukázal?"

„Možno preto, lebo to bola moja chyba, že si odišla, a ja
som si to nechcel pripustiť. Myslel som si, že keď dosiahneš
svoj ciel, skončí sa to a ja sa už nebudem cítiť vinný za to, čo
som urobil. Len som si prial, aby to netrvalo príliš dlho –
a nebolo to príliš nebezpečné."

„Ale ono to nebolo nebezpečné – väčšinou. Keď som lovila
zločincov za odmenu, nehrozilo, žeby som si skrivila čo i len
vlások. Tí prašivci často ani nevedeli, ako som ich dostala."

„Ja viem."

Tie slová ju skutočne znepokojili. „Ty vieš? Vari mi nechceš
povedať, že si ma nielenže našiel, ale si ma po celý čas aj sle-
doval?" Vzápätí si Casey sama odpovedala na otázku. „Sa-
mozrejme, že si ma sledoval. Čakal si, kedy sa dostanem do
ťažkostí, však? Ty si to očakával!"

„Nie, triafaš vedľa, dievčatko. Vedel som sakramentsky
dobre, že si dostatočne schopná vykonávať prácu, ktorú si si
vybrala. Ale nezabúdaj, že si moja dcéra. Ak si myslíš, že by
som ťa nechal odísť len tak, si na veľkom omyle. Musel som ti
byť nablízku – pre každý prípad. Nedalo sa inak, Casey. Buď
by som zostal v tvojej blízkosti, alebo by si sa vrátila domov."

Casey prikývla. Nevedela, prečo ju to pred chvíľou tak pre-
kvapilo. Vždy ju predsa ochraňoval. Prečo by to v tomto prí-
pade bolo inak?

Vtedy jej svitlo a v tom momente zbledla ako stena. Sledo-
val ju po celý čas. Stále jej bol v pätách a dával na ňu pozor.
Bol aj pri tom, keď sa s Damianom milovali na ich stopárskej
púti?

Musela sa ho na to opýtať. „Bol si vždy pri mne? Na kaž-
dom kroku?"

Zavrtel hlavou. „Párkrát sa ti podarilo úplne sa ma striasť.
Najdlhšie to bolo vtedy, keď si smerovala do Coffeyville. Trva-
lo mi vyše týždňa, kým som ťa dostihol. A z Forth Worthu si
odišla práve vo chvíli, keď som tam dorazil, musel som uhá-
ňať na koni ako diabol, aby som na najbližšej zastávke doho-
nil vlak skôr, ako sa znova pohol. Keď si sa uprostred noci
vyparila zo Sandersonu, stratil som ťa na niekoľko dní. Dosti-
hol som ťa až rovno uprostred tej prestrelky v Cultherse.

Casey sa uľavilo, ale zároveň sa cítila previnilo. Našťastie
nebol pri tom, keď sa s Damianom milovali. Ale tá prekliata
prestrelka...

„To bolo odo mňa poriadne hlúpe," priznala.

„Áno, to teda bolo."

Tak som sa bála, že ani neviem, ako sa mi podarilo tasiť
zbraň, nieto ešte presne trafiť. To ty si kryl Damiana a mňa,
kým som sa dostala z ulice, však?"
„Áno."

„Iste som mohla počítať s tým, že si nablízku aj večer, keď
ma držali v tom malom zrube a čakali, kým sa objaví Damian,
aby ho mohli zabiť."

„Nebol som. Môj kôň si zlomil nohu. Ale domnievam sa,
že sa ti podarilo dostať sa z toho maléru aj samej. Aspoň to tak
vyzeralo, keď som ťa konečne dostihol na spiatočnej ceste do
mesta. Vliekla si za sebou spútaných zajatcov."

Casey sa podarilo zadržať smiech nad vlastnými chybami.
„Mne? Nie, mne sa akurát tak podarilo priblížiť sa na palec
k smrti, keď som na tých chlapov vytiahla nenabitú zbraň. To
Damian nás z toho dostal, keď v pravý čas vylomil dvere. Za-
chránil mi život."

„Ten zelenáč?"

„Netvár sa tak skepticky. Nikdy v živote nepoužil revolver,
ale s puškou vie zaobchádzať výborne. A veľmi dobre sa adap-
toval na texaskú krajinu predtým, ako zamieril späť na Vý-
chod."

„Prečo si sa s ním vôbec dala dokopy? To som nikdy nepo-
chopil."

Casey vytiahla z vrecka zmenku a položila ju na stôl. „Pre-
tože mi ponúkol omnoho viac, než za čo tá práca stála, priveľa
za pár týždňov nenáročnej roboty, aby som to odmietla. Bola
som odhodlaná vrátiť sa domov. Myslela som si, že dvadsať-
tisíc dolárov bude stačiť, aby som dokázala, že nepotrebujem
manžela – kým nebudem na neho pripravená."

Courtney si rukou prikryla ústa, aby schovala široký úsmev,
ktorému sa nedokázala ubrániť. Chandosovi sa opäť objavil
v tvarí ten jeho záhadný pohľad, z ktorého sa vonkoncom ne-
dalo vyčítať, čo povie.

A to, čo povedal, Casey prekvapilo.

„Áno, tým si to dokázala dostatočne. Keby ťa hocikto
z chlapov z ranča videl, ako si si počínala počas uplynulých
mesiacov, pravdepodobne by si s nimi nemala žiadne ťažkos​

ti. Ale stále si myslím, že sa im nevyhneš, Casey. Tá tlupa mla-
dých i starých kovbojov ťa nebude počúvať bez hádok. Väčši-
na mužov si myslí, že majú vždy pravdu a rovnako tak si má-
lokedy zavrú ústa, keď nesúhlasia so svojím šéfom – a to aj
vtedy, keď im šéfuje chlap. Ak im ale šéfuje žena, potom ve-
dia, že majú pravdu, dokonca aj vtedy, keď ju nemajú, a bu-
dú bez váhania na tú ženu vyskakovať, ak vieš, čo tým chcem
povedať. A teraz mi povedz, čo sa stane, keď im dokážeš, že
nemajú pravdu?"

Casey pochopila, čo jej tým chcel naznačiť. „Bude v nich
vrieť zlá krv, samozrejme. Budú ma chcieť ponížiť znova, ale
ak ich znova zrazím, rozhorčia sa ešte viac. Alebo ma prinútia
vyhodiť ich, ak bude pravda na ich strane, pretože žiť a pra-
covať po boku ľudí, ktorí nevychádzajú so svojím zamestná-
vateľom, nie je výhra."

Chandos prikývol. „Teraz, keď som ťa na všetko upozornil,
a naozaj ľutujem, že som to neurobil skôr, nebudem ti ďalej brániť, ak stále chceš skúsiť viesť Bar M. Vieš, čo ťa čaká, a vieš aj to, že ak zlyháš, nebude to osobné zlyhanie." Usmial sa na ňu a dodal: „Na druhej strane, dievčatko, každý, kto dosiah​ ne to, čo si dosiahla ty za posledné mesiace, si pravdepodobne dokáže vymyslieť spôsob, ako sa vyhnúť tomu, čo predpove​ dám. Budem strašne rád, ak mi dokážeš, že sa mýlim."

Casey sedela pred toaletným stolíkom vo svojej prie-
strannej spálni, zladenej do ružovobielych tónov, oblečená
v bielej bavlnenej nočnej košeli. Za ňou stála jej matka a če-
sala jej vlasy, ako to robievala, keď bola Casey omnoho mlad-
šia. Courtney sa neprestajne hnevala na ich dĺžku, ale Casey
česanie aj napriek tomu tešilo.

Courtney jej zaklopala na dvere krátko po tom, ako Casey
odišla z jedálne. Casey na ňu už čakala. Vždy si boli veľmi

blízke a dokázali sa bez ťažkostí rozprávať o všetkom. A isté
veci sa jednoducho nedali preberať pred Chandosom.

Pribrala si – ale na tých správnych miestach," poznamena-
la Courtney.

Casey sa začervenala. Doteraz si to skutočne nevšimla, ale
prsia aj boky sa jej výraznejšie zaokrúhlili – konečne. Malo by
ju to tešiť, najmä po tom, ako dlho čakala, kým sa to stane.
Ale jediné, čo k tomu cítila, bola ľahostajnosť, a tú dala aj na-
javo.

„Asi som konečne dosiahla ten magický vek, o ktorom si
ma presviedčala, že príde."

Courtney prikývla, ale po pár ďalších ťahoch hrebeňom po-
znamenala: „Tvoj otec si myslí, že ťa čosi trápi, že si nešťastná
kvôli niečomu, čo s tvojím odchodom ani veľmi nesúvisí. Sta-
lo sa niečo nezvyčajné, o čom by si sa rada porozprávala?"

„Stalo, ak zamilovať sa je niečo nezvyčajné."

Casey si smutne povzdychla. Nemala to povedať. Nemalo
zmysel rozprávať sa o niečom, čo nebolo možné zmeniť ani
vyriešiť.

Ale Courtney sa jej slovám zjavne potešila. „Naozaj si sa za-
milovala? Už som si začala myslieť, že v celom okolí nie je nik-
to, kto by ťa zaujímal – napokon, ani nie je odtiaľto, však? Je
to ten Východniar, nemýlim sa?"

Casey prikývla a znova si ťažko vzdychla, ale ubezpečila
svoju matku: „Dostanem sa z toho."

„Prečo by si mala?"

Casey neveriacky zažmurkala do zrkadla. „Možno preto, le-
bo on sám sa k takému sentimentu ako je láska obracia chrb-
tom. Možno preto, lebo je z vyššej vrstvy newyorskej spoloč-
nosti a ja som iba obyčajné vidiecke dievča, o ktorom nikdy
nebude uvažovať ako o manželke. A možno preto, lebo bu-
dem vo veľkomeste stratená, nedokážem si predstaviť, že by
som tam mala žiť. Možno –"

„A možno si iba vymýšľaš priveľa prekážok," kárala ju
Courtney.

„Si si istá, že ťa naozaj nemiluje? Nechce sa mi veriť, že by
ťa muž nedokázal ľúbiť – keď ťa spozná."

Casey sa rozosmiala. „Rozprávaš ako – moja matka."

„Myslím to vážne," trvala na svojom Courtney. „Si krásna
rozumná a neuveriteľne všestranná vo všetkom, čo si sa nauči-
la. Vôbec ti neprekáža chytiť sa akejkoľvek práce alebo roz-
hodnutí, ktoré sa pripisujú výlučne mužom, a navyše máš
množstvo vlastných schopností. Dokázala si, že zvládneš všet-
ko, čo si zaumieniš."

„Nemyslím si, že to všetci muži oceňujú," povedala trpko
Casey.

„Nie, azda nie," odvetila Courtney. „Ale tvoje schopnosti ti
dávajú určitú sebadôveru, ktorá dodáva tvojmu zovňajšku prí-
ťažlivosť. Bol to tento – Damian, je to tak?"

„Damian Rutledge – tretí."

„Tretí? Hmm, to znie pôsobivo. Skutočne si ho ani trochu
nepriťahovala?"

Casey sa zachmúrila pri spomienke na vášeň, v ktorej sa
spoločne zmietali. Ale bola naozaj zapríčinená ich vzájomnou
príťažlivosťou alebo iba prostou skutočnosťou, že z Damia-
novho pohľadu bola prevažnú väčšinu ich spoločne strávené-
ho času jedinou ženou nablízku?

Matke odpovedala poznámkou. „Muža môže priťahovať že-
na bez toho, že by sa s ňou chcel oženiť. Pri manželstve sa zva-
žujú iné veci – napríklad či zapadne do jeho života. Nechcel
ma za manželku. O tom som presvedčená."

„Prečo si si taká istá?"

„Pretože sme už boli zosobášení a nevedel sa dočkať, kedy
nás rozvedú."

Courtney vypadol hrebeň z ruky. „Čože ste boli?"

„Nebolo to z vlastnej vôle, mama, a už je to zrušené.

„Čo tým myslíš, že to nebolo z vlastnej vôle? Azda vás
dvoch niekto prinútil, aby ste sa vzali?"

Casey prikývla. „Možno si niečo počula o Royovi Beanovi,
o tom tvrdohlavom sudcovi z Langtry. Zmyslel si, že s Da-
mianom žijeme počas našej spoločnej cesty v hriechu, a to len
preto, že sa mu hodilo päť dolárov, ktoré vyberal ako poplatok
za sobáš, a tak nás bez mihnutia oka zosobášil a my sme s tým
nemohli už nič urobiť."

„To je – to je nehoráznosť!"

Casey súhlasila s matkou. „Áno, to máš pravdu. Damian
bol prirodzene nahnevaný a v každom meste, ktorým sme
prechádzali, hľadal iného sudcu, ktorý by nás rozviedol. Žiad-
neho sme nenašli, ale keď sme na spiatočnej ceste znova pre-
chádzali cez Langtry, urobil to ten starý sudca, ktorý sa znovu
sám od seba rozhodol oddeliť nás tak rýchlo, ako nás spojil –
iba kvôli ďalším piatim dolárom."

Courtney si sadla vedľa Casey na taburetku a vzala dcéru do
náručia.

„Och, zlatko moje, to je mi ľúto. Muselo to byť ťažké naj-
mä pre teba, ak si ho už vtedy milovala."

Casey sa pokúsila skončiť túto tému. „Na tom už teraz ne-
záleží. Aj tak som vedela, že nie je pre mňa, že naše životy sú
príliš rozdielne, aby sa dokázali zosúladiť. Keď nie je vo veľ-
komeste, cíti sa nesvoj, ja by som bola nesvoja tam, a žiadna
stredná cesta neexistuje. Len si želám, aby som náš vzťah vní-
mala presne takto a neplietlo sa mi do toho srdce so všetkými
tými nežnosťami."

Courtney jej prianie zjavne nemienila prijať. „Zabudla si,
čo som ti pred chvíľou povedala, že dosiahneš všetko, čo si
zaumieniš? Prečo si sa toho muža už vzdala? Lovila si nebez-
pečných vrahov. Budeš viesť celý Bar M. Prečo sa vyhýbaš hla-
su svojho srdca a nenasleduješ ho?"

„Pretože keby to nevyšlo, ranilo by ma to tak silno, že by
som tú bolesť asi neuniesla."

„A jeho stratu uniesť zvládaš? Skutočne? Alebo sa trápiš
zúfalstvom, pretože si neurobila všetko, čo si mohla? Aj pre-
kážky, ktoré si vytváraš vo svojej hlave, je možné prekonať,
zlatko. Kto vraví, že by si musela žiť po celý čas vo veľkomes-
te, alebo že on bude musieť žiť navždy na vidieku? Kto vraví,
že by ste nemohli žiť časť roka na obidvoch miestach a nevy-
chutnať si to – pretože by ste boli spolu?"

„Ale veď on ma za manželku nechce!"

„Tak ho presvedč," povedala Courtney pragmaticky. „Ak
nevieš ako, veľmi rada ti poradím."

Courtney sa zrazu začervenala. Casey sa na ňu usmiala.

Myslela to dobre. Chcela, aby bola Casey šťastná. Prehliadla
však jednu maličkosť. Ako by Casey mohla byť šťastná, do
konca aj vtedy, keby sa jej podarilo vylákať z Damiana súhlas
k manželstvu, ak by ju naozaj nemiloval?

Kapitola 46

Damianovi sa s Jackom Curruthersom cestovalo sku-
točne ťažko, pretože ním nesmierne opovrhoval. Ani istá sku-
točnosť, že ten chlap poputuje po procese rovno za mreže, mu
nepridávala veľmi na nálade. Okradol firmu, ale namiesto to-
ho, aby iba zdrhol s peniazmi, ako to robí väčšina zlodejov, po-
kúsil sa zvaliť vinu na niekoho iného a kvôli svojmu činu si ob-
jednal smrť človeka, čo jednoznačne robilo zo zlodeja vraha.

Curruthers si zaslúžil poriadny trest, ktorý mu vymeria súd.
Ale Damian si nezaslúžil trpieť jeho sústavnú spoločnosť na
dlhej spiatočnej ceste do New Yorku.

Jack neprejavoval ani štipku ľútosti. Samoľúbo sa škľabil,
uštipačne podpichoval a chvastal sa svojím zločinom pri kaž-
dej príležitosti. A v salónnom vozni Damian nemal kam
uniknúť jeho prítomnosti. Mohol mať zapchaté ústa, ale ten
jeho uštipačný výsmech mu naďalej zostával v očiach.

Preto v St. Louise v Missouri Damian opustil vlak, aby na-
šiel iný salónny vagón, ktorý by mal oddelené kupé, do kto-
rého by mohol Jacka zamknúť. Odstrániť ho z očí – a aspoň
čiastočne odstrániť z mysle. Našiel presne to, čo hľadal, vozeň
s oddeleným spacím kupé. Nanešťastie, Damian sa vybavova-
ním prenájmu – vozeň patril jednému miestnemu obyvateľo-
vi – a jeho pripojením zdržal niekoľko hodín. Kým sa vrátil,
Jack utiekol.

Bola to tá posledná vec, ktorú Damian očakával. Vykonal
všetky bezpečnostné opatrenia, aby tomu zabránil. Jack mal
ruky aj nohy spútané reťazami v okovách, ktoré dostal od še-
rifa z Culthersu, a navyše mal pre istotu ešte nohy reťazami

pripútané k jednej z pevne zabudovaných lavíc. Vagón bol
zamknutý kľúčom, ktorého duplikát mal iba železničný zria-
denec, ktorý ho obsluhoval.

Zriadenec neprichádzal do úvahy. Potom, ako sa dozvedel
o Jackových zločinoch, prechovával k nemu očividnú averziu.
Okrem toho využil príležitosť, že vlak stojí cez noc v tomto
veľkom meste, a navštívil príbuzných, ktorých tu mal. Da-
mian rýchlo vypátral niekoľkých svedkov, jeden počul vo va-
góne lomoz, akoby tam niekto vylomil lavicu, a druhý videl,
ako Jack vyliezol z okna a odskackal preč. Zmizol a St. Louise
bolo obrovské mesto, ľahko sa v ňom mohol ukryť.

Damian okamžite nahlásil jeho zmiznutie miestnej polícii,
ktorá mu vyšla v ústrety, ale nie až do takej miery, aby Cur-
ruthersa našla. Po troch dňoch neúspešného pátrania si tele-
gramom privolal na pomoc detektívov, ktorých využil v New
Yorku; dorazili do St. Louise a priebežne ho o všetkom infor-
movali.

Napriek tomu im trvalo ďalší týždeň, kým objavili jedno-
značnú stopu, vedúcu priamo do Chicaga v Illinoiss. Jack sa
zjavne vzdal myšlienky skrývať sa v rozľahlej oblasti Západu.
Odišiel skúsiť šťastie do veľkomesta a Chicago sa v tých ča-
soch veľkosťou vyrovnalo New Yorku.

Takto si veru Damian svoju prvú návštevu Chicaga ne-
predstavoval. Kdesi hlboko v jeho mysli zotrvával fakt, že
niekde tu žije jeho matka, ale darilo sa mu ho udržiavať pod
kontrolou. Možno ju jedného dňa vyhľadá, ale teraz mal prí-
liš veľa iných starostí.

Ani Casey nebolo jednoduché pustiť z hlavy – v skutoč-
nosti na ňu myslel neprestajne. Stále ho hneval spôsob, ako
utiekla bez jediného slova, jednoducho sa uprostred noci
vykradla z izby, v ktorej spolu spali. Žiadne zbohom na roz-
lúčku. Žiadna šanca dohodnúť si nejaké ďalšie stretnutie v bu-
dúcnosti... vôbec nič.

Bol rozhodnutý porozprávať sa s ňou o ich manželstve – či
skôr o ich rozvode. Niežeby sa mu nepáčilo, že ich Bean od
seba oddelil", len ho poriadne štvalo, že ich ten nepodarený
sudca znova prinútil prijať legitímny stav bez toho, aby sa ich

bol spýtal, či s tým súhlasia. Tá svadba bola aj tak fraška. Mal
v úmysle dostáť svojej hrdosti a požiadať svoju vyvolenú o ru-
ku tak, ako sa patrí. Ale Casey mu nedala šancu.

Vzala nohy na plecia iba pár hodín po tom, ako dostala pe-
niaze za dobre odvedenú prácu, na ktorú si ju najal. Tým da-
la jasne najavo, že sa už nevie dočkať, kedy sa s Damianom ro-
zídu. Nepočkala ani do rána. A nebola ani vo vlaku. Dôkladne
prehľadal každý vozeň, dúfal, že ju nájde ešte pred tým, ako sa
pobral do miestnej väznice vyzdvihnúť Jacka.

Odvtedy ubehlo niekoľko týždňov, ale stále bol bez seba
z jej odchodu a keďže mal dostatok času – detektívi katego-
ricky odmietali prítomnosť amatéra – nezostávalo mu nič iné,
ako sa dusiť vo svojich myšlienkach. Keď Casey pátrala po Jac-
kovi, Damian sa aktívne do jej hľadania zapojil, dokonca sa –
príležitostne – cítil istým spôsobom užitočný.

V momente, keď ho táto myšlienka napadla, Damian sa na
ňu vrhol ako vyhladnutý človek na bravčové stehno. Casey
mala byť v Chicagu s ním. Zaplatil jej desaťtisíc dolárov, aby
priviedla Jacka pred súd, ale Jack sa spravodlivosti opäť vyhol.
Damian si zatiaľ neprišiel na svoje.

Ale ako ju nájde, keď nevedel, kde býva, ani nepoznal jej
plné meno? Dokonca ani to meno, ktorým ju nazval, nebolo
jej; pochádzalo z iniciálok K.C., ktoré používala a ktoré prav-
depodobne prevzala z označenia svojho koňa, keď sa po prvý
raz musela kamsi podpísať.

Ale tie iniciály na Old Samovi...

Tam, na ten ranč neďaleko Waca, poslal Bucky Alcott Ca-
sey hľadať jej korene. Damian vtedy mávol rukou nad tým vý-
myslom, lebo vedel, že si koňa nekúpila na ranči K.C., ale do-
stala ho ako dar od svojho otca. Ale ten ranč bol jediný
záchytný bod, ktorý Damianovi zostal. Nikdy sa nezmienila
ani slovkom o svojom skutočnom domove, ktorým by upres-
nila jeho miesto.

Návrat do Texasu mu pripadal ako užitočný čin. Mal však
aj ďalší dôvod, kvôli ktorému tam zamieril, ale stále bol príliš
nahnevaný na to, aby si ho – dokonca aj sám pred sebou –
priznal. Ale aj tak mu nezostávalo veľa nádeje, že Casey sku-

očne nájde, a preto si myslel, že bude pravdepodobne iba
strácať čas.

Ale radšej zabije čas takto, než nekonečným vysedávaním
v hotelovej izbe a čakaním na výsledky pátrania detektívov,
ktoré navyše stále nikam neviedlo. Jack sa stratil v Chicagu
a bol dosť bystrý na to, aby tentoraz nepoužíval svoje pravé
meno. A ako človek nájde ihlu v kope sena, Jacka v tomto
obrovskom meste?

Napodiv, Damian si bol úplne istý, že Casey bude vedieť,
ako ho nájsť.

Kapitola 47

Ranč K.C. bol usadlosťou, ktorá sa zďaleka vymykala
pojmu ranč vo svojej charakteristickej podobe. Keď ho Da-
mian uvidel v diaľke, myslel si, že sa blíži k ďalšiemu mestu.
Taký rozsiahly ranč na svojich cestách po Západe doteraz ne-
videl, a to prešiel popri mnohých.

Jeho veľkosť ho dojímala, no na druhej strane bol sklama-
ný. Na takomto očividne dobre prosperujúcom ranči asi ne-
nájde žiadny záznam alebo spomienku na koňa, ktorému aké-
si dievča hovorilo Old Sam a ktorého tu kúpil jej otec pred
mnohými rokmi. A aj keby tu naozaj také záznamy viedli, ne-
poznal meno jej otca.

Dúfal, že si možno niekto spomenie na toho muža podľa
opisu, ktorý mohol Damian poskytnúť, ale pri pohľade na ten
ranč vážne zapochyboval. Určite tu každý mesiac predávali
tucty koní. Podľa veľkého množstva stajní, ktoré uvidel, keď
sa k nemu priblížil, bolo očividné, že ich chovajú prinajmen-
šom v takom množstve ako dobytok.

Stále sa však nevzdával. Možno niekto z tých, čo tu predá-
vali kone pred piatimi či šiestimi rokmi, pracuje ešte stále na
ranči a má výbornú pamäť. A takého nebezpečne vyzerajúce-
ho muža ako sa zdal Caseyin otec Damianovi, keď ho videl

vtedy vo Forth Worthe, si človek zapamätá skôr, ako nejaké-
ho obyčajného kupca.

Hneď, ako sa vo Wacu dozvedel cestu k ranču K.C., pre-
najal si koňa. Zvláštne, urobil to bez toho, aby bol čo len tro-
cha premýšľal o prenajatí bričky s kočišom. Ale teraz mu už
jazda na koni nebola cudzia, skôr naopak. Že mu bude raz ta-
ké niečo vyhovovať, to ho ešte pred rokom ani len nenapadlo

Na priečelí hlavnej budovy stála dlhá a široká veranda. Pred
ňou, po oboch stranách schodov, vedúcich na verandu, boli
pevne do zeme zapustené dve brvná. Damian uviazal koňa
k jednému z nich a pristúpil k vchodovým dverám.

Zabúchal na dvere a kým mu prišiel niekto otvoriť, obrátil
sa a porozhliadol sa z verandy. Nebolo z nej toho vidieť príliš,
až na rozľahlé široké pláne, kaktusy a sem-tam nejaký ten
strom – vtom si však uvedomil, že veranda je obrátená na zá-
padnú stranu. Predstavil si tie neuveriteľné západy slnka, kto-
ré v tejto časti krajiny zažil. Veranda bola so svojím čarokrás-
nym výhľadom po večeroch určite blahodarným miestom na
odpočinok po ťažkej celodennej drine. Veľké množstvo stoli-
čiek a stolov rozložených po celej jej dĺžke svedčilo o tom, že
veľa rančerov asi využíva jej pokoj.

Dvere sa otvorili. Stála v nich celkom pekná žena v stred-
nom veku, jej svetlohnedé oči mu boli akési povedomé, hoci
si to pri svojej nervozite nedokázal vysvetliť. Jeho nádej, že mu
toto miesto pomôže nájsť Casey, nebola vysoká, ale bola to je-
ho jediná šanca. Tak či onak, možnosť, že by ju dnes našiel, ho
znervózňovala.

„Čo si želáte?" opýtala sa zvedavo žena.

Damian si zložil klobúk a odkašlal si. „Hľadám jednu mla-
dú ženu, jazdí na koni, ktorý pochádza z tohto ranča – alebo
tu bol aspoň označený."

„Ako sa volá?"

„Bohužiaľ, nepoznám jej pravé meno," priznal. „Toho ko-
ňa jej kúpil otec, asi tak pred piatimi rokmi. Žiaľ, ani jeho
meno nepoznám. Ale dúfal som, že by si ho tu azda mohol
niekto pamätať a vedel by mi povedať, kto to je, či dokonca
možno aj to, kde žije."

Tvárila sa, akoby čakala, že bude počuť viac, ale keď Da-
mian mlčal, povedala mu: „U nás sa predá veľa koní. Je na
tomto niečo zvláštne, podľa čoho by ho bolo možné ľahšie
spoznať? Alebo je niečím výnimočný ten muž, ktorý ho kúpil?
Bez mena to bude poriadne ťažké –"

„Môžem ho opísať," skočil jej do reči Damian, hoci ne-
chcel, iba ho napadlo dlhšie neotáľať. „Je asi taký vysoký,
ako ja."

„Nuž, to nám pomôže," povedala žena s úsmevom. „Ste
o hodný kus vyšší než priemer."

Damian jej opätoval úsmev a pocítil mierne uvoľnenie.
„Má čierne vlasy, ktoré môže, ale aj nemusí nosiť príliš dlhé.
Videl som ho iba raz, nedávno, a vtedy ich mal dlhé. Môže
mať okolo štyridsaťpäť rokov, takže vtedy mohol mať, počí-
tam takých tridsaťosem alebo deväť."

Žena sa rozosmiala. „To sedí takmer na každého chlapa
v okolí, vrátane môjho manžela. Je ešte niečo iné, čím sa lí-
ši od ostatných a človek si ho ľahšie zapamätá? Má nejaké
jazvy?

Damian zavrtel hlavou. „Nevidel som ho až tak zblízka. Ale
bolo na ňom čosi zvláštne, priam čosi nebezpečné, čo poniek-
torých ľudí znepokojovalo. Ak mám byť úprimný, vyzeral ako
bandita."

„Preboha, ste si istý, že ho chcete nájsť znovu?" spýtala
sa ho.

„Musím nájsť jeho dcéru."

Zamyslene prikývla. „A čo ten kôň? Je niečím nezvyčajný?"

„Je to skvostný kus. Pravdepodobne šľachtený plnokrvník,
ale Casey mu hovorila Old Sam."

Žena vo dverách stuhla. „Casey? Myslela som, že ste pove-
dali, že ich mená nepoznáte."

Jej reakcia ho povzbudila, ale najprv jej poskytol vysvetle-
ne. „Nepoznám. Casey je meno, ktoré som jej dal ja, podľa
iniciálok K a C – pravdepodobne si ich vzala z označenia na
svojom koni, hoci som sa jej na to nikdy nespýtal. Vlastne,
ona sama si hovorila jednoducho iba Kid. Vari viete, o kom
hovorím, madam?"

„Och, možno áno. Prečo ju hľadáte?"
„To je trocha dôverné –"

„V tom prípade vám asi nepomôžem," skočila mu žena do
reči a už-už chcela pred ním zatvoriť dvere.

„Počkajte!" povedal Damian. „Bola nájomným stopárom
keď som sa s ňou spoznal. Najal som si ju, aby našla vraha
môjho otca, čo sa jej aj podarilo. Ale skôr, ako som ho mohol
priviesť späť do New Yorku pred súd, podarilo sa mu utiecť."

„Takže ju hľadáte preto, aby ste si ju opäť najali?" opýtala sa
ostro.

Do toho ju vonkoncom nič nie je, pomyslel si Damian,
a tak jej stroho odvetil: „Niečo také."
„A to je jediný dôvod, prečo ste tu?"

Tentoraz sa zarazil Damian. „Kvôli čomu inému by som tu

mal byť?"

Zamračila sa. „Myslím, že by sa s vami možno rád poroz-
prával môj manžel. Poďte dnu."

Vošiel. „Počkajte tu," povedala ostrým tónom a ráznym
krokom kamsi odbehla. Nechala ho bezradne stáť uprostred
haly.

Jej správanie ho načisto zmiatlo. Očividne ju niečo nahne-
valo. Oči sa jej premenili na dva rozžeravené jantáre. Začalo
to tým, keď vyslovil meno Casey. Žeby to bolo naozaj jej pra-
vé meno? Tá žena vyzerala, že ju pozná. To, ako odpovedala na
jeho otázky, jasne naznačuje, že je to naozaj tak.

Damian zmeravel. Jantárové oči?

To sedí takmer na každého chlapa v okolí, vrátane môjho
manžela.

Damiana zaplavila prudká vlna nádeje. Žeby naozaj našiel
jej domov? Žeby tá žena, s ktorou sa práve pred chvíľou roz-
prával a ktorá mala oči ako Casey, keď sa nahnevala, bola jej
matka? A jej manžel, ktorého opísal...?

Ktosi mu zozadu poklopal po pleci. Obrátil sa a pred ním
nestál nikto iný, než otec Casey, ktorý sa práve v tej chvíli ro-
zohnal päsťou. Damianovi sa zaiskrilo pred očami a už o sebe
nevedel.

Kapitola 48

Začínam si myslieť, že som ti nikdy nemala vravieť, že
Casey bola doňho zaľúbená," povedala Courtney svojmu
manželovi, keď stáli nad Damianovým telom, roztiahnutým
v hale na dlážke. Spod nosa mu stekal tenký prúžok krvi.

„Samozrejme, že mala." Chandos si spokojne pošúchal
hánky na pravej ruke a jeho pohľad odrážal rovnaký pocit.

Courtney sa nadurdila a pochybovačné poznamenala: „Váž-
ne? Keď som ti musela vyhovoriť, aby si šiel za ním až do New
Yorku? A zrazu sa ten hlupák zjaví rovno pri tvojich dverách.
To ti mohol rovno priniesť svoju hlavu."

Chandos podráždene zodvihol obočie. „Načo si mi potom
hovorila, že je tu? Mohla si ho sama poslať kade ľahšie, nevi-
dím v tom žiadny rozdiel."

Courtney sa stiahla. „Chcela som, aby si ho trocha privie-
dol k rozumu. Ale iba trocha," nedala sa.

Chandos sa takmer zasmial. „Vidím, že ti povedal niečo,
čím ťa rozhneval?"

Jej pery sa prísne stiahli. „Prišiel hľadať Casey, aby si ju opäť
najal. Veríš tomu? Ani nepomýšľa na to, že by znova pre neho
pracovala, ale jediný pohľad naňho jej predĺži bolesť v srdci.
Ale či on o tom uvažoval? Nie, ten chlap je sebecký, bezcitný
sukin –"

Chandos jej nežne položil prst na pery. „Milujem, keď sa
paprčíš, mačička, ale v tomto prípade na to asi nemáš dôvod.
Nebola si to práve ty, kto ma musel ubezpečiť, že nevedel
o tom, že ho Casey ľúbi? Nepriznala to, keď si sa jej na to spý-
tala? To ho istým spôsobom zbavuje previnenia, či nie?"

„Nuž, áno," pripustila, ale vzápätí naňho zazrela. „Ale pre-
čo si potom prišiel sem a okamžite mu jednu vrazil, ak ho po-
važuješ za nevinného?"

„Mám jednoduchý a jasný dôvod – spôsobil bolesť mojej
dcére. Nazvime to otcovským právom."

Tentoraz ona zodvihla nahnevane obočie. „Och, a matka
nemá žiadne také práva?"

Zasmial sa na ňu. „Tvojím právom bolo prísť ma zavolať
pretože si vedela, že sa na neho vrhnem."

Previnilo sa začervenala. „Možno by sme sa nemali baviť
o tom, prečo sa nám tento mladý muž protiví, ale skôr o tom,
čo urobíme s jeho nečakaným a nechceným príchodom do
nášho domu. Bola by som radšej, keby Casey nevedela, že tu
bol, ale prespáva striedavo tu a na Bare M, a dnes večer bude
spať práve tu. Vzhľadom na to, že je už neskorý podvečer,
môže sa objaviť každú chvíľu."

Chandos prikývol. „Zavolám pár chlapov, naložíme ho na
voz a odvezieme ho späť do mesta. Dúfam, že z toho privíta-
nia, akého sa mu u nás dostalo, pochopí, že ho tu viackrát ne-
chceme vidieť."

Courtney sa zamyslene zamračila. „Nemyslím si, že to za-
berie."

„Prečo nie?"

„Pretože sa mi zdá byť trochu tvrdohlavý," povedala Court-
ney. „Prešiel toľký kus cesty, aby si ju najal. Nemyslím si, že odíde skôr, kým mu sama nepovie, že už pre neho nič neurobí."

„Si si istá, že naozaj neurobí?"

„Príliš nie, ale prečo by mala? Jediným dôvodom, prečo to
predtým robila, boli peniaze, ktorými ti chcela dokázať, čoho
je schopná. Ale teraz už nemá čo dokazovať. Vedie Bar M
a doposiaľ sa jej darí skvele."

„Takto by určite uvažoval každý chlap, ale čo zamilovaná
žena?"

Courtney naňho takmer zavrčala: „Máš pravdu, samozrej-
me. Také niečo by mohlo ovplyvniť jej rozhodnutie. Mohla by
pristúpiť na jeho ponuku, pretože by s ním možno rada strá-
vila ešte nejaký čas. Alebo by mohla súhlasiť preto, že zjavne
potrebuje pomoc a ona ho miluje. Možno by mu chcela po-
môcť práve preto. Takže by sme sa najprv mali postarať o to,
aby sa vôbec nemusela rozhodovať."

Nenavrhuješ, aby som sa ho zbavil navždy, však nie?"

Neblázni!" osopila sa na neho Courtney, ale hneď videla,
že si ju iba doberá. Zlostne zazrela. „Azda postačí malý rozho-
vor, ktorý ho presvedčí, aby sa sem viackrát nevracal a ty sa
s ním môžeš porozprávať cestou do mesta, kam ho sám odve-
dieš. A keď ho ani to nepresvedčí, potom mu povedz, že tu nie
je, že kamsi odišla – och, čo ja viem... trebárs do Európy. Áno,
Európa – to je dostatočne ďaleko, aby si uvedomil, že ak chce
pomoc, ktorú tak veľmi potrebuje, mal by začať hľadať niekde
inde."

„Radšej by som s ním neprehovoril ani slovo. Neviem, či sa
dokážem ovládnuť a nezaženiem sa po ňom znova."
„Potom sa s ním porozprávam ja –"

„Nie, neporozprávaš," vyhlásil Chandos skalopevne a ťažko
si vzdychol. „Tak dobre, vezmem ho do mesta." Sklonil sa
a prehodil si Damiana cez plece. „Dočerta, ten je ale ťažký."

„Chandos...?"

„Čo je?" zahundral už medzi dverami.
„Nehovor mu, čo k nemu Casey cíti."
Obrátil sa k nej. „A prečo nie?"

„Ona sama sa mu to rozhodla nepovedať a on bol natoľko
nechápavý, že mu to samému nedošlo –"

„Alebo to vedel a bolo mu to jedno, podľa mňa to bolo
presne tak, hoci ti dovolím, aby si mi to vyvrátila."

„Aha, tak preto si ho hneď udrel namiesto toho, aby si sa
s ním najprv pozdravil?"

Pohŕdavo odfrkol. Usmiala sa a pokračovala. „Tak či tak,
nemyslím si, že by ocenila, aby to vedel. Viem, že ja by som
za to na jej mieste vďačná nebola."

Prikývol a kráčal cez verandu, zišiel po schodoch a prehodil

Damiana bruchom dole cez sedlo na koni, ktorého tu nechal

priviazaného k brvnu. Chandos chytil uzdu a pozrel na svoju
ženu.

„Pred večerou by som mal byť späť," povedal jej. „Dohliad-
ni na to, aby po tom dolámanom nose nezostala na podlahe
žiadna krv."

„Naozaj si myslíš, že si mu ho zlomil?"

„Snažil som sa o to. Prečo by inak chlap takej veľkosti išiel

k zemi tak ľahko?"

„Možno preto, lebo zakaždým udieraš päsťou ako kladi-
vom," povedala a zamávala mu na cestu.

Chandos sa rozosmial. „Ty ma vždy preceňuješ."

„Nezmysel. Vydala som sa za výnimočného muža. Aspoň ja
to viem."

Chandos s úsmevom na perách odviedol Damianovho ko-
ňa k stajni, kde si osedlal svojho. Ale potešenie, ktoré nachá-
dzal v slovách svojej ženy, netrvalo dlho. Ani nemohlo – s úlo-
hou, pred ktorú ho postavila.

Došlo na ňu už čoskoro. Prešli asi míľu, keď sa Damian za-
čal preberať, a tak Chandos zastavil oba kone, aby si pri skĺz-
nutí zo sedla neublížil. Presne tak sa aj stalo, hoci na okamih
bol aj tak dezorientovaný, keď zostal stáť uprostred cesty.

Keď konečne uvidel Chandosa, jeho prvá otázka bola:
„Smiem sa vás spýtať, kam ma to vediete?"

„Späť do mesta," odvetil Chandos. „Na ranči K.C. nie si ví-
taný."

„To ste mi nemohli iba povedať?" zabrblal Damian a opa-
trne si ohmatával nos.
„Zlomený?"
„Nevyzerá to tak."

„Tak potom ťa odrovná trocha bolesti, čo?" povedal Chan-
dos s úsmevom, ktorý prešiel do samoľúbeho úškrnu.

Damian zlostne zagánil a mrzuto podotkol: „Nie, iba ste
ma uspali bez varovania."

Chandos pokrčil ľahostajne ramenami. „A ako by ťa asi ma-
li privítať rodičia tej mladej ženy, ktorú si takmer zabil?

Damian sa zháčil, prekvapilo ho, že Casey spomínala detai-
ly o tom, čo robila, kým bola preč z domu, ale keďže jej otec
to už očividne vedel, rýchlo povedal na svoju obranu: „Je
predsa nájomná stopárka a je v tom čertovsky dobrá. Je to jej
profesia –"

„Je to niečo, do čoho prechodne fušovala, sotva profesia.
„Napriek tomu," povedal Damian. „Bola na tú prácu ideál-
na, a preto ju aj robila."

Chandos znechutene odfrkol. „A teraz si myslíš, že sa do to-
ho pustí znova?"

Ten človek, ktorého mi pomohla nájsť, utiekol," podotkol
Damian. „Nasadil som na neho detektívov, ktorí ho stále hľa-
dajú, ale tentoraz nemali také šťastie, ako predtým. Casey sa
darí lepšie."

„Casey má iba dobré zmysly, to je všetko."

„Ona sa tak naozaj volá?"

Chandos sa zamračil pri tej náhlej zmene témy. „Ty si ne-
vedel ani jej meno?"

„Prečo vás to tak prekvapuje? Prezradila o sebe len veľmi
málo. Samému mi nejaký čas trvalo, kým som zistil, že je
žena!

„A ako si to nakoniec zistil?"

Opýtal sa ho to s takou očividnou narážkou, že Damian ve-
del presne, čo tým Chandos myslí. Keďže sa cítil rovnako pre-
vinilo, ako si ten chlap myslel, vyrukoval s čistou pravdou.

„Povedala mi to sama," vysvetlil. „Keď som jej navrhol, aby
si nechala narásť bradu."

Na Chandosovej tvári sa zjavil čudný výraz a keby ho Da-
mian aspoň trochu poznal, vedel by, že potláča smiech. Ale on
ho nepoznal, a tak videl iba krátku pauzu medzi inak hromo-
vými pohľadmi, ktoré po ňom vrhal. Caseyin otec už nevyze-
ral ako ten muž, ktorého Damian videl vo Fort Worthe. Bol
hladko oholený, vlasy mal primerane zastrihnuté, hoci vo veľ-
komeste by sa stále vymykal štandardu. Ale jedna vec sa na
ňom vôbec nezmenila: to zvláštne nebezpečenstvo, ktoré bolo
z neho cítiť.

„Mohli by ste stihnúť najbližší vlak tam, odkiaľ ste prišli,
pán Rutledge. Casey už nie je stopárkou."

„Toto je výnimočný prípad, keďže sa už do neho zapojila,"
povedal Damian. „Okrem toho, rád by som počul, čo na to
povie sama –"

„Na to zabudnite," prerušil ho pokojným tónom Chandos.
„Prijmite odo mňa istú radu a nenúťte ma to znova opakovať.
Nepribližujte sa k mojej dcére."

Damian chcel znova namietať, ale vzhľadom na to, že širo​

ko-ďaleko nebolo na obzore živej duše a ruka toho muža spo-
čívala príliš blízko revolvera značky Colt, rozmyslel si to. Jej
otec nemienil byť rozumný, nezaujímali ho Damianove po-
hnútky. Úprimne povedané, Damian neveril, že nevystrelí,
aby potvrdil svoje rozhodnutie.

A tak len stroho prikývol a vyskočil na koňa. „Bolo mi po-
tešením," povedal sucho.

Chandos si súhlasne pošúchal hánky. „Áno, mne tiež."

Kapitola 49

Casey našla otca sedieť na koni pred malým, oploteným
cintorínom. Prvý raz od svojho návratu domov prišla navští-
viť Fletcherov hrob. Bola prekvapená, keď tam našla Chando-
sa. Okrem toho malého ohradeného kúsku zeme, na ktorý vr-
hal tieň mohutný košatý dub, nebolo nablízku nič, kvôli
čomu by sa tam ocitol. Cintorín pri Bare M bol vyhradený zo-
snulým z tohto ranča a on z neho nepoznal nikoho iného –
iba svojho otca.

Zastavila koňa hneď vedľa neho, ale nepovedala nič, po-
čkala, kým si všimne jej prítomnosť, ktorú nebolo možné
prehliadnuť. Neprehliadol, iba sa ďalej mračil na hrob, ktorý
bol miestom Fletcherovho posledného odpočinku. Nakoniec
zoskočila z koňa a s pestrofarebnou kyticou divokých kvetov
v ruke, ktoré nazbierala po ceste, otvorila nízku bráničku, kto-
rú by ľahko dokázala prekročiť.

Pozrela na otca a povedala: „Vieš, môžeš sem pokojne vojsť.
Naozaj si nemyslím, že sa posadí a bude na teba vyčítavo uka-
zovať prstom."

Povedala to nežne, aby vyčarila aspoň malý úsmev na jeho
tvári. Odpovedi však chýbal akýkoľvek humor. „Mal by."

Bola to od neho výrečná poznámka. Očividne v ňom hlo-
dala vina. Nevedela, ako má na ňu odpovedať. Fletcher bral
všetku vinu na seba, prijal plnú zodpovednosť za ich nezhody.

Ale snažiť sa primäť otca k tomu, aby si to vypočul, keď igno-
roval akúkoľvek zmienku o Fletcherovi...

Nepovedala nič, mlčky prikročila k hrobu, kľakla si pri
ňom a rozložila kvety. Ale po chvíli uvidela, ako sa k hrobu
približuje otcov tieň. Zostal stáť za ňou.

„Nedávno som si začal uvedomovať niečo, na čo nie som

pyšný."

Casey zmeravela. Žeby priznanie? A tu, vlastne rovno pred
Fletcherom? Možno by mala odísť. Otec sem prišiel očividne
kvôli konkrétnemu dôvodu a rozhodol sa neodkladať svoj zá-
mer len preto, že tu už nebol sám.

Vstala, ale nežným dotykom jej naznačil, aby neodchádza-
la a nenechávala ho samého. Hlasom naplneným ľútosťou po-
vedal: „Myslím si, že som sa ťa snažil ovládať presne tak, ako
sa ten starec snažil ovládať mňa, keď som bol v tvojom veku.
Robil som presne to, čo som na ňom nenávidel. Ale to mi
otvorilo oči a pochopil som, prečo sa ma snažil formovať
podľa svojich predstáv. Prinútilo ma to lepšie mu rozumieť."

Casey sa rozplakala. Bože môj, Fletcher nemohol chcieť
viac. Keby tu tak bol, aby to sám počul. Na druhej strane,
predsa len tu bol... aspoň Casey vždy cítila jeho prítomnosť na
Bare M, rada si predstavovala, ako na ňu dozerá. A najsilnej-
šie jeho prítomnosť cítila pri jeho hrobe.

Strávila s Fletcherom veľa času v období, keď dospievala,
a preto bola azda jediným človekom, ktorý teraz mohol otca
upokojiť – a poukázať na pár skutočností, o ktorých Chandos
možno nevedel.

Ale pokiaľ išlo o jeho priznanie, spýtala sa ho opatrne:
„A dá sa mu aj odpustiť?"

„Áno. Teraz ma to ubíja, škrie ma, že mi to všetko nedošlo skôr ako zomrel a nepovedal som mu aspoň to, že ho chá-
pem."

„To nikdy nežiadal. Bol by rád, že si pochopil, ale to nebo-
lo to, čo potreboval počuť. Vedel, že urobil veľa chýb. Často
ich spomínal," povedala a s úsmevom dodala: „Takmer s pý-
chou. Ale bol jednoducho taký. Veril, že človek sa učí na vlast-
ných chybách, že ho zoceľujú, zvýrazňujú jeho silné stránky."

Chandos prikývol. „Áno, viem si predstaviť, že takto pre-
mýšľal."

Potešilo ju, keď si všimla, že v jeho poznámke necítiť žiad-
nu zatrpknutosť, ako to bolo možno ešte pred pár mesiacmi
„Ale v tvojom prípade, ocko, bol na teba príliš hrdý, aby sa ľu-
toval."

„Čo tým myslíš?"

„Ak by si nakoniec dopadol zle, vinil by seba. Ale tebe sa
darilo, chápeš. Nenašlo sa na tebe nič, na čo by nebol hrdý,
a tak hádaj, čo sa stalo? Robil si zásluhy."

Chandos vybuchol do smiechu. „Ten sukin syn."

Casey sa usmiala. „Presne tak. Keďže sa ti viedlo naozaj
dobre, starého otca napadlo, že chyby, ktorých sa pri tebe do-
pustil, s tým musia mať niečo spoločné. Bol od radosti celý
bez seba, keď videl, aký úspech si s K.C. dosiahol. Každému
sa vychvaľoval, že si všetko dosiahol sám, bez jeho pomoci.
Bol si jeho syn. Robil si to dobre. Robil si to lepšie, než on.
Ty si to „mu to ukázal". Bol na to taký hrdý, ocko – bol hrdý
na teba."

„To som nevedel," povedal ticho Chandos.
„Nie, ty nie, ale vedeli to všetci ostatní."
„Ďakujem ti, dievčatko."

To „dievčatko" znelo opäť ako nežnôstka, proti ktorej Ca-
sey nijako nenamietala. „Nemusíš ďakovať za to, že som ti po-
vedala pravdu. Nemusíš ani ľutovať, že si mu nedokázal pove-
dať o tom, že mu rozumieš. Práve si to urobil. Je tu, vie to.

Smutne sa pousmial. „Možno, ale to je iné. Nikdy sme sa
nerozprávali, môj otec a ja sme –"

Casey ho prerušila. „Rozprávali ste sa veľakrát – akurát
hlučnejším spôsobom."

Chandos sa rozosmial. „Máš na mysli to, čomu hovoríš na-
še zápasy v prekrikovaní?"

„Aspoň si mu nikdy neodopieral prístup k tebe ani tvojej
rodine a usadil si sa hneď v jeho susedstve. Myslíš, že nevedel,
čo to stálo, koľko v tom bolo zhovievavosti, hoci nikdy nevy-
slovenej? Dovolil si nám, deťom, navštevovať ho, kedy sme
chceli. Myslíš, že v tom nevidel pochopenie? Nakoniec nič ne​

ľutoval. Zanechal po sebe dedičstvo, na ktoré bol hrdý. Zane-
chal po sebe syna, na ktorého bol ešte pyšnejší. Bol omnoho
šťastnejší, než si myslíš, ocko."
„Ale ja som to nevedel."

Mama ti môže potvrdiť, že všetko, čo som povedala, je
pravda. Počula ho, ako sa tebou chválil. Dokonca ti to už asi
aj spomínala, nemýlim sa?"
„Áno, myslím, že áno."

Casey prikývla a pokračovala. „Chcel si robiť všetko lepšie
než on, ale kdesi vo vnútri si vedel, že je za to na teba pyšný –
a neprestal si v tom. To hovorí samo za seba, či nie? On to tak
jednoznačne vnímal. Myslím si, že keby si mu naozaj chcel
dať jasne najavo, že si mu neodpustil a nikdy mu odpustiť ani
nemieniš, mohol si namiesto toho zlyhať a nechať ho, nech ho
zožiera vlastná vina."

Pritiahol ju k sebe a objal ju. „Kde si v tvojom veku zobra-
la toľko múdrosti?"

Mierne sa od neho odtiahla a nezbedné sa naňho usmiala.
„Žeby od teba?"

„To sotva," odvetil jej.

„Dobre, tak potom od mamy." Zasmiala sa.

Priam cítila Fletcherovu spokojnosť a radosť z toho, čo bo-
lo povedané a navždy urovnané. Dúfala, že to cítil aj jej otec.

Damian mal nastúpiť na najbližší vlak smerujúci na se-
ver. Naozaj sa nechcel znova zahrávať s Caseyiným otcom.
Niežeby nedokázal vyhrať, ak by došlo opäť na rany päsťou.
Ten muž ho dostal len náhodou jedným šťastným úderom.
Ale nechcel zápasiť s jej otcom. Nehovoriac o tom, že nabudúce by namiesto päste rovno tasil revolver – a strieľal. 

Z neho by to vystalo.

Ale napriek tomu všetkému Damian nemienil odísť bez

toho, aby sa s Casey aspoň neporozprával. A tak využil tých
málo informácií, čo o nej mal a pobral sa so svojím boľavým
nosom za jej starým otcom. Chvíľu mu trvalo, kým doktora
našiel.

Dr. Harte ho, samozrejme, odmietol ošetriť. Casey raz upo-
zornila Damiana, že starý pán navštevuje už iba svojich
stálych pacientov. Ale doktor zmenil svoje zásady, keď sa do-
zvedel, že to zranenie spôsobil jeho zať. A tak, ako Damian
dúfal, dozvedel sa od Harta trocha viac, len čo mu vysvetlil,
ako sa zoznámil s Casey.

„Casey býva teraz väčšinou na ranči Bar M, ktorý zdedila
spolu so svojimi bratmi po Fletcherovi Stratonovi," povedal
mu Edward Harte. „Práve ten ranč bol dôvodom, prečo pred
mnohými mesiacmi utiekla z domu. Chcela ho viesť, ale
Chandos jej to nedovolil, tak si zaumienila dokázať mu, že na
to má. Samozrejme, že sa pobral za ňou, hoci ju nepriviedol
späť tak skoro, ako sme očakávali. Moja dcéra, Courtney, ne-
bola šťastná, keď boli obaja tak dlho preč."

„Takže teraz jej ho už dovolil viesť?"

„Veru, a dozvedám sa, že sa jej darí skvele. Ale aj tak, ke-
by nemali obaja takú horúcu krv, boli by k tomu dospeli už
na jar."

Keby sa tak stalo, Damian by nikdy nestretol Casey, ale ne-
chal si tú úvahu pre seba. Ani ho neprekvapilo, že Casey viedla
ranč a robila to dobre. Jej schopnosti ho nikdy neprestali udi-
vovať. No prekvapilo ho, že ju Chandos za celé tie mesiace ne-
dostihol. Napokon, väčšinu toho, čo vedela, sa naučila práve
od neho. Ale na druhej strane, keby ju Chandos našiel, od-
viedol by ju domov a ani v takom prípade by sa s ňou Damian
nikdy nestretol.

Po ďalšom rozhovore s dobráckym doktorom sa Damian
rozhodol počkať pár dní a vyhľadať Casey ešte raz. V skutoč-
nosti dúfal, že príde do mesta. Mal by väčšiu šancu, že narazí
na Chandosa. A tak striehol pred doktorovým domom a ko-
loniálom, dvoma miestami, na ktorých by sa s najväčšou prav-
depodobnosťou mohla ukázať. Ale neukázala sa a on to už
dlhšie nevydržal, musel ju čo najskôr znova vidieť.

Znova vyrazil na vidiek, tentoraz zamieril k Baru M. Preto-
že ten ranč patril Caseyinmu starému otcovi a viedla ho sama,
Damian očakával, že bude omnoho menší než K.C. Ale nie,
bolo to neuveriteľné, dva ranče v jednej rodine a oba pripo-
mínali svojou rozlohou a množstvom budov a domov malé
mestá. Teraz už chápal, prečo Chandos nechcel zveriť Bar
M jej. Taký veľký ranč by odstrašil väčšinu chlapov, nieto ešte
mladé dievča.

Nanešťastie, Casey tam nenašiel. Povedali mu, že je na se-
verných pastvinách. Vystríhali ho, aby ju nehľadal, pretože
človek, ktorý to tam nepozná, veľmi ľahko zablúdi. Rozhodol
sa ignorovať varovanie – a zablúdil.

K domom sa opäť dostal až pri západe slnka. Ako na po-
tvoru sa ukázalo, že namiesto Baru M patria ku K.C. Takmer
si želal, aby mu Edward Harte nespomínal, že Casey spáva
striedavo na oboch rančoch. Keď už tam bol, nemohol odísť
bez toho, aby sa nepresvedčil, či tu dnes večer náhodou nie je.

Ocitol sa pred hlavným domom práve vo chvíli, keď zapa-
dalo slnko. Zopár lampičiek bolo už rozsvietených, ale ich
svetlo zanikalo pri červenom sfarbení oblohy, ktoré zaplavilo
verandu teplou žiarou. Na chvíľu si sadol do hojdacieho kres-
la a zadíval sa smerom na západ. Žasol nad tým, aká dokáže
byť táto časť krajiny, tie šíre pláne, neuveriteľne krásne... ten
pokoj, aký by vo veľkomeste nikdy nenašiel.

Mal príliš malú nádej, že sa na verande náhle objaví Casey
a spolu si vychutnajú ten čarovný okamih. Dokázal by si pred-
staviť, ako ju drží za ruku a hojdajú sa jeden vedľa druhého,
pred nimi tá úžasná panoráma... nuž, dokázal, keby ho stále
nerozčuľoval spôsob, akým sa rozišli.

Musel však svoj hnev potlačiť, ak chcel získať jej pomoc.
Sotva získa jej súhlas, ak bude na ňu vyčítavo zazerať a roz-
horčene ju zasypávať faktami...

Damian s ťažkým povzdychom vstal a zaklopal na dvere
skôr, než sa ešte viac zotmie. Úprimne dúfal, že mu otvorí nie-
kto iní, nie rodičia Casey. Nezabudol na Chandosovo varova-
nie; len sa ho rozhodol ignorovať. Ak by to bolo možné, s tým
chlapom by sa najradšej už vôbec nestretol.

Zjavne ten obrovský dom nemal také veľké služobníctvo
ako by človek možno očakával, pretože keď sa dvere otvorili
stála v nich opäť Courtney Stratonová. A vonkoncom sa ne-
snažila skrývať nevôľu nad tým, že ho znova vidí. Zamračila
sa. Prekvapilo ho, že mu rovno nezabuchla dvere pred nosom

„Odprisahala by som, že sa nevrátite," povedala akýmsi
užasnutým tónom.

„Prial by som si, aby k tomu nikdy nemuselo dôjsť, madam,
verte mi, ale naozaj sa musím porozprávať s Casey skôr, ako
odídem z tejto krajiny. Mohli by ste, prosím, tentoraz nepri-
volávať svojho manžela a iba mi povedať, či tu je alebo nie?"

Chcela niečo povedať, ale zrazu si to rozmyslela. Zachmú-
rila sa ešte viac, hoci vyzerala skôr tak, že sa nad niečím za-
myslela, než by v nej narastal hnev. Damian ani nedýchal. To
ona si náhle vzdychla.

„Tak dobre, keďže asi nikdy nedostanete rozum, možno by
ste mohli vojsť dnu." Zatvorila za ním dvere a zvolala: „Casey,
zlatko, poď sem na chvíľočku. Máš tu – návštevu."

Nemusela ani kričať a Casey by sa pri týchto slovách
v okamihu zjavila. Vybehla z jedálne s obrúskom v ruke. Ale
okamžite zastala, len čo uvidela Damiana, ktorý stál v hale
vedľa jej matky. Výraz v tvári zreteľne odzrkadľoval jej údiv.

Aj Damian zostal prekvapený – jej elegantným zjavom.
Zvykol si vídavať ju v džínsach, až na ten jeden raz v Cul-
therse, a ani ho nenapadlo, že by sa teraz, keď je doma, mohla
obliekať inak. Čierne vlasy mala upravené do rafinovaného
účesu, prichyteného ozdobnými vlásenkami. Na sebe mala
smaragdovozelené zamatové šaty s úzkym pásom a hlbokým
okrúhlym výstrihom, ktorý lemovala jemná čipka rovnakej
farby. Krátke rukáviky jej zahaľovali plecia.

Bola neuveriteľne pôvabná a rovnako tak neuveriteľne prí-
ťažlivá s tým hlbokým výstrihom, ktorý rámoval jemnú kriv-
ku jej poprsia. Damian na ňu vyvaľoval oči a takmer zabudol,
prečo prišiel.

Vyrušil ich očividne pri večeri, na ktorú sa patrične oblie-
kali, presne tak, ako sa to robí vo vyšších kruhoch vo veľko-
meste. Prišiel aj jej otec a zostal stáť za Casey. Aj on bol veľmi

dôstojne a vkusne oblečený, mal na sebe čierne sako a dlhú
úzku čiernu kravatu, vyzeral celkom inak, ako muž, ktorý
cválal na koni do Forth Worthu. A keby ten jeho nevyspy-
tateľný výraz dokázal zabíjať, bol by už v tej chvíli mŕtvy.
Chandosa tešilo ešte menej, že vidí Damiana znova, než jeho
manželku.

Casey trvalo hodnú chvíľu, kým sa spamätala z toho šoku.
Čo tu robíš, Damian? A čo sa ti stalo s nosom?"

Zháčil sa, úplne zabudol na svoje očividné zranenie na tvá-
ri. Opuchlina sa už značne stiahla, ale na jednom mieste me-
dzi okom a obočím sa ukázala výrazná podliatina. Podľa dr.
Harta predsa len utŕžil malú zlomeninu, hoci sa to mohlo
skončiť omnoho horšie, keby rana dopadla viac do stredu no-
sa, než mierne mimo stredu.

Skôr, ako jej Damian odpovedal, venoval Chandosovi letmý
pohľad. „Vbehol som do rany tvojmu otcovi. Asi mal pocit, že
si zaslúžim trocha bolesti za to, že som riskoval tvoj život."

Casey zostala opäť v šoku. „Ocko ťa udrel? Kedy?" vykríkla.

„Pred niekoľkými dňami."

„Prišiel si sem a nikto sa ani neunúval mi to povedať?" Tá
otázka nebola adresovaná jemu, vlastne sa s ňou obrátila na
Chandosa.

„A prečo aj?" odvetil jej nedbalo otec. „Odišiel. Nemal sa
vrátiť."

„Ocko, nerozprávali sme sa práve o tom, že o sebe budem
rozhodovať sama?"

„Len sa ho spýtaj, prečo sem prišiel, dievčatko, skôr než sa
necháš uniesť zlým úsudkom. Stále je mojím právom chrániť
ťa, bez ohľadu na tvoj vek."

Zamračila sa pri tej záhadnej poznámke. Damian tiež.
Vyzeralo to, že jej prišiel akýmsi spôsobom ublížiť. Bolo to ab-
surdné. Chcel im to všetkým aj povedať, ale Casey na neho
podozrievavo pozrela.

„Prečo si tu, Damian?"

Radšej by sa s ňou porozprával osamote, ale nevyzeralo to,
že by mu to jej rodičia umožnili, a tak prešiel rovno k veci.
„Jack v St. Louise utiekol. Vystopovali sme ho do Chicaga, ale

tam sa po ňom zľahla zem. V takom veľkom meste sa človek
ľahko niekam zašije, má veľa možností, kde sa môže ukryť
Moji detektívi sa dostali do slepej uličky, sú bezradní, nevedia
kde ani ako ho majú hľadať. Navrhli rozoslať plagáty s jeho
opisom do všetkých štátov a dúfať, že nejaký muž zákona, kto-
rý si ich všimne, na neho niekde natrafí. Ale to sa nemusí stať
nikdy..."

Rozvážne prikývla. „Stále si mi ale nepovedal, prečo si tu."
„Už si ho raz našla, Casey."

„Iste, tu na Západe, ale teraz sa pohybuje vo veľkomeste,"
podotkla. „Čo ja viem o tom, ako sa hýbať v takých veľkých
mestách?"

„Ale poznáš Jacka."

„Už na tom pracujú tvoji ľudia, Damian."

„Máš pravdu, a sú to všetko kvalifikovaní muži, ale už sa
vzdávajú," povedal. „A nemajú na tom žiadny osobný záujem,
Ty áno.

„Ja že mám?" Udivene zodvihla obočie. „Ako ťa to na-
padlo?"

„Pretože si na mňa urobila dojem ako niekto, kto dotiahne
každú prácu do konca," povedal jej. „Pretože táto práca, hoci
sa pre teba skončila, sa v podstate pretiahla, takže vlastne ešte
nie je hotová."

„Nie je to moja chyba, že ti ušiel."

Vzdychol si. „Nie, máš pravdu, nie je. Ale naozaj chceš po
všetkom tom úsilí, ktoré si vynaložila na to, aby si Jacka našla,
vidieť, ako si užíva slobodu?"

Damian ju práve dostal do ťažkostí a veľmi dobre to vedel.
Vari naozaj nevidí, že je jeho jedinou nádejou?

„Prešiel si toľký kus cesty a kvôli čomu? Aby si si ma opäť
najal?"

„Nemyslel som si, že dôjde reč na peniaze, ale ak ide o ne –"

„Potrebovala som peniaze predtým, Damian, teraz ich už
nepotrebujem. Chcem sa iba uistiť, či tomu dobre rozumiem.
Je to jediný dôvod, kvôli ktorému si sem prišiel? Prišiel si na-
ozaj iba preto, aby som ti ešte raz našla Jacka?

„Iba? Vieš dobre, aké dôležité je pre mňa dostať toho chla-

pa pred súd. Kvôli čomu inému by som putoval až sem, keď
som ani nevedel, či ťa tu vôbec nájdem?"

Naozaj, kvôli čomu inému?" povedala a obrátila sa k otco-
vi. „Už chápem, čo si tým myslel, ocko."

S tými slovami sa pobrala preč. Damian zostal udivene stáť
ako prikovaný. Nečakal, že mu tak príkro odmietne pomôcť.
V skutočnosti to bral ako hotovú vec. Myslel si, že bude sta-
čiť zmieniť sa pred ňou o Jackovom úteku a už bude sedieť vo
vlaku do Chicaga.

„Myslím, že ste dostali odpoveď, pán Rutledge."

Otočil sa a videl, že Caseyina matka drží otvorené dvere.
Áno, dostal odpoveď. Bola zdrvujúca – akoby mu odmietli
poskytnúť viac než len pomoc, ktorú tak veľmi potreboval.

Damian bol asi na polceste do Chicaga, keď sa rozho-
dol vrátiť sa späť do Texasu. Vzdal sa príliš ľahko. Ani nevyu-
žil všetky možnosti – vinu, morálne záväzky, čokoľvek, čím by
sa mohol pokúsiť ovplyvniť Caseyinu odpoveď. Nechal sa od-
biť tým pocitom odmietnutia a pobral sa preč so stiahnutým
chvostom. Nechutné. Keď už má dostať košom, tak aspoň
najprv dostane zo seba všetko, čo má na srdci a nenechá ho to
spávať. K tomu sa veru nebude môcť zachovať diplomaticky.

Vystúpil z vlaku, aby zistil, ako dlho bude čakať na najbliž-
ší spoj na juh – a narazil na Casey, ktorá obedovala v stanič-
nej reštaurácii. Chvíľu mu trvalo, kým sa prebral zo šoku, že
ju tam vidí.

To predsa nemohla byť Casey, tá mladá žena v svetložltých
cestovných šatách s čepčekom rovnakej farby, dokonca aj to-
pánky jej ladili so šatami; bol to iba niekto, kto sa jej veľmi
podobal. Taká bola jeho prvá reakcia, a predsa vedel, že je to
ona. Potvrdilo mu to jeho telo, ktoré sa okamžite naplo.

Ale to znamenalo, že bola vo vlaku už od Waca a on o tom

nevedel - samozrejme, veď sa to nemal kedy dozvedieť. Do-
hodol sa s novým vlakovým zriadencom, ktorý prišiel s väčším
salónnym vozňom, že mu bude nosiť jedlo do vagóna. Odke-
dy sa pohli z Waca, zriedkakedy zo svojho vagóna vyšiel Bol
taký nešťastný, že nemal chuť stretávať sa s ľuďmi na častých
vlakových zastávkach.

Pomaly podišiel k jej stolu, stále sa bál, že jej prítomnosť je
len jeho zbožným želaním. A keď sa pozrela na neho tým ne-
vyspytateľným výrazom – už vedel, odkiaľ ho má – ešte viac
zneistel. Žiadne prekvapenie, žiadny úsmev, žiadne „Ale, pred-
stav si tú náhodu, vidieť tu teba," nič, čoho sa mohol chytiť.

A tak iba povedal: „Predsa si prišla."

„Áno."

O čosi menej neutrálne dodal: „Kedy si mi to mienila dať

vedieť?"
„Nikdy."

Zmeravel. „Prečo nie? Myslel som si, že sa nám spolu pra-
covalo dobre."

„Niektoré veci sa nám spoločne naozaj podarili, ale nájde-
nie Jacka medzi ne nepatrí."

Damian nečakal až takú úprimnú odpoveď, takmer mu vy-
razila dych. Ona sa pritom ani len nezačervenala, rovno mu
mohla povedať, že boli spolu dobrí v posteli. Ale touto odpo-
veďou privolala jeho hnev, ktorý sa okamžite ozval.

„Zvláštne, že mi to hovoríš práve ty, Casey. Ani vo sne by
ma nenapadlo, že si to myslíš, určite nie po tom, ako si sa vy-
parila bez rozlúčky uprostred noci. Žiadne zbohom, choď do
pekla, nič."

„Myslela som si, že sme sa rozišli príjemne. Neboli potreb-
né žiadne slová."

Z tohto pohľadu mala pravdu.

Bol to veľmi príjemný spôsob, ako sa rozlúčiť – ak sa obi-
dvaja chceli rozísť. Ale keď sa jednému z nich preháňali v hla-
ve úplne iné myšlienky...

„Jeden z nás by možno rád ešte niečo povedal," podotkol
„Jeden z nás mal kopec času na to, aby povedal všetko, čo
chcel povedať," odvrkla mu.

Zaškrípal zubami. Opäť mala pravdu. To on otáľal a zbieral
odvahu, aby jej navrhol, nech sa vôbec nerozchádzajú. Vzhľa-
dom na tón, akým sa rozprávali, nebol teraz ideálny čas to ani
spomínať. Vtom uvidel, ako do tej malej reštaurácie vchádza
Caseyina matka v sprievode jej otca a hlavou mu preleteli iné
myšlienky.

„Ty si priviedla so sebou aj svojich rodičov?"

Pozrela sa rovnakým smerom ako on a usmiala sa na pár,
ktorý sa k nim blížil. „Vlastne iba náhodou cestujeme rovna-
kým smerom," povedala Damianovi. „Matka sa rozhodla vy-
brať za veľkými nákupmi do Chicaga. Otec sa od nej nechcel
znova odlúčiť, keď len nedávno sa im jedno dlhé vzájomné
odlúčenie skončilo, a tak musel ísť s ňou. Samozrejme ma
ubezpečujú, že ich výlet nemá nič spoločné s mojím rozhod-
nutím odísť do Chicaga v tom istom čase."

Prevrátila oči, aby dala najavo, do akej miery tomu verí.
Nepobavilo ho to. Žiadal o pomoc ju, nie celú jej rodinu. Ale
zabúdal na to, že nemala v úmysle oznámiť mu, že sa chystá
hľadať Jacka. Myslela to vážne? Stále mu to nebolo jasné.

Damian vzdychol. Jednoducho bolo toho naraz priveľa,
a kedže nebol sám, azda urobí lepšie, ak si zahryzne do jazy-
ka. Až na jednu vec...

„Ideš hľadať Jacka?"

„Mala som to v úmysle," odvetila mu Casey.

„A nechceš, aby som ti pomohol? Nechceš ani vidieť zázna-
my mojich detektívov?"

„Už si poznamenal, že mesto, v ktorom sa zašil, je obrov-
ské. Zdá sa mi, že jediný spôsob, ako ho v ňom vysliediť, je
začať premýšľať ako on. Takže nie, ďakujem, záznamy tvojich
detektívov sú mi nanič, nepotrebujem ich vidieť."

„Asi by som ti mal pripomenúť, že moja prítomnosť ti po-
mohla vysporiadať sa s Jackom prinajmenšom pri jednej prí-
ležitosti. Nežiadal som ťa, aby si sa do toho znovu zapojila
Preto, aby som ťa nechal pohybovať sa voľne tam, kde by som
ti nemohol pomôcť, keď to bude nevyhnutné."

Vzdychla si. Jej otec prišiel práve včas, aby počul Damia-
novu poznámku. „Keby ma ubezpečil, že na teba dohliadne,

Casey, asi by som prehovoril tvoju matku, aby sa nevybrala na
nákupy tak ďaleko od domova," povedal razantne.

Courtney skoro zároveň vyhŕkla: „Dobrý deň, pán Rutled-
ge. Vidím, že ste ju konečne našli. Azda nám teraz môžete na
zvyšok cesty ponúknuť pohodlie vášho súkromného vozňa "

Damian takmer odpadol od úžasu. Znova sa nezmohol ani
na slovo. Chceli cestovať s ním, ale Casey nie? A jej otec mu
v skutočnosti dôveroval, že ju dokáže ochrániť? Čo sa to, do-
čerta, s nimi stalo, že tak zmenili svoj postoj k nemu, odkedy
odišiel z Waca?

Konečne sa vzchopil a dokázal, hoci váhavo, odpovedať.
Stále čakal nejaký úder pod pás. „Určite, madam," povedal.
„Bude mi potešením cestovať spolu s vami."

Casey vzdorovito našpúlila pery. Očividne to nebol jej ná-
pad a ani trochu o to nestála. Zato Courtney prijala pozvanie
s úsmevom, čím túto záležitosť zjavne uzavrela.

Chandos sa samozrejme odpovedi vyhol a zachoval si neu-
trálny výraz – ako zvyčajne. Možno len dával Casey najavo, že
Damianovi dôveruje v tom, že ju ochráni, ale určite to nepo-
tvrdí ani jediným slovom, pohľadom či činom priamo pred
Damianom.

Možno sa ich názory napokon až tak veľmi nezmenili. Pri-
kladal tomu väčšiu dôležitosť, než mal. Naozaj pozval k sebe
na niekoľko dní do priestorov salónneho vozňa Caseyiných
rodičov? Asi načisto stratil rozum.

Casey so svojou matkou si vzali oddelené kupé s poste-
ľami. Chandos z neho vyniesol pár Damianových vecí bez to-
ho, aby sa čo i len spýtal. Bral to ako samozrejmosť, že tuto
časť vagóna prepustí dámam. Samozrejme, že by im ju pre-
pustil, ale bol by rád, keby sa ho boli aspoň spýtali.

V takomto duchu sa niesli aj nasledujúce dni. Stratonovci

brali mnoho vecí ako samozrejmosť; aspoň Caseyini rodičia
určite. Sama Casey nebola veľmi komunikatívna – rozprávala
sa len s rodičmi. Damian spoznával na vlastné oči ten bezsta-
rostný vzťah, ktorý mali.

To Courtney Stratonová robila čas, ktorý trávil s nimi,
aspoň trochu znesiteľným. Jej urodzené spôsoby, také odlišné
od správania jej dcéry i manžela, svedčili o jej výchove v mla-
dosti. Snažila sa zapojiť Damiana do každého rozhovoru, kto-
rý viedli v centrálnej časti vozňa, kde trávili väčšinu času. Na-
bádala ho, aby im porozprával o sebe, o otcovi a o rodinnej
spoločnosti, ktorej vznik siahal ďaleko do minulosti. Dokon-
ca spomenula aj jeho matku...

Casey očervenela v momente, keď Courtney poznamenala:
„Casey mi povedala, že vaša matka žije v Chicagu. Mohli by
sme sa s ňou zoznámiť, kým budeme v meste."

Ten pohľad, ktorý vrhol na Casey, jej jasne hovoril: A čo si
ešte vytárala svojim rodičom, do čoho ich vôbec nič nie je? Ale
Courtney iba stroho odvetil: „O tom pochybujem, madam.
Napokon, toto nie je spoločenská návšteva."

A potom tie príšerne nepokojné noci, keď sa dámy zavreli
za dverami spálne a on zostal sám s Chandosom Stratonom.
Prvá noc udala tón, v ktorom sa niesli všetky nasledujúce –
jednoducho sa vzájomne ignorovali. Až na jednu poznámku,
ktorú vyslovil Chandos krátko po tom, ako sa uložil na dlhej
lavici oproti Damianovi.

„Moja žena vám slepo dôveruje, myslí si, že vaša odhodlanosť hovorí sama za seba. Ale ja sa k tomu nebudem vyjadrovať."

Damian nemienil to záhadné vyhlásenie nechať prejsť len
tak. „O čom to, dočerta, hovoríte?"

„Porozmýšľaj o tom sám, zelenáč," povedal Chandos a oto-
čil sa k stene.

Také boli aj nasledujúce tri dni. Keď vlak dorazil do Chi-
caga, Damian mal pocit, akoby boli s Courtney starí priatelia.
Ostatní dvaja sa tvárili, že jeho prítomnosť trpia ako nevy-

nutnosť. Navyše sa mu po celý ten čas nenaskytla možnosť,
aby sa porozprával s Casey osamote. Vždy bol v blízkosti nie-
ktorý z jej rodičov.

Odporučil im hotel, v ktorom predtým býval a chcel v ňom
bývať aj tentoraz. Myslel si, že by sa tam aspoň na chvíľu mo-
hol ocitnúť s Casey osamote. Ale Casey by na takú možnosť
ani nepristúpila. Keď jej matka povedala, že je to vynikajúci
nápad, jej výraz bol výrečný, ale nesnažila sa ho zmeniť.

Vlastne ani nebolo o čom diskutovať. Bolo už dohodnuté
že ak Casey odhalí Jackov úkryt, nepokúsi sa ho v žiadnom
prípade zatknúť sama – tak jej to prikázal otec, s ktorým iba
s veľkou nechuťou súhlasila. Damiana bude nepretržite in-
formovať o priebehu jej pátrania, a to si bude vyžadovať ich
časté stretnutia – Courtney navrhla, aby sa všetci schádzali
každý večer pri spoločnej večeri. Niežeby to Damian upred-
nostňoval, ale využije každú príležitosť, len aby sa stretol
s Casey.

Casey už objasnila aj okamžité plány. „Jack si zvykol roz-
hadzovať peniaze. Je síce pravda, že sa niekde skrýva, ale veľmi
pravdepodobne to robí vo veľkom štýle. Ako prvých vyspove-
dám zamestnancov realitných agentúr, ktoré sa zameriavajú
na vyššiu spoločenskú vrstvu, a zároveň tých, čo pracujú
v drahších hoteloch. Začnem odtiaľ."

Znamenalo to, že jeho pomoc nebude potrebovať, aspoň
nie v prvých dňoch. Dokonca ani jej otec nepredvídal, že by
sa v tejto fáze pátrania vynorili nejaké ťažkosti.

Ako sa ukázalo, Casey sa horúčkovito snažila nájsť Jacka,
len aby sa mohla čo najskôr vrátiť domov. Dokonca sa prvé
dva dni ani neukázala pri večeri v hotelovej reštaurácii. Odká-
zala, že nemá čas sadnúť si k večeri, pretože má ešte veľa ľudí,
s ktorými sa musí porozprávať, a to jej zaberie čas do nesko-
rých nočných hodín.

Chandosa to ani trochu neprekvapilo. „Keď moja dcéra
niečo začne, poriadne sa do toho zahryzne."

Damian bol z toho prinajmenšom rozladený. Chcel, aby
Jacka našli čo najskôr. Ale chcel stráviť nejaký čas aj s Casey
skôr, ako sa mu opäť stratí. Odmietala mu dovoliť, aby ju
sprevádzal pri jej pátraní, ale počítal s tým, že s ňou strávi
aspoň čas vyhradený pre spoločnú večeru.

Ukázala sa až tretí večer, a to v plnej kráse. Hotel ponúkal

veľmi elegantnú reštauráciu, ktorú hojne navštevovali nielen
hoteloví hostia, ale aj mnohí bohatí obyvatelia mesta, pre kto-
rých bola táto reštaurácia ideálnym miestom, kde mohli vy-
staviť na obdiv svoje drahé šperky, milenky alebo čokoľvek, na
čo boli pyšní.

Ale Casey zahanbila všetky prítomné dámy jednoduchosťou
svojej levanduľovo-modrej hodvábnej róby a jednoduchou
čiernou stužkou, uviazanou okolo krku. Zvláštne, vždy, keď ju
Damian videl, pripadala mu čoraz krajšia.

Dnes večer dokonca predstihla svojich rodičov. Keď videla,
že Damian sedí za stolom sám, spomalila, pravdepodobne
premýšľala o tom, že sa zatiaľ kamsi vytratí. Ale pri pohľade,
ktorý jej venoval, si to musela rozmyslieť – videla, že by ju do-
viedol k stolu aj násilím, a nemienila riskovať scénu, ktorú by
taký výstredný čin vyvolal. Dobre urobila, pretože v tej chvíli
mu bolo úplne jedno, čo by takou scénou spôsobil.

Vstal a zdvorilo ju usadil. Okamžite k nim pribehol ich
čašník a ponúkol jej výber občerstvenia. Damian ani nepoč-
kal, kým odíde, a povedal: „Dnes večer vyzeráš výnimočne
krásne, Casey."

Neočakávala kompliment. Okamžite sa jej začervenali líca.
A skôr, ako sa zmohla na slovo, dodal: „Na druhej strane, pá-
čila si sa mi aj v džínsach."

To ju mierne prekvapilo, ale stále nepovedala nič. Možno
čakala, kým odíde čašník. Len čo boli sami, Damian dodal
ešte jeden kompliment, akokoľvek nerozumný. „Vlastne, naj-
viac si sa mi páčila, keď si nemala na sebe vôbec nič."

Teraz sa už červenala aj za ušami. Rýchlo sklopila zrak a za-
syčala: „Snažíš sa ma uviesť do rozpakov?"

„Nie, hovorím pravdu," odvetil zachrípnutým hlasom.

Zodvihla zrak a jej zlaté oči sa stretli s jeho pohľadom. Mal
ten najčudnejší pocit, že aj ona si ho predstavuje nahého.
Aspoň on si ju tak predstavoval, jednoducho nedokázal zabrá-
niť spomienkam na ich posledné milovanie, aby sa mu nevy-
nárali v mysli.

Na okamih sa zastavil čas. Chcel ju vziať rovno do svojej
izby. Chcel ju...

„Damian, si to ty?" ozval sa pisklavý hlas. „Och, si to ty!
Ako to, že si v Chicagu a ja o tom neviem? Určite si prišiel
dnes večer a rozhodol si sa ozvať sa mi až ráno."

Damian s hrôzou na okamih privrel oči a vzápätí vstal, aby
sa zvítal s Luellou Millerovou.

Kapitola 53

Casey nemohla uveriť, že má takú odpornú smolu. Prá-
ve v okamihu, keď s napätím očakávala, že jej Damian sku-
točne povie niečo intímne, začula ten pisklavý hlas, ktorým
opovrhovala – áno, opovrhovala, presne tak, ako opovrhovala
jeho nositeľkou kvôli jej banálnostiam, žiarivej kráse, ale hlav-
ne kvôli jej vlastníckemu postoju k Damianovi.

Dobre, to „opovrhnutie" bolo trochu kruté slovo, ale Casey
ju jednoznačne nemala rada. Napriek tomu táto osoba, o kto-
rej dúfala, že ju už nikdy nestretne, stála pred ňou a rozplýva-
la sa nad tým, že našla Damiana v Chicagu. Dočerta, Casey
tak rýchlo pustila Luellu Millerovú z hlavy, že aj zabudla, že tá
dáma žije v tomto meste.

„Som tu kvôli veľmi dôležitej záležitosti, Luella," povedal
jej Damian. „Bohužiaľ, teraz nemám čas na spoločenské rado-
vánky."

„Och, naozaj?" Luella prebodávala pohľadom Casey. „A kto
je toto?"

Bolo to vskutku zábavné. Žeby na ňu Luella žiarlila? Do-
konca ju ani nespoznala. Táto skutočnosť jasne ukázala, aká je
táto žena povrchná. Možno sa dokázala oddať naplno mužo-
vi, o ktorého mala záujem, ale ktokoľvek iný jej nestál ani za
pohľad.

„Teraz ste ma ranili, Luella, som naozaj urazená, že si ma
nepamätáte," vyhlásila sucho Casey.

„Och, to ste vy, Casey," zamrkala Luella. „Prepáčte, myslela
som si, že ste – nuž, jedna z tých pouličných dám," zašepkala.

Nič také si nemyslela, bola iba uštipačná. Ale Casey to bo-
lo jedno. Vlastne sa mienila ospravedlniť a nechať tých dvoch,
nech sa ďalej rozplývajú nad svojím opätovným stretnutím,
keď sa zjavili jej rodičia. Už nebolo úniku.

A tak musela celú večeru presedieť s Luellou, pretože tá dá-
ma sa votrela do ich spoločnosti a zdvorilosť jej bránila pove-
dať, aby sa stratila. Jej správanie pripomenulo Casey obdobie
strávené s Luellou na ceste do Forth Worthu. Presne tak ako
vtedy, ani teraz nepustila nikoho k slovu a snažila sa sústrediť
celý rozhovor iba na seba.

Casey rozhodne mienila vynechať dezert. Chcela sa vyhovo-
riť na náhle prudké bolenie hlavy. A vtedy Luella akoby zba-
dala ďalšieho známeho a začala naťahovať krk k vedľajšiemu
stolu. Napriek veľmi malej šanci, že by ich mohla opustiť a pri-
sadnúť si k niekomu inému, koho by obťažovala svojím nepre-
stajným rečnením, Casey svoj odchod ešte na chvíľu odložila.

„Och, preboha, toto je ale neskutočná náhoda," zajakala sa
Luella. „Pozri, Damian, tam, na druhej strane, večeria tvoja
matka. Je to určite ona – a tá skvelá žena si ťa ešte ani ne-
všimla."

Luella sa ani neunúvala pozrieť na Damiana, aby videla,
ako naňho jej vyhlásenie zapôsobilo. Vyskočila, očividne roz-
hodnutá napraviť to, čo bolo pre ňu nepochopiteľné – upo-
zorniť Damianovu matku na jeho prítomnosť. Namiesto toho
však zapišťala od bolesti, keď jej Damian pevne zovrel rame-
no a stiahol ju späť do kresla.

Až teraz naňho neveriacky pozrela. Naďalej však prehliada-
la znamenia, ktoré jej dával, takže jej ešte nedošlo, že Damian
sa hnevá – a hlavne na ňu.

„Zbláznil si sa?" vyprskla vzdorovito.

„To je celkom možné," odvetil so zaťatými zubami. „A ak
ešte raz čo i len pomyslíš na to, že sa priblížiš k mojej matke,
tak sa určite neudržím. Keby si dávala pozor, Luella, keď si sa
vnútila k našej súkromnej večeri, počula by si, ako ti hovorím,
že som tu pracovne, nie kvôli spoločenským posedeniam. Ak
mám hovoriť ešte jasnejšie, znamená to, že svoju matku netú-
žim vidieť ani teraz, ani inokedy."

„Očividne ani mňa," povedala. Napäto očakávala okamžité
popretie svojich slov.

Nedočkala sa. Do tváre jej začala stúpať červeň. Napriek to-
mu však nebola urazená natoľko, aby okamžite vstala a odišla
bohužiaľ. Možno bola príliš nechápavá, aby si uvedomila že
ju urážajú.

Courtney sa pokúsila odľahčiť napätie zmienkou o dezerte
Chandos sa po celý čas iba smial. Casey sa dívala s obavami na
Damiana. V momente, keď prestal nemilosrdne útočiť na
Luellu, pozrel sa smerom k stolu, kde sedela jeho matka. So
svojou výškou nemal problém vidieť ponad hlavy ostatných
návštevníkov, sediacich medzi nimi.

Spoznala, že jeho matka musela zachytiť jeho pohľad. Úpl-
ne zmeravel, ani brvou nepohol, dokonca sa jej zdalo, že pre-
stal aj dýchať. Neznesiteľná bolesť, ktorú videla v jeho očiach,
jej trhala srdce.

Vstal a ráznym krokom odišiel z reštaurácie. Neváhala
a hneď sa rozbehla za ním. Sotva počula Luellu, ako vraví:
„Páni! Ani si nepovieme zbohom?" Napadlo ju, že jej rodičia
to vysvetlia – alebo možno ani nie.

Damian sa pobral rovno do svojej izby. Neuvedomil si, že
Casey ide za ním až do chvíle, keď zabuchol za sebou dvere,
ale tie sa nezavreli. Zachytila ich a vošla do izby. Prudko sa
zvrtol, ako keby bol pripravený na bitku. Určite si myslel, že
za ním prišla jeho matka, pretože len čo uvidel Casey, povoli-
lo v ňom všetko napätie.

„Nebol som na to pripravený," vysvetlil jej, akoby nevede-
la, o čom rozpráva.

Vedela to veľmi dobre. „Viem."

„Tá hlupaňa by dokázala vyviesť z miery aj svätého," dodal.

„Aj to viem."

„Nechcem sa postaviť zoči-voči svojej matke po prvý raz
takto, keď ju tým obťažuje niekto iný. Potrebujem nazbierať
silu, aby som sa ovládol a dokázal si vypočuť akékoľvek jej vy-
svetlenie."

„Máš pravdu. Ak sa jej chceš pozrieť do očí, urob to bez
emócií."

Prikývol a podráždene si zahrabol rukou do vlasov. Vtedy sa
mu tá bolesť vrátila do očí a prebodol ju naliehavým sivým
pohľadom.

„Spoznala ma, Casey," povedal zarazene. „Nevidela ma od-
vtedy, čo som bol ešte dieťa. Ako ma, dočerta, spoznala?"

„Možno rovnako, ako si spoznal ty ju," váhavo odvetila
Casey.

„Nie, ona sa až tak veľmi nezmenila. Je to neuveriteľné, ale
naozaj sa nezmenila. Na spánkoch jej pribudlo trocha šedín,
ale v tvári sa vôbec nezmenila, stále je krásna a takmer bez vrá-
sok. Ale ja som mal desať, keď odišla. Ničím nepripomínam
to dieťa, ktorým som vtedy bol."

„Damian, matky majú určitý inštinkt, intuíciu. Pozeral si sa
na ňu dosť intenzívne. Vôbec nie je prehnané myslieť si, že
uhádla, kto asi si."

„Áno, samozrejme. To musí byť ono," povedal a ťažko si
vzdychol. „Aj tak na tom nezáleží," dodal nepresvedčivo.

V tej chvíli ho chcela objať, ale neurobila to. „Budeš v po-
riadku?"

„Určite. Ospravedlň, prosím, môj náhly odchod pred ro-
dičmi."

Nežne sa usmiala. „Nie sú necitliví. Netreba sa im ospra-
vedlňovať." Zvrtla sa a siahla po kľučke.
„Casey?"

Zastavila sa a zadržala dych. Ale nech už chcel povedať čokoľvek, nedostal sa k tomu. Dvere zostali pootvorené, keď Ca-
sey vstúpila do izby. Teraz nimi vošla ďalšia žena. Očami pre-
behla Casey, až nakoniec uprela pohľad na svojho syna.

„Si to ty, však, Damian?" spýtala sa žena s nádejou v hlase.
„Prišiel si ma navštíviť?"

Casey sa rýchlo obrátila, aby zachytila Damianovu reakciu.
Žiadna nebola. Nemienil dať svojej matke najavo ani len ne-
patrný náznak svojich pocitov.

„Nie, odvetil bezvýrazne. „Prišiel som nájsť vraha svojho
otca."

Vzdychla si. „Och, áno, počula som o jeho smrti. Je mi to
veľmi ľúto."

„Nemusí, madam. Nič pre vás neznamenal, bol iba malou
súčasťou vašej mladosti."

Bolo to dostatočne výrečné, plné nenávisti, bez ohľadu na
jeho neutrálny tón. Žena iba mlčky prikývla. Snažila sa ovlád-
nuť vlastné emócie.

„Potom odpusť, že som ťa vyrušila," zašepkala a obrátila sa
na odchod.

Slzy v jej očiach videla už len Casey. Pozrela na Damiana,
ale ten sa už stihol otočiť chrbtom. Päste mal zovreté pri bo-
koch. Teraz nebola vhodná chvíľa spomínať tie slzy.

O dva dni neskôr sa Casey pripojila k Damianovi a svo-
jim rodičom uprostred večere a oboznámila ich s čerstvými
správami. Skutočne si nemyslela, že to prebehne tak rýchlo.
Keď sa rozhodla prísť do Chicaga, nebolo to iba kvôli úlohe
nájsť Jacka Curruthersa.

Stále mala pred očami svoju matku, ako sa vypytovala na
motívy jej rozhodnutia, keď ju našla baliť si batožinu. „Po-
môžeš mu, však?" spýtala sa jej.

„Áno."

„Prečo?"

„Pretože rada dokončujem niečo, čo som začala. A toto sa
ešte neskončilo."

„To je tvoj jediný dôvod?"

„Nie," priznala Casey s hlbokým povzdychom

Courtney netrpezlivo prešľapovala na mieste. „No tak, ne-
núť ma, aby som to z teba ťahala."

Casey si sadla na posteľ a všetko jej vysvetlila. „Chcem uro-
biť to, čo si mi poradila, mama – do určitej miery. Dám Da-
mianovi aspoň šancu, aby mi navrhol manželstvo. Ale ak to
nedokáže urobiť sám od seba, nechcem ho. Len sa mi do to-
ho nepleť, mama, a myslím to smrteľne vážne.

Courtney príliš nepotešilo jej rozhodnutie, ale súhlasila.
Casey si myslela, že Damian bude mať dostatok času, aby mu
došlo, že mu dokáže byť dobrou manželkou. Dokonca to vy-
zeralo sľubne, niekoľkokrát už zachytila ten jeho strhujúci po-
hľad, pri ktorom sa celá rozochvela. Ale nakoniec sa ukázalo,
že jediné, čo ho zaujíma, je nájsť Jacka.

A teraz ho našla.

Ani sa neospravedlnila za svoj oneskorený príchod a tento-
raz naň ani neupozornila odkazom, ako to robievala na začiat-
ku. Sadla si za stôl a bez otáľania oznámila: „Našla som Jacka."

Chandos prikývol bez náznaku čo i len najmenšieho pre-
kvapenia nad jej rýchlym úspechom. Courtney iba nadurde-
né vyhlásila: „Ale veď som ešte ani nezačala s nákupmi?"
Chandos sa zasmial a povedal: „Aké nákupy?"

Damian ich vôbec nepočúval; neveril vlastným ušiam: „Tak
rýchlo? Si si tým istá?"

Casey zavrtela hlavou. „Istá nie. Zatiaľ som ho nevidela na
vlastné oči. Ale jeho opis sedí, rovnako ako približný čas, ke-
dy prišiel do mesta."

„Ale ako je možné, že si ho našla tak ľahko, keď ho ani mo-
ji detektívi –"

„Nebuď prísny na svojich detektívov," prerušila ho. „Mala
som skôr šťastie a možno som sa iba pýtala na to, čo ich ne-
napadlo."

„A to je čo?"

„Nuž, zistila som, že Jack býval nejaký čas v jednom hoteli
pri rieke. Ale nezdržal sa v ňom dlho, iba pár dní. Ale ja som
sa tej stopy predsa len chytila a porozprávala som sa s každým,
kto počas jeho pobytu v tomto hoteli prišiel s ním alebo jeho
izbou do styku."

„Moji detektívi prevrátili hore nohami každý hotel v mes-
te, povedal Damian. „Stačilo si prečítať ich správy a vedela by
si to."

„Keby som si ich správy bola prečítala, možno by som ne-
bola taká dôkladná, možno by ma ani vôbec nenapadlo po-
obzerať sa po hoteloch. Ale ty ma vôbec nepočúvaš, Damian.
Už som povedala, že to bola otázka šťastia. Ukázalo sa, že Jack

si všetko jedlo nechal nosiť na izbu a že jedného dňa mladý
muž menom Milton Lewis, ktorého povinnosťou bolo zbierať
v izbách podnosy so špinavým riadom, ochorel – práve v ča-
se, keď tam býval Jack. Zastúpil ho Miltonov brat. Nikto
okrem jedného zamestnanca hotela, o tom nevedel. Zjavne
býval Milton chorý tento rok príliš často a asi mu hrozilo, že
ak sa opäť raz neobjaví v práci, príde o ňu. A tak sa pokúsil
svojho vedúceho okabátiť."

„Tak to on vedel niečo o Jackovi?" spýtal sa Damian.

„Nie, on nie. A to, že tam v ten deň nebol, som sa dozve-
dela úplnou náhodou, keď sa počas nášho rozhovoru v jednej
chvíli preriekol. Jednoznačne sa k svojmu podvodu neprizná-
val ochotne – podaril sa mu iba preto, lebo sa s bratom veľmi
podobali."

„Takže ty si sa dostala až k Miltonovmu bratovi, zatiaľ čo
všetci tí, ktorí vypočúvali Miltona, nikdy o jeho bratovi ani
nepočuli?" dovtípil sa Chandos.

„Presne tak," potvrdila Casey. „Milton mi prezradil meno aj
adresu svojho brata a dnes popoludní som ho navštívila. Zdá
sa, že Jackovi bola podozrivá mladíkova nervozita. Ani sa Jac-
kovi nečudujem, keď ho hľadá toľko ľudí. Ale nervozita toho
mladého muža nemala s Jackom samozrejme nič spoločné
a kvôli tomu, aby sa Jack naňho neposťažoval vedúcemu, bol
nútený priznať lesť, ktorú s bratom narafičili. Jack si určite
uvedomil, že by mu tento muž mohol pomôcť, lebo nebol ho-
telovým zamestnancom, ktorého by sa mohli pýtať na Jacka
a nemohol mu nikoho priviesť na stopu."

„Ale ako mu mohol pomôcť?" spýtala sa Courtney.

Casey sa usmiala. „To svedčí o tom, aký je Jack chytrák. Po-
vedal tomuto mládencovi, že ich podvod neoznámi, ak mu náj-
de byt na prenájom, aby nemusel osloviť realitnú agentúru.

„A ten mládenec mu ho našiel?"

„Och, veru áno, tak veľmi sa bál, že ešte v ten deň sa vrátil
aj s adresou. Bol to vlastne jeho byt. Mladíka napadlo, že by
sa ho bez nejakých veľkých ťažkostí mohol vzdať a presťaho-
val sa na čas k svojmu bratovi, kým si nenájde iný prenájom.
Chcel uspokojiť Jacka, aby o nich nereferoval vedeniu hotela.

Jacka ten byt ani trochu nenadchol a dal mu to aj najavo, asi
preto, že sa nenachádza v žiadnej drahej štvrti. Ale určite ho
pritom napadlo, že je príliš dobrý na to, aby si ho nechal ujsť,
pretože pravdepodobnosť, že ho tam niekto nájde, bola veľmi
malá, keď zvážil, ako sa k nemu dostal."
„Je ešte stále tam?"

Casey prikývla. „Podľa domovníčky áno. Býva pod menom
Marion Adams. Zvolil si „Marion" asi preto, že je podľa neho
zavádzajúce, lebo môže patriť aj žene – rozhodol sa tak pre
prípad, že by sa predsa len niekomu čírou náhodou podarilo
dopátrať sa až k domu, v ktorom býva."

„Tak potom na čo čakáme?" Damian sa okamžite zberal na
odchod.

„Na ráno," odvetila Casey.

„Prečo?"

„Pretože teraz tam Jack nie je," odpovedala ľahkovážne.
„Prezrela som to."

V tom momente sa obaja muži nahnevane zamračili. „Ty si
prezrela jeho byt?" ozval sa ako prvý Chandos. ,Ak mi chceš
povedať, že si mu zaklopala na dvere, asi zamknem tie tvoje,
a ty zostaneš za nimi."

„Pozri, ocko –"

„Vari si nepristúpila na dohodu, že sa sama k Jackovi ani len
nepriblížiš?" dodal Damian. „Prisahám, Casey, nech ma pa-
rom vezme, ak ti viac dovolím stratiť sa mi z očí."

„Vy neprestanete?" napálila sa Casey. „Netúžim sa hrať na
hrdinku bez cudzej pomoci. Nie, nezaklopala som mu na dve-
re. Jeho byt je na treťom poschodí, rovno pri schodoch. To, že
nie je doma, mi povedala domovníčka. Patrí medzi tých sluš-
nejších ľudí a má prehľad o svojich nájomníkoch. Ale pre
istotu som mu hodila do dverí kameň a čakala, skrytá na dru-
hom poschodí, či sa otvoria. Neotvorili sa. Potom som sa vrá-
tila a zobrala kameň, aby sa nečudoval, odkiaľ sa tam vzal,
a vypadla som odtiaľ."

„Mohol sa vrátiť, kým si tam bola a vynoriť sa ti rovno za
chrbtom," podotkol Damian. Stále nemohol uveriť, že toľko
riskovala.

Casey sa iba usmiala a z horného okraja svojho čepčeka si
stiahla hrubú gázu. Zakrývala väčšinu jej tváre a dostatočne
skryla jej črty.

„Mohol," povedala. „Ak nespoznal by ma."

„Dobre," pripustil Damian. „Ale aj tak nechcem čakať až
do rána. Dnes v noci sa tam určite vráti a ja chcem byť pri
tom..." Zasekol sa, keď zbadal, ako Casey nesúhlasne pokrú-
tila hlavou. „Prečo nie?"

„V dome je príliš veľká tma, je tam iba jedno okno na kon-
ci chodby, teda presne na opačnej strane, ako je jeho byt, a na-
vyše iba pár stôp od neho stojí múr vedľajšieho domu, takže
tam cez deň sotva prenikne nejaké svetlo. Po zotmení tam
nikto nechodí. Chodbová lampa je na jeho poschodí rozbitá.
Pravdepodobne si pri svojich neskorých návratoch svieti na
cestu hore schodmi sviečkou. Navyše, z každého bytu je mož-
né vyjsť dvoma dverami – jednými na chodbu a druhými na
požiarne schodisko vzadu za domom. Tú stranu som už ob-
zrela. Je tam priveľa miest, kam sa môže skryť, ak by sa mu po-
darilo ujsť. Požiarne schodisko pokračuje hore cez ďalšie dve
poschodia až na strechu. Má veľa možností, kadiaľ by nám
mohol ujsť a v takej tme ho môžeme ľahko znova stratiť. Rá-
no, za plného denného svetla, sa nám aspoň tak ľahko ne-
skryje."

Damian sa s ťažkým vzdychom vzdal. Chandos sa schuti
usmial a povedal mu: „Nenecháva nič na náhodu.'
„Nie, to veru nenecháva," zamrmlal Damian.

Nasledujúce ráno sa všetci traja zišli krátko pred vý-
chodom slnka, kým ostatní hoteloví hostia ešte spokojne spa-
li a mesto bolo vyľudnené a tiché. Dúfali, že aj Jack bude ešte
v posteli. Napokon, Damian vedel, ako sa vyrážajú dvere.
Najlepšie by bolo, keby ho prekvapili.

Chandos sa rozhodol ísť s nimi a sledovať únikové schodis-
ko za domom. Casey nebola proti. Bola presvedčená, že to
s Damianom zvládnu aj sami, ale keď bol jej otec už raz tam
a nemal žiadne iné plány...

Casey si kvôli tomuto záťahu priniesla so sebou džínsy, ne-
chcela na sebe žiadne sukne, ktoré by jej bránili v pohybe.
Pončo nechala doma, hoci počasie tak ďaleko na severe si vy-
žadovalo niečo trocha teplejšie, než ľahký sezónny odev. Viac
sa jej hodil hrubý, vlnený kabát, aký nosila v zime na pastviny.

Neočakávali žiadne ťažkosti; aspoň Casey nie. Jack nemal
žiadnych najatých pištoľníkov, ktorí by ho chránili tak, ako
v Texase. Ak sa im ho podarí zatknúť nepripraveného, bez je-
diného výstrelu, možno by sa stihli vrátiť do hotela práve včas
na raňajky.

Kočiar, ktorý si Casey prenajala pri príchode do mesta, ich
zaviezol k Jackovmu domu práve vo chvíli, keď sa slnko objavi-
lo na obzore. Chandos zamieril do uličky, odkiaľ mal dobrý vý-
hľad na hlavnú ulicu a zároveň aj na únikové schodisko vzadu
za domom. Damian s Casey vybehli okamžite hore schodmi.

Damian mal so sebou aj pušku. Casey sa necítila vo svojej
koži s pásom opásaným okolo bedier v uliciach veľkého mes-
ta, a tak si strčila svoju nabitú šesťranovku spolu s náhradný-
mi nábojmi – pre každý prípad – do vrecka na kabáte. Keď sa
blížili k Jackovým dverám, držala ju už pevne v ruke, pripra-
vená kedykoľvek ju použiť.

Spoza dverí nebolo počuť žiadny zvuk a nebolo vidno žiad-
ne svetlo. Damian sa pripravil, pozrel ešte raz na Casey, či je
aj ona pripravená, a potom sa celou silou vrhol na dvere.

Rozleteli sa okamžite. Len-len že neskončil na podlahe. Ale
izba bola prázdna. Jackove veci boli na svojom mieste, ale po
ňom nebolo ani stopy.

Casey začala prehľadávať každý kút, aby sa presvedčila, či sa
niekde neschováva, zatiaľ čo Damian iba bezradne vrčal. „Do-
čerta, kde je? Kam zmizol?"

Neodpovedala mu. Cítila jeho sklamanie; bolo dvojnásob-
ne väčšie ako to jej. Vtom začula slabý, ale zreteľný hlas vtáka,
aký sa v tejto chladnej oblasti nevyskytoval.

„To je otec..."
„Čože?"

„Určite niečo videl. Rýchlo dole!" povedala a rozbehla sa

k dverám.

Damian nepovedal ani slovo. Na schodoch okolo nej doslo-
va preletel, dlhými krokmi bol zaraz na ulici. Keď vybehla z do-
mu aj ona, už naskakoval do kočiara. Chandos jej mávaním na-
značil, aby sa poponáhľala. Teraz nebol vhodný čas na otázky.

Casey skočila do kočiara práve v okamihu, keď jej otec
naskočil za zapriahnutého koňa. To zviera nebolo zvyknuté
utekať tak rýchlo, ale Chandosovi sa podarilo dostať z neho
najväčšiu možnú rýchlosť. Damian pomohol Casey vyštverať
sa na sedadlo vedľa seba.

„Tak čo sa stalo?" opýtala sa, keď chytila dych.

Ukázal pred seba. Videli, ako sa pred nimi ulicou rúti rov-
nako divoko ďalší kočiar. Ale to jej nedávalo odpoveď na otáz-
ku, kde ich plán – jej plán – zlyhal. Prehupla sa do sedačky
oproti, odkiaľ sa mohla lepšie rozprávať s otcom, ktorý sedel
na kočišovom mieste, a poklepala ho po ramene.

Povedal jej presne to, čo chcela počuť. „Neviem, či zbadal
vás dvoch alebo mňa," kričal cez plece, „ale náhodou som ho
uvidel, ako naskočil do kočiara prechádzajúceho okolo skôr,
ako mi zmizol z dohľadu. Určite sa práve vracal domov, ale
niečo mu bolo natoľko podozrivé, že sa okamžite rozhodol pre
útek. Kým som sa dostal na ulicu, zhodil kočiša z kozlíka a už
bol na konci bloku. Ten chudák zostal ležať na obrubníku
a vrieskal od bolesti. Zlomil si pri tom páde nohu.

„Aj my musíme byť takí šialení?" zakričala mu späť. „Toto
je nebezpečné!"

Skutočne to bolo nebezpečné. Ulica sa aj v takúto skorú
rannú hodinu hemžila dopravou – doručovacími vozmi, koč-
mi a drožkami všetkých veľkostí, pomedzi ktoré prechádzali
ľudia. Ale Jack sa rútil bezhlavo priamo cez nich, bolo mu jed-
no, či do niečoho narazí alebo nie, a oni sa rútili rovnako šia-
lene za ním – cestou, ktorú im prerazil. Na obidva kočiare sa
sypali nadávky a výkriky nahnevaných ľudí, ktorým sa len tak-
-tak podarilo uhnúť z cesty.

„Máš pravdu ​ navyše kôň, ktorého si prenajala, dlho ne-
vydrží," povedal jej Chandos. „Pripravte sa na to, že ho z to-
ho koča zostrelíme. Pokúsim sa k nemu dostať čo najbližšie."

Zasiahnuť ho výstrelom z revolvera z natriasajúceho sa ko-
čiara? To určite, zahundrala si Casey sama pre seba a vrátila sa
späť na sedadlo k Damianovi.

„Počul si?" spýtala sa ho.

Stroho prikývol. Pozrela na pušku, ktorú po celý čas zvieral
pevne v ruke, a povedala: „Budeš to musieť urobiť. Ja ho pri
takomto trmácaní a rýchlosti zaručene netrafím, ale tebe sa to
môže podariť. Najprv mu vystreľ ponad hlavu. Možno bude
mať toľko rozumu, aby zastavil skôr, než zraní nejakých ne-
vinných ľudí."

Damian jej neodpovedal, iba si našiel lepšiu polohu na dru-
hej sedačke. S puškou nepotreboval kratšiu vzdialenosť. Bola
v tej chvíli omnoho účinnejšia ako revolver.

Damian vystrelil prvý raz. Jack nezastavil. Ale možno ho
práve ten výstrel prinútil zabočiť do najbližšej bočnej uličky
s nádejou, že sa mu podarí ujsť pred ďalšími výstrelmi. Jackov
kôň ochotne poslúchol, dokonca aj v takej rýchlosti, ale to
ostré náhle odbočenie nezvládol jeho kočiar. Prevalil sa prud-
ko nabok, Jack z neho vyletel a gúľal sa po ceste ešte niekoľko
yardov, kým konečne zostal ležať.

Okoloidúci voz musel vyjsť až na chodník, aby sa vyhol
zrážke s Jackom, ktorý dopadol rovno pred neho. Jacka to
však už tak či tak nezachránilo. Zabil sa pri páde.

Casey sa práve balila, keď sa Damian vrátil z polície. Na
recepcii mali pre svojich hostí aktualizovaný cestovný poria-
dok. Najbližší vlak do Texasu odchádzal ešte v ten deň popo-
ludní.

Už povedala rodičom, že ním chce odísť, čím ich vonkon​

com nepotešila. Napokon, dúfali, že sa tento výlet skončí úpl-
ne inak – aspoň jej matka v to dúfala.

Chandos sa stále zdržal komentára, pre neho bol dôležitý vý-
sledok. Inými slovami, nebude mať Damiana rád, ani ho nebu-
de akceptovať dovtedy, kým neuvidí, že je s ním Casey šťastná.
Šance, že sa tak stane, boli pri takomto vývoji takmer nulové

Možno znova odchádzala príliš narýchlo. Naozaj Damia-
novi nedala príležitosť popremýšľať o iných veciach, keď sa už
nemusel trápiť zatknutím Jacka Curruthersa. Pravdou však
bolo, že sa obávala podrobiť ho tej skúške. Doteraz jej nedal
žiadny dôvod na to, aby si myslela, že vôbec niekedy v súvis-
losti s ňou pomyslel na manželstvo.

A bolo veľa príležitostí, pri ktorých jej mohol aspoň nazna-
čiť alebo povedať, že by sa s ňou rád porozprával, keď skon-
cujú s Jackom.

Ale on nič také neurobil, tak čo by zmenilo pár dní navy-
še? Podľa všetkého aj on plánuje stihnúť dnešný vlak.

Ale predsa len sa objavil pri jej izbe, aby ju oboznámil s vý-
sledkami jeho stretnutia s políciou – a že bol oficiálne uvoľ-
nený z pozície zástupcu vlády. Povedal jej to pred dverami,
lebo ich neotvorila dokorán a nepozvala ho dnu. Svoju reč ne-
prerušil až do chvíle, keď si všimol šaty rozložené na posteli
a vedľa nich cestovnú tašku.

„Ty už odchádzaš?"

„Prečo nie?"

Strčil si ruky hlboko do vreciek „Naozaj, prečo nie?" sotva
si zahundral popod nos. „Predpokladám, že ani tentoraz si sa
nemienila rozlúčiť?"

„Ušlo mi niečo, alebo si ma požiadal iba o pomoc s Jac-
kom? Dostal si ju. Ale ty asi prikladáš rozlúčkam veľký vý-
znam, však? V poriadku, tak sme si práve povedali zbohom."

Vybuchol od zlosti. „Prisahám, Casey, ešte som nestretol
nikoho, kto dokáže človeka priviesť do väčšieho zúfalstva –"

„A čo by som teraz mala asi tak urobiť?" skočila mu do re-
či a zlostne sa pritom naňho mračila.

„Nič. Vôbec nič," zavrčal a zvrtol sa na odchod.

Nerada ho videla odchádzať nahnevaného – nech už mal

akýkoľvek dôvod. Rada by strávila zvyšok svojho života po
jeho boku a urobila ho šťastným, ale keďže k tomu nikdy
nedôjde... Pokúsila sa ešte o jedno rozlúčkové gesto.
„Damian...?"

Obrátil sa tak prudko, až sa zľakla a odskočila dozadu.
Chvíľu jej trvalo, kým upokojila náhlivý tlkot svojho srdca.
Nevšimla si, že on sa snaží o to isté.

„Nechcela som ti o tom hovoriť, kým si mal v hlave iba Jac-
ka," povedala, „a zdá sa, že už nebude ďalšia príležitosť, tak-
že... vieš, v ten večer, keď za tebou prišla tvoja matka –"

Pri zmienke o matke stuhol. „Prečo mi o nej hovoríš?"

„Keď sa od teba odvrátila, mala v očiach slzy, Damian."
Zmeravel a zbledol ako stena. Casey rýchlo dodala: „Myslela
som si, že je to – dôležité, niečo, čo naznačuje, že k tebe pre-
chováva silné city. Mal by si zistiť, aké sú to city skôr, ako odí-
deš z mesta, nemyslíš? Viem, kde býva. Bolo to odo mňa tro-
cha trúfalé, ale –"

„Išla by si so mnou?"

To nečakala, chcela ho len presvedčiť, aby sa znova poroz-
prával so svojou matkou, nič viac. „Prečo?"

„Pretože tam nechcem ísť sám," povedal takmer pošepky.

Srdce jej poskočilo. Ako by mohla také niečo odmietnuť?
„Dobre. Hneď teraz?"

Stroho prikývol. „Teraz, lebo inak by som si to mohol roz-
myslieť."

Casey využila čas a stihla o Margarét Henslowovej zis-
tiť zopár informácií popri tom, ako sa usilovala získať jej ad-
resu. Margaret bola po svojom druhom manželovi, Robertovi
Henslowovi, veľmi bohatou vdovou. Žila vo veľkom prepy-
chovom dome, ktorý bol dlhé roky majetkom jeho rodiny, ale
teraz patril jej.

Bola to staršia žena a požívala vo veľkej miere úctu okolia.
Nemala žiadnych blízkych priateľov, aspoň sa za nich nemo-
hol považovať nikto z ľudí, s ktorými sa o nej Casey rozpráva-
la. Navyše, z druhého manželstva nemala žiadne deti. Od
smrti svojho druhého manžela žila sama v tom veľkom dome
a podľa ľudí, ktorých sa na ňu pýtala, v ňom trávila až príliš
veľa času – ako keby sa vzdala života a čakala už iba na smrť

O ničom z toho sa Casey po ceste k nej Damianovi ne-
zmienila. Nechcela, aby tú ženu ľutoval, ak sa ukáže, že si
nezaslúži ľútosť. Ale to sa nedozvie, ak ju nenechá vyroz-
právať sa.

Prišli krátko popoludní, možno ju vyrušili pri obede, ale
Casey bola rozhodnutá nedať sa za žiadnu cenu odmietnuť.
Mala so sebou aj zbraň, ktorou by svoje rozhodnutie v prípa-
de potreby – ak tú ženu vôbec nájdu doma – neváhala potvr-
diť. Jej neprítomnosť by bola skutočným nešťastím, lebo Ca-
sey pochybovala, že by sem Damian meral ďalšiu cestu, keby
táto nevyšla.

Bola doma. Majordómus ich uviedol do salónu a požiadal
ich, aby chvíľu počkali. Mala nepochybne zdvorilý personál.
Damianovo meno ho neprekvapilo, pravdepodobne ho nepo-
znal. Prečo by to malo byť inak? Tá dáma nemala žiadny
dôvod na to, aby hovorila o predchádzajúcom manželstve
v dome jej súčasného manžela.

Margaret vošla do salónu o pár minút. Bola mierne udych-
čaná. Ponáhľala sa, pravdepodobne neverila, že ju Damian
skutočne prišiel navštíviť. Veľmi sa začudovala – a potešila –
keď ho uvidela stáť pri kozube. Na Casey ani nepozrela. Ma-
la oči len pre svojho syna.

Trvalo jej istú chvíľu, kým si uvedomila, že Damian nie je
až taký potešený ako ona. Stál tam ako stĺp, ruky pevne zo-
mknuté za chrbtom. Tváril sa zdržanlivo, hoci v očiach sa mu
zračila zatrpknutosť a hnev. Na jej tvári sa objavil smútok. Ale
nikto z nich sa ani nepohol, iba sa na seba dívali. Ani jedné-
mu nebolo do reči.


Casey si vzdychla a zvalila sa na sedačku. Rozprestrela si si-
vú zamatovú sukňu a pocítila ťarchu revolvera, schovaného

v kabelke, ktorú si položila na kolená. Začervenala sa. Mala
vedieť, že ju tu nebude potrebovať. Na druhej strane to mož-
no bude jediná vec, ktorá týmto dvom otvorí ústa...

Najprv sa ich pokúsila trocha postrčiť. „Madam, som Ca-
sey Stratonová, Damianova priateľka. Myslím, že by vám rád
položil zopár otázok."

Prihrala Damianovi, ale ten sa nechytil. Margaret sa muse-
la opýtať: „A čoho sa tie otázky týkajú?"

Casey pozrela na Damiana. Nevydal zo seba jediné slovo.
Znova ťažko vzdychla. Toto stretnutie ani zďaleka neprebieha-
lo tak, ako dúfala.

„Čo keby sme začali rozvodom a vysvetlením, prečo ste ho
vlastne chceli?" navrhla Casey.

Tá otázka vyvolala Damianovu okamžitú reakciu. „Viem,
prečo ho chcela," povedal trpko.

Margaret sa zamračila. „Nie, nevieš, aspoň nie všetko. Ne-
bolo to v tom, že som tvojho otca nemilovala – nuž, vlastne
som ho nemilovala, ale mala som ho celkom rada. Naše man-
želstvo bolo vzájomne prospešné, uzavreté s niekým, kto má
podobné spoločenské postavenie. Takých ľudí nebolo až tak
veľa, ako by si si možno myslel."

„On vás miloval," vysypal zo seba Damian.

„Áno, viem." Margaret si vzdychla. „Ale ja som to k nemu
necítila. Myslím, že to tak bolo v poriadku. Mnoho žien žije
takýto nenaplnený život. Ale potom som stretla niekoho,
s kým stálo za to žiť. Veľmi som sa do neho zamilovala. Ne-
mohla som ďalej zostať s tvojím otcom. Ani pre jedného z nás
by to nebolo fér."

„Takže ste jedným šmahom zmietli zo stola desať rokov
manželstva spolu s dieťaťom, ktoré sa v ňom narodilo."

„Vari si naozaj myslíš, že by bolo lepšie, keby som zosta-
la a urobila nešťastných troch ľudí namiesto jedného?" spý-
tala sa.

„Len jedného? Vidím, že ešte aj dnes sa stotožňujete s fak-
tom, že som vtedy pre vás nič neznamenal."

Prudko vydýchla. „Tak to nie je! Vzala by som ťa so sebou,
Damian. Veľmi som ťa chcela. Ale vedela som, ako veľmi ťa

tvoj otec miloval. A bol si práve vo veku, keď je otcov vplyv
na mladého chlapca najdôležitejší. Už som tvojmu otcovi
ublížila tým, že som ho opustila. Dobre som si to uvedomo-
vala. Nemohla som mu ublížiť ešte viac tým, že by som mu ťa
vzala."

„Dobre, to ešte dokážem pochopiť. Ale nechápem, prečo
ste ma nikdy nenavštívili. Nerozviedli ste sa len s otcom, ale
aj so mnou. Znamenal som pre vás skutočne tak málo, že som
vám nestál ani za to, aby ste mi občas napísali, aby ste sa aspoň
raz prišli pozrieť, ako sa mi darí?"

„Bože môj, on ti to nikdy nepovedal, však?"

Damian stuhol. „Čo mi nepovedal?"

„Tvoj otec si vynútil odo mňa sľub, že sa ťa nikdy ani len
nepokúsim navštíviť alebo sa s tebou skontaktovať –"

„Klamete!"

„Nie, Damian, neklamem," neustúpila. „Bola to jeho pod-
mienka, inak by nepristúpil na rozvod. Ale nehnevala som sa
kvôli tomu na neho. Nemyslím si, že to tak chcel kvôli neja-
kým pomstychtivým dôvodom. Iba sa ťa snažil chrániť a ja
som dokázala pochopiť jeho uvažovanie. Cítil, že aj tak bude
pre teba ťažké vyrovnať sa so skutočnosťou, že si ma stratil.
Chcel ti dopriať čas, aby si sa z toho dostal, počas ktorého som
ťa nemala navštevovať, aby som ti nespôsobovala ešte viac bo-
lesti. Sám mi však sľúbil, že keď budeš mať na to vhodný vek,
nebude ti brániť, aby si ma navštevoval. Ale ty si za mnou ne-
prišiel," povedala smutne. „Ale ja som svoj sľub tak úplne
nedodržala, hoci tvoj otec o tom nikdy nevedel. Žiadal odo
mňa priveľa, nedokázala som sa zmieriť s tým, že ťa už nikdy
neuvidím."

„Čo tým chcete povedať?"

„V každom ročnom období som sa vybrala do New Yorku
len preto, aby som ťa aspoň na chvíľu videla. Nikdy som sa ti
neukázala, dala som si záležať, aby si ma ani raz nevidel.
V tom som svoj sľub skutočne dodržala. Ale neodoprela som
si ten chvíľkový pohľad na teba, aby som aspoň videla, ako sa
meníš, ako sa z teba stáva muž, či si šťastný. Pokračovala som
vo svojich výletoch dokonca aj po tom, keď si úplne dospel

a začal si pracovať v Rutledge Imports. Štyrikrát do roka. Se-
dávala som v tej malej kaviarničke oproti a čakala tam až do-
vtedy, kým som ťa nevidela odchádzať z práce. Jedného dňa si
prebehol cez ulicu a vošiel do kaviarne, aby si si dal niečo ma-
lé na večeru – určite si v ten deň pracoval dlho do noci. Bola
som si istá, že si ma všimneš, ale bol si príliš zamyslený. Ino-
kedy som nechala kočiša krúžiť celé hodiny okolo bloku iba
kvôli tomu, aby som vystriehla chvíľu a uvidela ťa vychádzať
z domu. Keď si sa objavil, zjavne si sa kamsi veľmi ponáhľal,
pretože si sa pokúsil zastaviť môjho kočiša, aby ťa vzal. Muse-
la som na neho vrieskať, aby sme unikli pred..."

Casey potichu vstala a nechala ich osamote. Nemala by po-
čúvať tieto priznania. Bolo to súkromné stretnutie matky so
synom, ktorí boli od seba odlúčení príliš, príliš dlho.

Damian počul to, čo dúfala, že bude počuť. Jeho matka ho
milovala, nikdy ho neprestala milovať. Jeho zvlhnuté oči na-
svedčovali tomu, že jej slovám tentoraz verí. Casey sa neubrá-
nila slzám. Od neskrývaného plaču mala zmáčaný celý golier.

S DOBRÝM PRICHÁDZA AJ ZLÉ A NAOPAK. DAMIAN SA SNAŽlL
pripomenúť si to, keď sa ponáhľal do hotela – sám. Nikto ne-
môže mať všetko, po čom túži. To by chcel od života priveľa.
Ale nemohol si pomôcť, chcel všetko.

Na jednej strane teraz cítil, po rozhovore so svojou matkou,
obrovský pokoj na duši, akoby sa mu akési ťažké balvany, kto-
ré ho tlačili k zemi, konečne odvalili z pliec. Bolo také dôleži-
té dozvedieť sa, že nebol taký nechcený ani opustený, ako si
vždy myslel. A nemohlo sa mu od nej dostať lepšej rozlúčky,
než toho vrúcneho objatia, ktoré v ňom zahojilo všetky rany.
Odteraz budú súčasťou života toho druhého.

Ale na druhej strane stála v jeho živote Casey, ktorá ho pri-
vádzala do nepríčetnosti – a opäť mu zmizla.

Keď odišiel z domu svojej matky, čakal, že nájde Casey se-
dieť v kočiari. Ale nie. Prikázala kočišovi, aby ju odviezol späť
do hotela a potom sa vrátil po Damiana. Nenechala mu žiad-
ny odkaz.

Nič – znova nič.

Už stihla odísť aj z hotela. To už presiahlo všetky medze. Odhlásila sa z izby a odišla na vlakovú stanicu. Odišla od neho.

Cesta na stanicu mu pripomínala šialený hon na Jacka. Pod-
strčil kočišovi poriadny bakšiš, len aby sa teraz rútil ako víchor
a nebral ohľad na nič. Nemienil si nechať ujsť možnosť vidieť
Casey naposledy len kvôli hustej dopravnej premávke, na kto-
rú človek narazí v každom veľkom meste. Našťastie, stanica sa
nachádzala neďaleko hotela. Nanešťastie bola obrovská.

Aj napriek tomu sa Damianovi podarilo dostať k vlaku
smerujúcemu na juh ešte pred jeho odchodom. Množstvo ľu-
dí, ktorí čakali na ostatné vlaky, mu poriadne sťažilo hľadanie
Stratonovcov. Ako prvého zbadal Chandosa a pobral sa rých-
lym krokom za ním.

Ten bol podľa hlasu prekvapený, že Damiana vidí pred se-
bou, hoci na to vôbec nevyzeral. „Mohol by som odprisahať,
že Casey spomínala, že sa s vami už rozlúčila. Raz nestačilo?"

„Očividne máme rozdielne predstavy o rozlúčke, ale čo by
som mal od vašej dcéry očakávať, keď mnou stále opovrhuje?

Chandos sa schuti zasmial na jeho slovách. „Vy si naozaj
myslíte, že by mohla milovať niekoho, kým opovrhuje?

Damianovi vyskočilo srdce až kamsi do hrdla. „Vravíte, že
ma miluje?"

„Ako to mám vedieť? Zdá sa mi, že túto otázku by ste ma-
li položiť jej."

Premohlo ho sklamanie. „Kde je?"

Chandos kývol hlavou smerom ku koncu vlakovej súpravy,
kde stála Casey so svojou matkou, ktorá ju objímala okolo
pliec. Vyzeralo to, akoby ju z nejakého dôvodu utešovala. Čo
nebola, samozrejme, pravda. Alebo vari áno?

Obe sa asi tešili, že sa vracajú domov, rovnako tak aj Chan-
dos, ktorý sa mu priznal, keď mu Damian zaželal pokojnú
a bezpečnú cestu. „Toto je najvzdialenejšie mesto v krajine,

kam som sa doteraz dostal," poznamenal Chandos. „Je tu
mnoho následkov toho, čomu sa hovorí vývoj. Aspoň v Texa-
se ho ešte stále na väčšine územia môžete ignorovať – a dýchať
čerstvý vzduch, nezamorený uhoľným prachom z komínov
činžiakov a tovární."

Keby Damian nebol pod časovým tlakom – strojvodca už
pískal na odchod – možno by mu na to niečo povedal a do-
konca uznal, že v istých veciach s ním plne súhlasí. Ale v tej
chvíli túžil iba po jedinom – dostať sa ku Casey skôr, ako na-
stúpi do vlaku.

„Madam." Uklonil sa Courtney.

„Prepáčte, myslím, že ma volá Chandos," povedala a ne-
chala ich osamote.

Damian sa neobzrel, aby zistil, či to bola pravda alebo lož.
Len čo sa jej matka vzdialila, zdvihol Casey a tuho ju poboz-
kal. V tom bozku bolo celé jeho zúfalstvo, rovnako tak aj hnev
na ňu – a na seba. Toto mal urobiť už dávno.

„Teraz sme sa rozlúčili, ako sa patrí," povedal, keď ju spus-
til na zem.

„Naozaj?" Mierne lapala po dychu. „Nepoznám to. Nelú-
čim sa až tak často."

„Ani ja nie a navyše sa mi táto rozlúčka vôbec nepáči," za-
mrmlal.

„Vážne?"

„Casey, ja –" zasekol sa. Načisto mu zdrevenel jazyk. Chcel
sa jej vyznať zo všetkého, čo cíti, ale namiesto toho sa zmohol
iba na pár bezvýznamných slov: „Vieš, to vaše mesto sa mi pá-
či. Premýšľal som o tom, že tam otvorím pobočku Rutledge
Imports."

Neveriacky zamrkala. „To myslíš vážne?"

„Áno, a rád by som vedel, či by si mi dovolila uchádzať sa
o teba, keď sa presťahujem do Waca."

„Uchádzať sa o mňa?" zopakovala neveriacky. „To akože sa
mi dvoriť?"

„Nehovorím dosť jasne, Casey? Áno, dvoriť. A jedného dňa
sa odhodlám požiadať ťa o ruku, takže príjemné dlhé dvore-
nie bude –"

„Ty si ma chceš vziať?"

Usmial sa nad jej neveriacim pohľadom a nežne povedal:

„Po ničom inom netúžim viac."

Svojím vyhlásením jej doslova vyrazil dych. Vlastne sa na
hodnú chvíľu odmlčala, iba sa mu dívala do očí, až si myslel
že ho od toľkého napätia roztrhne.

Potom vyhŕkla: „Čert nech vezme dvorenie. Požiadaj ma
o ruku hneď teraz."

Zadržal dych. „To myslíš vážne?"

„Povedz to."

„Vydáš sa za mňa?"

„Och, áno. Áno!" Vrhla sa mu okolo krku a vykríkla znova.
„Áno!" Potom sa ho spýtala: „Prečo ti to, dočerta, trvalo tak

dlho?"

Zasmial sa. „Neistota – tá najväčšia, akú som kedy cítil.
Možno som už dávno prišiel na to, že jediné, po čom túžim,
si ty, Casey, aby si dala môjmu životu zmysel. Ale zistenie, či
sa za mňa vydáš, sa zmenilo na najdôležitejšiu otázku môjho
života, takže mi chvíľu trvalo, kým som sa odhodlal požiadať
ťa o ruku. Ale chcel som sa ťa to spýtať už na spiatočnej ceste
z Culthersu. Ibaže si mi utiekla skôr, než som ti to mohol po-
vedať."

„Musíme popracovať na tvojej váhavosti, Damian. Bolo mi
do plaču, keď som ťa opustila. Mohol si ma ušetriť, a teraz to
vyzerá, že rovnako aj seba, toľkého trápenia a bolesti v srdci,
keby si mi to povedal už vtedy. Moja odpoveď by bola rovna-
ká. Už vtedy som bola do teba beznádejne zaľúbená.

Pritisol si ju bližšie k sebe. „Prepáč, –"

„Nie, neospravedlňuj sa, ty hlupáčik. V záležitostiach srdca
som presne taký istý zelenáč, ako ty. Sama som sa mohla vy-
jadriť. Chcem povedať, že ak som na tom mala byť biedne tak
či tak, mohlo mi byť biedne s vedomím, že my dvaja nemáme
žiadnu nádej. Asi som sa tak veľmi bála zistiť pravdu, ako si sa
bál ty. Takže, ak je niekto z nás vinný –"

„Nemyslím, že je," skočil jej do reči s úsmevom na perách.
„Ak prehliadneš tých pár týždňov trápenia tak, ako ja – a uro-
bíš všetko preto, aby sa to už nikdy nestalo.

„Ach, tentoraz je to sľub, ktorý rada počujem – a budem
trvať na tom, aby si ho dodržal."

Nežný bozk, ktorým jej odpovedal, sľuboval omnoho viac.
Sľuboval lásku, ktorá sa nikdy neskončí.

Kúsok od nich Courtney s neskrývanou radosťou povedala
manželovi: „Zdá sa, že budeme mať čoskoro svadbu."

Chandos sledoval jej spokojný pohľad a pristihol svoju dcé-
ru uprostred vášnivého bozku. „Veru, vyzerá to tak, nie?"

Tentoraz pozrela na manžela znepokojene a vyčítavo mu
povedala: „Dúfam, že mu dáš šancu ukázať, čo v ňom je skôr,
než s ním začneš mávať."

„Ja?" Usmial sa na ňu. „Samozrejme, že mu dám šancu, ma-
čička. Nič iné ma ani nenapadlo."

„Len aby," zahundrala si popod nos.

